
Foruden de store literaturhistoriske Fresker jeg har givet Navnet
«Hovedstrømninger», har jeg fra Tid til anden udført Portræter af
større og mindre Omfang. Ved Udgivelsen af denne Pog forøger jeg mit
lille Galleri af Portræter i Legemsstørrelse, der allerede tæller en
dansk Religionsfilosof, en svensk Digter, en fransk Kritiker og en
engelsk Statsmand, med Billedet af en tysk Statsøkonom. Nærmest danner
denne Fremstilling et Modstykke til Skildringen af Lord Beaconsfield,
rigtignok især som denne foreligger i de stærkt udvidede Udgaver i
fremmede Sprog.

Det første Udkast til dette Skrift fremkom i Aarene 1874—75 stykkevis i
«Det nittende Aarhundrede». Jeg griber Lejligheden til at takke
Bjørnstjerne Bjørnson for de venskabelige Ord, med hvilke han i
Forordet til «Kaptejn Mensana» har mindedes det. Skriftet har
iTyskland, hvor det i Fonn af Tidsskriftsartikler strax tryktes i
omtrent ti tusind Exemplarer, og hvor det senere som Bog er solgt i
flere tusind, fundet en god Modtagelse og er ogsaa i Rusland blevet
meget læst. Mere end én gammel hvidhaaret Demokrat fra 1848 har takket
mig for min Fremstilling af Lassalle med det Haandtryk og det Blik, der
er en Forfatters bedste Løn. Den moderne Statsøkonomis
Hoved-repræsentant ved Universitetet i Berlin, Professor Adolph Wagner,
der i sin Tid anmeldte denne Bog med Ros, men med hvem jeg forøvrigt
kun i ringe Grad stemmer overens, har i Fortalen til sin Udgave af
Lassalles Breve til Rodbertus gjort mig den Ære at bruge Ordet
«glimrende» om den. Saa velment Udtrykket end er, svarer det dog ikke
til min Stræben med Hensyn til dette Portræt eller Portrætkunsten i det
Hele. Mit Ideal er Velasquez, og han er ikke glimrende men sand.
Professor Wagner har imidlertid i samme Fortale fremsat en Udtalelse om
Lassalle, som jeg med fuld Overbevisning underskriver. Han siger at,
hvor uensartet end Dommen endnu lyder om denne Mand, «saa kan der dog
ikke længere mellem Venner og Fjender af den store socialistiske
Agitator bestaa nogen Meningsforskjellighed om, at han ved sin
Virksomhed er bleven en historisk Personi stor Stil». Det var i den
sikre Følelse heraf, at jeg for syv Aar siden begyndte Skizzen til
dette første og hidtil eneste literære Portræt, der er gjort af
Lassalle. Jeg har nu udført Billedet og har efter bedste Evne stræbt at
give det Lighed og Liv.

Det er mig ikke ubekjendt, at Interessen for den europæiske Socialismes
Ideer og Problemer for Tiden er meget ringe i Danmark, maaske i hele
Norden; det danske Publikum nærer jo overhovedet kun liden Deltagelse
for aandelige Særsyn, der ikke høre Skjønliteraturen til. Lassalles
Socialisme er ikke desmindre i dette øjeblik i Form af Statssocialisme
paany paa Dagsordenen i Tyskland og har altsaa et brændende Spørgsmaals
Interesse. Men Socialismen er iøvrigt hverken i den ene eller i den
anden Form dette Skrifts egentlige Gjenstand. Dets Hovedæmne er den
tyske Aands nyeste Udviklingshistorie gjennem mere end en
Menneskealder, og dette Æmne burde sikkert ikke møde Ligegyldighed i
Danmark. Jeg har desuden forsøgt at vække den sløve Interesse ved at
knytte Ideerne til en Personlighed. Det er den Fremgangsmaade, jeg
altid har brugt, og som falder mig naturlig. Karakteristiken af den
enkelte Individualitet indeholder hos mig altid almindelige Ideer. Som
«Søren Kierke-gaard» er et individualiseret Stykke dansk
Kulturhistorie, saaledes er «Ferdinand Lassalle» et Stykke moderne
Jurisprudens og Statsøkonomi i personlig Form. Hvad der fængsler mig er
paa den ene Side det rent Individuelle, «saadan en Ting, der aldrig har
været før og aldrig vil komme igjen» -—som den udmærkede
Miinchener-Portrætmaler Lenbach en Dag definerede det — paa den anden
Side Tidsalderens store blivende Kulturtanker, de Problemer, der alt
have vist sig i den fjærne Oldtid og som atter og atter ville vende
tilbage. Det er især saadanne Stoffer, der paa en Gang frembyde den
interessante Personlighed og de store Ideer, som synes mig en
Behandling værd, og den Methode, jeg efter-haanden har uddannet mig,
lader den individuelle F'orm og det almene Indhold komme i lige Grad
til deres Ret.

Berlin, September 1881.

Georg Brandes.

Første Afdelning.

LASSALLE FØR AGITATIONEN.

——————

En af de Begivenheder, som i dette Aarhundrede have overrasket og
forbavset Europa mest, en Begivenhed, som man rundtom i de forskjellige
europæiske Lande endnu gjør mislykkede Forsøg paa at forstaa, det er
den Proces, ved hvilken Hegels Tyskland har forvandlet sig til
Bismarcks Tyskland. Man taler snart, som om den gamle Slægt med ét Slag
var uddød og den nye Stamme skudt op uden Rod, snart som om en
vendisk-slavisk Indpodning havde fordærvet eller forbedret Stammen. For
Nogle er det nye Tyskland Jærnmasken. Det gamle filosofisk-poetiske
Aasyn var det sande, og over det har nu Preusservæsenet lagt sig som
Masken over hin ulykkelige Fange. Andre udfinde, at det gamle
godmodigt-romantiske Ansigt netop var Masken, bag hvilken de sande
Træk, som nu vise sig, hyklerisk bleve skjulte. Den ene af disse
Anskuelser er ligesaa uforstandig som den anden, og de bero begge paa
samme Uvidenhed om det moderne Tysklands Udviklingsgang.Hvo der i
Literaturen studerer denne, vil Skridt for Skridt kunne forfølge,
hvorledes den nye Generations Ideer, Handlemaade og Livsanskuelse har
udviklet sig organisk af den ældres. Svælget mellem Hegels og Bismarcks
Tyskland fylder sig da efterhaanden for Blikket, Fysiognomierne paa
denne og hin Side af Svælget frembyde beslægtede Træk. Enkelte
interessante og højst udprægede Fysiognomier, der tegne sig kraftigt
paa Historien som Baggrund, betegne i og for sig allerede Overgangen og
Sammensmeltningen af to Generationers Aandspræg. Blandt disse
Fysiognomier har Tyskland næppe et interessantere og skarpere skaaret
end Ferdinand Lassalles. Han fødtes d. 11. April 1825 og døde, saaret i
Duel, d. 31. Aug. 1864. Han var en fremragende Discipel af Hegel, og
man har i sin Tid ikke uden Grund kaldt ham Bismarcks Lærer; thi lader
en direkte Paavirkning sig end ikke bevise, saa har dog saavel i den
indre som i den ydre Politik den store Statsmands Bedrifter med Hensyn
til afgjørende Punkter nøjagtigt realiseret den filosofiske Agitators
Program.

*

I.

Den, der vil lære Lassalle at kjende, bør begynde med Studiet af hans
Flyveskrifter. Man læser ikke koldsindigt denne Prosa: En overordentlig
Lærdom er her behersket af en aldeles moderne Veltalenhed, strængt
logisk og strængt saglig, hvis tilbagetrængte Begejstring staaer
prentet i Ildskrift mellem Linierne for nu og da at blusse op; en
ubeskrivelig Dristighed i alle Angreb sekunderes af en urokkelig
jærnhaard Fasthed i ethvert Forsvar; Sprog og Stil er en Type for sig.
Af Deklamation intet Spor. Forfatteren véd og kan for Meget til at han
skulde ville deklamere. Men heller intet Spor af Lærdommens Ballast.
Det er en Tungtbevæbnet, som her fører sin Krig; men sjældent saa’ man
saa tung en Bevæbning baaret saa let. Af trykte Kilder erfarer man kun
lidet om Forfatterens Personlighed og Liv. Først Rejser i Tyskland,
senere en flereaarig Bosættelse i Berlin har imidlertid bragt mig i
Berøring med et ikke ringe Antal Personer,Mænd og Kvinder, paa hvis Dom
jeg sætter Pris, der have kjendt Lassalle personligt. Som man véd, have
de offentlige Stemmer om Lassalle, efter at Angrebene vare forstummede
ved hans pludselige Død, i vore Dage antaget en ganske anden Karakter
end da han endnu var i Live. Aaben Anerkjendelse af hans Betydning og
hans Evner er ikke sjælden. Flertallet af de private Domme om ham lyde
derimod relativt ufordelagtigt. Hans private Bekjendte have sjældent
læst ham mere end flygtigt, sjældent eller aldrig delt hans Anskuelser.
Hans Svagheder have tydeligt nok været af dem, som man ikke behøvede at
være Psykolog for at opdage, og Størstedelen af det dannede Publikum
ligesom Størstedelen af offentlige Personligheders private Bekjendte
blive let hængende ved iøjnefaldende Svagheder, især naar disse rent
overses af en forgudende Tilhængerskare. Jeg ventede ikke i den højere
Borgerstand at komme til at høre kjærlige Domme over En, der døde i
Strid med det hele borgerlige Samfund i sit Fædreland, kjæmpende næsten
ene med en hel Presse imod sig; alligevel tilstaar jeg, at en saa
gjennemgaaende Uvilje, en efter min Opfattelse saa ufuldstændig
begrundet og endnu saa levende Misstemning mod den Døde var mig
uventet. Formodentlig er det denne Misstemning, manhar at takke for den
Vanskelighed, det koster nutildags at forskaffe sig et fuldstændigt
omfattende Kjendskab til Lassalle. En ordentlig, endsige en samlet
Udgave af hans Skrifter existerer ikke; de fleste af dem kunne kun faas
gjennem en socialistisk Kommissionær i Leipzig, hvis grænseløse
Utilforladelighed omtrent umuliggjør Anskaffelsen, og hvad han har paa
Lager er ikke blot trykt paa det sletteste Papir, men vansiret ved
plumpe og vildledende Trykfejl. Som Exempler paa slige vil jeg kun
anføre to: «Damit sie durch keinen Rest einer sittlichen
selbständigenStaatsanwalt beengt» for «Staatsgewalt» og «Ist es
Vorbereitung zum Hochverrath wenn ich Jemanden in einenunerlaubten
Verein einzutreten auffordere?» istedenfor »erlaubten».
Hochverrathsprocess 1864, S. 38, 43. Sjældnere Sager findes end ej paa
Berlinerbibliotheket. Hvad der foreligger trykt af biografiske
Oplysninger og Breve er meget lidt. Men tyder alt dette som sagt paa en
endnu ikke udslettet Misstemning mod Lassalle, saa er denne Misstemning
dog langtfra at være absolut. Det har slaaet mig, at man i Reglen har
udtalt sig om den Afdøde med des større Velvilje, Anerkjendelse, Varme,
Beundring, jo nøjere man havde kjendt ham. Dette taler i høj Grad til
Fordel for Lassalle; thi det gaaer altid saaledes med virkeligt
betydelige Aander. Medens de, der kun blænde ved Talentets eller Ryets
Prestige, ligesom Paven i Rom gjælde des mindre, jo nærmere man kommer
dem eller staar dem, finde betydningsfulde Personligheder størst
Hengivenhed hos dem, der kjende dem bedst. Jeg har i flere Aar ladet
alle disseDomme og Udtalelser strides og forliges i min Sjæl, medens
jeg atter og atter med samme usvækkede Interesse studerede deres
Gjenstand fuldstændigt, og naar jeg nu fordyber mig paany i dette Emne,
danne alle hine Opfattelser i Forening med alle mine egne ældre og
yngre Stemninger og Indtryk af deres Gjenstand en underlig mangestemmig
Symfoni i mit Indre. Jeg kjender Lassalle saa godt som man kan kjende
ham uden nogensinde at have set eller hørt ham; jeg har den Sympathi,
der betinger en Forstaaelse, med Lyssiderne af hans Væsen og ser dem
begrænsede af dets Skyggesider; til udtømmende at vurdere hans
mangesidige Virksomhed er jeg ikke istand; dertil udfordres, at man i
lige saa høj en Grad som han er inde i Filologi, Filosofi, Jurisprudens
og Statsøkonomi; men jeg vil forsøge at give det psykologiske Grundrids
til et Portræt.

Der er skrevet saare meget for og endnu mere imod de af Lassalle i hans
sidste Leveaar opstillede Theorier. Man har angrebet og man har
konstateret deres Rigtighed. Der er bleven ført en yderst hidsig Strid
om Hensigtsmæssigheden af hans seneste praktiske Forslag. Til at fælde
Dom i denne Strid tiltror jeg mig ikke Evner og til at deltage i den
har jeg ikke Lyst. Hvad jeg kunde ønske gjort, og hvad jeg vilforsøge
selv at gjøre, da ingen Anden endnu har følt Tilbøjelighed dertil, det
er hvad Sainte-Beuve vilde kalde: faire acte de littérature med Hensyn
til Lassalle, oplyse hvad Slags Natur han var, opdage det oprindelige
Grundlag i hans Væsen, hans dybestliggende sjælelige Egenskaber og hans
herskende Ideer, Grundpræget i hans Aand, Formen af hans Talent, kort
sagt, at karakterisere ham som Forfatter uden at blande denne Opgave
sammen med den højst forskjellige, der falder Mange saa forunderligt
let, at sidde til Doms over et af vore Dages vanskeligste og mest
brændende Spørgsmaal.

Det Liv, jeg vil oprulle, blev ført med en saa lidenskabelig
Intensitet, at det ligesom fór Samtiden forbi, førend denne kunde
besinde sig paa det. Lassalles videnskabelige Værker kunde ikke læses
af de almindeligt Dannede, og hans Flyveskrifter kunde kun delvis
forstaaes af Arbejderne, der læste dem. Som kritisk Tænker staaer
Lassalle uanfægtet. Ingen Institution og ingen Mand, paa hvem hans
Haand er faldet, har nogensinde forvundet Slaget. Det betyder ikke
meget, om en udmærket Videnskabsmand har fejlet i Enkeltheder. Tiden
skyller Vildfarelsen bort og Menneskeheden arver Resten.

——————

II.

Den gamle græske Filosof Heraklit, der saalænge var Gjenstand for
Lassalles Studium, anvendte en Mængde forskjellige sindbilledlige
Udtryk for at betegne sit Princip: Ild, Strøm, Retfærdighed, Krig,
usynlig Harmoni, Bue og Lyra; de falde En ind, naar man søger et
Symbol, der kunde betegne Livsprincipet i Ferdinand Lassalle. Etsteds i
et Brev, der er fuldt af Utaalmodighed over, hvor langsomt
Begivenhederne udvikle sig, bruger Lassalle det Udtryk «min glødende
Sjæl»; blandt tusinde, der kunde ville anvende en Talemaade som denne,
der er bleven til Frase, har han alene brugt den uden Overdrivelse: der
var virkelig inderst inde i ham Noget, der bestandig var som Ild. Hans
brændende Kjærlighed til Videnskab og Kundskab, hans Tørst efter
Retfærdighed og Sandhed, hans Begejstring, hans ubændige Selvfølelse,
hans dybe Forfængelighed, hans Mod, hans Magtglæde: Alt havde den samme
flammende og fortærende Karakter. En Lysbringer var han ogen
Flammebringer; en Lysbringer, fripostig og trodsig som Lucifer selv, en
Fakkelbærer, der gjerne stillede sig selv i fuld Belysning ved Skjæret
af den Fakkel, hvormed han bragte Klarhed — grand oseur et grand
poseur. — I Heraklits Verden var Buen og Lyren i Forening det herskende
Princip; Lyren er Harmoniens, det vil sige den fuldendte Dannelses
Symbol, Buen med sin dræbende Solpil betegner Virksomhed og
Tilintetgjørelse. Ogsaa i Lassalles Aand raadede Buen og Lyren i
Forening, den fuldendte theoretiske Dannelse og den rastløse praktiske
Virksomhedsdrift. Sjældent har i Verdenshistorien en saadan Forening af
theoretisk og praktisk Begavelse været sét. Men den, der havde
iagttaget Lassalle ved Begyndelsen af hans Bane, vilde, hvis han besad
paa éngang sympathetisk og fremadskuende Blik, paa ham have kunnet
anvende de Ord, han selv anfører af den nyplatoniske Tænker Maximos fra
Tyrus: «Jeg forstaar Apollo, Bueskytte er Guden og Musiker, og jeg
elsker hans Harmoni, men jeg frygter hans Skyttekunst.» Lassalle: Die
Philosophie Herakleitos des Dunkeln von Ephesos I III.

Lassalle fødtes i Breslau; hans Fader var en ikke fremragende begavet,
men brav og hæderlig Kjøbmand, begge Forældrene israelitiske. Sønnen
var oprindeligt bestemt til Handelsmand; men da han paa Handelsskolen i
Leipzig kun gjorde ringe Fremskridt, blev det besluttet atlade ham
forberedes privat til Universitetet i hans Fædrenestad. Lassalle var
hele sit Liv igjennem den kjærligste Søn, og Forholdet mellem ham og
hans Familie efter jødisk Vis et meget inderligt og fast. Moderen hang
under Lassalles hele Livsbane med største Begejstring ved Sønnen, fandt
sig i Alt, hvad han foretog og fandt tilsidst Alt godt. Som Barn havde
han den Ejendommelighed ved sig, at naar han legede med andre Drenge, —
rigtignok kun som deres Anfører — blev Skylden for alt anrettet Hærværk
af de Voxne væltet paa ham. Aldrig blev en Rude slaaet itu, aldrig en
Have traadt ned uden at Ferdinand Lassalle fik Skylden derfor, hvor
uskyldig han saa var. Det undrede ham selv og han forstod det ikke, men
det beroede simpelthen paa den Overlegenhed over alle Jævnlige, der var
ham medfodt. I en Alder, hvor alle Drenge ere næsvise og fremtrædende,
var Lassalle en ualmindelig fremtrædende og højmælet Dreng. Hvad han
selv i sit senere Liv saa tidt betegnede som sin «Frækhed», røbede sig
allerede da. Vi staa her ved Racemærket i hans Sind, Grundformen for
hans Temperament, ved den Egenskab hos ham, hvis Spire mest træffende
betegnes ved det jødiske Ord Chutspe Chal. ##### impudentia af ####
durus, asper fuit. , der paa éngang er Aandsnærværelse,
Frækhed,Dumdristighed, Uforskammethed og Uforfærdethed, og der let
forstaas som den Yderlighed, til hvilken Frygtsomheden og den tvungne
Eftergivenhed hos en et Par Aartusinder igjennem forpint og undertrykt
Race naturnødvendigt ved indbrydende Kultur slaar om. Naar Lassalle
under en af sine Kriminalprocesser i sin Forsvarstale trods
Præsidentens Trusler om at Ordet vil blive ham berøvet gjennemhaaner
Statsadvokaten, og efterat Ordet virkelig er bleven taget fra ham,
tiltvinger sig Ret til yderligere at tale ved at aabne en Diskussion
om, hvorvidt det er tilladeligt at berøve ham Ordet, saa er det
«Chutspe». Denne «Chutspe», der hos almindelige Individer af denne Race
undertiden er saa modbydelig i Skikkelse af Paatrængenhed eller
uberettiget Lyst til at trænge sig frem, undertiden saa morsom og snild
som Uforbløffethed og Raadsnarhed, var hos ham, i hvis Sjæl saa store
Evner slumrede, kun det Element, hvoraf hans personlige Daadstrang
udviklede sig, og hvis Farve hans Virksomhedsdrift bestandig beholdt.
Hans Trang og Evne til Handling var nemlig ikke den rene —
angelsaksiske eller amerikanske — Foretagelsesaand, der kun rastløst og
praktisk vil frembringe og ordne. Det var en Virksomhedstrang, der
søgte Modstand og kun levede og aandede i Opposition. En afTysklands
Digtere, der kun en enkelt Gang havde set Lassalle paa en Koncert,
sagde til mig: «Han saa’ ud som lutter Trods; men paa hans Pande laa en
saadan Handlekraft, at det ikke vilde have undret En, om han havde
erobret sig en Trone.» — Inderst inde altsaa en Handlekraft, der
opsøgte Hindringer og overvandt Hindringer, og som underordnede sig
alle de Midler til Sejr, der fandtes i hans Sind: Koldblodighed,
Kamplyst, Ærgjerrighed, Herskesyge, uovervindelig Aplomb i det
afgjørende Øjeblik.

Allerede som Dreng paa 15—16 Aar opkastede Lassalle sig i et Hjemmet
forstyrrende Anliggende til Familiechef. Hans Søster var bleven
forført, Forældrene tabte Hovedet; Lassalle optraadte som bydende Mand
overfor de Ældre, tog Sagen i sin Haand og tvang den Paagjældende til
at ægte Søsteren. Som 23aarig Yngling under sin første halvaarlige
Varetægtsarrest plejede han, langt fra strengt at føje sig efter
Fængselsordenen, at give Fangevogterne Befalinger, og vilde disse paa
nogen Maade lade ham føle deres Autoritet, førte det til meget heftige
Optrin. Da han erfor, at hans Søster havde indgivet et Bønskrift om
Benaadning for ham, rettede han strax en Skrivelse til Kongen for at
sikre sig mod enhver Misforstaaelse. Der var Noget af en Cæsar i denne
Yngling, hvemforskrækkede Borgermænd engang skulde betragte som en
Catilina. Han var skabt for Magten, han var stemplet til Hersker, og da
han ikke fødtes som Prins eller som Adelsmand, men som Barn af
Middelstanden og af en tilsidesat Race, blev han Tænker, Demokrat og
Agitator, for ad denne Vej at naa det Element, hvortil han skabtes.
Meningen er ikke, at Lassalle var sig dette bevidst. Men Meget, der for
Bevidstheden staar som Maal, er for Naturen kun Middel, og Naturen i
ham krævede Magt, Betydning, ja selv den Glans og de Jubelraab, der
tilkommer den betydelige Fører for et Folk eller en Stand, og det paa
samme Tid som den lod ham fødes paa yderste Venstre og gav ham Seklers
Ufrihed og Seklers Forurettelser at hævne til Mødrenearv — maatte han
da ikke tidligt føle sig paa éngang som revolutionær og som Chef? Disse
Anlæg mødtes med den moderne Videnskabs Indflydelse, og Lassalle var
skabt til Videnskabsmand; men den hele moderne Videnskab arbejder efter
sit Væsen i det radikale Fremskridts Tjeneste, og jo dybere En er
grebet af dens Aand, des stærkere føler han sig draget til Opposition
mod Alt, hvad der kun har det Nedarvedes Autoritet.

Saa tidligt Lassalle nu end modnedes som Dreng, var det dog langtfra,
at denne tidligeModenhed udslettede eller dræbte Barnet i ham. Han
hører ikke til de Mænd, der aldrig have været Børn; han hører til dem,
der bestandig bevare noget Barnligt. Man maa ikke af Spielhagens rent
digteriske Skildring af Helten i «In Reih’ und Glied» lade sig forlede
til den Antagelse, at Lassalle var den blege, tavse, evigt alvorlige
Dreng som Leo. Han havde endnu som Mand megen Følelse, meget Gemyt,
besad i Privatlivet kun liden Selvbeherskelse, gav Forbitrelse og
Herskesyge frit Løb og faldt et Øjeblik derefter med fuldendt
Elskværdighed tilføje; han kunde være Barn og gjøre Barnestreger saa
fuldt som Nogen. Til det Barnlige, ja Barnagtige hos ham hørte tidligt
hans Kjærlighed til alt glimrende og hans Lyst til at glimre. Han,
Demokraten, var klædt som en Dandy, med udsøgt Elegance à quatre
épingles, om end med Smag. Han satte Pris paa at have sine Værelser
smagfuldt udstyrede, ja udsmykkede. Man fandt i hans Hjem ikke blot
Elegance, men et Stænk af Dekoration. Lassalle foretog i Begyndelsen af
Halvtredserne to Rejser til Orienten og medbragte Drapperier og
Kunstgjenstande derfra, hvormed hans Bolig var smykket. Han var en
Smule af en Skuespiller, som Herskernaturer ikke sjældent ere det
(Napoleon, Byron). Anretningen var, naar han gav Selskab, den
udsøgtestei Berlin paa samme Tid som han var Arbejdernes Talsmand. Der
er heri visselig ikke, hvad man kunde ville se deri, en direkte
Modsigelse, men en Modsætning, som den findes i en rig og kompliceret
Natur, hos en med levende Skjønhedssans udrustet Jacobiner, hos en med
pragtfuldt forsirede Vaaben stridende Revolutionens Soldat, hos en
Mand, der endnu ikke helt har rystet Barnet af Ærmet. Der var paa
éngang noget højst Moderne og noget i høj Grad Antikt i Lassalles
Aandsanlæg, og dette Antike var atter dobbelt. Han var en Alkibiades i
Nydelsessyge og Evne til at finde sig tilpas i alle Omgivelser, blandt
Videnskabsmænd som blandt Revolutionsmænd, i Fængslet som i Balsalen,
«i sin Ungdom gaaende i Fængsel med samme Ligegyldighed som mangen
Anden til Bal» Proces i Düsseldorf 27de Juni 1864, Slutningen., og han
var en antik Romer i Viljestyrke, Handlekraft, politisk Blik og Evne
til at erobre og organisere.

Faderen vilde, som allerede antydet, oprindeligt gjøre ham til
Kjøbmand; Sønnen satte først efter langvarige Kampe igjennem, at han
fik Lov til at studere. Da Husets Venner og Bekjendte blandede sig i
Sagen, da Nogle gave Faderen Ret, Andre ham og saaledes bragte Splid og
Ærgrelse ind i Huset, fik Lassalle ved denne Lejlighed det første
Indtryk af det Taabelige og Forstyrrende i at rette sig efter eller
endog blot høre efter hvadUdenforstaaende og Ukyndige give En for Vink
eller sige om En. Da han netop paa den Tid faldt over den gamle Fabel
om Bonden og hans Søn, som ved at lyde de Forbigaaendes Raad tilsidst
komme saa vidt, at de begge gaa tilfods og bære deres Æsel, formulerede
han sin tidligste Levevisdom i Formlen: «Æselet bærer jeg ikke», en
Talemaade, der ofte var paa hans Læber.

Ledet af sin Begejstring for den klassiske Oldtid gav Lassalle sig paa
Universiteterne i Breslau og Berlin til at studere Filologi og i
Forening hermed Hegelsk Filosofi, hvis dialektiske Methode han med Iver
og Henrykkelse tilegnede sig. Samtidigt inddrak han det unge Tysklands
revolutionære Ideer. Da han havde forladt Universitetet, levede han som
ung uafhængig Privatmand ved Rhinen og studerede i Düsseldorf og
ligeledes under et Ophold i Paris 1845 græsk Filologi og Filosofi.

I Paris lærte den da 20aarige Lassalle Heinrich Heine at kjende, og man
faar et højt Begreb om den unge Students Genialitet, naar man ser, i
hvilken Grad han indtager og blænder Tidsalderens Aristofanes, som dog
sandelig ikke var af dem, der lod sig dupere. Man faar fremdeles et
højt Begreb om Digterens psykologiske Skarpblik, naar man ser, i hvilke
Udtryk han taler til og om den, der overfor ham dog iAand som i Aar
maatte synes et Barn. Lassalle har tydeligt nok med sædvanlig Energi
taget sig af den syge og forladte Digter i dennes Arvesag og ved
kraftig Optræden til hans Gunst i Tyskland skaffet ham indflydelsesrige
Forbundsfæller i dette for ham saa vigtige Anliggende. I Brevene til
Lassalle, hvem Heine stadig kalder «sin dyrebare elskede Ven», «sin
kjæreste Vaabenbroder», forekomme Ytringer som: «Idag indskrænker jeg
mig til at takke Dem; endnu har aldrig Nogen gjort saa meget for mig.
Heller ikke har jeg endnu hos Nogen fundet saa megen Passion og
Forstandsklarhed i Handling forenet. Visselig har De Ret til at være
fræk — vi Andre usurpere blot denne guddommelige Ret, dette himmelske
Privilegium. — I Sammenligning med Dem er jeg en beskeden Flue.» Og et
andet Sted: «Lev vel og vær overbevist om, at jeg elsker Dem
uudsigeligt. Hvor det glæder mig, at jeg ikke har taget fejl af Dem;
men heller Ingen har jeg havt en saadan Tillid til som til Dem, — jeg,
der er saa mistroisk, ved Erfaring, ikke af Natur. Siden jeg faar Breve
fra Dem, svulmer mit Mod og jeg befinder mig bedre.» Heinrich Heine:
Briefe. Dritter Theil. Breve fra Januar og Februar 1846. Det virker
næsten rørende at see den 46aarige Mand, den store af saa mange
Lidelser knækkede Digter søge Beskyttelse hos denne staalhaarde unge
Sjæl, hvis Vilje 20 Vintre have hærdettil Ubøjelighed, og som har Mod
tilovers for alle dem, der klage og besvære sig rundt omkring ham.
Heine søgende Hjælp hos Lassalle, det er Antilopen, der stiller sig
under den unge Løves Beskyttelse. — En Antydning i et Brev til
Ferdinands Fader viser, at Lassalle overfor Heine er optraadt som ivrig
Atheist. Heine «gad se hans Ansigt», naar han hører, at den dødssyge
Digter har omvendt sig til Theismen. Andre Antydninger og Drillerier
vise, hvad der iøvrigt forstaar sig af sig selv, at Lassalle i Paris
hverken var ufarlig for Kvindehjærter eller uimodtagelig for
Kvindegunst. Til al Lykke er imidlertid i et Brev fra Heine til
Varnhagen von Ense bevaret os en fuldstændig Skildring af Ferdinand
Lassalle, en Skildring, der ikke blot er mindeværdig som træffende
Produkt af den fineste Pen, Tyskland dengang besad, men dobbelt
interessant fordi den giver os Billedet af Lassalle, som han var, før
Offentligheden kjendte hans Existens, og før han selv var optraadt i
Literaturen. Vi have her en Lassalle avant la lettre:

«Min Ven, Hr. Lassalle, der bringer Dem dette Brev, er en ung Mand af
de mest udmærkede Aandsevner: med den grundigste Lærdom, den
omfangsrigeste Viden, den størsteSkarpsindighed, jeg nogensinde har
sét; med den rigeste Fremstillingsgave forbinder han en Viljens Energi
og en Habilitet i Handling, der sætter mig i Forbavselse, og dersom
hans Sympathi for mig ikke udslukkes, venter jeg den virksomste Bistand
af ham. I ethvert Tilfælde var denne Forening af Viden og Kunnen, af
Talent og Karakter for mig et glædeligt Fænomen. .... Hr. Lassalle er
nu engang en saa udpræget Søn af den nye Tid, der ikke vil vide Noget
af den Forsagelse og Beskedenhed, hvormed vi i vor Tid mere eller
mindre hyklerisk have hutlet og vrøvlet os frem. — Denne nye Slægt vil
nyde og gjøre sig gjældende i den synlige Verden; vi, de Gamle, bøjede
os ydmygt for det Usynlige, snappede efter Skyggers Kys og blaa
Blomsters Duft, forsagede og klynkede og vare dog maaske lykkeligere
end disse haarde Gladiatorer, der saa stolt gaa Kampdøden imøde.»

Hvilke Ord! i hver Linie Kunstnerens gjennemskuende Øje, Mesterens
Haand og Skalkens fine Skjæmt og saa i Slutningssætningen Seerens
profetiske Fremtidsblik.

——————

III.

Den 11te August 1848 stod for Assiseretten i Köln, anklaget for den
moralske Medskyld i Tyveri af et lille Skrin, en Yngling med et stolt
og vindende Ydre, der i Dommens Signalement betegnes saaledes:
Ferdinand Lassalle, 23 Aar gammel, Privatmand, født i Breslau, sidst
bosat i Berlin, 5 Fod 6 Tommer høj, med brunt kruset Haar, fri Pande,
brune Øjenbryn, mørkeblaa Øjne, proportioneret Næse og Mund, rund Hage,
langagtigt Ansigt og slank Statur. Den saaledes signaliserede unge Mand
holdt hin Dag en Forsvarstale, hvortil den gode Assiseret aldrig havde
hørt Mage. Han var anklaget for 2 Aar tidligere at have forledet to
andre unge Mænd, Oppenheim og Mendelssohn, begge tilhørende yderst rige
og ansete Familier, og der begge ligesom han i de Hatzfeldtske
Familiestridigheder havde taget ivrigt Parti for Grevinde Sophie v.
Hatzfeldt, til fra Grevens Elskerinde at rane en lille Kasse, hvori
vigtige Dokumenter formodedesindeholdte. Oppenheim, der alt var
preussisk Overretsdommer — en daarlig Anbefaling i dette Tilfælde — men
hvis Bevæggrunde til Tyveriet ej kunde miskjendes, da han var Arving
til to eller tre Millioner Thaler, var i December 1846 bleven
frikjendt, skjønt det var ham, der havde taget Skrinet. Ikke desmindre
havde i Januar 1848 en Jury dømt Mendelssohn, der kun var medskyldig,
til fem Aars Fængsel for Tyveri, og nu var Turen til Lassalle. Han
optraadte imidlertid ikke som en Anklaget, men som en Anklager.
Langtfra at indskrænke sig til et Forsvar, gav han blot i Indledningen
til sin Tale den imod ham rettede Anklage for at være Tyveriets
«intellectuelle Ophav» et Par haanlige Spark, identificerede sin Sag
med Grevindens og faldt nu med en ungdommelig Folketalers Voldsomhed og
en født Triumfators Overlegenhed over sin Klients højtstaaende Fjender.
Han skildrede de Kvaler, Grevinden havde lidt og fortsatte:

«Familien tav. Men det hedder, hvor Mennesker tie, der ville Stene
tale. Hvor alle Menneskerettigheder krænkes, hvor selv Blodets Stemme
forstummer og det hjælpeløse Menneske forlades af sine fødte
Beskyttere, der hæver med Rette Menneskets første og sidsteSlægtning,
Mennesket, sig. De kjende Alle og have med Rædsel læst den ulykkelige
Hertuginde af Praslins forfærdelige Historie. Hvem af dem vilde ikke
have ilet med at staa hende bi i hendes Dødskamp. Nuvel, mine Herrer,
jeg siger Dem, at her er ti Gange Praslin. Thi hvad er en Times korte
Dødskamp mod Kvalerne under en 20 Aar igjennem vedvarende dødelig
Smerte! Hvad ere de Saar, der slaas af en Kniv, mod det langsomme
Snigmord, som man med raffineret Grusomhed begaar mod et Væsens hele
Existens, hvad ere de mod denne en Kvindes uhyre Lidelse, hvis Livsret
man 20 Aar igjennem Dag for Dag træder under Fødder, og hvem man, for
ustraffet at krænke hende, først med Flid forsøger at prisgive til
Foragt.»

Den unge Mand, der anklaget i en saa besynderlig Anledning lagde saa
ridderlige Følelser for Dagen, havde 20 Aar gammel i Berlin lært den da
39 Aar gamle, men skjønne og imponerende Grevinde (født Fyrstinde) v.
Hatzfeldt at kjende, og rørt over hendes Ulykker opkastet sig til
hendes Beskytter. En majestætisk Skikkelse, i hvis ædeltformede Lemmer
der var en vis Rytme, som betog og vandt mangen Mand, smukt skaarne
Ansigtstræk, et svært rødgyldent Haar, fornemt naturlige Lader, et
roligt Væsen,en simpel, forstandig Maade at udtrykke sig paa — det var
den som farlig Sirene meget omtalte Kvindes Vaaben. Men mere end af
hendes Skjønhed bevægedes dog den lidenskabeligt stridbare Ynglings
Sjæl af de ualmindelige Lidelser, hun havde udstaaet. Hendes Mand og
Fætter Grev Edmund v. Hatzfeldt, til hvem hun kun femten Aar gammel var
bleven viet, havde fra først af hadet og mishandlet hende. Da han var
det rigeste Medlem af den mægtige Hatzfeldtske Familie, Besidder af en
Formue paa fem Millioner Thaler og udrustet med den høje preussiske
Adels Forrettigheder, var han i endnu langt ringere Grad end andre
Ægtemænd af Lovene hindret i sin Adfærd mod sin Hustru. Hvad Uret hun
kan have havt mod ham, lader sig næppe opklare; men i ethvert Tilfælde
stod den ikke i noget Forhold til hans lave Hævn, hans smudsige og
smaalige Forfølgelsessyge. Han indespærrede hende paa sine Bjærgslotte
ved Rhinen, han nægtede hende Lægetilsyn og Medicin, naar hun var syg,
han berøvede hende ved hemmelige Bortførelser hendes Børn, ved hvem hun
hang med en Moders Ømhed, han blottede hende fuldstændigt for
Existensmidler, medens han selv ikke blot ødslede med sin Formue i et
udsvævende Liv, men betalte Skriblere for at bagvaske hende. Grevinden
var forældreløs, hendes Brødre og øvrigeSlægtninge i høje
Samfundsstillinger. At undgaa Opsigt laa dem mere paa Hjærte end at
hjælpe. Mere end én Gang havde dog Familien, én Gang endog Kongen
tilvejebragt Forlig mellem Ægtefællerne og aftvunget Greven et Løfte om
at forandre Behandlingsmaaden af hans Hustru. Men han gav kun sit Ord
for umiddelbart derefter at bryde det.

Kun en eneste Vej stod tilbage at forsøge, og det var en under disse
Omstændigheder højst tvivlsom, Rettens Vej.

Paa dette Tidspunkt indførte den i Kassettehistorien indviklede unge
Dr. Mendelssohn Lassalle hos Grevinden, og der er ingen Tvivl om, at
den pur unge Mands betydelige Skjønhed, hans elegante Skikkelse og hans
udmærket smukke mørkeblaa Øjne gjorde et meget gunstigt Indtryk. En Ven
af Lassalle har meddelt mig, at denne kort efter Bekjendtskabet med
Grevinden gik til Greven og udfordrede ham. Da den højbaarne Junker i
sin fyrstelige Stilling kun svarede med at le «den dumme Jødedreng» ud,
var det, at Lassalle for Alvor besluttede at tage Grevindens Sag i sin
Haand. Han har selv udtalt sig derom i et Brev:

«Jeg sagde til mig selv: Det skal ikke kunne siges, at Du har vidst alt
dette og ikkedesmindre ladet denne Kvinde blive ombragt uden at komme
hende til Hjælp. Hvis Du bar Dig saadan ad, hvad Ret vilde Du da have
til at bebreide Andre deres Selviskhed og Feighed?

Jeg var et ungt Menneske paa tyve Aar. Jeg kom lige fra Universitetet,
hvor jeg havde studeret Filosofi. Jeg forstod mig ikke det mindste paa
Retsvidenskaben. Men Intet holdt mig tilbage.

Jeg sagde til Grevinden, som ikke mere vidste, hvad hun skulde gribe
til ...: De véd, at hvis De anlægger Proces, bliver De forladt af hele
Deres Familie, der vil vende sig imod Dem, som den altid har sagt Dem
det forud. Men De véd lige saa fuldt, at De aldrig kan vente Andet af
den end tomme Ord. Hvis De altsaa er fast besluttet paa at sejre eller
gaa tilgrunde, saa vil jeg tage Deres Sag i denne unge men stærke
Haand, og jeg sværger Dem til, at jeg vil kjæmpe til min Død.

Hun havde Tillid til sin gode Ret, til sin Styrke og min. Hun tog imod
mit Tilbud af hele sit Hjærte.

Og Jeg rejste mig, jeg, en ung magtesløs Jøde, mod Alt, hvad der gives
af frygtindjagende Magter.» Une page d’amour de Ferdinand Lassalle. S.
71. [ved Trykfejl 5] Lasssalle: Meine Vertheidigungsrede wider die
Anklage der Verleitung zum Cassetten-Diebstahl, gehalten am 11. August
1848 vor den kgl. Assisenhofe zu Köln und den Geschworenen. — Der
Criminalprocess wider mich wegen der Verleitung zum
Cassetten-Diebstahl, oder: Die Anklage der moralischen Mitschuld. Ein
Tendenzprocess. Köln. Wilh. Greven 1848. Disse tvende Brochurer, der
ikke kunne faas tilkjøbs og ikke findes paa Bibliotheket i Berlin, har
jeg fundet paa det kongelige Bibliothek i München.

Lassalle fulgte Grevinden til Düsseldorf oghelligede nu i Aar af sit
Liv sin hele Kraft til Kampen for hendes Formuesinteresser og sociale
Stilling.

Man begriber, at Forældrene i første Øjeblik med Sorg og Bekymring saa’
Lassalle drives ud af sin Bane for at hævde en dem ganske fremmed
Personligheds Ret. Han havde som Filolog tidligt røbet de
ualmindeligste Evner, Mænd som Boekh og Alexander v. Humboldt lovede
den unge Videnskabsmand (Underbarnet, som Humboldt kaldte ham) den mest
glimrende Fremtid, og Moderen havde gjerne sét en Professor i Sønnen.
Hun fandt sig dog hurtigt i det Skete, især da det gjordes hende
indlysende, at Ferdinand som Jøde alligevel vilde finde alle Veje til
en Universitetskarriere spærrede. Haardest har det ganske sikkert været
for ham selv at blive udrevet af sine begyndte Studier. Hans store Værk
om Heraklit, der alt i Begyndelsen af 1846 paa en ringe Dél nær var
udarbejdet, saa ved denne voldsomme Distraktion først Lyset i 1859. Han
siger med Hensyn hertil i sin Forsvarstale:

«Ogsaa mit Blik, m. H., var bestandig rettet paa de almene Spørgsmaal
og Anliggender, og jeg har maaske taget det stærkt i Betænkning at
afbryde min hele Løbebane idetmindste etPar Aar igjennem og anvende min
hele Virksomhed paa Afværgelsen af en blot individuel Misskjæbne, hvor
hjærtesønderrivende det end er for et Menneske med Hjærte at maatte se
et andet Menneske, hvem han anser for godt og ædelt, gaa hjælpeløst til
Grunde midt i Civilisationen overfor Voldsmagten. Men jeg saa’ i dette
Anliggende almindelige Standpunkter og Principer repræsenterede; jeg
sagde mig, at Grevinden var et Offer for sin Stand, jeg sagde mig, at
man kun i en Fyrstes og Millionærs overmodige Stilling uden Sky vovede
og turde vove saadanne Ugjerninger, en saadan Krænkelse af Samfundet i
dets sædelige Grund ... Jeg skjulte mig ingenlunde Vanskelighederne ved
dette Foretagende. Jeg saa’ vel, hvilken vanskelig Opgave det var at
oplyse denne aargamle, næsten historiske Uret, hvorledes Sagen, hvis
det kom til Proces, vilde gjøre udelukkende Krav paa min Handlekraft og
saaledes nødvendiggjøre en lang Afbrydelse af min egen Karriere; jeg
vidste ret vel, hvor svært det er at besejre et falsk Skin, hvilke
frygtelige Modstandere Rang, Indflydelse og Rigdom ere, at de og kun de
evig og altid finde Alliance i Bureaukratiets Rækker, fremdeles vidste
jeg, hvilken Fare jeg selv herved kunde løbe. Jeg vidste dette udenat
det kunde holde mig tilbage. Jeg besluttede at stille mod Skinnet
Sandheden, mod Rangen Retten, mod Pengenes Magt Aandens Magt.
Hindringerne, Opofrelserne, Farerne skræmmede mig ikke; men havde jeg
vidst, hvilke uværdige og infame Bagvaskelser, der vilde træde mig
imøde, hvorledes man vilde dreje og vende de reneste Motiver netop til
det Modsatte, og hvilken beredvilig Tiltro de elendigste Løgne vilde
finde — nu, jeg haaber, at min Beslutning heller ikke derved var bleven
rokket, men det havde kostet mig en haard, en smertelig Kamp.»

Tvungen af Forholdene, af Anklageaktens Hentydninger, af naturligt
opstaaende Rygter nødes Lassalle til at omtale den Beskyldning, man har
rettet mod ham for at staa i et Kjærlighedsforhold til sin Klient.
Intet, siger han, bliver almindeligere trot end denne Beskyldning. At
protestere mod den vilde have været latterligt. Han beraaber sig paa
hvad Vidner have udtalt som deres Overbevisning angaaende dette
Forhold, paa fremlagte Breve fra ham selv, hvoraf det Modsatte
fremgaar. Han forklarer, hvorfor han dog i denne Sag overalt er stødt
paa Vantro:«M. H., meget ansete Mænd i denne By, Mænd, som vilde mig
vel, Mænd, der havde indhentet Oplysninger om mine Forhold og efter de
ærefulde Meddelelser, der vare gjort dem, ikke kunde tro paa en smudsig
Egennytte, disse Mænd have til mig selv udtalt som deres Overbevisning,
at der absolut maatte bestaa et Kjærlighedsforhold mellem Grevinden og
mig — og da jeg tillod mig at spørge, hvorpaa de grundede denne
Antagelse, blev ligesaa aabent svart mig: paa Intet — paa Intet i
Verden uden derpaa, at en saa stor Opofrelse for en fremmed Sag ellers
slet ikke lod sig forklare! Disse Mænd, m. H., jeg indrømmer det, dømte
som modne Verdenskjendere og erfarne Mænd. Men de oversaa Et. De
oversaa min Ungdom, og de oversaa, at hvor meget end vor Tid kan være
Egoismens Tid, Ungdommen dog til alle Tider har været og vil vedblive
at være Uegennyttighedens, Begejstringens og Opofrelseslystens Alder.»

Der er i disse Ord en vis Ærlighedens og Sandhedens Accent. I hvilket
Forhold Lassalle end stod til Grevinden, kunde han som Mand af Ære
ganske vist ikke for Offentligheden indrømme, at et Kjærlighedsforhold
imellem dem fandt Sted. Men Maaden, hvorpaa han benægterdet, viser
efter min Opfattelse klart, at, hvilken Karakter Forholdet imellem dem
end hurtigt har antaget, har han fra Begyndelsen af kastet sig ud i
dette Hav af praktiske Kampe ledet ikke af en Forelskelse, men af sit
kamplystne Temperament, af en brændende Indignation og af en rent
aandelig Drift, der overvandt alle Betænkeligheder, Driften til at
stille den nøgne Ret imod Magten.

Lassalles Forhold til Grevinden i de nærmest følgende Aar gave hans
Modstandere Anledning til stedse fornyede Angreb paa hans og hendes
Moralitet. Om dets sande Beskaffenhed vidstes selvfølgelig Intet,
ligesom Intet skulde synes Offenligheden mere uvedkommende. I ethvert
Tilfælde havde dette Forhold efter ikke lang Tids Forløb ganske Præget
af et under ualmindelige Omstændigheder stiftet Venskab mellem en yngre
Mand og en ældre Kvinde. I Lassalles senere Leveaar var Grevindens
Forhold til ham i Et og Alt en anden Moders, og hun kaldte ham
mundtligt og i Breve bestandig kun «Barn».

Maaske vil det for Mangen tage sig ud som et rhetorisk Fif, naar
Lassalle paastaar i dette individuelle Anliggende at have set
almindelige Standpunkter og Principer legemliggjorte. Denne Mistro
vilde sikkert være ugrundet. Det erfremragende Menneskers Særkjende, at
de i det enkelte Tilfælde, der møder dem og som er mødt tusinde Andre
uden at opfattes anderledes end som enkelt tilfældig Begivenhed, se en
almen Skjæbne; de ane ved en øjeblikkelig Indskydelse, hvilken
Mangfoldighed af Ulykkelige, der sukke under en lignende Kval som den,
hvortil de ere blevne Vidne; de søge bag Uretten efter Urettens sociale
Aarsag og rette deres Angreb imod denne Aarsag, hvor Andre kun vilde
tænke paa Foruretteren. Derfor tror jeg, at Lassalle mener hvad han
siger, naar han udtaler det Haab, at i hine Dage (1848), da Løgnens,
Hykleriets og Undertrykkelsens System allevegne styrtede sammen,
Sandhedens Dag ogsaa vilde bryde ind «over et Forhold, der saa
inderligt, som kun et individuelt Tilfælde kan det, som en Mikrokosme
afspejler den almene Kval, den nu til sin Grav stundende og stønnende
Misère og Undertrykkelse, og dermed ogsaa over en redelig og ved alle
Kriminal- og andre Forfølgelser urokket Stræben efter at opnaa
mishandlede Menneskerettigheders Anerkjendelse.» [5]

Den Tale, hvoraf jeg har meddelt nogle Brudstykker, er det ældste
litterære Produkt, der foreligger fra Lassalles Haand. Dens Interesse
beror paa det Indblik, den yder i Mandensoprindelige Fond som Yngling.
Jeg har gjort opmærksom paa den Følelsens Ægthed, der ligger til Grund.
Sligt røber sig i Stilen og lader sig ikke eftergjøre. En Tro paa
Rettens Sejr over Magten ligger dybest som varm ungdommelig
Enthousiasme. Lige op til den ligger Selvfølelsen, Lassalle tror mindre
paa Aandens Magt end paa sin egen Aands Magt til at trodse og overvinde
alle Vanskeligheder. Her er Ridderlighed og Kamplyst og saa i Formen
endnu noget af Advokatens Talent til at indtage en Position, til at
udnytte en Situation og male med grelle Farver: Menneskerettigheder o.
s. v. Og dog er dette allerede næsten for meget sagt. Hvis noget
Saadant her er tilstede, da er det endnu saa fint, saa svagt, at det
højst ligger som en ganske svævende Farvetone over Talen. Men hvad der
her utvetydigt træder frem, det er endnu en Egenskab, en dybtliggende
hos Lassalle: Hensynsløsheden. Hensynsløsheden er et rent moderne
Ideal. Jeg erindrer, at Bismarck etsteds i sine Breve paa en gammel
gejstlig Vens Beskyldning for altfor stor Hensynsløshed svarer de
ærligt mente og højst lærerige Ord: «Som Statsmand er jeg ikke engang
hensynsløs nok, snarere fejg.» Hensynsløsheden (jeg behøver vel næppe
at bede Læseren om ikke at identificere dette Ord medRaahed,
Pietetsløshed eller lignende) er et Ideal fra de sidste Aartier. Det
var ikke vore Fædres. Hvor ofte have de ikke citeret Hamlets:
Beslutningens medfødte Ungdomsrødme Dør i det syge, gustne Overlæg.
Hvilke Fejl den nulevende Generation end har, Hamiets Ord passe ikke
mere paa den. Hvad vi beslutte, det udføre vi. At gaa mod sit Maal
hensynsløst uden at frygte reel udvortes Modstand eller sky reelle,
udvortes Midler, det er en rent moderne Dyd og Last. Den Sag, der
første Gang bringer Lassalle paa Anklagebænken, var af den Natur, at
kun en tidligt udviklet Hensynsløshed kunde indvikle ham i den. At
betegne det attenterede Ran af et Grevinden tilhørende Dokument uden
videre som Tyveri, vilde være ligesaa latterligt som dumt; men en i
Valget af sine Midler rigoristisk Natur vilde have gyst tilbage derfor.
Og har han end ikke direkte havt Lod eller Del deri, saa har han
indirekte havt det gjennem det Herredømme, han udøvede over Deltagerne.
Det karakteriserer Herskedriften i hans Sind, naar det udtrykkeligt i
Anklagen hedder, at han skjønt den yngste af Grevindens Forsvarere blev
blindt adlydt af sine Fæller.

Fra 1846 af førte da Lassalle GrevindensSag. Han begyndte med at lade
en sand Kaskade af Processer styrte ned over Greven. Havde han ikke før
studeret Jus, saa gjorde han det nu og med en Lidenskabelighed uden
Mage. Alt medens han anlagde Processerne, den ene efter den anden, gik
han fremad i Retskyndighed. Efter faa Maaneders Forløb var han
Advokaternes Ligemand.

Men samtidig satte han andre Kræfter i Bevægelse. Med en Sikkerhed, der
røber den fremtidige Agitator, appellerede han til den demokratiske
Presse og fik den til at svare med tusindfoldigt Ekko paa hans Raab.
Han knuste Greven i det offentlige Omdømme. Saa tidt denne troede at
have fundet et Middel til den fuldstændige Tilintetgjørelse af sin
Hustru, forvandlede dette sig under Lassalles Hænder til et Vaaben imod
ham selv.

I Januar 1847 lod Greven sig ikke nøje med at unddrage Grevinden alle
Subsistensmidler til hende selv og hendes Børn — hun levede dengang ved
at sælge snart en snart en anden Levning fra bedre Tider — men forsøgte
for ved Udhungring at tvinge hende til Underkastelse at nedbryde hendes
personlige Kredit. Han skrev f. Ex. til hendes Hotelvært i Deutz og
opfordrede ham til at sige Grevinden hendes Lejlighed op, da han aldrig
vilde betale forhende. Værten svarede haanligt, at hvis det morede ham
at ernære Grevens Hustru og Børn, som denne lod sulte, saa var det et
Privatanliggende, som ikke angik Andre. Men Lassalle slog Mønt af
Grevens Dumhed. Snart bragte et Blad i Trier, snart et i Mannheim,
snart et i Breslau Meddelelse om det Skete og opfordrede for at
beskæmme Greven den offentlige Goddædighed til at sætte Grevinden i
Stand til for Retten at forfølge sin Sag. Det var en Krig uden Rast
eller Vaabenstilstand og en Krig paa Liv og Død, i hvilken Lassalle
efterhaanden vandt stedse flere Forbundsfæller i det demokratiske Parti
og dets Presse. En enkelt Ven, han havde gjort Regning paa, svigtede
ham dog. Det var Heinrich Heine, der tav, fortrinsvis fordi Grev
Hatzfeldts Maîtresse Baronesse Meyendorff, tidligere russisk Spion i
Paris, var en Veninde af Prinsessen af Lieven, Guizots Elskerinde, og
som bekjendt havde Heine — ligesom de fleste i Frankrig under
Julikongedømmet bosatte Emigranter — en Pension af Guizot.

Arbejdet med alle disse Processer var saa kolossalt, Vanskelighederne
saa talløse, at Lassalle, en Arbejder uden Mage, istedenfor som han i
1848 mente: endnu at maatte bruge nogle Aar dertil, tilbragte næsten ni
Aar af sit Liv i disseKampe. Han, der ikke var Jurist af Fag, kom
saaledes ad praktisk Vei ind i en Videnskab, hvori han theoretisk
skulde gjøre Epoke. En Mand, der længe er bleven anset for Tysklands
omtrent første Advokat har privat efter at have studeret Processerne
erklæret, at ingen Fagmand kunde have ledet dem saa godt. For 36
Domstole førte Lassalle Grevindens Sag. Kun en Vilje som hans kunde
forslaa til en saa sejg Udholdenhed, som her var nødvendig, og det
medens han snart sad i Arrest som anklaget for Medskyld i det nævnte
Tyveri, snart i Fængsel som dømt for at have opfordret til at beskytte
Forfatningen med Vaabenmagt mod Statskupet 1848; fra Fængslet af førte
Lassalle ufortrødent Processen; løsladt førte han den med endnu større
Kraft, og det medens Filosofi, Politik, Økonomi, alle hans Studier,
alle hans Livsplaner atter og atter opsatte og udskudte ventede paa
hans Frigjørelse fra dette utaknemmelige Hverv. Før 1848 faldt Dommene
i Reglen nogenlunde gunstigt ud. Efter 1848, da Contra-Revolutionen
triumferede, gik der næsten ingen Uge, hvor ikke blandt den uhyre
Mængde Processer, Lassalle havde anlagt, en blev tabt. Nederlagene
haglede ned over ham. Men han fandt bestandig ny Kraft og nye Udveje,
skjønt han siden hen selv forsikrede, at han ikke begreb,hvorledes han
havde kunnet fore Sagen til Sejr. Endelig (August 1854) var hans
Modstander, Greven, træt og mør. «Den dumme Jødedreng» havde gjort ham
det for broget. Hans Kraft var brudt; Lassalle havde ham under sine
Fødder og dikterede ham Freden paa de mest ydmygende og for ham mest
vanærende Betingelser. Dom blev ikke fældet, det kom til Forlig, og
Lassalle vandt, hvad han havde attraaet, bl. A. en fyrstelig Formue for
Grevinden. Saalænge Processen stod paa, havde han med hende delt den
ikke betydelige Sum, der aarligt blev tilstaaet ham fra Hjemmet; thi i
al den Tid havde Grevinden Intet; til Gjengjæld havde han
kontraktmæssigt betinget sig en vis aarlig Rente, (4000 Thaler) hvis
Sagen vandtes. Saaledes var han fra nu af i pekuniær Henseende uden
Sorger og kunde hellige sig til abstrakt videnskabelige, Intet
indbringende Studier uden Dag for Dag at være henvist til Bekymringen
for at tjene sit Brød.

——————

IV.

Først og fremmest vendte da Lassalle tilbage til sin «Heraklit».
Saaledes som Bogen foreligger trykt er det for den opmærksomme Læser
ikke vanskeligt ligesom at spore to Hænder. Den modne Mand har
sammenredigeret og udgivet, hvad Ynglingen har forsket og fundet. Det
er tydeligt nok, at en mere historisk Opfattelse i Aarenes Løb har
afløst den tidligere strængt metafysiske og rent hegelianske. Alligevel
giver Bogen et forholdsvis tro Billede af Lassalles videnskabelige Liv
som ganske ung. «Die Philosophie Herakleitos des Dunkeln» er en Studie
i Hegelsk Aand, en Studie henhørende til Filosofiens Historie. Der var
i Lassalles Organisation noget, der mægtigt maatte drage ham til den i
hans første Ungdom absolut sejrrige Hegelske Filosofi: hans Naturs
dialektiske Anlæg og hans Trang til at komme i Besiddelse af en Nøgle
eller Dirk, hvormed han kunde aabne sig Vej til den Forstaaelse
ogKundskab, som er Magt. Hvad lovede den Hegelske Filosofi ikke sine
Dyrkere! At Lassalle særligt søgte til Heraklit var, som man kan
slutte, først begrundet i hans Aands lidenskabelige Hang til at give
sig i Kast med Vanskeligheder, der vilde skræmme enhver Anden — fra den
graa Oldtid af bar Heraklit jo Navnet den Dunkle, og hvad der var
tilbage af ham bestod kun af faa og spredte Fragmenter og udfordrede
Kundskab til den hele klassiske Litteratur for at suppleres og förstaas
— dernæst har tydeligt nok den begejstrede Hegelianer følt Lyst til at
skildre en Aand, der for ham stod som en fjærn Forløber for Hegel selv
og som en saadan, der netop paa Grund af sit Slægtskab med den moderne
Mester var uforstaaet, — endelig har den unge heftige Nutidsapostel
følt Tiltrækning til en Oldtidsstorhed, hvem mangt et opbevaret
Karaktertræk betegnede som udrustet med Egenskaber og
Ejendommeligheder, som han følte gjære i sin egen Sjæl. Ogsaa om
Heraklit sagdes det jo, «at han havde villet forvise al Stilstand og Ro
af Verden, der for ham kun havde været absolut Bevægelse» og med
hvilken Tilfredsstillelse udbryder ikke Lassalle etsteds: «Man ser, at
Heraklit var meget langt fra hin Apathi, der meddeler de senere
Stoikeres ethisk-politiskeRæsonnementer en saa dyb Kjedsommelighed: Der
var Storm i denne Natur.» Lassalle: Herakleitos I 51 II 443.

Som næsten alle Lassalles Skrifter indeholde en Protest mod at betragte
en enkelt Disciplin eller en enkelt Videnskab i aandløs Isolerthed — et
Træk, hvori hans medfødte Blik for det Hele og Store aabenbarer sig —
saaledes aabnes ogsaa dette Værk med Hævdelsen af den Sætning, at nu,
da Historien har ophørt at gjælde for en Samling af Kuriosa, da ogsaa
Tanken opfattes som et historisk Produkt og Filosofiens Historie som
Fremstilling af dens kontinuerlige Selvudvikling, er den Tid
forestaaende, da Filosofiens Historie saa lidet som Kunstens, Statens
eller Livsformernes i det borgerlige Samfund vil blive skrevet som en
isoleret Disciplin. Man maa imidlertid ikke af den Akcent, der her er
lagt paa en historisk Udvikling, lade sig forlede til at antage
Lassalles Standpunkt i dette Værk for mindre hegelsk og mere moderne
end det er. Fortalen, der accentuerer dette Historiske, hører jo
utvivlsomt til Bogens allersidste Partier. Iøvrigt er Standpunktet rent
metafysisk. Kaldes den videnskabelige Tanke end her et historisk
Produkt, saa betragtes Tankens Kategorier dog som evige metafysiske
Væsenheder, hvis Selvbevægelse og «Omslag» avle Historien.Filosoferne
ordnes historisk ikke efter deres totale psykologiske Udviklingstrin,
men efter den Plads, som den Kategori, de opfattes som Repræsentanter
for, indtager i Systemet. Heraklit svarer til Vorden, Parmenides til
Væren, følgelig vide vi a priori, at Parmenides, hvor langt højere end
Heraklit han end staar som Aand, stilles før og under ham. Lassalle:
Herakleitos I 35. Sammenlign Lazarus und Steinthal: Zeitschrift für
Völkerpsychologie und Sprachkunde. Zweiter Band 333.

Hermed skal imidlertid langt fra være antydet, at Lassalle ikke har
forstaaet Heraklit. Tværtimod. Netop den hegelsk-metafysiske Methode
slog fortræffelig til, hvor det gjaldt om Forstaaelsen af en Tænker,
hvis Styrke og Originalitet laa i en til Grænsen af Sofistik udviklet
Dialektik. Jeg vilde i dette Punkt ikke forlade mig paa min egen Dom
alene; men en Mand, der paa dette Omraade er Autoritet, Professor
Steinthal ved Universitetet i Berlin, gav mig paa Spørgsmaalet om,
hvorvidt Lassalle efter hans Opfattelse havde forstaaet Heraklit, det
karakteristiske Svar: «Vist har han forstaaet ham. En sundt anlagt
Filolog vil ikke forstaa Heraklit, ja bør slet ikke kunne forstaa ham.
Men man kan ikke nægte, at Lassalle har forstaaet ham og at hans Bog er
en udmærket dygtig Bog.»

I Opfattelsen og Gjengivelsen af Heraklits Metafysik føler man den
skolerette Hegelianer:Vordens Begreb, Identiteten af den store
Modsætning, Væren og Ikke-Væren, er den guddommelige Lov. Naturen selv
er kun den legemliggjorte Forkyndelse af denne dens inderste Sjæl
udgjørende Lov om Modsætningernes Identitet. Dagen er kun den Bevægelse
at forvandle sig til Nat, Natten kun dette at blive til Dag,
Solopgangen er kun en uafbrudt Nedgang o. s. v. Altet er med ét Ord kun
den synlige Virkeliggjørelse af denne det indbyrdes Modsattes Harmoni,
der er gjennemgribende gjennem alt Værende og styrer det Hele. — Saa
hegelsk, at selv Heiberg ikke kunde have sat det mere paa Spidsen eller
med større Fryd boltret sig i Skoleterminologien, er Forklaringen af,
hvorledes Heraklit fremgaar af Eleaterne: «Disses rene almene Væren er
altsaa efter sit Væsen — da al virkelig Væren kun er bestemt
kvalificeret Væren — Ophævelse og Negation af enhver virkelig sandselig
Væren, eller den rene Ikke-Væren. Den forsonede Modsigelse, den
tilværende Ikke-Væren er Kjærnen i hans Filosofi og betegner dens hele
Dybde (sic!). Man kan foreløbigt sige, at den bestaar i den ene
Sætning: «Kun det Ikke-Værende er.» Lassalle: Herakleitos I 25, 35.

Hvis Heiberg, der jo døde som Etatsraad, ikke i det Hinsidige føler sig
ilde tilmode ved Overensstemmelse med en saa berygtet Revolutionær,saa
har han «over Skyen» kunnet række Lassalle Haanden for saadan en
Udviklings Skyld. Fuldstændigt kom Lassalle aldrig ud over den Hegelske
Jargon. I hans Tragedie «Franz von Sickingen» taler Karl den Femte om
sine Formaal og siger saa rent hegelsk: Wenn Ihr die meinen Zu Eures
Wollens Inhalt machen könnt — dann Franz Dann sollt Ihr steigen. Endnu
i hans sidste større Skrift «Capital und Arbeit» tales om Begrebernes
«Slaaen om». Se ligeledes »System der erworbenen Rechte» II 9 om
Begrebets dialektiske Virksomhed. Lassalle forklarer dernæst slaaende
rigtigt, hvorledes det gik til, at Heraklit trods dette abstrakte
Grundlag kom til at give sit Princip Navne hentede fra Sandseverdenen:
«Heraklit opfattede Ikke-Væren og dens Enhed med Væren vel som virksom,
men dog altid kun som objektiv værende, som objektivt sig sættende og
fuldbringende, endnu ikke som forsigværende, subjektiv Tanke. Og fordi
hans Princip endnu kun er den objektivt til værende Ikke-Væren, kan han
ogsaa bestandig kun udtale det som saadant, ɔ: i Form af objektivt
tilværende Existenser. Men den objektivt til værende Ikke-Væren er Ild,
Strøm, Krig, Harmoni, Tid, Nødvendighed, Alt styrende Retfærdighed og
Grænser sættende Dike.»

Er den Methode, Lassalle i sin historisk-filosofiske Forskning
anvender, nu saaledes rent hegelsk, saa er det paa den anden Side
ligesaa tydeligt, at Hovedinteressen ved hans Forsknings Gjenstand for
ham er den, at den præformerer hans store Mester. Var Hegel bleven født
imod Slutningen af det 6te Aarhundrede før vor Tidsregning i det
asiatiske Grækenland, saa var han bleven Heraklit. Om Heraklit var det
jo allerede i Oldtiden bleven bemærketat han, der satte Modsætningerne
som Urprincip, ikke indrømmede Modsigelsens Grundsætning. Heraklit
havde jo allerede med en om Spinozas Pantheisme mindende Vending
erklæret, at for Gud er Alt skjønt og retfærdigt, men Menneskene have
kaldt Et retfærdigt, et Andet uretfærdigt. Og hos Heraklit allerede
fandtes den filosofiske Tilbøjelighed, der under Hegelianismens
Blomstringstid var saa dominerende, til ved alle Lejligheder at sige
den saakaldte sunde Menneskeforstand hvasse Ubehageligheder. Lassalle
bemærker selv, at naar en moderne Filosofi har fundet Behag i gjentagne
Gange at fremhæve, at det tilsyneladende mest Bekjendte og Hverdags,
som Enhver tror at vide af sig selv, netop vides mindst og er af en for
den reflekterende Eorstand ligefrem ufattelig Natur, saa er Heraklit
som første Forkynder af en i Sandhed spekulativ og som saadan opfattet
Ide ogsaa den, der først har udtalt sig ligesaa skarpt om den
uspekulative Tænkens og den subjektive Forstands Afmagt.

«Heraklits Ethik», siger Lassalle, «sammenfattes i den ene Tanke, der
tillige er selve det Sædeliges evige Grundbegreb: Hengivelse til det
Almene.» Dette er paa engang græsk og moderne; men Lassalle kan ikke
nægte sig den Glæde i den specielle Udførelse af denne Tankehos den
gamle Græker at paavise Overensstemmelsen med Hegels Statsfilosofi.
«Ligesom i den Hegelske Filosofi Lovene opfattes som Virkeliggjørelse
af den almene substantielle Vilje uden at der ved denne Bestemmelse i
mindste Maade tænkes paa Subjekternes formelle Vilje og Optælling af
disse Viljer, saaledes har ogsaa Heraklits Almene Intet at gjøre med
den empiriske Alheds Kategori.» Lassalle: Herakleitos I 36 II 276 I
119, 92 II 276, 431, 439.

Dog ikke blot paa Grund af Analogien med Hegel, men paa Grund af
Overensstemmelsen med Lassalles inderste politiske Anskuelse, fremhæver
han dette Moment. Fra sin tidligste Ungdom af havde jo ogsaa han i
Statsideen set Moral og Ret og Fornuft inkarneret. Begejstringen for
denne Ide, Troen paa Statens Mission ikke blot som Beskytter men som
Fremmer af Ret og Kultur, gaar igjennem alle hans Skrifter. Den spores
i hans lærde videnskabelige Undersøgelser som her i Heraklit, den
aabenbarer sig kraftigere, skjønt kun glimtvis, i hans store juridiske
Værk (System der erworbenen Rechte, I, 47, II. 603, ff.), indtil den
endelig i hans politiske og økonomiske Agitationsbrochurer forkyndes
med lidenskabelig Polemik imod Manchestertheorien og med al den
Overbevisningens Varme, der gjorde ham saa elsket og frygtet som Taler
og Skribent.Modsætningen mellem Heraklit og Lassalle er paa dette Punkt
kun den, at medens man udfra den græske Tænkers Statstheori megel vel
forstaar, hvorledes han, trods sin Respekt for det Almene, maatte træde
i skarpeste Modsætning til Masseherredømmet i sin Fædreneby, Efesus, er
det vanskeligere at fatte, hvorledes Lassalle ud fra sit analoge
Hegelske Grundbegreb om Staten kunde komme til praktiske Konsekvenser,
der snarere stamme fra Rousseau end fra Hegel. Men der var her i denne
interessante Individualitet en indre Spaltning af den Art, som saa ofte
forekommer hos fremragende Aander. Af Instinkt og i Kraft af sine
første Principer var Lassalle en Forguder af Intelligensen, af den
objektive Fornuft, en lidenskabelig Modstander og Foragter af den
offentlige Mening og af Tallet. Af Overbevisning derimod og i Kraft af
sine politiske og praktiske Principer var Lassalle som bekjendt
udpræget Demokrat, konsekvent og sejrrig Forfægter af den almindelige
Stemmeret, Forkæmper for et Masseherredømme af en Art, som Historien
ikke før har set. Aandsaristokrat og Socialdemokrat! større
Modsætninger end denne kunne rummes i et Menneskehjærte; men man nærer
dem ikke ustraffet i sit Sind. Hvad vi her berøre er i Principernes
Verden den samme Kontrast, derrent udvortes lagde sig for Dagen, naar
Lassalle med sin udsøgt elegante Dragt, sit fine Linned, sine lakerede
Støvler talte for og med en Kreds af Fabrikarbejdere med sodet Hud og
haarde Hænder.

Men var der nu end i denne Henseende en Slags Kontrast mellem Lassalle
og hans beundrede Græker, saa føler man Ligheden, naar man læser
Skildringen af Heraklits Personlighed med dens utrolige Selvfølelse og
Menneskeforagt. Hvilken Forestilling har ikke den Mand havt om sit
Værd, der som Heraklit mere end en Gang lod sig forlyde med, at
«Menneskene udenvidere vare ufornuftige og han alene vidende, medens
alle andre handlede som i Søvne», eller der om sine Medborgere, ikke
blot i Almindelighed, sagde at de «fortjente at hænges, da Mængden dog
kun mæskede sig som Fæ», men med Hensyn til et enkelt bestemt Tilfælde,
Fordrivelsen af hans Ven Hermodoros, bemærkede at «Efesierne, saasnart
de vare voxne, alle burde slaas ihjel, og de Umyndige forlade Byen, da
de havde fordrevet Hermodoros, den herligste iblandt dem, i Kraft af
den Tankegang: Hos os skal Ingen være den Fortræffeligste; men er En
det, saa være han det andensteds og hos Andre». Lassalle: Herakleitos
II 269, 281, 442. Hvo kan tvivle paa at disse Ord ofte ere rundne
Lassalle i Hu i de sidste Aar førhans Død, da han saa’ sig bagvasket og
lagt for Had overalt, havde et Perspektiv af aarelang Fængsling for
Øje, levede forfulgt af Øvrighed og Presse og modtoges med Lunkenhed af
største Delen af dem, han vilde hjælpe og hvem han ofrede sin Ro. Jeg
tror næppe, man finder en mere slaaende Parallel til hine
fortvivlet-selvbevidste Ytringer af Heraklit, der vidne om en Bitterhed
og Menneskeforagt som Timons fra Athen, end Lassalles iøvrigt
mesterligt skrevne melankolske «Meditation», der slutter «Kapital und
Arbeit»:

«Og denne Borgerstandens absolute Fordummelse — i Lessings og Kants,
Schillers og Goethes, Fichtes, Schellings og Hegels Land! Ere disse
aandelige Heroer da virkelig kun som en Flok Traner paa Flugt susede
hen over vore Hoveder? Er af dette uhyre aandelige Arbejde, af denne
indre Verdensomdrejning, som de have fuldbragt, Intet, Intet, slet
Intet gaaet over i Nationen, og bestaar den tyske Aand virkelig kun af
en Række ensomme Individer, der, hver for sig overtagende Arven fra
sine Forgjængere, fortsætte hines ensomme og for Nationen frugtesløse
Arbejde under bitter Foragt for deres Omverden? Hvilken Forbandelse har
da gjort Borgerstanden i den Grad arveløs, at deraf alle de vældige
Kulturarbejder, der ere foretagne i dens Midte, af denne hele Atmosfære
af Dannelse ikke er faldet en eneste Draabe befrugtende Dug ned i dens
stedse mere fortørrende Hjærne?... Borgeren fejrer Fester for vore
Tænkere — fordi han aldrig har læst deres Værker! han vilde brænde dem,
hvis han havde læst dem. Han sværmer for vore Digtere, fordi han kan
citere et Par Vers af dem eller har sét et eller andet Stykke af dem,
men aldrig har tænkt sig ind i deres Verdensanskuelse!»

Endnu en Overensstemmelse, den sidste imellem Heraklit og Lassalle,
danner den trods Selvfølelsen og Stoltheden saa lidenskabelige Trang
til Ry og Ære, til Andres Beundring og Ros. Heraklit har sagt det ofte
citerede Ord: De større Skæbner opnaa det større Lod (den store Løn).
Og han har sagt, hvad der kaster Lys paa denne Sætning, at «Hoben og
de, der tykkes sig vise, følge Folkenes Sangere og spørge Lovene om
Raad, uden at vide, at Mængden er slet, Faa kun gode, og at de Bedste
vælge én Ting istedenfor Alt, det stedsevarende Ry blandt de Dødelige».
Lassalle: Herakleitos II 269, 281, 442. Ry var for Heraklit da netop
hint største Lod, som den store Skæbne kan erhverve; hans Kjærlighed
til Hæder var ikke den blot umiddelbare, somligger i Blodet, men en ved
Reflexion og Filosofi begrundet. Ry, siger Lassalle, er i Virkeligheden
det modsatte af Alt, det modsatte af den umiddelbare reale Væren og af
Tilværelsens enkelte Formaal. Det er Menneskenes Væren i deres
Ikke-Væren, ren Vedvaren trods selve den sanselige Tilværelses
Undergang, derfor er den Menneskets opnaaede og til Virkelighed vordne
Uendelighed; og tilføjer han med Varme: som dette er Grunden, hvorfor
Hæderen altid har grebet store Sjæle saa mægtigt og hævet dem ud over
alle smaa og indskrænkede Formaal, som det er Grunden, hvorfor den
«først kan nærme sig Haand i Haand med den prøvende Dødsengel»
[Platen], saaledes er det Grunden, hvorfor Heraklit i den ser den
sædelige Virkeliggjørelse af sit spekulative Princip.

Lad denne Vurdering af Hæder og Ry nu end stemme nok saa godt med
Heraklits metafysiske System, saa staar det dog fast, at det er en drøj
logisk Modsigelse at forene denne Trang til Andres Beundring med hin
dybe Foragt for Andres Dom. Men hvad der logisk ikke lader sig forene,
det kan, som den ringeste Verdenskundskab lærer, fortræffeligt
forligespsykologisk, og derfor kunne vi da ogsaa hos Lassalle træffe en
Stolthed, der aldrig giver tabt eller bukker under, nøje sammenslynget
med enuimodstaalig Trang til at tage Ros og Komplimenter til Indtægt og
til at indkassere fremmede Beundrings- eller Bifaldsudbrud. Lad mig
ikke blive misforstaaet! Intet er naturligere, Intet menneskeligere end
at glæde sig over de Bedstes Bifald og Ros. Den, som var fuldkomment
ligegyldig for sligt, vilde ikke let blive Forfatter, ikke let optræde
i hvilkensomhelst Retning. Ja man kan gaa videre og sige: for
Skribenten og for Taleren er en vis Grad af Anerkjendelse en ligefrem
Nødvendighed, den Betingelse, uden hvilken han som saadan ikke kan
drage Aande. Men han kan, naar Strømmen gaar ham imod, eller naar han
gaar imod Strømmen, som Tilfældet var med Lassalle, nøjes med private
Beviser paa Paaskjønnelse, og han bør nødigt og næppe engang under den
yderste Miskjendelse offentligt paaberaabe sig denne private Hyldest.
Men denne Fristelse har Lassalle ikke kunnet modstaa; dertil har hans
Stolthed ikke forslaaet, han paaberaaber sig privat Anerkjendelse paa
urette Sted og uden sand Takt. Det er mere end et oratorisk Fægtergreb
hos ham, det er en Ting, der falder ham naturlig. Jeg sigter her ikke
til at han nu og da med kogende Selvfølelse udtaler hvad der var den
rene Sandhed og hvad der vel var værd at sige overfor alle de Løgne og
Forvanskninger, der slyngedesimod ham, at han var ikke Dilettant, men
Videnskabsmand og en betydelig, en overlegen Videnskabsmand, der havde
frembragt varige Værker, ja et epokegjørende Hovedværk. Men jeg sigter
til hans usalige Forkjærlighed for Ærens Larm og Skrald, dens Pauker og
Trompeter, som han fordrede eller hævdede sig selv ved ringe
Lejligheder. Hvad ligner det saaledes at han overfor Arbejdere roser
sig af i en literær Satire at have angrebet den bekjendte, maadelige
Literaturhistoriker Julian Schmidt «under larmende Bifald af Tysklands
største Lærde og Tænkere, der mundligt og i Breve trykkede mig i
Haanden derfor» Lassalle: Die Feste, die Presse und der Frankfurter
Abgeordnetentag.. Udgivelsen af den nævnte yderst vittige og overmodige
men formløse Pamflet forvandler sig for ham (omtrent som for
Kierkegaard dennes literære Skjærmydsler) til en aandelig Stordaad. Og
hvor dybt dette Karaktertræk ligger i Lassalle føler man først ret,
naar man ser det fremtræde, hvor han digter frit, hos hans Yndlingshelt
Ulrich v. Hutten i Dramaet «Franz von Sickingen». Med en Pathos, der
kommer dybt fra Lassalles Inderste, skildrer Ulrich hvorledes han blev
tilmode, da «det mørke Trostyranni» atter hævede sit Hoved i Tyskland,
da Mørkemændenes fastsluttede Falanx hævede sig mod den paany
opvaagnede Videnskab, og Köln,«Præstenedrighedens tyske Residens»
forkætrede Reuchlin og hans Skrifter. Tilløbet er fortrinligt, selv det
Larmende og Bragende i Diktionen er paa sin Plads, indtil vi endelig
havne i den ulyksalige Appelleren til Applausen: Først nu blev det mig
klart, hvortil jeg fødtes Og hamredes saa haard i Modgangs Esse! Som
Bølge over Bølge vildt sig vælter, Som Havets Brænding bryder sig mod
Revlen, Saaledes styrted jeg med Lueblik, Af Attraa skælvende, i
Kamplystrasen Mig hovedkulds i den uhyre Strid. Jeg Vredens Øxe,
Spottens braaddede Kølle Med Vælde svang mod Fjendens Pandebrask, Og
mens Europa højt sit Bifald tordned, Og lydt med Vægt dets Jubellatter
runged, De Sortes Jammerskikkelser jeg nagled Til Parodiens aabne
Gabestok. En Verden dog af Had jeg avled mig, Som Bryst mod Bryst i
Bryderfavn mig trykker Og som paa Liv og Død jeg kjæmper med. Det vil
da nu maaske efter den Fremstilling, her er givet, synes mindre
overraskende end man ved første Blik er tilbøjelig til at finde det, at
Lassalle har tilbragt saa stor en Del af sin Ungdom med Studiet af en
Aand, der i Tid og Kultur ligger os saa fjærnt. Man vil have iagttaget,
at hin Tænker ikke blot i sit logiske Anlæg og sin dialektiske Tendens,
men i sinEthik med dens Anprisen af Staten og af Opofrelsen for det
Almene, ja i sine personlige Egenskaber, Dyder saavelsom Laster, paa en
ganske særegen Maade stemmede overens med den unge Beundrer, hvis
Erobring han gjorde nogle tusinde Aar efter sin Død i Kraft af samme
Lov, der skaffede Sokrates en saa lidenskabelig Dyrker i Søren
Kierkegaard.

——————

V.

Jeg har allerede berørt, at det Tidsrum af Lassalles Liv, der optoges
af Studierne til Heraklit og af Grevinde Hatzfeldts Processer, ogsaa
indbefatter hans første politiske Optræden og dens Følger.

Faa Maaneder efter Kölner-Anklagen finde vi atter Lassalle paa
Anklagebænken, denne Gang i Düsseldorf og efter hans eget Udtryk: saa
spækket med Kriminalforfølgelser som en Krigers Panser med Pile. Den
store socialt-politiske Bevægelse i Aaret 1848 havde med Vælde udrevet
ham af hans private Kamp. Trods sin Ungdom var han et af de
indflydelsesrigeste og virksomste Medlemmer af det dengang i Tyskland
saa talrige republikanske Parti; trods sin Ungdom var han en Fører. Han
afholdt politiske Møder og talte der, han lod Plakater opslaa paa
Gadehjørnerne, i hvilke han opfordrede til bevæbnet Modstand, da den
preussiske Regjering i November 1848 med etForfatningsbrud erklærede
Nationalforsamlingen for opløst. Forhadt som han var fra den
Hatzfeldtske Affære, frygtet for sin resolute og uforfærdede Optræden
blev han, saasnart Kontrarevolutionen følte sig i Besiddelse af
Overtaget, kastet i Fængsel, og ved enhver optænkelig Chikane lod man
Varetægtsarresten og Forundersøgelsen strække sig ud over et halvt Aar.

Den Tale, som Lassalle nu holdt for sine Dommere, er efter min
Opfattelse et af de beundringsværdigste Vidnedsbyrd, der i Historien
foreligger om Mandsmod og Veltalenhed hos en Yngling. Vidste man det
ikke, vilde intet Menneske tro, at denne Tale var holdt af en ung Mand
paa 23 Aar. Her er Lassalle skjøn. Her staar han besjælet og indenfra
belyst af den ædleste, reneste Pathos, der kan fylde et Menneskebryst,
uden at man et eneste Sekund tvivler paa Følelsens Ægthed eller Dybde.
Her fører han Ordets Klinge med en Kraft og en Kunst, en Elegance og en
Vælde, der overhovedet ikke lader sig overgaa, og det uden et Øjeblik
at paradere med sin Færdighed. Her staar han første Gang lys og smuk
paa sit Væsens Højde. Denne Tale har hele den første Ungdoms friske
Farveskjær uden paa et eneste Punkt at være ungdommeligt blomstrende
eller yppig. Orla Lehmanns Veltalenhed synes atligge 50 Aar tilbage
sammenholdt med denne. Men hvorledes skildre en politisk Tale, som man
ikke kan forudsætte bekjendt, og hvis Styrke er ligeligt fordelt paa
ethvert Punkt, saa man maatte kjende den helt for at vurdere den. Man
kan og maa give nogle Citater — det er sandt, men Citatet giver kun en
slet Forestilling om Talens bevægede Liv, en Spand Vand er ikke mere en
Bølge.

Højst karakteristisk begynder Talen med den Erklæring, at den ikke vil
beskjæftige sig med Forsvaret som saadant, hvilket Defensor har
besørget, men med Anklagen, den Anklage, som Taleren vil slynge imod
den Sag, der er anlagt imod ham, hvis Corpus delicti Anklageakten
udgjør. Endnu mere betegnende er den følgende Erklæring: Lassalle vil,
siger han, altid med Glæde bekjende, at han efter sin inderste
Overbevisning staar paa et absolut revolutionært Standpunkt, at han er
«revolutionær af Princip». Dog vil han ikke føre sit Forsvar fra dette
Standpunkt, da Regjeringen selvfølgelig ikke anerkjender det. Man kan,
siger han, ikke alvorligt træffe og saare en Modstander, naar man
befinder sig paa et fra hans væsentligt forskjelligt Standpunkt.
Vaabnene naa da ikke hinanden og man slaar i Luften. Man kan vel
gjendrive en Modstander fra et diametralt forskjelligtStandpunkt, idet
man oplyser Usandheden af hans Grundprinciper, men man kan ikke
beskæmme ham, ikke eftervise Inkonsekvensen hos ham, Forræderiet mod de
Principer, til hvilke han selv bekjender sig, eller som han dog
nødvendigvis maa lade som bekjendte han sig til. «I Angrebets og dets
skærende Skarpheds Interesse vil jeg derfor nedlade mig til at stige
ned til det Standpunkt, hvilket Statsprokuratoren som Øvrighed i en
strængt konstitutionel Stat idetmindste udvortes maa hævde, det strængt
konstitutionelle Standpunkt og føre mit Forsvar udelukkende paa denne
Grundvold.»

Lad os dvæle ved dette Udtryk «revolutionær af Princip», der saa ofte
forekommer hos Lassalle, der saa tidt fortolket af ham dog bestandig er
bleven misforstaaet paany og som paa en vis Maade antyder Kjærnen i
hans hele politiske og sociale Livsbetragtning Sammenlign om dette
Udtryk: Assisenrede 1848, S. 32, 49. Arbeiterprogramm S. 7. An die
Arbeiter Berlins S. 13. Hochverrathsprocess S. 12. Die Wissenschaft und
die Arbeiter S. 41. . Saa tidt man kalder ham revolutionær svarer han
med at sige, at den faktiske Sandhed af denne Beskyldning har han i sit
Væsens Sanddruhed hundrede Gange indrømmet, hvor den og blev rettet mod
ham, for Offentligheden, i sine Bøger, i sine Taler, ja en
Mangfoldighed af Gange selv for Domstolene. Det kommer da kun an paa,
hvad han forstaar derved. I sin «Assisenrede» gjør han med Styrke
gjældende at Regeringenhar tabt selv «den møre, lamme Krykke, som
Retsstandpunktet giver» og han siger: «I Folkenes Liv er
Retsstandpunktet et slet Standpunkt; thi Loven er kun Udtryk for
Samfundet og dettes skrevne Vilje, aldrig dets Mester. Har Samfundets
Vilje og Krav forandret sig, saa hører den gamle Kodex hen i Historiens
Musæum og i dens Sted træder Nutidens nye Billede, dens nye Portræt».
Derfor tilraaber han sine Dommere paa et andet Sted i Talen: «Lad de
rhinske Domstole aabent proklamere sig som Revolutionstribunaler — og
jeg er beredt til at anerkjende dem og staa dem til Regnskab.
Revolutionær af Princip, som jeg er, véd jeg paa hvad Art Berettigelse
en sejrrig Magt, naar den optræder aabent og utilhyllet, tør gjøre
Fordring. Men aldrig vil jeg uden Modsigelse taale, at man under
Rettens skinhellige Form øver den mest skærende Vold og under selve
Lovens Ægide stempler Loven som Forbrydelse og Forbrydelsen som Lov.»

Hvor meget disse Ord nu end tyde paa en personlig Forkjærlighed for
Anvendelsen af voldsomme Midler, har Lassalle dog hele sit Liv igjennem
hævdet den rent videnskabelige Betydning af Ordet Revolution, som han
anvender det. Hans Taler vrimle af Spottegloser over dem, der ej kunne
læse og høre OrdetRevolution uden at se «svungne Høtyve» for deres
Øjne. Revolution vil sige Omvæltning, og en Omvæltning har altid fundet
Sted, naar — ligemeget om med eller uden Anvendelse af Magt, thi paa
Midlerne kommer det ikke derved an — et helt nyt Princip bliver stillet
i Stedet for den bestaaende Tilstand. Reform derimod indtræder der,
hvor den bestaaende Tilstands Princip bliver bibeholdt og kun udviklet
til mildere eller konsekventere eller retfærdigere Former. Paa Midlerne
kommer det heller ikke herved an. En Reform kan sættes igjennem ved
Oprør og Blodsudgydelse og en Revolution i dybeste Fred. Den
rædselsfulde Bondekrig, hvilken Lassalle ogsaa altid har betegnet som
en alt andet end revolutionær Bevægelse, var et Forsøg paa med
Vaabenmagt at fremtvinge en Reform. Opfindelsen af
Bomuldsspindemaskinen 1775 og overhovedet den moderne Industris
fredelige Udvikling har Lassalle altid karakteriseret som en storstilet
Revolution. Det gjælder da her, som ved saa mange andre Lejligheder
først og fremmest om at ville forstaa. Ingen tænkende Læser kan tvivle
paa, at Lassalle dybt har følt hvad han etsteds udbryder Lassalle: Die
indirecte Steuer S. 117. : «Hvorledes? En har som jeg med en Faustagtig
Trang til Kundskab, med den sejgeste, alvorligste Udholdenhedarbejdet
sig igjennem fra Grækernes Filosofi og den romerske Ret, gjennem
Aandsvidenskabens mest forskjellige Fag til moderne Nationaløkonomi og
Statistik, og De kan for Alvor tro, at han kunde ville slutte denne
hele lange Dannelsesgang med at trykke Proletaren Brandfaklen i
Haanden?» Alligevel er der heri et Glimt af det paa Anklagebænken
undskyldelige juridiske Hykleri. Det er sandt, at Lassalle aldrig kunde
ville Mordbrand som Maal, men han gjorde overfor sine Venner ingen
Hemmelighed af, at han ingenlunde gjøs tilbage for et Rædselsherredømme
som Middel. For ret at forstaa hans Kjærlighed til Magtmidlerne maa vi
dog trænge dybere ind i hans Tankekreds end vi hidtil have gjort.

Ifald man rettede det Spørgsmaal til mig: Hvad var Grundtanken i
Lassalles Idegang? Om hvilket Problem drejede hans Aand sig? saa vilde
jeg svare: Magt og Ret, det var de to Poler, om hvilke denne Stjærne
kredsede. Hans Aands Grundsyssel var utvivlsomt Overvejelsen af
hvorledes Ret og Magt forholde sig til hinanden. Den vulgære
Misforstaaelse er den, at han overhovedet satte Magten i Rettens Sted.
Hvor langt dette er fra at være Sandheden, og hvad der har givet
Anledning til Misforstaaelsen, vil hurtigt vise sig. I sit eneste
digteriske Arbejde, der er temmelig værdiløst som dramatiskKunstværk
betragtet, men højst interessant som uforbeholdent lyrisk-rhetorisk
Udtryk for sin Forfatters rige Ide- og Følelsesliv, har Lassalle
skrevet et Replikskifte (mellem Oekolampadius og Hutten), der fortjener
særegen Opmærksomhed:

O. Tror I, det hellige Fornufts og Sandheds Lys, der oprandt for os,
Paany for Ufornuft kan bukke under Og ej ved egen Kraft besejrer Alt?

H. O Herre! slet Historien I kjender; I har fuld Ret, Fornuft dens
Indhold er, Dens Form dog er og bliver evigt Magt.

O. Betænk, Hr. Ridder. Sandheds rene Sag Vil med det blodige Sværd I
profanere!

H. Ærværdige! tænk ej om Sværdet ringe! Et Sværd for Frihed svunget,
se: det er Det legemvordne Ord, som selv I dyrker, Den Gud, der
virkeligt til Verden kom. Selv Kristi Lære blev ved Sværdet udbredt,
Med Sværdets Bloddaab Tyskland døbt af Karl, Hin Karl, som vi endnu den
Store kalde, Ved Sværdet først blev Hedenskabet styrtet, Ved Sværdet
ene Jesu Grav befri’t, Med Sværdet ud af Rom Tarquinius dreven, Med
Sværdet Xerxes pisket hjem fra Hellas,Hvor Videnskab og Kunst blev
Sejrens Frugt, Med Sværdet Samson, David, Gideon slog. Saa blev ved
Sværdet før og siden fuldbragt Det Herligste og Bedste Jorden saa, Og
alt, hvad Stort man efter os vil hylde, Sværdet vil det tilsidst sin
Sejer skylde. I denne Replik fremkommer for første Gang hos Lassalle
udtalt af fuldt Bryst den Respekt for Magt og Magthandling, der giver
hans Aand et saa ejendommeligt og saa moderne Præg. Rundt om i Stykket
forekomme Ytringer (af de forskjelligste Personer), der udtrykke denne
samme Glæde over Magten som Rettens Rygstød. Saaledes siger Balthasar:
«Og da nu Worms lo mig ud og ikke vilde indrømme mig min Ret, da tog
han (Franz) saadan en titusind gode Grunde — jeg mener Pikkelhuer,
Frøken — og drog med dem mod Worms og gav sig til en Demonstreren og
Distingveren — ja Frøken, han forstaar det. Og Ulrich af Hutten siger i
højtideligere Stil: «Magten er Himlens højeste Gode, naar man anvender
den til et stort Formaal, et elendigt Legetøj, naar den kun som
Flitterstads tynger den Haand, hvori den hviler.»

Det hænder ikke sjældent, at et Yndlingsord eller en Yndlingslignelse
hos en Forfatter antyder Karakteren af hans Ideal. Lassalles
Yndlingsord er Ordet Jærn (Eisen, ehern). Mange Aarfør Ordene «Jærn og
Blod» bleve til politisk Løsen har Lassalle paaberaabt sig
Jærntærningerne. Ingen Sammenligning er hyppigere hos ham. Jærnet
repræsenterer i hans Forestillingskreds den velgjørende Voldsmagt,
Hugget, der renser Vejen, Snittet, der fjærner Skaden, Kejsersnittet,
der forkorter Tidens smertelige Veer og fremskynder den vanskelige
Fødsel af en ny Epokes Ideal. Jærnet prises af Franz von Sickingen som
«Mandens Gud», som Tryllestaven, hvis Slag bringer hans Ønsker
Opfyldelse, som den sidste Tilflugt i Fortvivlelsen, og som Frihedens
højeste Pant. Og paa endnu mere betegnende, end mere Lassalle’sk Maade
peger Franz hen til Magtafgjøreisen, da Kejserens Herold paa sin Herres
Vegne har stillet ham Valget mellem at underkaste sig og modtage fuld
Ret af Kejseren eller som Oprører at erklæres i Rigens Akt: Drag hen,
Herold, og meld din Herre, at Forbi er Tiden nu til Ord og Mundsvejr,
At skæbnesvanger banker med sin Malmhaand Afgjørelsen paa vort
Aarhundreds Port! I Kramper vrider denne stakkels Stat sig. Lovfloskler
magte ej at gjøre Ende Paa Rigets indre Strid. Se did, Herold, Hvor Rør
ved Rør Kartoverne sig trænge. Af deres Svælg sig øser denne Tid Sin
trodsigt stærke Ret — jeg fører selvRigsretten med mig i min Lejr, og
vil Paa Magtens Grund en ny Statsorden bygge, Vil mig formaste til en
Daad, som aldrig En romersk Kejser dristede sig til.Lassalle: Franz von
Sickingen 85, 2, 92, 140, 62, 207, 151. Allerede som Yngling havde han
i sine første Processer hævdet, at han repræsenterede Retten overfor
Magten, og underligt nok tidt med Udtryk, dér brugte i nedsættende
Mening, som han selv her anvender for at prise og hæve. Saaledes hedder
det haanligt i hans «Assisen-Rede»: «Naar man dog var bestemt paa at
øse Retten af Kanonmundingerne, hvorfor opløste man da ikke uden videre
Borgervæbningen?» Og med Udtryk, som Balthasar i Stykket bruger for at
udtale Beundring, men som i Lassalles egen Mund tjente den bitreste
Indignation, sagde han dengang: «Havde man ingen Ret, saa havde man
bedre end det. Man havde i Berlin Belejringstilstanden, Wrangel, 60,000
Mand Soldater og saa og saa mange hundrede Kanoner. Man havde i
Breslau, Magdeburg, Köln og Düsseldorf saa og saa mange Soldater, saa
og saa mange Kanoner. Det er Grunde, indtrængende, som Enhver
begriber.» Med Lidenskabens Veltalenhed havde Lassalle i denne friske
og stolte Tale hævdet Lovens Standpunkt overfor Voldsmagtens:«Og dog
opløste man Forsamlingen, ja istedenfor at lade en ny træde sammen paa
Grundlag af samme Valglov, oktroyerede man en Forfatning, ɔ: man
kasserede den hele offentlige Retstilstand med én Streg, man var træt
af langsomt at radbrække Landets Retsorganisme Led for Led, Lov for
Lov. Med ét Greb kastede man den i Pulterkammeret og stillede aabent i
dens Sted «sic volo sic jubeo» og Bajonnetternes Veltalenhed.»

Og i hvilken besynderlig Strid synes det endelig ikke at staa med hans
Lovprisning af Jærnet og Sværdet, naar han dengang udraabte:

«Sabelen er vel Sabelen, men den er aldrig Retten. I saadanne Dommere,
der vilde fornedre sig til at straffe Borgerne, fordi disse have
forsvaret Loven, og det i Kraft af hine samme Love, til hvis Værn de
have viet sig, i Dommere, der vilde betragte en Nations Hævden af sine
Love som Forbrydelse, vilde jeg ikke mere se Dommere, men — og med mig
maaske Nationen — Magtens Sëider ... Jeg vil i mit Fængsel finde mig i
Alt, hvad Sabelen, som vanærer Rettens Former, bestemmer for mig; jeg
vil hellere have, at min Proces antager den for mig ufordelagtigste
Skikkelse, end jeg vedat give Svar eller paa anden Maade indvillige i
Rettergangsformaliteter vil overtage en Rolle i den Retsfarce, som
Magten morer sig med at opføre.»

Alle disse og mange lignende Udtalelser tyde paa en levende
Retsbevidsthed og et ligesaa levende Had til den brutale Magt som
Rettens Stedfortræder.

Men der fandtes i den tidligt modne og tidligt praktiske unge Talers
Sjæl paa samme Tid en ligesaa levende Følelse af den ideelle Rets
Magtesløshed, naar den ikke hævdes af virksomme Aander, af kraftige
Viljer, der forstaa at gribe de rette Forholdsregler og Virkemidler for
at realisere denne Ret. Og hvor var det muligt, at et ungt Geni, hvis
dybeste Karaktermærke og inderste Kald var praktisk, ikke skulde have
følt og iagttaget dette under den mislykkede og saa kummerligt
mislykkede tyske Revolution af 1848! Hvor var det muligt, at hin Pande,
i hvilken saa megen Handlekraft laa udtrykt, ikke skulde tænke sit,
naar den saa’ Retten saa ynkeligt ligge under paa Grund af idealistisk
Sky for andre Vaaben end Ordets, paa Grund af nedarvet Frygt for den
bevæbnede Autoritet, paa Grund af personlig Fejghed hos En, personlig
Raadvildhed hos en Anden og theoretiskForvrøvling og Hamletsk Tøven.
Hvo der i Karl Marx’s «Neue Rheinische Zeitung» for 1850 har læst Fr.
Engels’ Afhandling «Die deutsche Reichsverfassungs-Campagne» (Opstanden
i Rhinpreussen og i Baden), begriber, at der paa denne planløse og
udisciplinerede Slægt maatte følge en Generation, der stedse var
betænkt paa at give sine Idealer et forsvarligt Harnisk og et kraftigt
Sværd, og for hvem Rettens ædle Metal ikke syntes gangbar Mønt,
medmindre det var styrket med Magtens Kobber. Tilsidst smeltede det
ædle og uædle Metal da næsten sammen for denne Slægts Blik; den indsaa,
at Jærntærningerne vare de haardeste og bedste, og som Brennus fordum
kastede den Jærnet i Vægtskaalen.

Man læse i hin Tale Lassalles Klage over, at Nationalforsamlingen ikke
i rette Tid skabte en virkelig Borgervæbning til Skærm for
Forfatningen. Man læse hans blodige Spot over Nationalforsamlingens
Opfordring til «passiv Modstand» mod Regeringens Overgreb:

«Den passive Modstand, mine Herrer, det maa vi selv indrømme vor
Fjende, den var i ethvert Tilfælde en Forbrydelse. Et af to: enten var
Kronen ved hine Forholdsregler i sin Ret — og da var
Nationalforsamlingen, idet denmodsatte sig Kronens lovlige Ret og
kastede Tvedragt ind i Landet ganske vist en Bande af Oprørere og
Demagoger — eller ogsaa var Kronens Forholdsregler uretmæssig Vold — og
da maatte Folkets Frihed aktivt beskyttes med Liv og Lemmer, da maatte
Nationalforsamlingen med høj Røst kalde Landet til Vaaben. Da var hin
sælsomme Opfindelse med den passive Modstand et fejgt Forræderi mod
Folket og mod Forsamlingens Pligt til at beskytte Folkets Rettigheder
... Den Enkelte, m. H., kan, naar han lider Vold af en Stat, eller af
en Menneskemasse, jeg f. Ex., naar jeg bliver dømt af Dem, med Ære øve
passiv Modstand; jeg kan vikle mig i min Ret og protestere, da jeg ikke
har Magt til at gjøre den gjældende ... Et Folk kan bukke under for
Magten, som Polen — men det bukkede ikke under, før Valpladsen havde
drukket dets ædleste Sønners Blod, før dets sidste Kraft var nedbrudt
... Da, naar al Kraft er brudt, da kan et saadant Folkelig nøjes med
den passive Modstand, ɔ: med Retsprotesten, med Liden og Taalen, med
Forbitrelsen i Hjærtet, med det dybt indesluttede stille Had, der med
korslagte Arme venter paa, at et frelsende Øjeblik skal bringe
Forløsning. Denne passive Modstandbagefter, efter at alle Midler til
aktiv Modstand ere brudte, det er den højeste Grad afudholdende
Heroisme! Men den passive Modstand strax, uden engang at vove et
Sværdslag, uden et eneste Øjeblik at appellere til den friske Kraft,
det er det Forsmædeligste, den højeste Uforstand og den største
Fejghed, som man nogensinde har paaduttet et Folk.

Den passive Modstand, m. H., det er Selvmodsigelsen selv, det er den
taalende Modstand, den ikke modstaaende Modstand, den Modstand, der
ikke er nogen Modstand. Den passive Modstand det er Lichtenbergs Kniv
uden Blad og uden Skaft; det er den Pels, man skal vaske uden at gjøre
den vaad. Den passive Modstand det er den blotte indre Vilje uden ydre
Daad ... Den passive Modstand er Produkt af følgende Faktorer:

Den klart erkjendte Skyldighed at skulle gjøre Modstand og den
personlige Fejghed ikke at ville gjøre nogen; disse to Potenser avlede
i væmmelig Omfavnelse i Natten den 10de November det svindsottige
Foster: den passive Modstand.» Assisenrede 16, 26, 48, 33—35.

Kan det nu undre, at den der som 23aarig Yngling med denne Fynd har
talt mod Handlesvaghed og Magtstækkethed ti Aar senere priser Jærnet
som Mandens Gud?

Og Forholdet mellem Magt og Retbliver at sysselsætte Lassalle. Dybere
og dybere trænger han ind i Vexelvirkningsforholdet imellem dem og
studerer stedse inderligere deres Betingethed af hinanden.

I 1862 holder han midt under de preussiske Forfatningskampe i Berlin et
Foredrag «om Forfatningsvæsen». Han søger her at oplyse og bestemme en
Forfatnings eller Grundlovs Ide. Ved Analyse af Ordet Grundlov finder
han 1) at en saadan Lov maa ligge dybere end en almindelig
Lovbestemmelse; det viser Ordet Grund; 2) at den som liggende til Grund
for de andre Love maa vise sig som videre avlende og virkende i dem; 3)
at den nødvendigvis maa være saaledes som den er; thi i Forestillingen
om Grunden ligger Ideen om en virksom Nødvendighed, en virkende Kraft.

Hvis Forfatningen altsaa danner Landets Grundlov, saa maa den kunne
defineres som en virksom Kraft, der med Nødvendighed gjør alle Landets
andre Love og retslige Indretninger til det, de er, og Lassalle spørger
da nu om der virkelig gives en saadan virksom Kraft? Ja visselig, er
Svaret, de faktiske reale Magtforhold, der bestaa i et givet Samfund.
De faktiske Magtforhold ere den levende Kraft, der bestemmer alle dette
Samfunds Love og retslige Indretningersaaledes, at de i det Væsentlige
slet ikke kunne være anderledes end de er.

For at forklare sin Mening anvender Lassalle et oplysende
Tankeexperiment. Sæt, siger han, at en eller anden uhyre Ildsvaade
tilintetgjorde al skreven Lov i Preussen, at Landet altsaa ved et
Ulykkestilfælde var blevet berøvet alle sine Love, saa der ingen anden
Udvej var end at udstede nye. Tror man da, at man i dette Tilfælde
kunde gaa tilværks som man lystede, udstede hvilkesomhelst nye Love,
det passede En at give ? Vi ville se. Sæt altsaa det Tilfælde, at man
sagde: Lovene ere gaaede tilgrunde og vi skrive nye, og vi ville ved
denne Lejlighed ikke mere indrømme Kongemagten den Stilling, som den
indtog, eller overhovedet ikke indrømme den nogen Stilling. — I saa
Fald vilde Kongen simpelthen sige: Lovene kunne være gaaede tilgrunde;
men faktisk adlyder Hæren mig og marcherer hvorhen jeg befaler, faktisk
udlevere Tøjhusenes og Kasernernes Kommandanter efter min Ordre
Kanonerne, og Artilleriet rykker med dem gjennem Gaderne, og støttet
paa denne faktiske Magt taaler jeg ikke, at I give mig en anden
Stilling end jeg vil. Og Lassalle slutter: «De ser, mine Herrer, en
Konge, hvem Hæren lyder og Kanonerne — det er et Sykke Forfatning.»Og
nu følger med lignende Motivering: En Adel, der har Indflydelse ved
Hoffet og hos Kongen — det er et Stykke Forfatning. — Sæt nu videre,
Konge og Adel bleve enige om i Kraft af deres Magtfuldkommenhed at
gjenindføre det middelalderlige Lavsvæsen, saa at f. Ex.
Kattuntrykkeren ikke turde beskjæftige Farvere og ingen Mester i nogen
Haandværksgren have mere end et vist bestemt Antal Arbejdere, saa med
andre Ord den store Produktion blev umulig. Hvad saa? I saa Fald vilde
de store Fabrikanter, de Herrer Borsig, Egels etc. lukke deres
Fabriker, ja endog Jærnbane-Direktionerne give deres Arbejdere Afsked,
og den hele Arbejdermasse vilde, raabende paa Brød og Arbejde, bølge
gjennem Gaderne, ophidset af det hele store Bourgeoisi og en Kamp
udbryde, i hvilken det ingenlunde var sikkert, at Hæren blev Sejrherre.
«De ser altsaa, mine Herrer, de Herrer Borsig, Egels, de store
Industridrivende overhovedet — de ere et Stykke Forfatning.» I Kraft af
Regeringens Trang til store Pengemidler, ere de store Bankierer, Børsen
overhovedet, ligeledes et Stykke Forfatning. Sætter man nu derimod det
Tilfælde, at Regeringen fik i Sinde at udstede en Lov af den Art, som
findes i China, at naar En begik et Tyveri, skulde hans Fader straffes
derfor — saa opdager man, at denalmindelige Bevidsthed, den almindelige
Dannelse ligeledes indenfor visse Grænser er et Stykke Forfatning.
Sætter man sluttelig det Tilfælde, at Regeringen vilde berøve
Smaaborgere og Arbejdere ej blot politisk men personlig Frihed, gjøre
dem til Vornede og Livegne, da erkjender man, at i visse yderste
Tilfælde den menige Mand ogsaa uden at have de store Industridrivende i
Ryggen er et Stykke Forfatning.

Have vi saaledes sét, hvad et Lands Forfatning er, nemlig de faktiske
Magt-Forhold og spørge vi, hvorledes det da forholder sig med den
retlige Forfatning, saa indse vi nu let, hvorledes den tilvejebringes:
Disse faktiske Magtforhold skriver man ned paa et Blad Papir, giver dem
et skriftligt Udtryk og naar de ere skrevne ned, saa ere de ikke mere
blot faktiske Magtforhold, men de ere blevne til Ret, og hvem der
handler derimod bliver straffet. — Fremstillingen slutter da med en
Paavisning af, hvorledes en Forandring i de reelle Magtforhold
(Adelsvælde — Stædernes Opkomst og Flor, Forholdet mellem Hovedstadens
Indvaanerantal og Hærens Størrelse) bestandig er ledsaget af en
tilsvarende Forandring i Forfatningen. Finder et altfor stort
Misforhold Sted mellem den skrevne og den reelle Forfatning og bliver
dette Misforhold trykkende, da indtræder virkelig i Skikkelseaf
Revolution den Ildsvaade, vi satte som Tankeexperiment. Den indtraadte
i Marts 1848, men — her kommer Lassalle tilbage til sin gamle Klage i
Forsvarstalen fra 1849 — da var det, at det sejrende Folk istedetfor at
skabe en kraftig Borgervæbning af Smaaborgere og Proletarer og saaledes
forandre den reelle Forfatning, taabeligt gav sig til at skrive en ny
og magtesløs, der derfor ikke nyttede det mindste. «Naar De, mine
Herrer, i Deres Have har et Æbletræ og nu paa dette Træ hænger en
Seddel, hvorpaa De skriver: dette er et Figentræ — er Træet saa derfor
blevet til et Figentræ? Nej og selv om De samlede deres hele Husstand,
ja alle Landets Beboere derom og lod det stadfæste med Ed højt og
lydeligt: dette er et Figentræ — Træet bliver, hvad det var og næste
Aar vil det vise sig — det vil bære Æbler og ikke Figen.»

Forfatningsspørgsmaal, slutter Lassalle, ere da oprindelig ikke
Retsspørgsmaal, men Magtspørgsmaal; et Lands virkelige Forfatning
existerer kun i de reelle faktiske Magtforhold, der bestaa i Landet,
skrevne Forfatninger have kun da Varighed og Værd, naar de ere det nøje
Udtryk for de i Samfundet bestaaende Magtforhold.

Skulde man tro det! denne Udvikling blevstrax af det liberale Partis
Blade betegnet som en Theori om at Magt skulde gaa for Ret, ja Grev
Schwerin erklærede med Hensyn herpaa under Kammerets Jubel at i den
preussiske Stat gik Ret for Magt. Det ene Blad efter det andet nægtede
Lassalle, i den Hensigt at tie ham tildøde, Optagelsen af en kort,
aldeles objektivt holdt Artikel «Magt og Ret», hvori han oplyser
Misforstaaelsen, og han nødsagedes da til at udgive denne som et
Flyveskrift for sig. Han siger her slaaende og fyndigt: «Ifald jeg
havde skabt Verden, saa er det højst sandsynligt at jeg denne Gang
undtagelsesvis havde indrettet den i Overensstemmelse med
«Volkszeitung»’s og Grev Schwerin’s Ønsker, altsaa saaledes, at Ret gik
for Magt. Thi dette svarer ganske til mit ethiske Standpunkt og mine
Ønsker. Desværre har jeg imidlertid ikke været i det Tilfælde at skabe
Verden og maa derfor fralægge mig ethvert Ansvar, saavel Ros som Dadel
for dens virkelige Indretning.» Han forklarer saa, at han ikke har havt
til Hensigt at udvikle, hvad der burde finde Sted, men hvad der
virkelig finder Sted, ikke at give en ethisk Afhandling, men en
historisk Undersøgelse. Og saa viser det sig da, at medens ganske vist
Ret skulde gaa for Magt, i Virkeligheden dog altid Magt gaar for Ret,
bestandig og saa længetil Retten nu paa sin Side har samlet en
tilstrækkelig Magt bag ved sig til at knuse Urettens Magt. Han
udvikler, hvorledes den preussiske Forfatningshistorie siden 1848
bestaar i Retsbrud paa Retsbrud og siger: hvad betyder altsaa den
fromme Jubel, hvormed Kammeret modtog Greven af Schwerin’s Erklæring
om, at i den preussiske Stat «Ret gaar for Magt». Fromme Barneønsker og
intet mere! Thi en alvorligere Betydning vil det kun have hos Mænd, der
vare fast besluttede paa nu ogsaa at sætte Magt bag Retten. Intet
Menneske i den preussiske Stat har Ret til at tale om Ret undtagen
Demokratiet, det gamle og sande Demokrati. Thi det alene har altid
holdt fast ved Retten og aldrig nedværdiget sig til noget Kompromis med
Magten. —

Spørgsmaalet om Forholdet mellem Magt og Ret var da hos Lassalle et
Spørgsmaal om det Faktiske, om Virkeligheden. Hvad han har sagt herom
er træffende sandt og vil ikke blive rokket af nogen. I hvilke Tilfælde
Retten har Magt og i hvilke Tilfælde ikke, naar Magten bliver til Ret
og naar den bliver til Uret, har han forstaaet og begrebet som ingen
Anden.

Og ikke blot med Hensyn til det Faktiske, men endnu dybere med Hensyn
til det Retslige har han undersøgt og begrebetVexelforholdet mellem den
gamle Rets Magt, som de Konservative forfægte, og den nye Aandsmagts
Ret, som de radikale Partier hævde. Den gamle Ret er den erhvervede
Ret. Den nye Magt er den nye Retsbevidsthed. Hvorledes forholder den
nye Retsbevidsthed sig til den erhvervede Ret? Den nye Retsbevidsthed
vil give Rettigheder og berøve Rettigheder, men hvor vidt tør den i den
sidste Henseende gaa? Hvilke Rettigheder ere velerhvervede, urørligt
erhvervede? Ere alle de gamle Rettigheder dette, saa staa vi ved
Stagnationen, Fortiden slaar da Nutidens Liv ihjel. Kan omvendt Ingen
bygge paa nogen fast erhvervet Ret, saa slaar Nutiden Fortiden ihjel.
Her staa vi da ved Begrebet om den erhvervede Ret, hvorom Lassalles
mægtige Hovedværk (System der erworbenen Rechte) handler.

——————

VI.

Den Opgave, Lassalle har stillet sig med sit Værk, er, som han i
Fortalen bemærker, ingen ringere end Fremstillingen af den vor hele
Periode beherskende politisk-sociale Tanke. Hvad er det, siger han, der
udgjør den inderste Grund i vore politiske og sociale Kampe? Det er, at
Begrebet om den erhvervede Ret endnu engang er blevet Stridsgjenstand.
I det Juridiske, Politiske og Økonomiske er Begrebet om den erhvervede
Ret den drivende Kilde til al videre Formning, og hvor det Juridiske
som privatretligt fuldkomment synes at løse sig fra det Politiske, der
er det endnu meget mere politisk end det Politiske, der er det det
sociale Element. Allerede den blotte Nødvendighed af at maatte henvise
hertil, viser efter hans Anskuelse, med hvilken Overfladiskhed Begrebet
om det Politiske opfattes af Ordførerne for det liberale Bourgeoisi.

Værkets Øjemed er allerede paa Titelbladetbetegnet som det at forsone
den positive Retsvidenskab og Naturretten med hinanden. I selve det
Standpunkt, Forfatteren i denne Henseende indtager, spores et
betydeligt Fremskridt fremfor Standpunktet i Heraklit. Han staar her
friere overfor Hegel. Vel betegner han sig endnu her som en Tilhænger
af de Hegelske Principer og kunde ikke med Sandhed gjøre andet; men
dette hindrer ham ikke i med fuldkommen Aandsfrihed at dømme et vigtigt
Parti af Hegels og hans Skoles System. Det viser sig da snart, at han
er meget nær ved at gjøre den Vending, som Fortalen til Heraklit (ikke
Værket) allerede betegnede, den samme Vending, som Hegels franske
Disciple senere have foretaget, nemlig den at forvandle den Filosofi,
der mere end nogen tidligere kun vilde give sig af med det Ubetingede,
til en Filosofi af det Relative, den fremfor nogen Lære metafysiske
Verdensbetragtning til en historisk. Afstanden mellem dette
Aandsstandpunkt og den rent experimentelle Methode, anlagt paa
Jurisprudensen er tilsyneladende vel kun ringe, men Lassalles Bundethed
til den Hegelske Dialektik, hans mere dristige og højtflyvende end
taalmodige og forsigtige Aands Hang til store aprioriske Konstruktioner
og Hypotheser fjærner ham lige fuldt stærkt fra vore Dages
videnskabelige Methode. Man sammenligne f. Ex. med Lassalles
Grundbetragtning en lille Afhandling af Giuseppe Saredo, en af Italiens
første Jurister: Dell’ applicazione del metodo sperimentale allo studio
delle scienze civili e giuridiche. Hegelhar efter Lassalles Anskuelse
blot givet det almindelige logiske Udkast til Værket, og da
Hegelianerne, med deres sædvanlige Skræk for at indlade sig med
Stoffets Fylde, kun have tygget Drøv paa ham, ere Retsfilosofien og den
positive Retsvidenskab som Følge deraf forblevne lige saa fremmede for
hinanden som Naturvidenskab og Naturfilosofi. Hegels System staar jo
overhovedet med Hensyn til Aandsfilosofien i et afgjort
Inkonsekvensforhold til hans egen Methode. Naar man paa Hegels Tid
talte om Naturret, blev den opfattet som en fra Evighed af og alment
gyldig, fornuftgyldig Ret, der stod i samme Forhold til den positive
eller historiske Ret, som en almindelig Tankekjærne til sin Udførelse
og man indsaa ikke, at Naturretten selv er af historisk Natur og
historisk Ret. Saaledes bleve da Retsfilosofiens Kategorier opfattede
som evige og absolute Kategorier, Kategorier af det logiske Begreb, og
saaledes forblev da den historiske Ret ubegrebet af Hegel, antoges at
flyde af Ufornuft, Vilkaarlighed og Vold. Men Aanden selv er jo en
Vorden i Historien. Heraf følger, at man i Retsfilosofien slet ikke kan
tale om Ejendommen, Uretten, Familien, Arveretten, det borgerlige
Samfund, Staten, men at man af den græske, romerske, germaniske Aands
historiske Begreb maa udvikle Begrebetom græsk, romersk, germanisk
Ejendom etc. I Religionsfilosofien bærer Hegel sig jo ogsaa ganske
anderledes ad. Hvad vilde der vel være kommet ud som Resultat, ifald
han istedenfor at studere de forskjellige Religioner havde talt om
Guden, Dogmet, det Hinsides o. s. v.! Det gjælder da om at gaa
historisk, ikke metafysisk tilværks. Hegels Disciple have i
Retsfilosofien kun fulgt Mesterens vildledende Spor. Den dygtigste,
Gans, har i sit Værk om Arveretten saaledes uden videre medbragt vore
Dages Begreb om Arveret og tilmed opfattet dette Begreb som almindelig
logisk Kategori. Hvad Lassalle tre Aar senere under den heftigste
Agitation i sit Værk «Kapital und Arbeit» efterviste med Hensyn til den
økonomiske Kategori «Kapital» og den juridiske Kategori «Ejendom»,
nemlig at de ere Kategorier af den historiske Aand, dette samme har han
allerede i dette Værk paavist for alle juridiske Kategoriers
Vedkommende, i dets anden Del specielt for Arverettens. System der
erworbenen Rechte I 68, 70. Smgln. «Capital und Arbeit» 165 Anm.

Saa gammel som Retten selv er Afskyen for tilbagevirkende Love.
Spørgsmaalet om den erhvervede Ret og Spørgsmaalet om Loves
Tilbagevirkning falder sammen. Hvad der gjør Tilbagevirkningen saa
forhadt, det er øjensynligt den Krænkelse af den menneskelige Frihed,
denindeholder gjennem en vilkaarlig Udvidelse af Begrebet Ansvar. Ud
fra denne Grundtanke kommer Lassalle da til forskjelligt fra alle
tidligere Forskere at bestemme den erhvervede Ret i dens Forhold til
Loves Tilbagevirkning saaledes:

1) Ingen Lov tør tilbagevirke, der kun træffer Individet gjennem en af
dettes Viljeshandlinger som Medium.

2) Enhver Lov tør tilbagevirke, der træffer Individet uden at en saadan
frivillig Handling er mellemliggende, altsaa træffer Individet
umiddelbart i dem af dets Egenskaber, der ere uvilkaarlige,
almenmenneskelige eller overdragne det af Samfundet, — eller som
endelig kun træffer det derved, at den forandrer Samfundet selv i dets
organiske Institutioner.

Lassalle viser med stor Omstændelighed, at den moderne Afsky for Loves
Tilbagevirkning aldeles ikke finder Sted hos Nationer og paa
Civilisationstrin, for hvem Begrebet om Menneskeaanden som
Subjektivitet, som Frihed og Ansvar endnu ikke er gaaet op. Chineserne
stemple ved en ny Lov en Sag som Forbrydelse, der i Tillid til den
existerende Lov er udført med aldeles loyalt Sindelag, og straffe den
uden Naade som saadan. Ja selv Oldtidens Jødervare ikke naaede til de
højst civiliserede Nationers Respekt for den erhvervede Ret. I Sagen
med Zelaphehads Døtre (4 Mos. 27, 1—11), hvor Israels Gud træffer den
juridiske Afgjørelse, gjør samme Gud sig, uden at have en Anelse derom,
skyldig i en utvivlsom Tilbagevirkning i Civilsager. Men derfor var han
ogsaa en orientalsk Gud, der endnu ikke havde lært romersk Ret og
ligesaa lidt var opdraget med græsk Dannelse og Kunst, det vil sige,
Gud for et Folk, hvem Aandens Væsen hverken var bleven klart bevidst i
Retssubjektiviteten (som i Rom) eller i den skjønne Individualitet (som
i Grækenland).

Lassalles logiske Udgangspunkt er da egentlig den Tanke, han alt som
Yngling udtalte i sin første Retstale (Assisenrede), nemlig den, at
Loven er Udtrykket for det hele Folks Retsbevidsthed og al lovlig Ret
kun en Bestemmelse, som denne Almenaand, der uophørligt forandrer sig,
engang har truffet, saa at enhver ny at denne Aand flydende Bestemmelse
ufortøvet griber Individet med samme Ret, hvormed det blev grebet af
den tidligere. Fast kan da for Individet kun det være, som det éngang
paa retmæssig Maade har afledet af denne Strøm ved sin egen Handlen og
Villen, hvad det har gjort til sit. Der lader sig ikke af Individetslaa
nogen Pløk i Retsgrunden, i Kraft af hvilken det kunde erklære sig for
Selvherre gjennem alle Tider og trods alle fremtidige eller prohibitive
Love. Udførelsen af denne Grundtanke gjennem den hele Retssfære optager
første Bind af Værket. Fremstillingen er klar og skarp til det yderste,
men næsten aldrig polemisk. Kun med Stahl, den bekjendte romantiske
Reaktionær, har Lassalle en alvorligere Dyst. Han viser, hvorledes
dennes Theorier føre til at lovprise den hele bestaaende Samfundets
Ordning som urørlig og hellig, idet denne efter hans Lære med alle af
den flydende Rettigheder skal danne den Enkeltes erhvervede Ret. Ingen
Tid, udraaber Stahl, er kaldet til at holde Dom over Fortiden og
anerkjende eller tilintetgjøre de fra den stammende Rettigheder, alt
efter sin Dom om, hvorvidt de ere passende eller ej. — Visselig, svarer
Lassalle, men netop fordi enhver Tid er autonom, staar ingen Tid under
en anden Tids Herredømme og er ingen forpligtet til at lade hvad der
strider mod dens Retsbevidsthed, beholde sin Virkekraft i den, eller
til at lade det, der for den staar som Uret, virke som Ret. Med
sædvanlig Skarpsindighed griber han saa Stahl i nogle Selvmodsigelser
og kan ikke nægte sig den Fornøjelse hos sin Modstander at fremhæve
«detuundgaaelige jakobinske Pust, som Enhver, der nærmer sig til den
moderne Filosofi, selv mod sin Vilje modtager af den.»

Det med Hensyn til Forfatterens Psykologi og politiske Standpunkt
interessanteste Afsnit af dette lærerige første Bind er imidlertid uden
Tvivl det, hvor han kommer til at behandle Spørgsmaalet om
Tilbagevirkning i Love fra den store franske Revolution. Her faar hin
Bestemmelse «revolutionær af Princip» en ny Belysning, her faar hans
Theori en mærkværdig Bekræftelse, her viser det sig endelig, at det
ikke er Praleri, men nøgen Sandhed, som Lassalle senere udtaler, naar
han tilraaber sine Dommere: «Kjender De den indre Sammenhæng i den
franske Revolutionshistorie, mine Herrer ? Jeg kjender den til dens
inderste Fibre.» System der erw. Rechte I 61, 197, 200—214, 449 ff. Die
indirecte Steuer S. 116.

De Gamle, Cicero f. Ex., havde lært, at alt, hvad der anses for
fastslaaet ved et Folks sædelige Overensstemmelse, det kan, selv om det
endnu ikke har givet sig Form i nogen Lov, betragtes som en Del af
Folkets Retssubstans; bliver det Lov, kan denne nye Lov kun opfattes
som en Erklæring af Retssubstansens Indhold. En saadan Anskuelse vil
følgelig efter de Gamles Lov retmæssigt kunne tilbagevirke. Lassalle
hævder nu overfor denne Lære, at den kun har Gyldighed for Oldtidens
Folk, hoshvem en saadan sædelig Enighed (substantiel Ethos) alene kunde
siges at herske. I den moderne Tid maa den Fordring blive staaende, at
kun et saadant Indhold af den almindelige Retsbevidsthed kan gjore Krav
paa retslig Virkelighed, der allerede — ligefrem eller stiltiende — har
givet sig Udtryk. Men nu opstaar det Spørgsmaal: hvad udfordres der til
at det kan siges at have givet sig Udtryk? Hvad ligger i dette Begreb?
I Begrebet ligger tydeligt nok, at Retsbevidsthedens Indhold ingenlunde
alene kan være fastslaaet ved Ord, at det ligesaa godt ved et helt
Folks Handlinger kan være fastslaaet og virkeliggjort.

Det franske Konvent bestemte i Lov af 17de Nivôse Aar 2, at enhver
siden 14de Juli 1789 tiltraadt Arv skulde ordnes efter denne nye Lov.
Under Thermidorreaktionen blev de herhen hørende Bestemmelser
betragtede og stemplede som flagrant Tilbagevirkning. Og dog laa det
ubetinget ikke i Konventets Hensigt at krænke Reglen om
Ikke-Tilbagevirkning. Det benægtes i Lovens Motiver at Tilbagevirkning
her finder Sted, «parce que la loi n’a fait que développer les
principes proclamés des lors par un grand peuple», og det tilføjes:
«l’effet rétroactif commencerait là seulement, ou l’on dépasserait
cette limite.» Ikke desmindre blev somsagt denne saakaldte
Tilbagevirkning senere anført som et Bevis paa det franske Konvents
Rædselsgjerninger. Men den 14de Juli 1789 havde det franske Folk
virkeligt ved Bastillestormen lagt sin Privilegier og Forrettigheder
forkastende Retsbevidsthed for Dagen, og om end ikke Love, der give en
positiv Udvikling af denne Retsbevidsthed til noget objektivt Nyt,
kunne betragtes som givne ved hin Akt, forholder det sig dog anderledes
hvor Indholdet af den nye Ret uden videre var et Udtryk for den blotte
Negation af de hidtil bestaaende Privilegier og Forrettigheder. Det er
da ogsaa kun saadanne Love, som Konventet har ført tilbage til 14de
Juli 1789. Saaledes se vi, siger Lassalle, denne filosofiske Forsamling
erklære, at dens Arvelove kun ere en udtrykkelig Erklæring af de
Principer, som Folket selv ved Bastillestormen har proklameret og hævet
til Ret. Og paa dobbelt Maade har Verdenshistorien retfærdiggjort
Konventet dels derved, at Nivôselovens arveretlige Grundsætninger, der
gik over i Code civil, ere forblevne uanfægtet herskende under det
første Kejserdømme, ja endog under Restaurationen og fremdeles under
Julidynastiet og det andet Kejserdømme, og saaledes have vist sig at
være et nødvendigt og tvingende Indhold af den Bevidsthed, som
medRevolutionen kom til Magten, dels derved, at alle Historieskrivere,
tyske saa vel som franske, reaktionære som revolutionære, filosofiske
Skribenter saa godt som Forfatterne af de almindelige Haandbøger,
datere den franske Revolution fra 14de Juli 1789.

Det er klart, at Lassalle ikke uden en Følelse af indre Triumf har
meddelt disse interessante Fakta. Thi hvad her forelaa var jo ikke blot
den godtgjorte Retsgyldighed af Love, der udsprang af en Revolution,
men den stadfæstede Retsgyldighed af en Tilbagevirkning, der ansaas for
tilstrækkeligt begrundet ved Henførelsen til «den uskrevne Lov», til en
ny fuldstændigt revolutionær Retsbevidsthed, der havde givet sig Udtryk
i en enkelt dybt berettiget Magt- eller Voldshandling. Man ser, hvor
langt det er fra, at ethvert Oprør blot som saadant eller enhver
tilbagevirkende Lov, som øjeblikkelige Magthavere give, her skulde være
godkjendt. Her savnes ingenlunde et Kjendemærke, hvorved man kan
skjelne de efter Lassalle’s Grundanskuelse berettigede Revolutioner fra
de uberettigede og ideløse. Naar derfor Lothar Bucher i den altfor
ubetydelige og af hans officielle Stilling stemplede Fortale, med
hvilken han i 1881 har ledsaget anden Udgave af Lassalles Hovedværk,
gjør opmærksom paa, hvor vanskeligt det er for Den,der staar
Begivenhederne nær, at afgjøre, om paa et bestemt Tidspunkt «et Folk er
blevet sig det Rette bevidst», og naar han hævder, at ikke enhver
Ødelæggelse af en symbolsk Bygning betyder en Bastillestorm med dens
Følger, saa ramme disse Indvendinger kun i saare ringe Grad Lassalle.
Og naar fremdeles Rodbertus-Jagetzow troede at kunne ramme Lassalles
Theori ved at opstille Spørgsmaalet: Hvorledes erfarer jeg, hvad
Folkebevidstheden nutildags vil, hvorledes erkjender jeg, om en
Folkebevidsthed forkaster en vis tidligere Rets hele Indhold eller kun
en bestemt Form af den? — i det sidste Tilfælde alene existerer efter
Lassalles System et Krav paa Skadeserstatning — saa havde Lassalle Ret
i at svare, at dette Spørgsmaal ikke i mindste Maade kom en Theori af
Tilbagevirkningen ved. Det Spørgsmaal: Hvad vil Folkebevidstheden den
Dag idag overhovedet, eller hvad mon den i Fremtiden vil med Hensyn til
alt Muligt; hvorledes vil den tænke om Ægteskabet, Staten, Monarkiet,
Jagt, Bjærgværksdrift, Aviser, Ejendom, er Spørgsmaal om Indholdet af
en Tidsbevidsthed, hvis Besvarelse umuligt kan gives ved en formel
Regel. En Tilbagevirkningstheori skal og kan ikke gjøre Andet end
faststille den formelle Retslogik, som udsiger, hvad der — ligegyldigt
hvilket Indhold Tidsbevidstheden nu eller siden har — efter
Retsideenfølger af denne Bevidsthed for de alt bestaaende Retsforhold.
Selve Tidsbevidsthedens Indhold maa forudsættes bekjendt.

Og med en ægte Lassallesk Vending, i hvilken Hersker- og Tænker-Naturen
paa en Gang kommer til Udbrud, skriver Lassalle i et Privatbrev af 17de
Februar 1863 til Rodbertus:

«De har naturligvis fuldstændig Ret, naar De siger, at De hverken ved
Flertalsbeslutning eller endog ved enstemmig Afgjørelse vil lade Dem
bevise, hvad Tidsbevidstheden i vore Dage vil. Hvorledes finder jeg den
altsaar Nu, jeg tænker ganske simpelt: Hvad De ved Fornuft, Logik,
Videnskab kan bevise Dem selv og Tiden er rigtigt — det vil Tiden.»

——————

VII.

Anden Del af Lassalles store Værk drejer sig udelukkende om Arveretten,
specielt den romerske Arveret. Ligesom Værkets Hensigt overhovedet er
at gjennembryde Forskjellen mellem den historiske og den dogmatiske
Behandling af Retten, saaledes stræber denne Del i et storartet Exempel
at vise hvorledes det Dogmatiske i et Retsinstitut kun förstaas gjennem
Forstaaelsen af dets historiske Begreb ɔ: af det bestemte historiske
Aandsstadium, paa hvilket det paagjældende Institut til enhver Tid
befinder sig. Lassalles Paastand er nu ingen ringere end den, at ikke
blot dette eller hint Enkelte i den romerske Arveret, men hele denne
Ret lige til hans Tid er blevet fuldstændigt ubegrebet og misforstaaet,
har ligget hen som en ugjættet Hemmelighed. Til at afgjøre, hvorvidt
han har Ret, savner jeg Kompetens. Hans Theori er baaret af en Tro paa
det Metafysiske, som jegikke deler; hans Standpunkt er mig meget for
idealistisk og hans Methode, der i alt Væsenligt her er den hegelske,
indgyder mig, selv i hans Hænder, ingen Tillid. Men hvad der for mig er
magtpaaliggende, det er kun at give Læseren først et fuldt og
uforvansket Indtryk af det omfattende og sammenfattende Syn, den
geniale Skarpsindighed og den overordentlige Lærdom, med hvilken
Lassalle har udkastet og gjennemført sin Grundtanke, dernæst at
destillere det rent Psykologiske ud af det lærde Stofs Behandling, lade
Lassalles Theori af den romerske Arveret aabne et Indblik i
Forfatterens aandelige Værksted og pege paa Drivhjulene, Bevæggrundene,
der ham selv halvt ubevidst bestemme hans Forsknings Art og Maal.
Saaledes se vi ham, selv fordybet i Pandekter og Kommentatorer,
uafbrudt arbejde med Menneskehedens tilkommende Evolutioner eller
Revolutioner for Øje.

Lassalles Grundopfattelse, for hvilken han har tilvejebragt og
bearbejdet et mægtigt Bevismaterial er den, at Arvingen i romersk
Mening oprindeligt kun er Viljesarving, ikke Formuesarving af den Døde,
hvorfor den romerske Arverets Gjenstand og Interesse ligesom dens
historiske Oprindelse slet ikke ligger i den formueretlige Sfære, og
denne Arveret efter sit Begreb ikke betyder nogen Formuestilvendelse,
mener en quasi-metafysisk Anskuelse, der staar i direkte Strid med hin
Forstandsforestilling. Forud for Forestillingen om Sjælelivets Evighed
og uendelige Rigdom i Kristendommen gaar i Historien en anden, en
udvortes Subjektets Uendelighed, den personlige Viljes, der forholder
sig til Yderverdenen og har sin Gjenstand i den. Der synes, hedder det
hos Quinctilian, ikke at gives anden Trøst for Døden end den ud over
Døden gaaende Vilje. Lassalle ser heri et Bevissted for sin Grundtanke,
den, at den romerske Udødelighed er: Testamentet.

Da Testamentet nu altid maatte være en institutio heredis, formel
Indsættelse af en Arving, da enhver i Testamentet foretagen pur
Formuesfordeling var intetsigende, naar den direkte Indsætten af
Viljesfortsætteren manglede, da denne Indsætten fremdeles maatte ske
før alt Andet, navnlig før Legaterne nævntes, og maatte danne
Testamentets Begyndelse, da endelig, ifald Arvingen døde før
Erhvervelsen af Arven eller hvis han afslog den, det hele Testamente i
Reglen faldt sammen og alle Legater bleve ugyldige, ses det, at det er
Arvingen, hvis Tilværelse først giver Testamentet Tilværelse, og som
ved sin Vilje skjænker Testators Viljesbestemmelse Hold og retslig
Existens. Altsaa: kun naar den Afdødes Vilje er sat somexisterende ud
over hans egen Død i Arvingen anskues den som endnu tilværende og
kommer den til Udførelse i hans Testamente. Uden Viljesfortsætteren
derimod bliver den Dødes Vilje, hvad den faktisk er, død og
intetsigende og ugyldig.

Men naar Arvens Begreb altsaa er det, at virkeliggjøre den arveladende
Viljes Videre-Existens, saa ligger Arveladerens Interesse ikke i at
Arvingen har, men i at Arvingen handler, handler efter hans,
Arveladerens Vilje. At lade Arvingen handle efter sin Vilje, det er
efter romersk Forestilling Arveladerens Triumf. Men saalænge Arvingen
endnu baade har og handler ɔ: baade faar og overtager Arv, er
Situationen tvetydig. Thi saalænge er det altid muligt at hans egen
Interesse og hans egen egoistiske Vilje, istedenfor at fortsætte
Arveladerens Viljessubjektivitet, omvendt opsluger og tilintetgjør den.
Kun ét afgjørende Middel existerer herimod, det nemlig ikke at tilstaa
Arvingen den ringeste egne Fordel, ja endog bringe ham i direkte Strid
med hans egen egoistiske Interesse. Arvingen, der ikke faar Noget, og
dog er Arving og dog handler efter Arveladerens Vilje, den
arveløsgjorte Arving, er det uomstødelige Bevis for at den arveladende
Vilje, der fortsætter sig i ham, existerer. Den arveløseArving er den
højeste Triumf for denne Vilje, den højeste Nydelse af Existensens
Fortsættelse, som denne Vilje kan skænke sig.

Er denne sindrige Forklaring sandsynlig? Er det rimeligt, at et Folk
som det romerske, hvem allerede dets Sprog røber som et i høj Grad
praktisk, erhvervelystent og forsaavidt realistisk sindet Folk,
istedenfor at helliggjore Individernes Formuesinteresser og forgude
Ejendomsbegreberne, omvendt er gaaet ud fra en religiøs Opfattelse af
Begreberne Arving og Arv, med hvilken Formuesoverdragelsen Intet havde
at gjøre? Jeg spørger som Lægmand, uden Fordring paa særlig Indsigt,
kun i Kraft af de Tvivl, en almindelig kritisk Dannelse lægger mig paa
Læben.

Lassalle udleder den Omstændighed, at Ingen før ham er falden paa den
Anskuelse af Arveretten, som han gjør gjældende, deraf at Juristerne
hidtil bestandig havde taget Romerretten i dens sidste Skikkelse hos
Justinian til Udgangspunkt, istedenfor at søge tilbage til dens
primitive Spire. Hvad vi vide om Arverettens tidligere Historie
fortolker han med glimrende Dialektik saaledes, at det taler kraftigt
for Sandheden af hans Theori. Den blivende Vanskelighed synes mig
imidlertid at være den,at selv det efter hans Fremstilling Primitive er
saa lidet simpelt, saa upraktisk, saa subtilt.

Dog, jeg giver ham Ordet: Gajus meddeler, at da det i Roms ældre Tider
stod Enhver frit at udtømme den hele Arvemasse ved Legater og ikke
efterlade Arvingen Andet end det tomme Navn, saa hændtes det altfor
hyppigt, at de, der vare indskrevne som Arvinger, meldte sig fra Arven.
For at raade Bod paa dette Onde, fortæller han videre, foresloges den
Furiske Lov (omtrent 571 efter Byens Grundlæggelse), der bestemte, at
med Undtagelse af visse Personer maatte ingen Legatar faa større Arv
end 1000 Asses (en ringe Sum). Men, vedbliver Gajus, heller ikke denne
Lov opnaaede Hensigten, da man dog udtømte Formuen i Legater. Derfor
blev da den Voconiske Lov givet (omtr. 585 e. B. G.), hvilken bestemte,
at Ingen paa Grund af et Legat kunde faa mere end Arvingen fik, saa det
ved denne Lov dog idetmindste syntes sikret, at Arvingen overhovedet
fik Noget. Men heller ikke dette hjalp. Thi ved Udstykning af Formuen
til et stort Antal af Legater kunde man efterlade Arvingen et saadant
Minimum, at det for ham dog ikke kunde lønne sig for en saa ringe
Fordels Skyld at tage den hele Arvs Byrder paa sig. Saa blev da
tilsidst den FalcidiskeLov (omtr. 714) udstedt, i Kraft af hvilken det
ikke længer stod Nogen frit for at raade over mere end ¾ af sin Formue
ved Legater, og saaledes maatte Arvingen da nødvendigvis faa en
Fjerdedel af Arven.

Gajus, paa hvis Tid efter Lassalles Mening den gamle metafysiske
Opfattelse ikke mere forstodes, saa’ i de hinanden afløsende
Bestemmelser kun en Stræben efter at forbedre uheldige Lovredaktioner.
For Lassalle derimod ere disse tre et Tidsrum af 150 Aar omspændende
Love et Vidnesbyrd om en haard og langvarig Kamp, som den romerske Aand
har kæmpet med sine egne inderste Anskuelser, og denne indre Krig føres
ikke, som man har ment, mellem Arving og Legatar, men mellem Arvelader
og Arving. Legataren er kun Prygledrengen, paa hvis Ryg Arvingen giver
Arveladeren sine Hug. Det ses, mener Lassalle, tydeligt nok af Lovenes
Rækkefølge. Der gaas ud fra de tolv Tavlers Ret, ifølge hvilken
Legatarens Stilling er gunstigst. Pludseligt bliver den allerugunstigst
ved den Furiske Lov, saa væsenligt forbedret ved den Voconiske Lov,
idet Legataren kan erholde den fulde Halvdel af Formuen, saa endnu
gunstigere ved den Falcidiske Lov, ifølge hvilken han endog kan erholde
tre Fjerdedel af Formuen — en Bevægelse, der sammenlignet med
Arvingensparallele Situation (som jo ogsaa ved den sidste Lov bliver
gunstigst) er uforklarlig — under den Forudsætning at Kampen opfattes
som staaende mellem Legatar og Arving. For Lassalle er Kampen
overhovedet af ganske anden Art, det er den personlige Egoismes, den
sunde Menneskeforstands Kamp imod en hel Folkeaands
metafysisk-religiøse Grundanskuelse af Liv og Død. Saalænge Folkeaanden
i Rom endnu er uanfægtet, hel og fast i sin oprindelige Støbning, kan
Arvingens personlige Interesse endnu ikke revoltere, fordi Arven netop
er denne Folkeaands bindende og helligste Substans, dens
Udødeligheds-Ide. Lang Tid gaar da hen, inden Arvingen vover
principielt at erklære, at han vil have Noget, absolut, for sig, ej
blot formelt, i Forhold til Legataren. Og dog maa dette komme; thi den
sunde Menneskeforstand lader sig ikke holde ude. Den Falcidiske Lov
betyder, at Usandheden i den Fiktion, der fra Begyndelsen af ligger til
Grund for det hele Arvevæsen, nu ogsaa bliver sat og erkjendt. Med lex
Falcidia begynder derfor det hele romerske Arvevæsens afgjørende
Undergang. Og dog — selv nu finder den romerske Folkeaand i Arverettens
Tempel et Kapel, hvorhen den kan redde sit Allerhelligste. Under August
kom lex Falcidia ud, og endnu under samme Kejserudkommer Loven om
fideikommissarisk Arv, der aabner Arveladeren et nyt Asyl. Hvem der er
Arving paa Basis af denne frivillige Troskab (fides) mod Folkeaanden og
dens hellige Overleveringer, tør og kan ikke gjøre Brug af den nye
Tvang, Arvingen ved den foregaaende Lov fik Ret til at udøve mod
Arveladeren, og har ingen Fordring paa Afdrag efter lex Falcidia.

Saalænge romersk Aand existerer, stræber den da at holde fast ved
Sandheden af hin Fiktion om Fortsættelsen af Arveladerens
Viljesexistens og om hans og Arvingens Viljesidentitet. Hvor ofte end
Historien under sin Udviklingsgang stempler den som usand, Folkeaanden
søger stedse at frelse den, om end i nok saa afbleget en Skikkelse.
Testamentet er da for det romerske Folk en Kultus af dets eget Væsen;
thi det er den højeste Selvstadfæstelse af den almene Folkeaand,
hvortil Romerne overhovedet bringe det, og alt det er Kultus og af
religiøs Natur, hvori et Folk fejrer den offentlige Aand, der
gjennemtrænger det. Derfor sker Testeringen ikke blot i
Folkeforsamlingen og i Præsternes Nærværelse, men i de udtrykkeligt kun
til religiøse Formaal sammenkaldte Komitier. Og derfor bliver Romerens
Vilje, som var Privatvilje medens han levede, til offentlig Vilje efter
hans Død. Tidt er det blevet sagt, at denromerske Testator paa Grund af
sin uindskrænkede Frihed overfor den paa Lov beroende Intestatarvefølge
kunde sammenlignes med en Lovgiver. Men dette er altfor lidet sagt. Det
var i Rom Skik, at Arveladeren ej blot i Testamentet men ogsaa i
Indskriftet paa Gravmonumentet, som han ofte i levende Live lod rejse,
fastsatte en Formuesstraf for Salg, Udlejning eller Bortpantning af
Gravstedet, Bøder der altid vare at betale til Vestalindernes eller
Pontificernes Kasse eller til det offentlige Skatkammer. Og en saadan
Arvelader behøvede ikke at gjentage disse Straffetrusler i Testamentet.
Hvorfra tog han denne Magt til at straffe? Efter alle gængse Begreber
om romersk Arveret kunde han dog kun true Arvingen med Sligt, og han
truer den fremmede Kjøber med samme Straf som Sælgeren. Denne Gravret
viser paa Grund af sin dobbelte Karakter: formelt ikke at være noget
Testament, men reelt efter sit aandelige Indhold at være det samme som
et Testament ɔ: en sidste Vilje angaaende Bevarelsen af det egne Jeg,
paa det Skarpeste hvad der følger af Testamentets Begreb, dets aandige
Betydning. I Døden tilkommer der Romeren en Ret, som han i levende Live
aldrig besad; i Døden forklarer han sig til Lovgiver. Den Døende maa
forklare sig til Lovgiver efter sit Begreb og isin egen Interesse; thi
han skal jo nu sætte sin Vilje som en varende og blivende og
ligeoverfor den hele Omverden bestaaende, ɔ: som Lov. Og han maa og kan
ogsaa optræde som Lovgiver overfor de andre Retssubjekter og gjøre
Indgreb i deres Rets-Sfære. Thi overfor hin metafysiske Interesse, som
Folkeaanden nærer for ham, komme de andre Retspersoner, der i
Sammenligning med ham, den Døde, ere blotte Privatpersoner, slet ikke i
Betragtning. Langsomt fuldbyrdes saa under Romerrigets Historie det
metafysiske Begrebs Overgang til Formuesbegrebet og Viljesfortsætterens
Forvandling til Formues-Arving, indtil endelig under Justinian ved
Indførelsen af Arv sub beneficio inventarii Arvingen proklamerer
Formueerhvervelsen som det Afgjørende, ja Eneste i hans Forhold til
Arveladeren. Men hermed er da ogsaa Afgnidnings- og
Denationaliseringsarbejdet tilende og den romerske Folkeaand forbi Se
især System der erw. Rechte II S. 21, 62, 72, 77, 101, 105, 179—184,
233, 486..

Jeg indskyder blot min Tvivl: Er det ikke naturligt, at i den ældste
Tid, da alle Forhold var simple, Laan og Gjæld sjældne, Arvingen — selv
hvor han havde Legatarer ved Siden af sig — ingen Vanskelighed fandt
ved at overtage Arven og at han sidenhen, da Forholdene bleve mere
sammensatte og talrigeFordringer indlob til ethvert Dødsbo, maatte
sikre sig Skadesløsholdelse ved Lov? Og jeg fortsætter:

For saa dybt som muligt at begrunde den religiøst-metafysiske
Grundanskuelse, hvorpaa, efter Lassalles Opfattelse, det hele romerske
Arvevæsen hviler, studerer han nu som Filosof og Filolog Oprindelsen
til den Grundanskuelse, han som Jurist har følt sig slaaet af. Han gaar
tilbage til Folkets forhistoriske Tid for at finde dens Urgrund, der
ingen anden kan være end Religionen, i hvilken Folket altid nedlægger
sine ældste Erindringer. Han finder da at denne Forestilling har sin
aandelige Rod i den gamle Manes-og Lar-Kultus. Ved Manes (de Afdødes
Aander) forstaar Romeren ikke de Døde, de Forgangne, men de Blivende.
Begrebet Manes ligger i Ordet manere (at forblive) ganske fraset
Etymologiens sandsynlige Urigtighed; thi saaledes etymologiserede man i
Oldtiden. De ere og blive det samme de vare: Aandsindividualiteter,
altsaa i Overensstemmelse med det romerske Begreb om
Aandsindividualiteten: Viljes-Subjekter, som have deres Gjenstand i
Yderverdenen. Oprindeligt brændte Romerne ikke den Døde, men begravede
ham i hans Bolig, paa Skuepladsen for hans Viljesherredomme, og selv
efter at Ligbrænding er indført, anses Lararium, Huskapellet, for
Aandernes Sæde. Saaledes bliver da LarerneSkytsguder, Vogtere og
Bevarere af Huset, og forsaavidt samme Familie vedbliver at bebo Huset,
ere de Familieguddomme. Men kun til Huset, ikke til Familien ere de
bundne, de ere ikke Ahner, men Stedguddomme og blive ikke i Familiens
Besiddelse, naar den flytter. Larerne ere Magthaverne, de Mægtige,
«potentes». Laren bevogter vel Stedet, men ikke som Husgud; han
beskytter kun Huset som det hans Magt underlagte Omraade. Heri ligger
ogsaa at hans Forhold til den nye Besidder ikke kan være noget særdeles
venligt; thi denne griber jo ind i hans Magtsfære. For at formilde
Laren og Gudinden Mania fandt da i Roms ældre Tider formelige
Menneskeofre Sted, den nye Besidder slagtede sit eget Barn ved Alteret
for at Familien skulde forblive uskadt. Allerede under Kongerne var
denne Kultus bleven forbudt i Rom; Tarquinius, der som Etrurer staar
Religionen nærmest, gjenindfører den; Junius Brutus gjør Ende paa den,
idet han befaler, at man for at tilfredstille Oraklet skal slaa Løg- og
Valmuehoveder af, det vil sige: Republiken fordriver dette fra de gamle
pelasgiske Tider stammende Barbari. Den pelasgiske Aand udvikler sig
til Romeraand. Romerens sande Religion er Retten, Religionen selv er
ham kun det forhistoriske Udgangspunkt og bevares derfor af ham
somnoget for ham selv og hans Aand Fremmed, der dog som Grundlaget for
hans Folkeaand fylder ham med ærefrygtsfuld Gysen. Medens alle andre
Folk selv drive deres Religion, lader Romeren den derfor besørge for
sig af et fremmed Folk, og netop af sit Stammefolk Etruskerne. Det er
Haruspices, der komme fra Etruskerne, som forlange Curtius’ Død som
Sonoffer til «Maneguden». Augurerkunsten var en etruskisk Kunst. Den
Forsoning mellem den Afdøde og den Levende (Laren og den nye Besidder),
som Romeraanden nu fuldbringer eller egentlig ikke fuldbringer men er,
den er det, som finder Sted i Retten. Den testamentariske Arving er
allerede Forsoningen. Han er jo selv Fortsættelsen af den Afdødes
Tilværelse, har optaget hans Vilje i sig. Men med dyb indre
Nødvendighed maa Retten nu paany afspejle hin indre Spaltning og Splid
mellem den Døde og den Levende, som fandtes i den religiøse
Grundsubstans. Paa Grundlaget af den skete Forsoning hæver sig da paany
det gamle fjendtlige Forhold mellem Laren som blivende Vilje og hans
Efterfølger i Skikkelse af Arveladerens og Arvingens fjendtlige Forhold
til hinanden. Denne Splid maa opstaa paany; thi det jo den samme
Folkeaand, hvis Væsen fremtraadte paa det lavere Udviklingstrin,
Religionen, der nufremtræder paa det højere Stadium, Retten. Alt det
tidligere Udviklede faar ved Indsigten i dette Forhold et helt nyt og
større Perspektiv. Og hvad den romerske Folkeaand angaar forstaas dens
Udvikling i Rets-Sfæren ogsaa først nu fuldstændigt. Alle Folk have en
Ret; thi alle Folk virkeliggjøre et aandigt Indhold i den reale
Virkelighed. Men hvad Romeren her virkeliggjør, det er den uendelige
Viljes-Subjektivitets Tanke ɔ: selve Rettens Indholdsbegreb og saaledes
har han ikke en Ret, men Retten, og saaledes bliver denne hans Væsens
sande Udtryk. Overgangen fra det pelasgiske Stammefolk til Romere og
Grækere er da det uendelige Jegs Overgang fra Religionens fantastiske
Inderlighed til Kunstens højere Form hos Grækerne, til Rettens højere
Form hos Romerne, og Religionen bliver kun liggende bag begge disse
Aandsformer, hist som Konstens Stof, her som Rettens
religiøst-metafysiske Grundlag.

Det svage Punkt i denne store poetisk-filosofiske Fortolkning af
Retsideernes Oprinden fra de religiøse Forestillinger synes Parabelen
mellem Husguden og den nye Besidder paa den ene Side, Arvelader og
Arving paa den anden mig at være. Her er for en skarpere kritisk
Betragtning kun en Analogi, ingen nøjagtig Parallel. At Husguden
oprindeligt har fordretMenneskeofre, kan ikke undre; thi det have alle
Guder oprindeligt gjort, men dette Forhold er da for almindeligt til at
kunne forklare det oprindeligt fjendtlige Forhold til Arvingen, hvori
den romerske Arvelader efter Theorien skal have staaet.

Idet nu Lassalle fra denne aandfulde Undersøgelse af den romerske
Arverets Væsen lader Blikket falde paa den germaniske Arveret, kommer
han til Værkets Hovedpunkt, som i ingen Henseende anfægtes af de
udtalte Tvivl; han finder, at ikke et Ord af det om Romerretten
Udviklede passer paa den helt forskjellige germaniske Stammes Arveret.
Grundreglen her er at Arven øjeblikkelig ved Arveladerens Død gaar over
paa Arvingen. Da Germanerne dukke op i Historien, kjende de kun
Intestatarveret (Arveret uden Testament), og der er en uendelig
Forskjel mellem den Intestatarveret, der som i Rom kun subsidiært har
Gyldighed, naar Arveladerens individuelle Vilje ej har talt, og
Intestatarveretten som eneste og exklusiv, som udelukkende en afvigende
Vilje hos Arveladeren. Den germaniske Intestatarveret er da hvad den
romerske med Urette er bleven kaldt: virkelig Familieret, og Familiens
Begreb er her Personernes paa Blodets Baand beroende sædelige
Identitet; man kunde, hvis det gjaldt om Antitheser, sige, at den
romerske Arværet forholdersig til den germaniske som Vilje til
Kjærlighed. Enheden mellem Arvelader og Arving er her umiddelbart
Blodets Identitet. Formuen betragtes efter sit Begreb som fælles
Familieejendom; den erhverves af Arvingen, saasnart han er avlet, og
ved Arveladerens Dod bliver Erhvervelsen kun virkeliggjort; Ejerens Ret
over Formuen er derfor ogsaa i hans Levetid indskrænket. De germaniske
Folk kjende som Følge deraf slet intet Testamente. Da de træffe sammen
med Romerne, laane de vel paa rent udvortes Maade Testamentet fra dem,
men forstaa naturligvis ikke det Ringeste af dets aandelige Betydning.
De holde det romerske Testament for det, hvad det udvortes og sanseligt
er, en Formuesbestemmelse. Som en saadan bruge de det nu, fordi det
smigrer deres Sans for individuel Frihed; men de forstaa saa lidet dets
Begreb, at de længe tage det for enstydigt med en Gave mellem Levende,
ud fra den Tankegang, at en Formueshandling jo umuligt kunde ske, naar
den Handlende allerede var død. Denne deres Vildfarelse kan da betegnes
som logisk; det er en Vildfarelse, hvori der er større Sandhed end i
Rettelsen af den paa dette Grundlag. Selv om det romerske Testamentes
juridiske Karakter rekonstrueres indenfor det germaniske System, er det
jo dog løsrevet fra den Begrebsgrund, hvoridet alene havde sine
aandelige Rødder og sin indre Existensmulighed, og paa den mest
udvortes Maade ført over i en aandelig Verden, med hvilken det i alle
Retninger staar i Strid, ja til hvilken den staar i et indre
Umulighedsforhold. De germaniske Nationers Testamentret er da kun en
stor Misforstaaelse, en theoretisk Umulighed, og naar dette udsiges, er
det ikke i Kraft af en vilkaarlig og subjektiv Kritik af Testamentet,
men formedelst en af Historien selv fuldbyrdet og derfor objektiv
Kritik.

De Nyeres store Vildfarelse er den, at Testamentet er naturretligt. Men
langt fra at antage Evnen til at gjøre Testament for en naturlig og
derfor naturretlig Evne hos Individet, er Romeren omvendt saa
gjennemtrængt af Individets naturlige Uformuenhed til efter sin Død
endnu at udøve en Vilje, at der behøves et Sammentræf af to Viljer,
Sammenstrømningen med en endnu levende Vilje, der gjør den Dødes til
sin, for at den Dødes Vilje, Testamentet, kan opnaa Gyldighed. Den hele
romerske Arveret er jo netop den uhyre Anstrængelse for ikke at lade
Viljen gaa tilgrunde med den naturlige Død, men at opretholde den i al
Evighed ved Vedligeholdelse af Viljessubjektiviteten. Derfor er det, at
den med Sandhed kunde betegnes som Udødelighedsdogmet i dets
romerskeSkikkelse. Man har gjort en Naturret ud af en Ret, der
ingensteds og aldrig har existeret, hverken i det romerske eller i det
germaniske Retssystem, hos intet Folk, til ingen Tid.

Og atter slutter Lassalle da her sin Udvikling med en Lovprisning af
den franske Revolutions juridisk-filosofiske Skarpblik. «Saaledes
forstaar man, hvorledes i hin Tid da Verden, som Hegel siger, blev
stillet paa sit Hoved, Fornuften, det franske Konvent i Lov af 7—10
Marts 1793 afskaftede al Evne til at testere i lige Linje.» Af
Reaktionen mod alt empirisk Overleveret udsprang Folkeaandens
Tilbagegang til sin egen nationale Substans; den fjærnede et Stykke
Romanisme. Dog det forstaar sig, at til de germaniske Skove gik man
ikke tilbage. Intestatarvingerne fik ingen Ret til Arveladerens Formue,
medens han endnu lever. De arve kun, forsaavidt der efter Døden findes
Noget, men de have ingen Ret til at overhovedet nogen Del af Formuen
kommer til Arv. Ideen om den individuelle Frihed havde udviklet sig saa
vidt, at i Modsætning til det germaniske Retsstandpunkt Ejeren nu stod
som eneste og ubetinget Ejer. Ejendommen er da nu ikke mere efter sit
Væsen Familieejendom, hvis Fællesskab først ved Døden opløser sig; det
vilde den kun være, hvis der var givet Intestatarvingen en Ret til
atformindske Arveladerens Afhændelsesevne, medens denne er ilive; men
Ejendommen er nu rent individuel Ejendom (kun bortskænke kan Ejeren,
der har Børn, ogsaa i levende Live ikke mere end en vis Forholdsdel).
Paa hvilket Princip hviler da her Intestatarvefølgen? Som vi saa’, ikke
paa Intestatarvingernes egne Formuesrettigheder, der alt maatte give
sig tilkjende, medens Arveladeren var ilive, og da Arveladeren ikke kan
testere, heller ikke paa en præsumeret Vilje hos ham. Det er altsaa
klart, at den ikke beror paa Andet end paa Statens almene Vilje, der
regulerer Formuesefterladenskaberne. Den beror vel paa Familien, da den
kun hidkalder den til Arv, men ej paa Familien som arvende i Kraft af
sin egen Ret, heller ikke paa Familien som kaldet ved den Dødes
præsumerede Vilje, men paa Familien som Statsinstitution. Selv om nu
ogsaa i de gjældende Arveretter Testerefriheden bestaar indenfor en
kvantitativ Grændse, saa vil dog indtil det Punkt, hvor den disponible
Forholdsdel indtræder, Arveretten have den nu udviklede Karakter. Det
lader sig altsaa (hvormeget dette end kan forundre eller forskrække)
ikke nægte, at de fleste nugjældende Arvesystemer, som f. Ex. Code
Napoléon, i deres inderste Grund og indtil Indtrædelsen af den
disponible Forholdsdel, icipet ikke betyde Andet end en Regulering af
Efterladenskaberne paa Samfundsvegne.

Fortidens store Filosofer gik ikke som Lassalle historisk tilværks i
Opfattelsen af Arverettens Væsen. Opfattelsen af Arveretten som
beroende paa den sædelige Identitet af Familiens Medlemmer, der giver
sig ydre Virkelighed i den efter sit Begreb fælles Formue, tilhører
Hegel; men han forfaldt til den Vildfarelse, at tage for Arverettens
Ide overhovedet, hvad der netop kun var den germaniske Arverets
bestemte historiske Ide. Det lykkedes ham derfor kun at give en Theori
af Intestatarvefølgen, medens han ikke kunde bringe det til nogen
holdbar Theori af Testamentet. Den eneste store Filosof foruden ham,
der har forsøgt derpaa, er Leib-nitz, som med sit geniale Skarpblik
stod paa Nippet til trods fuldstændig Mangel paa historisk Kundskab at
producere den romerske Arverets Ide ud fra en Fornuftovervejelse. Han
siger: «Testamenter vilde visselig retligt ikke have nogensomhelst
Betydning, hvis Sjælen ikke var udødelig; men da de Døde virkeligt leve
endnu, forblive de Tingenes Herrer, og de Arvinger, de efterlade sig,
maa opfattes som Stedfortrædere for dem.»23 Men medens i den romerske
Arveret Arveladeren fortsætter sin Existens i Arvingen, der er selve
den Afdødes fortsatte Tilværelse,lader dette sig ej tænke paa den
kristelige Aands Grund, hvor det tros, at Individet fortsætter sit Liv
ganske andensteds og paa ganske anden Maade end i sin endelige Vilje,
hvilken han netop har opgivet, da han har opgivet al Endelighed. Er det
saaledes altsaa end sandt, at Testamentet kun under Forudsætning af
personlig Udødelighed har Betydning, saa gjælder dette dog kun, naar
denne Udødelighed opfattes som i det gamle Rom; thi kristeligt talt er
detSjælen, som er udødelig, og den ejer ikke jordisk Gods, dernæst kan
den som blivende Herre over Tingene ikke træde i dette forsonede
Forhold til sin Stedfortræder, endelig vilde man ved paa denne Maade at
redde Testamentet kun opnaa, at hele Begrebet Ejendom faldt bort; Adam
vilde som første Testator være eneste Ejermand. Smlgn. System der erw.
Rechte II 400—604, desuden von Sybels Kritik af Lassalles Hovedværk i
»Lehren des heutigen Socialismus und Communismus» (Vorträge und
Aufsätze S. 81 ff.) og F. A. Langes Gjensvar i hans Bog: «Die
Arbeiterfrage» S. 399.

Det var ikke ganske let paa nogle faa Blade at sammenpresse en
Udvikling, der i Lassalles concise Stil tager mere end 600 Sider. Jeg
haaber imidlertid at have givet Læseren et korrekt og udtømmende Begreb
om Værkets anden Hoveddels Karakter og Grundtanke. Man ser, hvorpaa det
løber ud; det udmunder i den Anskuelse, der etsteds direkte kommer til
Orde i Skriftet, System der erw. Rechte I 47. at en strængere
Opfattelse af Statsbegrebet er den Kilde, fra hvilken alle i
detteAarhundrede gjorte Fremskridt flyde og fremdeles ville flyde.
Udover dette Intet, ikke en Antydning, ikke en Stavelse. Værket er
stræng Theori; det indeholder ikke en Linje, der henpeger paa en
Omsætning af denne Theori i Praxis. Og hvad mere er: ikke blot
indeholder Værket som grundlærd historisk-filosofisk Undersøgelse intet
saadant Vink, men Lassalle har end ikke et eneste Sekund i hele Resten
af sit Liv, ikke under den lidenskabeligste Agitation og den hidsigste
Forfølgelse fra Bourgeoisiets Organers Side givet sit Parti saa meget
som et Blink med Øjnene, der kunde tilkjendegive et Ønske om Agitation
for en til denne Theori svarende Praxis. Lassalle, der i det private
Liv kunde lade det skorte stærkt paa Selvbeherskelse, havde i det
offentlige Liv sig selv saa ganske i sin Magt og var saa eminent
praktisk anlagt, at han altid kun opstillede de nærmeste Formaal. Saa
tidt og saa haardnakket han altsaa opfordrer til at agitere for
Opnaaelsen af nærliggende Formaal som almindelig og direkte Valgret,
saa tidt han taler for et enkelt statssocialistisk Foretagende,
Oprettelsen af Produktionsforeninger med Statskredit, om Arveretten
forekommer i alle hans Flyveskrifter tilsammen ikke en Linje eller en
Tøddel. Lothar Bucher slutter sin Fortale til den af ham foranstaltede
Udgave af«System der erworbenen Rechte» med dette for Lejligheden
tilstudsede Citat af Lessing, hvilket han efter sit Sigende en Aften i
Selskab hos Lassalle har tilraabt sin Vært: «Der har til alle Tider
levet Mennesker, som kastede rigtige Blik ind i Fremtiden, men som ikke
formaaede at oppebie denne Fremtid. De ville, at det, hvortil Historien
tager sig Tid i Aarhundreder, skal modnes i deres Tilværelses korte
Øjeblik.» Læseren har set, at er der Nogen, hvem disse Ord ikke ramme,
saa er det Lassalle, og at han i ingen Egenskab er mindre udsat for at
træffes af dem end som Forfatter til «System der erworbenen Rechte».

I Aaret 1861 udgav han dette sit Hovedværk, tilegnet hans Fader paa
dennes 70aarige Fødselsdag. Efter hans flere Steder ytrede Plan
Fortalen, sammenlign II 586 Note. var hans Hensigt den, med dette
Arbejde at lægge den første Grundsten til en sammenhængende
Fremstilling af den hele Aandsfilosofi, hvilken han «maaske en Dag vil
levere, dersom — tilføjer han højst karakteristisk — Lejligheden til
theoretisk Frihed og Otium aldrig skulde ophøre for os Tyske.» I 1859
havde han sendt sin «Heraklit» ud i Verden med et Suk over, at
praktiske Kampe havde udsat Udgivelsen i saa lang en Aarrække; kun to
Aar senere ledsager han sit juridiskeHovedværk med et Hjærtesuk over,
at den politiske Stillestaaen har undt ham theoretisk Ro til at
udarbejde det. Hvor dybt han end formaaede at grave sig ned i Theorien,
hans Attraa og hans Livs Længsel stod til praktisk indgribende Aktion.

——————

VIII.

Jeg har for ikke at afbryde Sammenhængen i en bestemt Idekreds hos
Lassalle ladet mig drage lige hen til Aaret 1861. Det er da nødvendigt
nu at kaste et Blik tilbage.

Som Deltager i Revolutionen 1848 var det Lassalle forment at tage
Ophold i Berlin. Hans Liv i Düsseldorf var en Slags ufrivillig
Forvisning fra Landets Hovedstad, hvor han af mange Grunde maatte ønske
at turde bo. Ti Aar af sit Liv tilbragte han ved Rhinen, og for
politiske Flygtninge og forarmede Demokrater og Arbejdere var hans Hus
eller hans Pung i den Tid bestandigt aabne. Mange Aar senere erindrede
han i en af sine Agitationstaler de Rhinske Arbejdere med følgende
betegnende Ord om denne Periode af sit Liv: «I kjendte mig! jeg havde
levet ti Aar midt iblandt den Rhinske Arbejderstand, jeg havde med Eder
oplevet saavel Revolutionstiden som Halvtredssindstyvernes hvide
Rædselsregimente. I havde, som I i EdersAdresse med Rette tilraabe mig,
set mig saavel i hin som i denne Tid. I vidste, hvilket Hus der trods
Hinkeldey-Westphalens Hinkeldey, datidig preussisk Politipræsident.
Westphalen, datidig Minister. hvide Terreur, trods al hin Tids vilde
Retløshed indtil det sidste Øjeblik, da jeg dvælede blandt Eder, var
det uforfærdede Asyl for demokratisk Propaganda, det trofaste Asyl for
den uforsagteste og mest energiske Partihjælp!» Lassalle: «Die Feste,
die Presse und der Frankfurter Abgeordnetentag.» Imidlertid Lassalle
længtes til Berlin og hans Venner vare bekjendte med hans Ønske.
Forklædt som Kusk kjørte han i April 1857 efter saa mange Aars
Fraværelse ind i Hovedstaden og forsøgte nu fra sit Skjul gjennem sine
Beskyttere at udvirke sig Tilladelse til at blive. Ingen var saa ivrig
for at opnaa denne for ham som den gamle indflydelsesrige Alexander v.
Humboldt, i hvis Hus han altid var gaaet ud og ind. Man havde paa
højere Steder i og for sig Lidet eller Intet mod at tillade Lassalle at
tage Ophold i Hovedstaden; men Grevinde Hatzfeldt’s formaaende Familie
vilde absolut forhindre, at denne Dame kom til at opholde sig i sine
Slægtninges Nærhed; man ansaa det for afgjort, at hun blev, hvor
Lassalle boede, og søgte saaledes at fjærne hende ved Hjælp af ham; de
preussiske Magthavere anvendte altsaa mod Lassalle nøjagtigt
denmodsatte Fremgangsmaade af den, som de østerrigske i sin Tid havde
anvendt mod Byron i Italien, da hele Familen Giuccioli blev forvist fra
Ravenna, fordi man var overbevist om at Byron vilde følge den unge
Grevinde.

En Aften trængte Alexander v. Humboldt i et større Selskab, hvor han
kom til at sidde ved Siden af Hinkeldey ved Aftensbordet, med Iver ind
paa denne for at opnaa Tilladelsen for Lassalle. En Deltager i
Selskabet, der var Vidne til Samtalen, har fortalt mig, at han tydeligt
hørte, hvorledes Hinkeldey svarede: «For mig gjærne, jeg har Ingenting
imod det, mig er det fuldstændig ligegyldigt, men Kongen vil paa ingen
mulig Maade.» «Er der intet Andet i Vejen,» svarede Humboldt, «Kongen
paatager jeg mig at omstemme.» Han holdt sit Ord og Lassalle blev i
Berlin.

Berlin! Byen han kom til, den i hvilken han som Yngling havde studeret
Filologi og indsuget det unge Tysklands Ideer, var den, der passede for
hans Væsen som Mand — Berlin, Arbejdets By, det store Værksted, hvor
Tankerne hamres og skærpes, den store Smedie, hvor Planerne smeddes til
Handling, det store Magasin, hvor Lærdommen samles og hvorfra den
spredes, den elektriske Spidse, fra hvilken Tysklands Aand udsender
sine lysende Straaler!Som Anagrammet lyder: Berolinum — lumen orbi!

Berlin, denne By med sin blandede, krydsede Befolkning, hvis
Intelligens Efterkommerne af Frankrigs fordrevne Huguenotter have givet
det skarpe, klare franske Præg, hvis Vid velhavende og høitdannede
jødiske Indvaanere have slebet, saa det glimrer med tusende Facetter,
Berlin, Preussens By, over hvilken Frederiks Herskeraand endnu svæver,
som hans Skikkelse i Bronce højt til Hest rager op over dens
blomstrende Finde, Berlin, Frederiks By, i hvilken et Glimt af
Voltaires Smil endnu spiller i Luften!

Berlin var i 1857 ikke den mægtige Millionstad, den som Tysklands
Hovedstad er bleven. Det var en middelstor By, i hvilken en fremragende
Enkeltmand ikke forsvandt. Den savnede de nye Pragtbygninger og mange
af de smukkeste nye Gader i Vesten. Men var den fattigere paa
Arkitektur saa var den rigere med Hensyn til Natur; den forreste Del af
Thiergarten var endnu ikke falden som Offer for Stadens
Udvidelsestrang. I det smukke Kvartér i Thiergartens Nærhed tog
Lassalle sit Ophold. Han boede fra 1858 af i den smukke og fornemme
Bellevuestrasse (Huset Nr. 13), en Gade i hvilken der ikke findes
Butikker og som med sin prægtige Kastanieallé allerede synes at
tilhøreThiergarten, i hvilken den udmunder. I Slutningen af Aaret før
sin Død flyttede han det korte Stykke om til Potsdamerstrasse, samme
Numer.

Det var endnu Frederik Wilhelm den 4des Berlin, det vil sige, den By,
der havde gjort Oprør mod Frederik Wilhelm den 4de. Ovre paa den anden
Side af Thiergarten fra In den Zelten var Revolutionen i 1848 gaaet ud.
Dens Aand var kuet, tilbagetrængt, ikke uddød. Den besjælede endnu med
sit svage Pust den hele lærde Verden, den hele højere Borgerstand, i
hvis mest fremragende Huse alle Førerne for det dengang endnu udelte
Oppositionsparti forsamledes. Alle Modstandere af det herskende
forældede System mødtes uden Hensyn til Nuanceforskellene imellem dem i
disse Kredse som Forbundsfæller, traf sammen med Videnskabens og
Kunstens Heroer og dannede i Forening Datidens gode Selskab.

Det faldt ikke Lassalle med sin glimrende Personlighed, sit
videnskabelige Ry og sin udprægede Gave til at erobre, rive med og
beherske vanskeligt at faa fast Fodfæste i disse Kredse. Vistnok var
der de Saloner, deriblandt især mange aristokratiske, som lukkede sig
for «Kassettetyven», men Adgangen til saa bornerede Huse kunde ikke
heller være ham vigtig. Med en Indtægt som Lassalles var man
dengangvelhavende, næsten rig i Berlin. I hans efter Datidens Forhold
og Begreber med fantastisk Pragt udstyrede Lejlighed havde han den
Tilfredsstillelse at samle en stedse mere udstrakt Kreds af
høitdannede, talentfulde, kundskabsrige, fordomsfri Mænd, hvoraf mange
vare vidtberømte, og af skjønne, livfulde Kvinder, blandt hvilke mere
end en havde Ry for Aand eller Talent, og man saa’ ikke faa Medlemmer
af Fødselsaristokratiet blandt Aandsaristokraterne. Han havde en fransk
Kok og hans hyppige Selskaber vare i Berlin ikke mindre anerkjendte i
gastronomisk Henseende end berømte for de fuldendte selskabelige Former
og det muntre Lune, som herskede ved dem, samt for det frie, ideale
Sving, Samtalerne uvilkaarligt fik i dette Hus.

Det var ikke blot Mænd af den Generation, til hvilken Lassalle selv
horte, som man traf i hans Hjem. Man traf der mange udmærkede Mænd af
den ældre Slægt, Mænd hvis Oplevelser, Studier, Gjerninger, Bedrifter
gjorde Samtalen med dem nydelsesrig. Der var den gamle Varnhagen, hvem
Lassalle i sin Tid havde lært at kjende gjennem Heine. Der var Boeckh
(født 1785), som havde omskabt den klassiske Filologi, den første, der
havde defineret den som Kjendskab til Oldtiden i dens Helhed, som den
omfattende Gjengivelse af den antikeKultur, og der havde formaaet at
opfylde den Fordring, som stilledes af hans egen Definition, Boeckh,
som da den skjønne Professorfrue Diderici i et Selskab udraabte:
«Lassalle er den smukkeste Mand, jeg nogensinde har set,» svarede: «Den
smukkeste Mand? det forstaar jeg ikke at bedømme, men den aandfuldeste,
og tillige den lærdeste, jeg nogensinde er truffet paa.» Helene von
Rackowitza: »Meine Beziehungen zu Ferdinand Lassalle» S. 46. Der var
Förster, Historikeren (f. 1791), tillige Digter og Kunstkjender, der
som Yngling havde redet ved Körners Side i det Lützowske Frikorps, som
i 1817 havde været stillet for en Krigsret paa Grund af sin Afhandling
om Preussens Forfatning og som siden privatiserede som ansét Skribent.
Der var den gamle berømte General von Pfuel (f. 1780), med hvem
Lassalle i mange Aar stadigt saas sammen, Krigsministeren og
Ministerpræsidenten fra September 1848, der alt 1797 var traadt ind i
Hæren, som med sin Ven Heinrich v. Kleist havde berejst Europa, saa
gjort Felttoget med i Blüchers Generalstab, 1809 efter Freden var gaaet
i østerrigsk Tjeneste, 1812 i russisk og som 1815 havde kommanderet
Avantgarden i Slaget ved Ligny. Der var det at han satte alle
Trommeslagerne til Hest og lod dem fare frem mod Fjenden med dundrende
Trommeslag, saa denne troede paa store Troppemassers Nærhed ogblev
staaende til Pfuels Undsætning kom. 1815 havde han været Kommandant i
Paris, 1847 i Berlin, 1848 undertrykt Oprøret i Wien, det var en Mand
som havde sét Noget og gjort Noget med.

Dernæst var der Lassalles Jævnaldrende, Videnskabsmænd, Skribenter,
Jurister, energiske Demokrater, Fremskridtspartiets Mænd, af hvilke de
fleste leve endnu og med Undtagelse af Lothar Bucher, der har
modificeret sine Anskuelser, ere blevne deres Ungdomsoverbevisning tro.

Lassalle var yndet af mange Kvinder, han ønskede at gjøre Indtryk, og
det sagdes, at han hos ikke faa havde Held dermed. Han var i Forhold
til Kvinder, som det synes, erobrelysten, ubestandig, kun i Øjeblikket
henrevet og mere begjærlig efter Forfængelighedens Triumfer end
modtagelig for Paavirkning af det kvindeligt Sjældne. Den tidligste og
dybeste Følelse i hans Liv havde været den for Grevinde Hatzfeldt. Den
blev han tro, fordi han i den kun blev tro mod sig selv. Grevinden
havde trot paa ham, da han endnu Intet var, havde lagt sin Skjæbne i
hans Hænder, da han var ung og ukjendt og afmægtig — aldrig kunde han
opgive Den, som først havde sagt til ham: «Jeg tror paa Dem.» — Men
denne Følelse varVenskab, Taknemmelighed, Stolthed, hvori der højst fra
først af havde været nogle Gran af Elskov. Sidenhen har han havt
Kjærlighedshistorier, men han har næppe elsket, og han er bleven elsket
som den Art udadvendte, herskesyge Mænd blive det. De Kvinder, der
knytte sig til dem, ere tidt de mest glimrende i deres Kreds, i Reglen
de mest forstandsbegavede, sjældent dem, hvis Værd ikke ved første Blik
falder i Øjnene. Hvo kjender ikke den ejendommelige Kvindering, som
altid findes rundt om Genierne, en lille, besynderligt sammensat Verden
for sig! Jeg tror ikke at Lassalle havde andet Blik overfor Kvinderne
end det, som en temmelig grov Skjønhedssands giver, saa lidt som andet
Skjøn end det, en Trang til Aand og Vid i Forening med Hang til at
beundres meddeler. I Halvfjerdserne traf jeg ikke sjældent i Tyskland
saa en saa en anden ældre Dame, om hvem det hed sig, at hendes Forhold
til Lassalle havde været intimt. Sete med en yngre Slægts Øjne toge
disse Damer sig ikke ud-, de havde alle tilsammen noget Skarpt,
Forstandstørt og Mandhaftigt; om Lassalle talte de med den rolige
Beundring, som i saadanne Tilfælde er Tonen.

Imidlertid bleve i Vinteren 1858—59 de Berliner-Familier, som havde
faaet Lassalle kjær,satte paa en ikke ganske let Prøve. «Den moderlige
Veninde», Grevinde Hatzfeldt indtraf, som det havde været at forudse, i
Berlin, tog fast Ophold der og gjorde i fuldt Omfang alle sine gamle
Rettigheder paa sin fordums Beskytter gjældende. Man havde i Berlin
næsten glemt hendes Existens, i Omtale mellem Mand og Mand kurserede
kun et Karikaturbillede af hende og trods den herskende Tolerance havde
de ordnede borgerlige Hjem gjærne udelukket hende, Lassalle var
imidlertid paa dette Punkt urokkelig. Han gjorde Anerkjendelsen og
Modtagelsen af Grevinden til Kabinetsspørgsmaal; med hvem, der ej vilde
vide af hende, vilde han ikke længere omgaas, og da dette Alternativ
var stillet, vaklede man ikke mere, man kunde og vilde ikke undvære
ham. Man fandt den altfor meget omtalte Dame i Regelen behagelig og
elskværdig; hendes Adfærd overfor Lassalle var en Moders; hun gjorde
Honneurs ved hans Bord, skjønt hun ikke boede i samme Hus, hun røbede
aldrig Spor af Skinsyge, selv naar han nok saa stærkt nærmede sig
andre, skjønnere og yngre Damer. Endnu i sit 54de Aar var hun med sin
herlige Væxt og sine smukke Skuldre, som hun ikke yndede at skjule, en
Kvinde, som havde begejstrede Beundrere (Marx, Rüstow) og som ikke var
ligegyldig for deFølelser, hun vakte. Selv den ringeste Verdenserfaring
er imidlertid tilstrækkelig til at indse, hvor dybt og grundigt denne
Dames Nærværelse og uregelmæssige, tvetydige Moderforhold maatte skade
Lassalle socialt. Med sine malte Øjenbryn og Læber, med al den Kunst og
Flid, hun havde anvendt paa Konserveringen af sin Skjønhed, kastede hun
et falsk, halvt latterligt Skjær over hans Person og hans Hus.

Lassalles Liv i Berlin var delt mellem Studier og Adspredelser. Den
offentlige Opmærksomhed tabte ham ikke af Syne, og han havde sikkert
intet derimod. Rygtet om hans Excentriciteter, om de luxuriøse
Selskaber, han gav, trængte om i Berlin og er endog i forvansket
Skikkelse trængt ind i Døgnskribenternes Skildring af ham. Man finder
saaledes i Samlingen «Zeitgenossen» en Historie om, hvorledes han havde
for Skik at beruse sine Gjæster med Haschis og begaa lignende
Extravagancer. Hvad her sigtes til, er kun et enkelt lille Selskab,
hvor Lassalle og hans Gjæster, som en af de Indbudne har fortalt mig,
for en Gangs Skyld morede sig med i det paa tyrkisk Vis indrettede
Røgeværelse, i tyrkiske Dragter, som han havde bragt hjem med fra
Orienten, at prøve Virkningen af Haschis. Til en ubetydelig Skandal,
som ikke desmindre gjorde en ubehagelig Opsigt,blev Lassalle i denne
Tid Anledning. En Herre, der med Skinsygens skarpe Blik ansaa sig for
krænket af ham, gav ham i et storre Selskab hos en Dame, der
interesserede sig mere for Lassalle end for den Paagjældende, et Slag
paa Øret. Lassalle, der bestandig havde ivret for at et Medlem af det
demokratiske Parti ikke maatte duellere, og som f. Ex. i høj Grad havde
misbilliget Duellen mellem Twesten og Manteuffel, havde skjønt dygtig
Fægter og Skytte Selvbeherskelse nok til at afslaa den Udfordring, der
fulgte. Da imidlertid næste Dag Fornærmeren tilligemed en Kammerat
havde passet Lassalle op paa hans sædvanlige Spadseretur og overfaldt
ham i Nærheden af Brandenburger Thor, pryglede Lassalle alene begge
Herrer i den Grad sønder og sammen, at de opgav deres krigerske Lyster.
Denne ubetydelige og uskjønne Begivenhed har kun Interesse, fordi den
viser til hvilken Yderlighed af Lidenskab Lassalle senere maatte være
kommen for selv at udstede den Dobbelt-Udfordring, der fremkaldte hans
Død. I Anledning af dette Overfald forærede Förster ham Robespierre’s
Stok, som til Knap havde en Bastille i drevet Guld. Det var et
underligt Træf, at denne Stok skulde komme i disse Hænder.

Hvor kraftig Lassalle nu end var hvor detgjaldt legemlige Idrætter, saa
var hans Helbred dog ingenlunde godt. Som allerede hans forste
«Assisenrede» viser, havde han fra sin tidlige Ungdom af lidt af en
betænkelig kronisk Sygdom, og da han stod i sine bedste Aar, var hans
Sundhed undergravet. Han maatte underkaste sig lange og kjedsommelige
Kure.

Medens han under en af disse maatte holde sig nogle Uger inde modtog en
Ven af ham en Dag en Billet, hvori Lassalle bad ham om et Besøg: «Jeg
vil vise Dem Noget, hvortil jeg behøver Deres Raad og Hjælp, og hvorfor
De rimeligvis vil le mig ud, men kom blot!» Min Hjemmelsmand traf
Lassalle skrivende paa Dramaet «Franz von Sickingen», første Akt var
færdig. Man begriber Vennens Forundring: Lassalle, det mest decideret
udigterisk anlagte Menneske, forsøgende sig som Digter. «Jeg ved hvad
De vil indvende, skyndte Lassalle sig med at sige; jeg ved saa godt som
De at jeg ikke er Poet. Men Lessing har ogsaa skrevet Dramer med den
Bevidsthed at han ikke var Digter. Uden at ville sammenligne mig med
Lessing, indser jeg ikke, hvorfor jeg ikke o. s. v.» Med Hensyn til det
Theatralske, som han ikke forstod sig paa, og med Hensyn til Versene
var det han ønskede Hjælp af Vennen, der er en sand metrisk Kunstner.
Dennes første Raadvar da, at Lassalle skulde skrive Stykket i Prosa, et
Raad, der ikke kunde være bedre; thi Prosaen vilde om end oratorisk dog
altid være bleven fortrinlig i sin Art, medens Lassalle i en aldeles
forbavsende Grad manglede Evnen til at skrive et korrekt og
velklingende Vers. Man kan just ikke sige, at han absolut manglede Øre;
thi han forelæste godt og gjærne metriske Oversættelser af de græske
Digtere; men hans egne Vers afgive højst pudsige Vidnesbyrd om
Usikkerheden af hans metriske Sans. Sexfodede Jamber løbe i hans Drama
paa den mest bedrøveligt ildeklingende Maade ind blandt femfodede, og
Accenterne i disse urimelige Vers falde — hvor det kan falde sig. «Der
Wissenschaften Wiederhersteller» klang for Lassalles Øren som et godt
femfodet jambisk Vers. Ikke desmindre eller rettere netop derfor var
Lassalle ej at bevæge til Opgivelse af Verseformen, som nu engang
stemte med hans fra Grækerne og Hegel abstraherede Theorier om et
højtideligt Drama. Saaledes fik da Franz v. Sickingen den Form, det
har. Det besidder som æsthetisk Produkt — fraset den intelligente Plan
— omtrent alle de Formfejl, et poetisk Arbejde kan have, det vrimler af
Smagløsheder, Scenerne slæbe sig hen og have hverken Haand eller Fod;
at det er absolut uspilleligt forstaar signæsten af sig selv. Ikke
desmindre kan man paa ingen Maade sige at Stykket, fyldt som det er til
Randen med Lassalles glødende Energi, virker upoetisk. Den dybe
politiske Forstaaelse af en hel mægtigt bevæget Tidsalder og den
lynsvangre Pathos, som udgaar fra den, har visselig sin Poesi. Som det
foreligger, er dette Drama i ethvert Tilfælde den mærkværdigste
Guldgrube for den, som studerer dets Forfatters Psykologi. Hvor man saa
befinder sig i Læsningen af hans Værker, det rinder En bestandigt i Hu,
det indeholder Alt: den dybeste Selvkarakteristik af Ferdinand Lassalle
som Natur og Privatpersonlighed, og de alsidigste og talrigste Vink til
den psykologiske Forstaaelse af hans Verdensanskuelse, hans Syn paa
Historien, hans hele ydre og indre Politik. En Helhed er det ej og kan
derfor heller ikke under Skildringen af Lassalle tages som saadan; men
overalt kan det bruges som Illustration. Lad os her kaste Blikket paa
den Selvskildring, det indeholder. Jeg citerer de vigtigste Steder med
Omskrivning af de mange Gange skrækkelige Vers i Prosa og oversætter
kun enkelte slaaende Linjer i metrisk Form. Ulrich v. Hutten skildrer
sit elendige Liv, siden han af Paven blev lyst i Ban. Han fortæller,
hvorledes Stædernes Raad af Sky for Strid med Paven eller Fyrsterne
ikke have vovetat aabne ham Tilflugt indenfor deres Mure. «Og dog»,
siger han, maaske havde de skjænket mig Asyl, hvis jeg havde villet
love at forholde mig stille, men:

Jeg kan ej tie, kan ved Taushed ej Mig kjøbe sikkert Ly for Liv og
Lemmer, Mig driver Aanden. Kan dens mægtige Væld Jeg vel bag Laas og
Lukke slutte inde?

Jo stærkere, siger han, den almindelige Nød voxer, saa at Enhver
ligesom i Pestens Tid skjuler sig i sit Hus eller lydløs sniger sig
forbi de Andre, desto mere driver Aandens Magt mig til at kaste mig mod
Ødelæggelsen og bekrige den stedse hæftigere, jo mere den truer. O
havde jeg tusinde Tunger! Med alle tusinde vilde jeg netop nu tale til
Landet. Langt heller vil jeg, hidset som et Stykke Vildt, flakke fra én
Landsby til en anden end tie og svigte Sandhedens Kald ..... Ros mig
ikke derfor Franciscus. Mange have haardt dadlet mig derfor:

Og dog, alt vel betænkt, saa tror jeg, hverken Ros eller Dadel derfor
at fortjene, Thi mig et Sind blev givet, saa beskaffent, At mer end
Andre mig den fælles Kval Gjør ondt, at den almindelige Nød Langt mer
end Andre mig til Hjærte gaar. Jeg kan ej for det, Herre! Saadan er
jeg.Han skildrer sine Venners Holdning. Nogle glædede sig ved at se ham
igjen, men mange trak sig svagsindede og sky tilbage fra ham: Nogle
sagde mig det rent ud, Andre vilde ikke sige det saa ligefrem, men jeg
følte det vel, at jeg var dem til Byrde. Atter Andre, hvem min Stemme i
onde Tider havde trøstet, hvem jeg havde været et Anker i mangen en
Storm — de sagde mig, at de hemmeligt gjærne vilde vedblive at være
mine Venner, men dog offentligt ikke mere godt kunde vise sig med mig,
de kunde ikke helt fordærve det med Rom. Se, Herre! Sligt af Venner at
erfare Hvem man med redebon, med kjærlig Hu, Stod ærligt bi i hver en
Dyst og Trængsel, Det smerter haardt. Optaget med Inderlighed hos Franz
v. Sickingen og elsket af dennes Datter Marie, svarer Ulrich den unge
Pige: «Før Du hengiver Dig til denne Kjærlighed, Marie, saa kjend den
Forbandelse, hvoraf jeg drives frem. Det er den mægtigste, den mest
uafvendelige af alle dem, som en Gud i sin Kjærligheds Vrede kan
nedslynge paa en Dødeligs Hoved. O evigt bliver den gamle Fabel sand!
Da i Rom en Afgrund aabnede sig og Pest og Fordærvelse truede Byen, da
sagde Oraklerne, at kun detKostbareste, naar det kastedes i Svælget,
kunde sone Guderne. Og se! højt tilhest, i Vaabnenes festlige Smykke
sprang Curtius ned i Afgrunden viende sig til Underverdenens mørke
Aander! De Bedste maa springe i Tidens aabne Gab, kun over deres
Legemer lukker Afgrunden sig.» Og Franz tænker ganske som Ulrich og —
ganske som Lassalle. Han siger: «Vi skylde vort Liv til hine store
Formaal, i hvis Værksted Slægterne sendes hen som Arbejdere. Jeg har
gjort hvad jeg har kunnet og føler mig fri og let, som en, der redeligt
har betalt, hvad han skyldte.» — Men af alle i Stykket forekommende
Repliker karakteriserer ingen bedre og fuldstændigere end den følgende
Lassalles inderste Viljesliv, som han førte det, naar han drevet til
det Yderste i Aandsanspændelse under truende Farer sugede Vilje af
uudgrundelige indre Kilder. I denne Replik er han virkeligt Digter; thi
han har her følt saa dybt, at Ordene opsendte fra denne Dybde stige i
Vejret som Lyrik. Forskjellen mellem en Rhetor og en Digter er jo den,
at Taleren har de Andre for Øje, medens den lyriske Digter er ene med
sig selv. Men ene med sig selv er Lassalle i dette Udbrud: Se ej til
Jorden, Balthasar, se op! Staar Alt paa Spil, da først sig aabenbarer I
Evnens Spænding Mandens hele Kraft.Ham fly de blege Tvivl, der født af
Støvet Til Støvet bandt ham, de i Daanen dø, Og af det Vrag, hans
snilde Planer blev til, Det Skibbrud, som hans tomme List har lidt,
Hæver hans Aand sig i sin rene Storhed. Ind i det Evige, der slumrer i
ham, I Viljens Almagt tyer den Slagne ind, Suger med lukket Øje nye
Kræfter, Nyt Mod, nyt Held af Vældet i sit Indre, Sætter sit Liv, sit
Alt paa Tærningkastet, Og som en Sky, der brister ud i Lyn Flammer han
op i Daad, der med et Blink Slaar ned og splintrer stivnet Hævd og
bringer De døde Masser til at skifte Farve. Det forekommer mig, at man
i disse Ord har den sande, den ideale Lassalle, Lassalle, som han i
sine ejendommeligste Timer var. Og er det ikke Manden? Hvilket Resultat
kommer ikke selv ved de største Aander ud, naar man vil sammentælle
alle de Timer, hvori de ikke vare sig selv, og vil bedømme dem
derefter! Hvor megen Tid have de ikke nødtvungne givet til Legemets
Krav og Hverdagslivets Fornødenheder og Adspredelser! Hvor megen have
de ikke spildt ved Søvn, ved Sygdom, ved Legemets Pleje, ved Andres
Krav paa deres Opmærksomhed og Deltagelse! Og hvad der gjælder om alle
disse for Aandslivet direkte tabte Timer, gjælder det ikke i næsten
lige saa fuldt et Omfang om denPart af deres Sjæleliv, som ubehersket
Lidenskab, urolig Selvsyge, Nydelseslyst eller Svaghed have usurperet?
Maa og skal man ikke saavidt blot muligt se bort herfra, naar man vil
vide, hvad den Enkelte inderst inde var, og er det retfærdigt eller
fornuftigt evindeligt at hænge sig i en mægtig Aands Skrøbeligheder og
Fejl? I ethvert Tilfælde bør man begribe, at den, der vil lægge lige
saa stor Vægt paa de negative som paa de positive Egenskaber, — hvad
han end forresten vil kunne gjøre ud af Manden, ikke kan gjøre noget
Billede af ham. Thi det staar fast, at Ingen kan male noget Portræt,
ifald han vil forsøge paa at give Originalen en Mine, som han i alle
Situationer kunde have, og ifald han ikke har et Ideal af
Personligheden for Øje. Hvad det gjælder om, er ikke at «idealisere»,
men i Kraft af en skærpet Virkelighedssans at se dette Ideal, ɔ:
Personlighedens Hovedejendommelighed, der mere eller mindre
ufuldstændigt aabenbarede sig for Samtiden, virkende i alle dens
væsentlige Ytringer og Bedrifter. Og dette Ideal af sit Væsen har
Lassalle i hine Linjer malt.

Stykket indeholder endnu ligesom en Anelse om hans pludselige Endeligt.
Marie spørger Ulrich, da hun ser ham saa mistrøstig med Hensyn til sin
Fremtid, om han da ikke tror paaen højere Styrelse, der fremmer det
Godes Sag. Han svarer: Det store Hele kan vel bygge paa den. Det snor
og slynger sig med planfuld Visdom I Bugter uden Tal imod et Maal, Som
ingensinde det af Syne taber. — — — — — — — — — — — En enkelt Mand
staar paa Tilfældighedens Krudtmine, kun en Gnist, og han er sprængt.
Der ligger en sand og bitter Livsfilosofi i disse Ord, sand og
trøstende for et Folk, sand og bitter for enhver Enkelt, men sandest
for den, der som Lassalle selv lægger Miner og selv stormer
underminerede Skanser.

Med disse næsten selvbiografiske Træk i Stykket vil den, der studerer
Digterens Personlighed, fole de Træk, der indeholde hans historiske og
politiske Grundsyn, nær sammenknyttede. Allerede i sin «Assisenrede»
havde Lassalle skildret, hvorledes den indre Bevægelse i Sindene, der i
Virkeligheden behersker Historiens Udviklingsgang, ikke lader sig kue
ved Forholdsregler, som blot ramme dens ydre Symptomer: «Længe før
Barrikaderne i den ydre Verden kunne rejse sig, maa i Borgernes Indre
den Afgrund være gravet, der opsluger Regeringsformen», og i
Overensstemmelse hermed siger her Franz v. Sickingen til Kejser Karl
det vægtigeOrd, at han ej maa overvurdere sin Magt; thi «han kan kun
fremskynde, ikke forhindre, kun forme, ikke undertrykke.» Her har man
Grundlaget for Lassalles historiske Tro, omsat i politisk Axiom; enhver
theoretisk Overbevisning antog hos ham jo strax en praktisk Form. Paa
denne hans Overbevisning om en sig uimodstaaeligt fremarbejdende
historisk Strøm hviler hans Afsky for alle diplomatiske Smaakunster,
alle halve Midler og al Forstillelse. Da Karl vil underhandle med
Reformationen, svarer Franz: «MedSandheden gives ingen Underhandling, I
kunde ligesaa gjærne ville underhandle med Ildsøjlen, der gik foran
Israels Folk», og da Franz senere opbyder sine Tropper udtrykkeligt til
Krigstog mod Staden Trier i den Hensigt saaledes uigjennemskuet at
kunne samle en Hær, han kan bruge mod alle de øvrige Fyrster,
foreholder Balthasar, Stykkets skarpest skuende Politiker, ham Dumheden
af denne Klogskab. Hvem skuffer Du? siger han; ikke dine Fjender, thi
hvormeget en Mand ogsaa forstiller sig, hans Fjende aner altid, hvad
han mener og vil; Livsdriften i den Truede sporer hurtigt Planerne hos
den, der truer ham med Undergang. Fyrsterne har Du derfor ikke skuffet,
de se med sikkert Instinkt i Dig deres Stands svorne Fjende og tro ikke
paa Fablen om denne ringe Fejde.Kun dine Venner har Du omhyggeligt
skuffet og narret, de troede Dig paa dit Ord, for dem betød denne Fejde
kun den ringe Sag, Du gjorde den til, og de støttede Dig ikke. Nej,
vilde Du slaa løs, da var det bedre for Dig, at Du aabent rejste Dig
mod Kejser Karl, at Du skrev Omdannelse af Kirken og af Riget i store
Træk læseligt paa dit Banner, ja bedre endog, at Du i Kraft af den Ret,
dit Formaal giver Dig, udraabte Dig selv til Kejser over dette Rige og
løslod Nationens bundne Kræfter, end at Du saaledes leger Skjul med
dine Venner, uden at have narret en eneste af dine Fjender.

O, ej den første er I, bliver ej Den sidste, det vil koste Halsen, at
han I store Ting har villet være snu. Forklædning gjælder ej paa Valen,
den Historiske, hvor Skarerne sig trænge, Og hvor i Tumlen Folkeslagene
Paa dine Farver kun og paa din Fane Dig kunne kjende. Hyld dig derfor
kjæk Fra Saal til Isse i dit Banners Flige, Da prøver Du i den uhyre
Strid Din Sags, dit Væsens fulde Modstandskraft Og staar og falder,
rustet med din Evne. Ej det at styrtes, er det Skrækkeligste, Men, i
sit Fald at føle: det, som dør Med mig, er ubrugt, ubesejret Kraft, Den
Kval er tungest for en Helt i Døden.Den politiske Grundanskuelse, som i
denne Replik er udtalt, det er den, som Lassalle i hele sit følgende
Liv har hævdet og fulgt. Den er det, som opbragte ham mod Datidens
«Fortschrittspartei», da det under sin Kamp med Ministeriet indbildte
sig at det ved bestandig at foresnakke Regeringen, at den jo dog var
konstitutionel, kunde faa den selv til at indrømme det eller tro paa
det. «De ville, udraabte han, omlyve Regeringen. Men alle reelle
Fordele i Livet saavel som i Verdenshistorien lade sig kun opnaa ved
Omarbejden og Ompløjen, aldrig ved Omlyven.» Den samme Anskuelse var
det, der øjeblikkeligt da Bismarck kom til Roret og medens Luften
gjenlød af Forbandelser mod ham, lod Lassalle alene se Fremtidens Mand
i ham og bragte ham til uden Omsvøb at forudsige, hvad Bismarck vilde
gjøre. Anklaget for Højforræderi paa Grundlag af, at han har villet
omstyrte Forfatningen ved Agitation for den almindelige Valgret,
tilraaber han sine Dommere: «Vel, mine Herrer, skjønt en simpel
Privatmand, kan jeg sige Dem: jeg vil ikke alene omstyrte Forfatningen,
men inden et Aar har jeg muligvis allerede omstyrtet den.... Det varer
maaske ikke et Aar, saa er den almindelige Valgret oktroyeret. De
stærke Spil, mine Herrer, kunne spilles medKortene paa Bordet! Det er
det stærkeste Diplomati, der ikke behøver at omgive sine Beregninger
med nogensomhelst Hemmelighedsfuldhed, fordi de ere grundede paa en
Nødvendighed af Erts. Og saa forkynder jeg Dem da paa dette højtidelige
Sted, at maaske vil før et Aar er gaaet hen Hr. v. Bismarck have
spillet Robert Peels Rolle, og den almindelige og direkte Valgret være
oktroyeret.» Lassalle: «Was nun?» S. 24. Smlgn. »Offenes
Antwortschreiben» S. 5. »Hochverrathsprocess» S. 44. Som bekjendt
opfyldte Bismarck denne Spaadom efter Krigen med Østerrig for det
nyskabte nordtyske Forbunds og senere for det tyske Riges Vedkommende.

Vi have da set de almindelige politiske Principer, som Stykket
indeholder, Principer, der ere dybt ejendommelige for dets Forfatter.
Ved den særligt tyske Politik, det rummer, er her ikke Stedet til at
dvæle. Jeg vil kun bemærke, at den uden Indskrænkning er den nu
herskende: Brændende Uvilje mod Smaafyrsterne og mod alle tyske
Smaastater. «Historiens Trækluft, siger Franz, kan ikke stryge gjennem
slige Smaaparceller»; dernæst dyb Forbitrelse over Folkets Fordummelse
under Præstevælden, Had til Rom, og som foreløbigt Maal: en
protestantisk Kejser i Spidsen for det tyske Rige.

Det var under et ved Lassalles Sygdom foranlediget Ophold ved Badet i
Aachen, at han i Efteraaret 1860 lærte den unge Russerinde atkjende,
som i 1878 paa en Gang i tre Sprog indviede Verden i den Begivenhed, at
Lassalle havde friet til hende og faaet en Kurv. Den Udgave, i hvilken
Lassalles Breve foreligge i Originalsproget (fransk), har til Titel:
Une page d’amour de Ferdinand Lassalle. Récit — Correspondance —
Confessions. Forsaavidt man af det Offentliggjorte kan slutte sig til
det Skete, er dette et kraftigt Bevis paa Lassalles svage Dømmekraft
overfor Kvinder. Han synes efter faa Dages Samliv med Fader og Datter i
Aachen at have faaet den Ide at ægte den unge Dame — da hun i den
franske Text betegner sig som tyve Aar yngre end Lassalle, altsaa
femtenaarig, i den russiske som nittenaarig, tør man vel i
Almindelighed slutte, at hun var ung — og at have tilbudt hende, der
var alt andet end smuk, alt andet end velhavende eller fornem, men
livfuld og tilsyneladende enthousiastisk, Haand og Hjærte med en
forbausende Ilfærdighed. Originalest i Lassalles selvbiografiske
Frierbrev er det Punkt, at han her uafbrudt fører Sag mod sig selv,
opregner alle de Omstændigheder, der tale mod en Forbindelse med ham,
og det med den størst mulige Omhyggelighed, og saa tilsidst spørger den
unge Pige, om hun trods Alt har Mod til at forene sin Skjæbne med hans.
Hun er formueløs. Han erklærer, at dette er ham absolut
ligegyldigt,ikke fordi han er naiv nok til ej at vide, hvad Penge i
denne Verden betyder; han tilstaar endog med fuld Oprigtighed, at han
maaske vilde have ægtet en Kvinde, der bragte ham tre eller fire
Millioner Thaler i Medgift, selv om han ikke elskede hende, fordi en
saadan Sum Penge er en Magt, og han kunde have benyttet denne Magt til
kunstneriske, videnskabelige eller politiske Øjemed. Men nu, da han
elsker hende, ser han kun paa hendes Person og skjænker ikke det
Pekuniære nogen Tanke. Han opgiver hende sin Indtægt, der i Tidens Løb
vil forøges med en 3000 Thaler om Aaret, og forklarer hende, at hun for
denne Sum ikke kan leve, som hun er vant til at leve i Rusland paa sin
Faders Gods (der længst var solgt), men maa finde sig i nogle Afsavn;
han tilføjer at hun aldrig maa vente, at han selv skal føje blot en
Skillings Indtægt til denne Aarpenge. Hans Arbejde er rent aandeligt;
det strider ubetinget imod hans Principer at skrive for Honorar, ja han
kalder det «det uværdigste og unaturligste af Alt». Det er det samme
aandsaristokratiske Standpunkt, Byron i sin Ungdom indtog, men som han
hurtigt kom tilbage fra. Lassalles Afsky for Journalismen bragte ham
til at sammenblande det berettigede literære Erhverv med den Art
Skriblen for Løn, i hvilken den Paagjældende — som det jo dagligses —
fornægter eller endog bekæmper sin egen Overbevisning. Sagen er, at man
dengang i Tyskland med saadanne Evner som Lassalles kun som fast ansat
Journalist kunde erhverve noget klækkeligt ved sin Pen, og han, der
ingen Betænkelighed havde havt ved økonomisk at grunde sin Existens paa
en fra den Hatzfeldtske Formue stammende Rente, gøs i den Grad tilbage
for Journalismen, at han under ingen Omstændigheder kunde tænke sig at
forøge sin Indtægt ved Arbejder af literær Natur.

Damen har forsøgt at bevare sin Anonymitet. Hendes Navn var dengang
Sophie Solntzew, og lyder nu Fru Sophie A., Asylpatronesse i
Simferopol. Hendes Fader var en forgjældet russisk Embedsmand
(Viceguvernør i Witebsk), Familien af mange Grunde ilde berygtet. Man
ser, at det er lykkedes den russiske Frøken at indbilde Lassalle, at
hun var af fyrstelig Afstamning. Hun var i sin Kreds bekjendt for at
udlede sin Herkomst fra ingen Ringere end den gamle Fyrste Wladimir,
der indførte Kristendommen i Rusland, og det ikke i Kraft af et
Stamtræ, men af en Navnelighed. Wladimir fik af Folket Tilnavnet
Sonltzé (Sol) og med et w bliver dette Solntzew. C'est simple comme
bonjour. Hun var ikke engang adelig og maa selv tilstaa, at hendes
Fader ikke forstodet eneste fremmed Sprog — en uhørt Ting i de højere
Klasser i Rusland. Hvorledes Faderen har kunnet vække Lassalles
Beundring i saa høj Grad, som Brevene udvise, er uforklarligt, da de to
Mænd ikke have kunnet tale med hinanden. Brevenes Ægthed lader sig ikke
modbevise; deres Tone og Stil er ganske Lassalles, selv deres Sprogfejl
tale til en vis Grad for Ægtheden, thi det er Fejl, som kun en Tysker
begaar i Fransk; men da det er umuligt at erfare, hvad der har staaet i
de Breve, som siges tabte, hvilke Udeladelser, Ændringer og lignende,
der har fundet Sted o. s. v., da det ikke er mindre umuligt at afgjøre,
hvor meget Koketteri og hvilke Tilnærmelser den i sin Beretning med
Uskyldighedens Helgenglorier yppigt udrustede Dame har anvendt, saa kan
man ingen klar Forestilling gjøre sig om Forholdets Karakter. Frøken
Solntzew gjorde kort derefter flere (rigtignok frugtesløse) Forsøg paa
at vinde sig et Navn som Skuespillerinde og Sangerinde; det synes som
om den Rolle, hun har spillet for at vinde Lassalle, var den at optræde
som hans unge begejstrede kvindelige Elev, hvis Liv gik hen i stadig
Tanke paa de fattige Klassers Vel i hendes Land. Brevene vise, at
Lassalles Forelskelse gik ligesaa hurtigt, som den kom. Den var en
Flyvegrille, som ikke efterlod sig Spor. Saameget er kun vist, at
Lassalles Valg denne første Gang som siden faldt paa en lidet værdig
Gjenstand. Karakteristisk er det ogsaa, at begge de unge Piger, han
tænkte paa at ægte, blev middelmaadige Skuespillerinder. *

* Jeg er fra Rusland af bleven sat i Besiddelse af et betydeligt
Materiale om Brevenes Udgiverinde, et Materiale, som gjør det lidet
troligt at det, der er foregaaet mellem hende og Lassalle, er nøjagtigt
gjengivet i hendes Fremstilling. Jeg har set to Fotografier af hende,
et fra hendes tidlige Ungdom og et senere.

Ejendommeligt er det, at den russiske og den franske Text ere aldeles
forskjellige, hvor hun taler i sit eget Navn. En stor Mængde
Omstændigheder, der iøvrigt i Regelen bære Sandhedens Præg, meddeles
paa Russisk, medens Forfatterinden har anset det for rigtigt at
forholde sine ikke-russiske Læsere dem. Omvendt har hun i den russiske
Udgave udeladt et enkelt Sted i Lassalles store Manuskript-Brev til
hende, hvor det umiddelbart efter Erklæringen: «Je commencerai par vous
dire que je ne vous épouserai pas, si je ne suis guéri complètement de
ma maladie», hedder som følger: «Car, pour vous, il faut un homme dans
toute sa vigueur et ses forces comme je l’étais il y a quelques mois.»
Man forstaar ret vel Udeladelsen.

Den virkelige Aarsag, paa Grund af hvilken Lassalles Frieri bliver
afvist, er uklar. Den unge Dames pludseligt opstaaede Længsel efter
Fædrelandet, den brændende Lyst til at opdrage og undervise russiske
Bønderbørn, som hun i den russiske Udgave har tillagt sig, staar neppe
mere til Troende end hendes »descendance princière». Har Faderen fundet
Partiet for usikkert? Har han næret Frygt for at miste

sit Embede, hvis Datteren ægtede Lassalle? Har han til Gjengjæld vist
en ualmindelig Complaisance mod sin Datters Elsker? Hvad forklarer
disse Beundringsudbrud af Lassalle: «Ce que j’admire autant que la
générosité et la délicatesse de vos sentiments, c’est ce que vous me
dites sur la tenue de votre père. C’est un homme supérieur à tout ce
que j’ai vu pendant ma vie! C’est un homme vraiment prodigieux! Quel
homme!»

I det socialdemokratiske Blad «Vorwärts» for 25 September 1878 findes
følgende Udtalelse: »Wenngleich zuerst an der Echtheit der genannten
Briefe auch von unserer Seite gezweifelt wurde, so hat sich doch
nachher herausgestellt — und zwar ist die Gräfin Hatzfeldt dafür
eingetreten — dass die Briefe von Lassalle selbst geschrieben sind.»
Offentlig foreligger ingen saadan Udtalelse fra Grevinden, men man vil
let se, at den i ethvert Tilfælde ingenlunde beviser Brevenes Ægthed
paa ethvert Punkt, end mindre deres Fuldstændighed.

I et Svarbrev fra Chefen for Huset Brockhaus til en af mine Venner, som
paa min Foranledning rettede nogle Spørgsmaal til ham som Brevenes
Forlægger, hedder det: »Dagegen kann ich der zweiten Frage, ob wir seit
Veröffentlichung der Briefe Zweifel über deren Authencität gefasst
hätten, ebenso bestimmt verneinen. Hatten wir vorher auch nie an der
Authencität gezweifelt, aus äusseren wie aus inneren Gründen — da wir
sonst die Schrift nicht veröffentlicht hätten — so haben wir uns
inzwischen aus den uns wenigstens theilweise vorgelegten Originalen der
Briefe überzeugt, dass sie die uns wohlbekannte Handschrift Lassalles
trugen.»

Det er højst besynderligt, at Huset Brockhaus har foretaget Udgivelsen
uden at have set Originalbrevene og ladet deres Ægthed prøve af
Kyndige, og det er en endnu merepaafaldende Omstændighed, at Huset
sidenhen — øiensynligt efter selv at have rettet en Opfordring — kun
delvis har faaet dem at se. Aarsagen kan ikke have været Frygt for at
røbe Firmaet Udgiverindens Navn; thi dette var, som Hr. Eduard
Brockhaus i det citerede Brev udtrykkeligt udtaler, meddelt Huset som
Forretningshemmelighed.

——————

IX.

Netop paa samme Tid, som Lassalle sendte «Franz v. Sickingen» ud i
Verden fandt han sig for første og sidste Gang i sit Liv foranlediget
til offentligt (om end undtagelsesvis anonymt) at udvikle sine
Anskuelser om den ydre Politik, der af Preussen burde følges. Den
italienske Krig var erklæret, en mægtig Sindsbevægelse rystede Europa
og den national-liberale Borgerstand stod i lige Grad desorienteret og
ophidset og raabte paa Krig imod Louis Napoleon for at straffe hans
Angreb paa Østerrig, der som tysk Stammeland for enhver Pris burde
understøttes. Italiens retfærdige Sag og Preussens politiske Interesse
bleve lige letsindigt satte tilside for en blind og daarlig
Følelsespolitik. Under denne Tingenes Tilstand var det, at Lassalle
slyngede sin Brochure «Den italienske Krig og Preussens Opgave, en
Stemme fra Demokratiet» ud i Verden. Han viser her først, at
Demokratiet ikke uden Brud paa sit egetProgram, kan træde de frie
Nationaliteters Princip under Fødder. Han godtgjør, hvor taabeligt det
vilde være, af Had til Napoleon den 3die at lade sig henrive til at
bekæmpe ham paa et Punkt, hvor han — ligegyldigt af hvilke Motiver —
har taget en Sag i sin Haand, der maa og vil blive ham selv
allerfarligst. Han udvikler saa, at Napoleon, vaklende som han staar,
splittet og delt i alle sine Formaal, allieret med Victor Emanuel og
støttende Paven, kæmpende for Folkefrihed i den Hensigt at styrke sit
eget Tyranni, paa langt nær ikke er Demokratiet saa farlig som Østerrig
er det; thi Østerrig vilde jo dengang sige «et i sig selv fast og
konsekvent reaktionært Princip». Og endelig træffer han Sømmet paa
Hovedet ved den klare Paavisning af, hvorledes de politiske Følger af
den italienske Krig kun kunne komme Preussen og Tyskland til Gode.
Hvorfor? Fordi Østerrigs Nederlag jo netop vil udjævne de Hindringer
for Tysklands Enhed, hvorpaa Revolutionen af 1848 og Datidens tyske
Enhedsbestræbelser strandede saa elendigt. Hvad nyttede det nemlig, at
Revolutionen dengang ophævede det tyske Forbund, som man naivt antog
for Aarsag til Adsplittelsen, naar den ikke hævede Adsplittelsens sande
og dybe Aarsag, nemlig Ligevægten mellem de to store tyske
StatersMagtstilling. Deltheden beroede jo ikke paa en slet skreven
Forfatning, men paa de faktiske Magtforhold. Og til at give Ligevægten
mellem Staternes Styrke det første Stød maatte den italienske Krig,
under Forudsætning af Frankrigs Sejr, uundgaaeligt føre. «Den Dag, da
Østerrig som Forbundsstat tilintetgjøres, blegne ogsaa Farverne paa
Baierns, Würtembergs og de andre Landes Grænsebomme.» Paa den Dag var
for Lassalle Tysklands Enhed konstitueret og sikret. — Og med et
beundringsværdigt Seerblik, der i Virkeligheden kun beror paa en dybt
indtrængende Forstaaelse af alle faktiske Forhold, spaar nu Lassalle,
uforstyrret af Folkestemningens rent forskjellige Drømmerier og
Tilbøjeligheder, uberørt af Avisernes stik modsatte Profetier og og
Trusler, Alt hvad der vil komme — og Alt hvad der er kommet: at
Frankrig vil annektere Savoyen og Nizza, og at Italien imod Napoleons
Ønske vil konstituere sig som en eneste Stat. Hildet som han er i de
sædvanlige tyske Fordomme mod Danmark, fordrer han i
Nationalitetsprincipets Navn, at Preussen skal føre Krigen mod Danmark
og annektere Slesvig og Holsten, dernæst at det skal kaste Østerrig ud
af det tyske Forbund og endelig at det skal slutte med Proklameringen
af det tyske Kejserrige. — Da Freden til Villafranca var sluttet,
foretog Lassalle en Rejsesin Samfundsstilling og sin Fortid for
bestandig udelukket fra som Magthaver fra oven at udrette Noget for
sine Ideer og for Folkets Vel. Atter og atter maatte da den Tanke
opstaa hos ham, om det ikke skulde kunne lykkes ham at organisere og
disciplinere de nu i 12 Aar fra Politiken udelukkede Masser til
politisk Aktion. Hvad maatte der ikke kunne udrettes fra neden af? Hed
det ikke hos Virgil: Hvis jeg ej kan bevæge de Overjordiske, vil jeg
sætte Underverdenen i Bevægelse! — Saa kom den preussiske Konflikttid.
Striden om Militærorganisationen stillede Regeringen og Kamret absolut
fjendtligt mod hinanden og for Flertallet stod det, som gjaldt Kampen
Absolutisme eller Folkefrihed. Et Øjeblik synes Lassalle at have haabet
energisk Optræden af Bourgeoisiet gjennem dets Repræsentanter. Men mere
og mere skuffet og indigneret over Kammerets Holdning ansaa han det for
givet, at Borgerstandens politiske Rolle var udspilt. Dens konservative
Interesser maatte bevirke, at den hellere lod sig sine Friheder berøve
end den kaldte den frygtede fjerde Stand til Hjælp til Frihedens
Forsvar. Arbejderstanden blev da paany en Magt. Den alene havde ingen
reaktionære Interesser, men var Folkefrihedens fødte Støtte. Og en
Regering, der laa i Strid paa Liv og Død med Bourgeoisiet, havde,
efterhans Opfattelse, slet intet Andet tilovers end selv at appellere
til Arbejderne som Stand. Fra en direkte Indflydelse paa denne Regering
og dermed paa den politiske og sociale Udvikling, var han absolut
udelukket, mellem ham og den laa hele Afstanden mellem junkerlig
Reaktion og revolutionær Radikalisme. Men var han udelukket fra en
indirekte Indflydelse ifald han uden at skabe sig nogen unødvendig
Fjende, uden hverken at angribe Monarkiet i Almindelighed eller
Dynastiet eller Regeringen eller Nationalfølelsen eller Religionen
eller Arveretten udrev den saakaldte fjerde Stand af dens
Umyndighedstilstand og vakte den til en lovlig, vel ledet Kamp for
social og politisk Ligeberettigelse (ikke Lighed) med de øvrige
Klasser? Nej ingenlunde. Hvad Under da, om han grublende som Achilles i
sit Telt mangen en Dag og mangen en Nat i sit stille Sind har gjentaget
Virgils:

Flectere si nequeo Superos, Acheronta movebo.

——————

Anden Afdelning.

LASSALLE SOM AGITATOR.

——————

Som Agitator var det at han traadte ud af sit Telt. Ordet synes skabt
for ham. Agitator i stor Forstand er den, der har Evne til at
gjennemtrænge de døde Masser med sin Aands Liv, som formaar paa engang
at besjæle og at lede. Agitatorens Kunst er at elektrisere og
disciplinere med et og samme Slag og hertil udfordres ikke mindre
overlegen Vilje end overlegen Aand. En Agitator maa virke paa engang
som Taler, som Skribent, som Guerillahøvding og som Feltherre, han maa
dukke op saa hist og saa her, handle samtidig paa en Mangfoldighed af
spredte Punkter, holde Alle paa engang i Aande og i Tømme. Men til en
saadan bevidst og pludselig, stødvis elektriserende Handlen havde
Lassalle bestandig været anlagt. Hvad gjaldt det her om? Om Vilje og
atter Vilje! og Viljen var hans Liv. Om stødvise atter og atter
fortsatte Viljesytringer! og Viljen var hans Kald. Hans Kald, siger
jeg; thi Viljen var hans dybeste Natur. Ved første Bliksynes det som
var der i Lassalles Liv indtil da kun ringe Spor til det Ejendommelige,
Ubevidste i Naturen, man betegner som et Kald. Han hører til de
Vælgende, ikke til de Kaldte. Vi se en Tilfældighed møde ham paa hans
Vej; han vælger den med hele sin Sjæls Lidenskab og forvandler den
saaledes til en formel Nødvendighed for sig, men som en
Naturnødvendighed viser den sig ikke. Hverken naar han for Grevinde
Hatzfeldts Skyld tilfældigvis bliver Sagfører og anvender næsten et
Aarti af sit Liv paa et Fag, der ikke bliver hans Profession, eller
naar han som Filolog Aaringer igjennem knækker de haardeste klassiske
Nødder, uden dog at gjøre Studiet af den klassiske Oldtid til sit
definitive Fag, eller naar han lejlighedsvis bliver Digter, eller naar
han som theoretisk Jurist graver sig ned i ny og gammel Ret, i intet af
disse Tilfælde føler man, at han lyder et Kald: han vælger sig et
Formaal og fører det igjennem. Men definitivt vil han hverken være lærd
Jurist eller dramatisk Digter eller klassisk Filolog eller praktisk
Sagfører. Det er derfor en dyb og træffende Bemærkning, som F. A. Lange
har gjort om Lassalle, «at det juridiske Stof i hans Hovedværk vel
staar sammenarbejdet med ualmindelig Aandskraft, men dog bestandig som
sammenarbejdet netop med denne Præstation forØje» (aber doch immerhin
zum Zweck dieser Leistung erarbeitet) F. A. Lange: Die Arbeiterfrage S.
248. . Det er umuligt bedre at karakterisere det af en Vilje vilkaarlig
satte Formaal i Modsætning til det Formaal, der sættes af et Kald. Men
Sagen er, som alt berørt, at netop denne Vilje var Kaldet. Al Lassalles
Villen havde bestandig været af «agitatorisk» Natur, ikke i dette Ords
gængse Mening, men naar det tages efter sin Grundbetydning. I Begrebet
«agitare», modsat «agere» (at handle) ligger den stadige Griben af nye
Udgangspunkter, den gjentagne, hvileløse, hæftigt og uroligt fornyede
Handlen. Hans udvortes Agiteren var kun det endelige Symptom paa den
uafbrudte indre Agitation, hvori hans Vilje havde existeret. Det var
denne indre Agitation, som var hans Liv og som blev hans Bane. Kun i
sin Vilje havde han tilfulde levet (som Goethe efter sin egen
Tilstaaelse kun i sin aandelige Produktion); og det var denne Vilje,
der som reel, det vil sige som rettet paa betydningsfulde store
Formaal, gjorde ham uovervindelig; som rent formel, det vil sige, naar
Alt for denne Vilje gik op i det Ene at faa sin Vilje, blev den hans
Skjæbne, hans Forbandelse og tilsidst hans Død. Hans Styrke var Viljen,
saalænge den stedse voxende tilbagetrængte eller overskyggede de
Lyster, Fristelser, Drifter eller Adspredelser, der groedeop omkring
den og som i Ynglingens Sind vel kunde lægge hans Studier og Planer
Hindringer ivejen; den blev hans Ulykke, da den, irriteret til det
yderste ved Modstand, under hans sidste Kjærlighedshistorie endte med
at dræbe Kjærlighed, Fornuft, Maadehold, Virkelighedssans og alle de
ædle og fine Følelser i hans Sind. Foreløbig satte den sig et
Mindesmærke i den mest rastløse Produktivitet.

——————

Aarene 1862—64, Lassalles to sidste Leve-aar, omfatte hele den Del af
hans Produktion, der har gjort hans Navn europæisk. Det er som havde
han givet ti Aars Livskraft ud i disse to. Man forbavses naar man ser,
hvad han i dem har udrettet: han har mellem Marts 62 og Juni 64
forfattet ikke mindre end 20 Skrifter, hvoraf 3 eller 4 saavel ved
Omfang som ved Indhold ere hele Bøger, og hvoraf de allerfleste trods
deres Korthed og Almenfattelighed indeholde en Tankerigdom og ere
forfattede med en videnskabelig Stringens, som meget faa store Boger
besidde *. Han har desuden paa samme

Skrifternes Orden er denne:

1862: Herr Julian Schmidt der Literarhistoriker. Ueber
Verfassungswesen. Arbeiterprogramm. Die Philosophie Fichtes. Die
Wissenschaft und die Arbeiter. Criminalprocess 2ter Instanz.Tid holdt
Tale paa Tale, konfereret med den ene Arbejderdeputation efter den
anden, viklet sig ud af en halv Snes politiske Processer, grundet den
almindelige tyske Arbejderforening, ført en kolossal Korrespondance og
ordnet Foreningens Administration. Han synes ligesom i Anelsen om sin
nær forestaaende Død at have potenseret sin Kraft til det
Overmenneskelige.

Den besynderlige Anklage, der efter Lassalles Død er bleven rettet mod
hans hele Virksomhed i denne Periode, Anklagen for Mangel paa
Oprindelighed, beror enten paa Misforstaaelse eller paa et mangelfuldt
Kjendskab til selve de Skrifter, man bedømmer. Medens hans Fjender,

1863: Indirecte Steuer. Macht und Recht. Was nun? Criminalprocess 3ter
Instanz. Offenes Antwortschreiben. Die Arbeiterfrage. Arbeiterlesebuch.
Die Feste, die Presse und der Frankfurter Abgeordnetentag. An die
Arbeiter Berlins.

1864: Herr Bastiat-Schulze von Delitsch oder Capital und Arbeit.
Hochverrathsprocess. Erwiederung auf eine Recension. Ronsdorfer Rede.
Criminalprocess 27 Juni.saa længe han levede, dristig havde benægtet
Sandheden af de af ham hævdede historiske Fakta og økonomiske Love, ere
de efter hans Død slaaede om og have gjentagende fremhævet «den
forbavsende Mangel paa Originalitet», der udmærker de af ham fremførte
Data, hvis Sandhed ikke mere lader sig benægte. Men hvad de økonomiske
Kjendsgjerninger angaar, hvortil Lassalle i denne Periode af sit Liv
atter og atter kommer tilbage, da er han saa langt fra at udgive sig
for Opdager af dem, at han meget mere med Lidenskab hævder, at det er
længst af Videnskaben godkjendte Sandheder, Sætninger, der i 100 Aar
rulle fra Kompendium til Kompendium, der danne Udgangspunkterne for
hans Raisonnementer og som af hans Modstandere behandles som Opspind af
ham. Hvad han forekaster sine Angribere er jo aldrig, at de ikke have
Øje for hans Opdagelser, men den efter hans Opfattelse grandiose
Uvidenhed, som de lægge for Dagen ved at beskylde ham for at fremføre
nye og uhørte Paastande (om Lønningsloven eller om de indirekte Skatter
f. Ex.) «Videnskabsmændene have i den Grad skreget Halsen af sig
Aarhundreder igjennem, at det endelig er naaet til Regeringens Øren.
Kun én Statsadvokat og én Domstol have bevaret sig uberørte af den
almindelige Larm, have tilstoppet deres Øren med Vox, som Odysseus sine
for Sirenernes Sang, og derfor skal jeg gaa i Fængsel? Hvor
uretfærdigt!»Die indirecte Steuer.. At nægte Forfatteren til «System
der erworbenen Rechte» videnskabelig Selvstændighed og Oprindelighed er
ikke faldet nogen Videnskabsmand ind. Hvad det rent Statsøkonomiske
eller rettere de store theoretiske Grundspørgsmaalom Økonomi og Ret og
begges Sammenhæng angaar er der kun én, betydeligt ældre, Tænker, hvem
Lassalle (og iøvrigt ikke mindre Marx) skylder væsentlige Impulser,
nemlig Carl Rodbertus-Jagetzow, den Mand, hvem Adolph Wagner har kaldt
den økonomiske Socialismes Ricardo. At dette Forhold i ingen Henseende
nedsætter Lassalle som videnskabelig Theoretiker er en selvfølgelig Sag
og desuden til Overflod udtalt af Wagner, og hvad de Punkter angaar, i
hvilke der bestod en videnskabelig Uenighed mellem Rodbertus og
Lassalle staar den nævnte nulevende udmærkede Økonom paa den sidstes
Side.

Det theoretiske Grundlag for selve Agitationen er ganske vist ikke
absolut ejendommeligt for Lassalle, om end ejendommeligt bearbejdet af
ham, men han har heller ikke med Hensyn til det tilskrevet sig nogen
Ære, der ikke tilkom ham. Hans Grundanskuelse er den i det egenlige
tyske Demokrati fra 1848 herskende Synsmaade. Dette Demokrati (ikke at
forvexle med det oppositionelle Forfatningsparti) kaldte sig snart
socialistisk, snart kommunistisk, og «Det kommunistiske Partis
Manifest» (anonymt, men forfattet af Marx og Engels) indeholder i
kortfattet Sammentrængthed og i de mest skræmmende Udtryk de Tanker,
som Lassalle senere fremsatte og udviklede i Sprogetspaa engang
fasteste og urbaneste Form. Denne gamle Socialisme fra 1848 ligger
bagved Lassalles hele Virksomhed, og til den fører han, der saa sent
som mulig — først i sin allersidste Tale — og selv da højst
modstræbende indrømmer, at han kan kaldes Socialist, allerede af rent
politiske Grunde ikke sine Ideer tilbage. Hvor han endelig paa et
enkelt Punkt, i Forklaringen af Kapitalens Væsen og Dannelse, støtter
sig til Marx og kun i ringe Grad har modificeret dennes Lære, der
udtaler han dette ligefrem og i de varmeste Udtryk.

Naar da Marx, som under Lassalles hele Virksomhed forholdt sig stum,
efter hans Død ikke uden Bitterhed har gjort sin Prioritetsret til
Lassalles økonomiske Theorier gjældende, da havde han, uden at indrømme
den Afdøde for meget, kunnet tilføje, at dennes Originalitet som
Agitator bestod og maatte bestaa ikke i det Theoretiske, men i det
Praktiske, i Fremgangsmaade og Form. Lassalle selv har ofte udtalt, at
medens en theoretisk Præstation er saa meget des bedre, jo
fuldstændigere den drager alle, ogsaa de sidste og fjærneste
Konsekvenser af sit Princip, er en praktisk Agitation omvendt des
mægtigere, jo mere den concentrerer sig paa det enkelte første Punkt,
hvoraf alt andet følger. Til at lægge theoretisk Originalitet for Dagen
erher da ingen Lejlighed. Kunsten ved Opnaaelsen af et praktisk
Resultat bestaar i at samle sin Kraft paa ét Punkt og hverken se til
højre eller venstre, og hvad her theoretisk kan forlanges er da kun, at
dette Punkt befinder sig paa den theoretiske Højde, saa virkelig alle
Konsekvenser engang med Tiden lade sig udspinde deraf. Den Lassalleske
Bevægelses sande Ejendommelighed bestaar i et Sammentræf af to
Omstændigheder: dens dybe Videnskabelighed og dens Almenfattelighed,
Foreningen af Evnen til i Kraft af Popularitet at virke paa det store
Flertal af Ikke-Dannede, med Evnen til i Kraft af videnskabelig Dybde
at virke paa den lille Elite af allermest Udviklede i de Dannnedes
Kreds Offenes Antwortschreiben 31. Capital und Arbeit 174 Note. Proces
i Düsseldorf 21. Hochverrathsprocess 33. . Literært betragtet viser
denne Originalitet sig da i den Klarhed, hvormed Agitatoren formaar at
sammentrænge Videnskabens sidste og højeste Resultater for en
Tilhørerkreds uden alle videnskabelige Forudsætninger, ɔ: paa den
plastiske Formbestemthed, hvormed enhver af hans Udtalelser er præget.

*

II.

Allerede den alvorlige Skribent som saadan har en vanskelig Opgave at
løse. Det er den dobbelte: Hvorledes skal jeg bære mig ad for Dag ud og
Dag ind at holde mit Sind i produktiv Stemning, medens Livet daglig
slynger sine Stene ind i mit indre Spind? Og hvorledes skal jeg kunne
bevæge nogle Tusinde Medborgere, hvem min Person, mit Liv, mine
Interesser er over alle Grænser ligegyldige, til at læse min Prosa
eller endog — i Sandhed svimlende Tanke! — kjøbe min Bog? Men hvad er
denne dobbelte Vanskelighed mod de mangfoldige Vanskeligheder, med
hvilke en Oppositionsfører i Lassalles Stilling har at kæmpe!

Skribenten kan dog til en vis Grad love sine Læsere Nydelse. Men hvad
har Føreren for en begyndende Opposition, en Opposition, han selv først
maa skabe, at love sine Tilhængere! Man kan faa Tropper til at gaa i
Ilden ved at love dem Italiens rige Slettelandsom Bytte — men hvorledes
skal man faa sine Tilhængere til at gaa paa, naar Alt hvad man
foreløbig og for uoverskuelig Tid med Sikkerhed og Sandhed kan love dem
er Omverdenens Forfølgelse og Had, Tab af Penge og Anseelse,
lidenskabelig Udskjældning i Aviser og tusind Hindringer i deres
Karriere, hvis den ikke øjeblikkelig forspildes! Føreren for en
begyndende Opposition har ingen ydre Magt til sin Raadighed. En
General, en Minister behøver ikke at være betydelige Aander, de kunne
simpelthen befale og ved en Befaling rette Massernes Kraft derhen, hvor
de ville. Stifteren af et Oppositionsparti skal udrette det samme uden
nogensomhelst ydre eller faktisk Myndighed, ved sin Personligheds indre
Magt alene, sin Gave til at inspirere og vinde, sin Evne til at
overbevise og fanatisere.

At have Mod for sig selv — en ringe Kunst. I de mørke Timer slaar man
Armene overkors og venter til Krisen er overstaaet, eller man lader
Bølgerne slaa sammen over Hovedet paa En, sikker nok paa at man vil
stige igjen, eller man bider Tænderne sammen og arbejder sig i
haardnakket Tavshed igjennem Modgangen. Men ikke at turde tie! altid at
skulle kunne tale, give Raad, give Trøst, finde Udvej for de Andre! At
skulle have Mod forSnese af Andre, der hvert Øjeblik tabe Modet og
Hovedet og som af Føreren kræve sig indgydt den Tillid til et lykkeligt
Udfald, som han selv ikke føler! Intet Tegn til Træthed at turde vise,
uden Fare for at hele Skaren kaster sig ned og bliver liggende paa
Vejen! Dødtræt, Dødtræt, det er Omkvædet i Lassalles Vennebreve.

Ti til femten Breve at besvare om Dagen, foruden alle dem, som
gjennemlæses og kastes til Side. Ingen Omgang af Postbudet, uden at det
kimer paa Døren og en Brevpakke bringes ind: Nye Plagerier, nye
Spørgsmaal, nye Sager, der øjeblikkelig maa overvejes og afgjøres, nye
Jobsposter!

Ved Siden af Brevene Avispakken. Nye Angreb, nye Fordrejelser,
Beskyldninger, Fornærmelser af Anonyme og Navngivne! Den fjendtlige
Presse — og fra først af er den hele Presse nødvendigvis fjendtlig —
udstøder Morgen og Aften sit Forbitrelseshyl, og skræmmer dette Hyl end
ikke nogen Mand, saa virker det ubevidst paa Nervesystemet. Lassalle
kan længe nok skrive: «En saadan Dag for Dag vedvarende Koncert af
bankerotte Musici har jeg endnu aldrig hørt; det er til at le sig ihjel
over» — om man ler sig ihjel eller harmer sig halvtsyg, det gjør ikke
stort til Sagen, naar det sidsteOrd dog er syg eller ihjel. Vist er det
latterligt naar en Max Wirth opdager, at den af Lassalle paaberaabte
Lønningslov er «et længst overvundet Standpunkt», naar en Faucher
udfinder, at han ikke forstaar sig det mindste paa Økonomi, naar en
Nürnberger-Arbejderforening erklærer, at han er «et lejet Redskab for
Reaktionen» eller naar Schulze skriver sit «Jammersvar». Men hvad
nytter det, naar Ingen føler Latterligheden, og naar Publikum i
Avisernes Kattemusik hører Moralens og den sande Videnskabeligheds
Stemme!

Saa føler han Nødvendigheden af at slaa et stort Slag, og
Nødvendigheden af en Sejr forvandler sig til den Forudvished om den,
der hidfører den. I en saadan Sindsstemning skriver han, da han har
besluttet at tale i Frankfurt, til Rodbertus:

«De har ganske Ret i at saadanne Disputatorier ikke afgjøre noget, men
denne Gang behøver jeg et saadant. Efter den Maade, paa hvilken
Berliner-Pressen har slaaet Mønt af den herværende Arbejder-Komedie, og
da vi intet Organ have, hvori vi kunne komme til Orde, saa behøver jeg
et stort Eclat, ved hvilket jeg tvinger Bourgeois-Pressen til at tjene
mig. Derfor maa jeg derhen og maa jeg sejre. Jeg behøver det. Folk er
der enstemmigt imod mig og havekun indbudt mig af Høflighed. Men jeg
vil sætte Alt paa det Kort. Vil ryste min gamle revolutionære Manke.
Det skulde gaa haardt til, om jeg ikke sejrede. Det, at man véd, hine
Foreninger samtlige ere mod os, vil forhøje vor Sejrs Triumf og vil
eventuelt berøve Nederlaget dets Braad.»

Han sejrede i Frankfurt, men der behøvedes hundreder af Sejre og ganske
andre Sejre. Saa fulgte Skuffelse paa Skuffelse, saa dannede sig stedse
paany efter Bevidsthedens Lov de evige Illusioner om Medgang og Held,
om den Virkning han gjorde, den Tilslutning han fandt. Her et utrykt
Brev, som gjengiver den Fart, den Hast, den Feber, i hvilken
Agitatorens Liv gik hen:

«Kjære M. Tak for Deres Brev. De modtager herved til gratis Fordeling
300 Expl. af min «Ansprache» [an die Arbeiter Berlins]. Gjør her uhyre
Virkning og synes at ville tilføre os Berliner-Arbejderne en masse!
Endelig, endelig trænger jeg igjennem her! Endelig!!

Hvad de andre Skrifter angaar, kan De gratis uddele alt hvad De har af
min «Verfassungswesen». De øvrige tilhøre samtlige ikke mig, men
Forlæggeren eller Foreningen.Nu et Punkt, som er af højeste Vigtighed.
Vi maa absolut have en Befuldmægtiget i Königsberg. Det er yderst
vigtigt! Hvor der blot er en saadan, der opstaar af sig selv en
Menighed. Det har Erfaringen vist overalt! Udnævn De altsaa Murmester
Schmidt i Königsberg til Befuldmægtiget, skriv ham et indtrængende,
indtrængende Brev, i hvilket de gjør ham Antagelsen til Pligt og
forlanger en øjeblikkelig Erklæring af ham, og send mig inden 8 Dage
den officielle Meddelelse om, at De har udnævnt Schmidt til
Befuldmægtiget for Königsberg.

Om 8 Dage offentliggjør jeg nemlig de siden sidst af mig foretagne nye
Udnævnelser for de forskjellige Dele af Tyskland, og vilde da ogsaa
gjærne, meget gjærne samtidig publicere den af Dem udstedte Udnævnelse
for Königsberg.

Det vil gjøre et meget godt Indtryk. Jeg regner ubetinget paa, at denne
min Bøn i rette Tid bliver opfyldt.»

Hvor føler man ikke i Understregelsen af Ordene den lidenskabelige
Betoning. Hvor føler man ikke, hvorledes det brænder ham paa Læberne at
sige: «Jeg forlanger, jeg befaler, jeg taaler intet Nej», hvorledes han
ligesom med Magt maa besinde sig paa, at han kun kanbede, og hvorledes
han ligesom tager Oprejsning ved at gjøre sin Bøn til et Stormløb.

Adressaten skriver til mig: «De ser af dette Brev, i hvilken Illusion
Lassalle endnu i Oktober 1863 befandt sig med Hensyn til den af ham
fremkaldte Arbejderbevægelses Styrke. Jeg kunde ikke imødekomme det i
Brevet udtalte Ønske, fordi der saalidet i Königsberg som overhovedet i
den hele Provins Preussen gaves et eneste Menneske, som havde tilbørlig
Forstaaelse af Sagen eller vilde indlade sig med Agitationen.»

Og nu ikke at nedslaas! under alle disse Skuffelser og al denne Uro
forberede sig til at tale, tidt uoplagt, træt, hæs, overanstrængt,
maatte stille sin Personlighed til Skue og synes uovervindelig! drage
sin Aand uskadt og urørt ud af den daglige Forhandlings Tidsspilde og
med Tanken henvendt paa en mylrende, raa, halvt fjendtlig Forsamling af
Tilhørere, ved sit Arbejdsbord finde det træffende, tændende Ord, den
virksomme, overtalende Vending, den uforglemmelige oratoriske Form!

III.

At betragte Agitationen formelt vil sige at dvæle ved Lassalle som
Taler.

Af Naturen skulde han ikke synes at være synderlig udrustet i denne
Henseende, uden forsaavidt han havde en aldeles ualmindelig Hukommelse;
han har sagt en af mine Bekjendte, at han som Yngling havde kunnet hele
Iliaden og Odysseen udenad, og han holdt sine lange, aldrig
improviserede Foredrag Ord for Ord som han havde skrevet dem uden at
have nogen Concept for Øje. Hans Stemme var i daglig Tale høj og
skinger og han stammede svagt. Dog saasnart han optraadte offentlig,
forsvandt disse Mangler og hans Stemme klang stærkt og smukt. Det var
igjennem Skribentvirksomheden, at han var bleven dannet til Taler og
det synes som om dette er den bedste Skole. Rigtignok var det i
Oldtidens Rom en gængse Paastand, at man kun ved at tale erhvervede sig
Færdighed i at tale; men Cicero, der i Alt hvad der angaarVeltalenhed,
har en uomtvistelig Autoritet, angriber (De oratore I, 33) paa det
hæftigste denne Mening. Man kunde lige saa godt, mener Crassus i
Ciceros Dialog, sige, at man lettest ved at tale daarligt erhvervede
sig Færdighed i at tale daarligt. «Nej,» fortsætter han, «Hovedsagen er
at skrive ret meget. Det at skrive er det bedste og fortræffeligste
Lære- og Dannelsesmiddel for den vordende Taler.» Jeg tror, at dette
forholder sig saaledes, naar det gjælder om at frembringe en Tale, der
lader sig læse med Udbytte bagefter. Til at Talen i Øjeblikket skal
gjøre Indtryk udfordres næppe nogen Forfatter-Forskole. Gambettas Taler
f. Ex., der ved Temperamentets Ild og Organets Skjønhed gjøre saa
mægtig en Virkning, virke, naar de læses, ingenlunde stærkt, de give
Øjeblikkets Løsen, men indeholde langt fra Tanker nok til at
interessere paa langt Hold, ere ikke heller saaledes formede, at
Udtrykket har literær Betydning. Det er det høje Stade, fra hvilket
alle Spørgsmaal ses, Tankernes Skarphed og Nyhed, det mægtige Grundlag
af Lærdom, der anes af Tilhøreren uden at stilles til Skue af Taleren,
der i Forening med Stilens Korthed og Kraft give de bedste blandt
Lassalles Taler en blivende literær Værdi.

De Gamle (Quinctilian f. Ex.) inddelteVeltalenheden i den asiatiske og
den attiske Art, den blomstrende og den «magre» Stil. Ud fra dette
Inddelingsprincip maa Lassalles Veltalenhed uden Tvivl betegnes som
mager og muskuløs, medens f. Ex. Orla Lehmanns strømmende og rige Svada
maatte henregnes til den førstnævnte Art. Men i et enkelt
betydningsfuldt Punkt er Lassalle langt fra at være attisk og det er i
sin Forkjærlighed for Sprogets superlativiske Udtryk. Det er utroligt
med hvilken Fryd han vandrer hen over Adjektivernes højeste Spidser,
med hvilken Lidenskab han opsøger og optaarner stilistiske Kampestene
som «det Uhyre», «det Gruelige», «det Immense». Denne ene Gang har
Metternichs gyldne Ord «Le superlatif est le cachet des sots» ikke
stadfæstet sig. Men dette grove Skyts bliver lige plumpt, om det end
benyttes af en talentfuld Mand. Den af Tysklands Digtere, der har
beskjæftiget sig mest og genialest med Lassalle, brugte i min
Nærværelse det haarde Udtryk om ham: «Han havde jo ingen Smag». Det er
for meget sagt; men hans Smag var højst usikker, det er hvad man med
Rette kan sige. Han havde lært forbavsende lidt af den franske
Literatur, med store Partier af hvilken han dog maa have været
bekjendt. Jeg har alt berørt, at han i sit Drama ikke skyede at lade
Ulrich v. Hutten skildre sin Storhed ii sande Rodomontader. Hvor han
taler om de Hensyn, der forbyde ham at binde en elsket Kvindes Liv til
sin usikre, faretruende Existens, bruger han Udtryk som:

Wenn ich im regellosem Laufe mit dem Erdball Zusammenschmettere,
zerstört in hundert Stücken,

og for paa engang at male sin Storhed og sin Vanskæbne siger han:

In einem Ostseehafen schififte ich mich ein, Doch nicht ertragen konnte
mich das Schiff, Zusammen brach es unter mir.

Gasconader og Smagløsheder! Til en saadan Mangel paa Sans for det
Komiske i Overdrivelsen forekommer vel ingenlunde noget Sidestykke i de
Lassalleske Taler; men en sjælden Gang ere dog de Billeder, ved hvilke
han mest vil imponere, saa ukorrekte, at de blive barokke. I sin første
«Assisenrede» taler han om «det myrdede Retsgrundlags Furie», i sin
Tale, «Videnskaben og Arbejderne» siger han, at den videnskabelige
Kundskabs mægtige Træ med dyb Ærefrygt er bieven overleveret fra Slægt
til Slægt Die Erinnye des gemordeten Rechtbodens. At myrde et
Retsgrundlag, at overlevere et Kundskabens Træ, det er ganske sikkert
for stærkeEffekter; men et mesterligt Maleri kan taale, at en eller
anden Linje er fortegnet.

Jeg sagde at Lassalles Stil var mager, Billederne ere altsaa faa og
korte. Des mere beundringsværdige ere de i Reglen, hvor de staa.

Aldrig er hos Lassalle Billedet kun Smykke eller Pynt, det indeholder
bestandig en logisk Lorklaring af den paagjældende Sags sande Væsen,
fører altsaa Talen logisk videre paa samme Tid som det tjener til at
krystallisere Tanken og ophidse Tilhørernes Lidenskab. Et Exempel: I
sin «Assisenrede» havde Lassalle et vanskeligt Punkt at dække. Han
havde opfordret til væbnet Forsvar for den styrtede Forfatning, der bl.
A. indeholdt den almindelige Valgret. Han beraabte sig paa, at
Regeringen ved sit Statskup havde krænket og haanet Folkets tydeligt
tilkjendegivne Vilje. Men nu havde Folket ved at udøve ny Valg efter
Tre-Klasse-Valgloven af 6 December jo tilsyneladende selv an-erkjendt
den oktroyerede Forfatning, og Regeringen beraabte sig herpaa.

Lassalle gjendriver denne Paastand:

«Ved hvilken Fejlslutning vil man gjøre os den Taabelighed plausibel
at, da Folket valgte for at skaffe sig Organ, for at have Forkæmpere,
ved hvis Hjælp det kunde gjenerobre den ranedeFrihed, saa har det
derved anerkjendt Ranet? Jeg tager det forste det bedste Exempel, mine
Herrer, der falder mig ind. Naar en Røver, medens jeg sover, river en
kostbar Damascener-klinge bort fra min Side og lader sin plumpe Koile
ligge i dens Sted, har jeg da, naar jeg farer op, griber Køllen og
sætter efter Røveren for at slaa ham ihjæl med den og erhverve min
Ejendom tilbage — har jeg da, fordi jeg brugte Køllen, dermed
anerkjendt, at man retmæssig har lagt den i min Damasceners Sted?»

Ligegyldigt om dette Exempel nu virkelig er grebet som c det første det
bedste» eller snarere er fundet efter omhyggelig Overvejelse, staar det
for mig som et Mønster paa en Sammenligning. Langt fra at opholde
Fremstillingens Gang og ikke nojet med at oplyse det Forhold, hvorom
Talen er, rydder Billedet en Vanskelighed af Vejen, som det vilde have
kostet en meget længere logisk-politisk Udvikling at bortforklare; det
pynter ikke Talen, men giver den Vinger.

Nogle Gange er det lykkedes Lassalle at sammentrænge Tanken saaledes i
en eneste Metafor , at den er gaaet fra Mund til Mund som en Art
Kvintessens af hans' Idegang. Saaledes f. Ex. naar han efter i sit «
Arbejderpro-gram > at have udviklet Sammenhængen imellem
Arbejderstandens og den nuværende Epokes Idé udraaber:

<Den høje verdenshistoriske Ære, som ligger i denne Bestemmelse [at
ville blive herskende Stand] maa lægge Beslag paa alle Deres Tanker.
For Dem sømme sig ikke mere de Undertryktes Laster og de Tankeløses
Adspredelser, end ikke de Ubetydeliges uskyldige Letsind. De ere den
Klippe, hvorpaa Nutidens Kirke skal bygges.»

Ligeledes hvor han med et plastisk Udtryk stempler Manchesterskolens
Statsfilosofi:

Bourgeoisiet opfatter det sædelige Statsfor-maal saaledes, at det ene
og alene skal bestaa i at beskytte den Enkeltes Ejendom og personlige
Frihed. Dette er en Natvægteridé, mine Herrer, og en Natvægteridé af
den Grund, at denne Opfattelse selv kun tænker sig Staten under
Billedet af en Natvægter, hvis hele Funktion bestaar i at forhindre
Indbrud og Overfald.)

Paa Ciceros Tid (De oratore II, 28) formulerede man Talerens Opgave
saaledes: den var trefoldig, han burde belære Tilhøreren, vindeham og
drive ham til Handling. Til at vinde Tilhoreren, hedder det hos Cicero,
udfordres at vise sig i Lyset af elskværdig Menneskelighed og, tilføjes
der ret naivt, «det vil ikke falde Taleren vanskeligt, naar han er en
hæderlig Mand»; han maa kun undersøge Tilhørernes Anskuelser og
Tilbøjeligheder. Man véd til hvilke Midler Taleren i Oldtiden greb for
at vinde Publikum for sig, og ved Hjælp af hvilke beslægtede Fif,
Forevisninger af grædende Børn etc., Juryer nutildags røres. Lassalle
forsmaar overfor sine Dommere ikke blot denne Art af captationes
benevolentiæ, men indtager endog bestandig en saa stolt og stejl
Attitude, at han kun ved den Sindsro og Sjælsstorhed han overfor
Domfældelsen lægger for Dagen kan siges at ville vinde dem, af hvem
hans Skæbne afhænger, for sig. Jeg har givet Exempler paa hans Evne til
ved Hjælp af Billedet at krystallisere Tanken og belære; her et Exempel
paa den eneste Maade, hvorpaa han ved Hjælp af Billedet søger at vinde:

<Paa en Mand, der, som jeg har sagt det om mig, har helliget
Videnskaben og Arbejderne sit Liv, vil end ikke en Domfældelse, som han
moder paa sin Vej, kunne gjøre andet Indtryk end Springningen af en
Retortepaa den i sine Experimenter fordybede Kemiker. Med en let
Panderynken over Materiens Modstand fortsætter han, saa snart
Forstyrrelsen er forbi, sine Forskninger og sit Arbejd.

Men for Nationens og dens Æres, for Videnskabens og dens Værdigheds
Skyld, for Landets

og dets lovmæssige P'riheds Skyld.........til-

raaber jeg Dem, mine Herrer Præsident ogRaad: Lad Dommen lyde paa
Frifindelse!»

Hvor Lassalle nu endelig hverken gaar ud paa at belære Tilhoreren eller
paa at vinde ham, men paa at drive ham til Handling, der er Tonen og
Billedet gjennemgaaende krigersk. P'orkjærligheden for Lignelser
hentede fra Kamp og Krig er aldeles overvejende. Etsteds slutter han:

«I saa Tilfælde intet Forsoningsvrovleri, mine Herrer! De have nu
samlet tilstrækkelige Erfaringer til at vide, hvad den gamle
Absolutisme er. I saa Fald altsaa intet Kompromis med den, men:
Tommelfingeren paa dens Øje, Knæet paa dens Bryst!

Et andet Sted tilraaber han Berlins Ar-bejderstand en Opfordring til at
slutte sig tilhans Forening, der er holdt ganske i Bulletinstil :

«Tysklands vigtigste Centrer ere vundne. Leipzig og Sachsens Fabrikegne
ere for os. Hamburg og Frankfurt am Main marchere under vor Fane.

Det preussiske Rhinland gaar alt i Stormskridt forrest.

Med Berlin bliver Bevægelsen uimodstaaelig.

Ville I, Berlins Arbejdere, paadrage Eder Ansvaret for ved Eders
Holdning at have kastet denne store tyske Bevægelse tilbage og have
forspildt Eders fælles Sags Triumf?

Ville I, Hovedstadens Arbejdere, hvis Pligt det var at marchere i
Spidsen for Alle, paadrage Eder den Bebrejdelse at have været de
sidste, der sluttede sig til Bevægelsen?»

Udtryk som «Kolleslag», .Hærskue», «Ba-tailloner», Jærnhaand»,
«Jærngreb», «Jærnlov» og lignende ere de billedlige Udtryk, der atter
og atter vende tilbage i hans Taler. Indbudt af Fremskridtspartiet til
at mode i dets egen Arbejderforening i Frankfurt, lykkes det ham i to
paa hinanden følgende Taler at drage de ham oprindelig fjendtlig
sindede Tilhørere over til sig. Han udtrykker dette saaledes: «Jegslog
Fremskridtsmændene i et to Dages Slag med de Tropper, de selv førte
imod mig.» Anklaget for at have villet gjøre Revolution, definerer han
den Revolution, han ikke vil gjøre, men om hvis Komme han er
overbevist, med dette Billede:

Den vil indtræde enten i fuld Lovlighed og med alle Fredens
Velsignelser, hvis man er vis nok til at beslutte sig til dens
Indførelse i rette Tid og fra oven af—eller ogsaa vil den, indenfor et
mig ubekjendt Tidspunkt, udbryde under alle Voldsmagtens Konvulsioner
med vildt flagrende Lokker og med Jærnsandaler under sine Saaler!»

Hovedgjenstanden for alle Lassalles krigerske Udbrud, den mod hvilken
hans Polemik gjennem-gaaende og uophørlig er rettet, det er det moderne
Bourgeoisies Organ, Tjener og Behersker: Dagbladene. Den der vil
studere hans Stil, hvor han, som de Gamle kaldte det, 'copfordrer til
Handling», bør fremfor Alt lægge Mærke til hans Kamp mod Pressen. Den
strækker sig gjennem næsten alle hans Skrifter; jeg citerer som en
Prøve paa Tonen og Stilen i Lassalles polemiske Veltalenhed nogle
Sætninger af hans Hovedbrochure i denne Retning:« At den hele Række af
personlige Indrømmelser [til Regeringen] vare gjorte udelukkende for
Vindingens og Forretningens Skyld, kunde Avisskriverne naturligvis ikke
tilstaa. Der var altsaa ikke andet tilovers end at forklare og
paatrænge Folket alle disse Indrømmelser som lige saa mange
Udviklingstrin og gavnlige Kompromis’er af Folkeaanden og saaledes
afmande og udvande denne selv til den Grad, der var nødvendig for
Fortsættelsen af den indbringende Avisforretning .... Naar En vil tjene
Penge, saa lad ham fabrikere Bomuld eller Klæde eller drive
Børsspekulation. Men at man for ussel Vindings Skyld daglig kredenser
P'olket aandelig Død af tusinde Rør, det er den største Forbrydelse jeg
er i Stand til at fatte .... Jeg betænker mig med Sjælen fuld af Sorg
ikke paa at sige Eder: hvis ikke en to tal Omdannelse af vor Presse
indtræder, hvis denne Avispest faar Lov til at rase 50 Aar endnu, saa
maa vor Folkeaand blive fordærvet og ødelagt til sin dybeste Grund. Thi
I begribe: naar tusinde af Avisskrivere, disse vort Folks nutidige
Lærere, med hundrede tusind Stemmer daglig indprente Folket deres
stupide Uvidenhed, deres Samvittighedsløshed, deres Eunuchhad til alt
Sandt og Stort i Politik, Kunst og Videnskab, tylle denne Gift i
Folket, der med Tro og Tillidgriber derefter, fordi det tror at ose
aandelig Styrkelse deraf, saa maa denne Folkeaand gaa til Grunde, var
den end tre Gange saa herlig som den er. Ikke Jordens mest begavede
Folk, ikke Grækerne, vilde have overlevet en saadan Presse! . . . . Jeg
har vist Eder, at Pressens Fordærvelse med Nødvendighed fremgaar deraf,
at den, bestandig under Paaskud af at forfægte aandelige Interesser,
ved Annoncevæsenet blev en industriel Pengespekulation. Det gjælder da
simpelt hen om at skille disse to Ting, der ikke have noget som helst
med hinanden at gjøre. F'or saa vidt Pressen repræsenterer aandelige
Interesser kan den sammenlignes med Folkeskolelæreren eller Præsten;
for saa vidt den bringer Annoncer er den den offentlige Udraaber, den
offentlige Trompeter, der med hundrede tusind Stemmer melder Publikum,
hvor en Uhrkjæde er tabt, hvor den bedste Tobak, hvor den Hofifske
Malt-extrakt faas. Hvad har Præsten at gjøre med den offentlige
Trompeter, og fremkommer der ikke et Misforhold, naar disse to Ting
forenes med hinanden? I en socialdemokratisk Stat maatte der altsaa
gives en Lov, som forbød en Avis at bringe nogen som helst Annonce og
udelukkende henviste disse til de af Staten og Kommunen publicerede
Blade .... Hold De da tast og med glødende Sjæl fast ved det Løsen,
somjeg tilslynger Dem: Had og Foragt, Død og Undergang for vore Dages
Presse! Det er et dristigt Løsen givet af én Mand mod Bladenes
tusindarmede Institution, hvormed selv Konger have kæmpet forgjæves.
Men saa sandt De lidenskabeligt og begjærligt hænge ved mine Læber, og
saa sandt min Sjæl nu sitrer i den reneste Begejstring, idet den
strømmer over i Deres, saa sandt gjennemfarer mig Visheden om, at det
Øjeblik vil komme, da vi slynge det Lyn, som begraver denne Presse i
evig Nat!»

Det er meget langt fra, at jeg anser det af Lassalle anbefalede Middel
mod Pressekorruptionen for virksomt eller endog blot for
gjennem-forligt, men den Indignation, der har sydet i Lassalle som et
glødende Malm, har her i sin Størknen af sig selv antaget den
kraftigste oratoriske Form.

Jeg sagde, at Lassalle, skjønt født til Taler, dog havde udviklet sig i
Brugen af det mundtlige Ord gjennem Øvelsen i at tumle det skrevne. Saa
sprudlende veltalende han var i selskabeligt Samkvem, manglede han
tilsyneladende Gaven til oratorisk Improvisation og søgte aldrig at
fremelske den hos sig. Lige fuldt talte han saa godt, at man troede at
høre Øjeblikkets Indskydelse i hvad han sagde, og saa frit, at han, saa
snart han blev af-brudt eller maatte mode en uforudset Interpellation
formaaede at væve det Improviserede saaledes ind i den forberedte Tale,
at ingen Skillelinie kan spores. Cicero siger om denne Evne: «Hvo der
fra Øvelsen i at skrive gaar over til Talekunsten, har det Fortrin, at,
selv naar han improviserer, synes det, han siger, ligt det

skrevne....... Som et Fartøj, der er i rask

Bevægelse, naar Rorfolkene holde inde, dog af sig selv fortsætter sit
Løb, saaledes vil ogsaa i Talens Strom, hvor det Skrevne fattes, Ordet
beholde samme Fart, idet Talen iler videre ad det Skrevnes Bane.» Et
Par Exempler paa Lassalles Aandsnærværelse under saadanne Forhold :

I sin Forsvarstale (16. Jan. 1863) havde han eftervist, at alle
Anklagepunkterne beroede paa Uvidenhed og Uforstand. Han udbrod:

«Hvad kan jeg for Statsadvokatens Ubelæsthed ? for hans Ubekjendtskab
med det, som allerede nu fuldbyrdes i alle Retninger, og som ogsaa
længst er anerkjendt og indregistreret af Videnskaben. Er jeg
Statsadvokatens videnskabelige Prygledreng ?»

Her faldt Statsadvokaten Lassalle i Talen og fordrede med største
Lidenskab, at Ordet nuendelig absolut skulde unddrages ham, da dette
Udbrud satte Kronen paa hans Bespottelse af Statsadvokaten». Han
sluttede:

«Jeg andrager derfor paa, at i Kraft af Artiklen 134 i Tillægsloven af
3 Maj 1852 Ordet bliver unddraget den Anklagede, og at han, hvis han
endnu skulde vedblive at svare, fjærnes fra Retssalen.» (Sensation).

Præsidenten: Ordet er nu berøvet den

Anklagede og enhver videre Ytring utilstedelig.

Den Anklagede (med Liv): Hr. Præsident ! jeg maa angaaende dette Punkt
andrage paa en Beslutning af den samlede Ret. Jeg fordrer en saadan og
forlanger,' at Ordet gives mig til Begrundelse af dette Andragende.

Statsadvokaten: Jeg maa protestere imod, at den Anklagede endnu taler,
efter at Ordet er blevet ham unddraget af Præsidenten.

Den Anklagede: Dette er en Begrebs-

forvexling. Ordet er au fond blevet unddraget mig. Jeg har nu æsket en
Beslutning af Retten, og Retten kan ikke træffe Afgjørelse i en saa
vigtig Sag uden forst at have hort mig.

Præsidenten: Den Anklagede har Ordet om hvorvidt Ordet bor unddrages
ham eller ej.

Statsadvokaten: Da vil jeg i det mindste

G. Brandes: Lassalle.

*3gjøre den Bemærkning, at den Anklagede kun kan tale herom.

Den Anklagede: Vær De rolig, jeg skal blive ved Stangen.

Og efter nu at have udviklet, hvad der da ogsaa var en selvfølgelig
Sag, at det at tillægge sig selv Benævnelsen Prygledreng umulig kan
være en Fornærmelse mod en Anden, og at hvis En f. Ex. i en literær
Kontrovers havde tilraabt sin Modstander: «Er jeg din viden-

skabelige Prygledreng?» vilde denne Modstander sikkert blive afvist af
ethvert Tribunal, ifald han nedlagde Anklage paa Grund af Æreskrænkelse
glider Lassalle ganske rolig og uforstyrret over til Fortsættelsen af
sit afbrudte Forsvar. 5 Situationen er Shakspearesk. Man tror at læse
en Scene, hvor Fredsdommer Dompap fra »Henrik den 4de» holder Forhør.

Dog det morsomste og interessanteste Exempel, jeg kan give paa
Lassalles Evne til denne Art Improvisation er følgende: I den Tale, han
indbudt af sine Modstandere holdt i Frankfurt a. M., viste han, at en
af de Literater, der vare optraadte imod ham, selv etsteds i et
middelmaadigt Arbejde havde sagt ganske det samme, som han nu, da det
sagdes af Lassalle, bestred.<De ser, mine Herrer, at arbejde for Løn,
det er i mine Øjne noget meget Ærefuldt, men at skrive for Løn, det er
— noget ganske Andet.» (Raab: «Til Orden!» stor Larm, Raabet:
Afslutning! og Nej, Nej!)

Præsidenten: Jeg maa paa det bestemteste bede Taleren om ikke at
fornærme Personer. Denne Gang har han talt om en Person.

Lassalle: Den Scene, vi nu opleve, er

for mig noget ganske nyt, og viser, hvor vidt vi ere komne. M. H. jeg
vil ikke lade mig gjøre usikker i min Frimodighed. (Længe vedvarende
Bravo). Desuden beder jeg Dem bemærke Et: Jeg har ikke bedømt nogen
Person, men kun udtalt en almindelig Sentens. Jeg har ikke sagt: Hr. M.
Wirth skriver for Løn, Ingen kan have hørt dette. Jeg beraaber mig paa
de

Herrer Stenografer.......Præsidenten har ikke

Ret til at underkaste Meningen af mine Ord Censur. (Bravo fra Sal og
Loger, Afslutning, Afslutning ! Lad ham tale !)

Præsidenten: Véd De ikke, mine Herrer, at vi her afholde en Forsamling,
paa hvilken det halve Tyskland har sine Øjne fæstet? Skulde den
Bemærkning kunne gjøres, at Forsamlingen maatte afbrydes paa Grund af
Mangel paa parlamentarisk Takt? Jeg har afbrudt Hr. Lassalle, fordi han
brugte Ordet «at skrive for Lon»i Forbindelse med Hr. M. Wirth. Ingen
vil tvivle derpaa, om end Ordlyden maaske ikke var denne. Derfor har
jeg Ret til at gjore Taleren opmærksom paa, at han for Fremtiden maa
undlade sligt.

Lassal le: Jeg maa gjentagende bemærke, at kun Censuren over den
parlamentariske Ud-tryksmaade tilkommer Præsidenten, men aldrig Censur
over Talens Mening. Derpaa beror netop Talens hele Frihed, at man
antyder noget uden direkte at sige det, at man altsaa kan udtrykke en
hvilken som helst Mening med parlamentarisk tilladte Udtryk; derpaa
beror Talens Frihed saa vel som Talerens Færdighed. Hvorledes vil De
ellers, naar De har en slet Mening om Nogen eller Noget, bære Dem ad
med at meddele den? (Stort Bifald fra Sal og Loger).

Jeg har altsaa bevist Dem, at Hr. Wirth i sit Værk siger nøjagtig det
samme, som jeg siger. Maaske forekomme nu i dette Værk thi jeg har ikke
læst det — andre Steder, hvor

atter det Modsatte siges...... De vil maaske

undre Dem over, hvorledes jeg, naar jeg ikke har læst Bogen, formaaede
at paavise det citerede Sted. Jeg skylder Dem Oplysning herom. Da Bogen
blev udgivet, kom den mig rigtig i Hænde. Men da jeg havde
gjennem-bladet nogle Sider deraf, opdagede jeg snart, atden var af en
tankeløs Sammenplukker og kastede den uvillig til Side, da jeg ingen
Tid har til at læse værdiløse Sammenplukninger. En Ven [det var
Rodbertus] har nu sendt mig Bogen og betegnet mig Stedet. Jeg vil her
gjore en Bemærkning, da min Udtryksmaade har stødt Præsidenten: Naar
jeg udtrykker mig usminket, saa bliver jeg derfor ikke personlig; thi
jeg bliver strængt ved Sagen, jeg bliver kun grov, og det er en uhyre
Forskjel. Grov maa, kan og tor jeg være, og det vil jeg bevise Dem.
Grov maa enhver Repræsentant for en stor Sag være mod alle saadanne,
der forfalskende kaste sig ind mellem ham og hans store Formaal, og jeg
er fast besluttet paa med aandelige Kølleslag at slaa Enhver til
Jorden, der trænger sig forfalskende ind mellem Dem og mig. I Deres
Interesse altsaa maa jeg være grov. Og ligeledes kan og tor jeg være
det, thi naar Hr. Max Wirth, hvem det jo staar frit for senere at svare
mig, vilde være lige saa grov mod mig, saa vilde der dog være en uhyre
Forskjel paa det, som han siger, og det, som jeg siger. Naar han f. Ex.
ligeledes vilde kalde mig en tankeløs Sammenplukker, saa vilde det kun
vække alle Videnskabsmænds uhyre Latter. Men naar jeg kalder ham
saaledes, saa véd enhver Mand af Faget, hvor uhyre sandt det er og
ethvert afmine Ord træffer ham som med Kølleslag.» (Stort Bifald).

Er ikke denne Passus, i hvilken Ordet «uhyre» iøvrigt forekommer tre
Gange i Træk, et sandt Mønster paa oratorisk Fynd og Aandsnærværelse ?
Ikke i den (paa dette Sted yderst tynde) Tilsløring af det personlige
Angreb , hvorpaa efter Lassalles her givne Definition Talerens
Færdighed beror, lægger hans Talent sin Beskaffenhed for Dagen, men i
den Maade, hvorpaa han gjør Front mod Irettesættelsen. Der er i hans
Stil ikke en eneste af de Ejendommeligheder, som karakterisere
Skribenter, der paa Grund af en Regerings eller en fjendtlig Stemnings
Tryk ere tvungne til stræng Selvbeherskelse. Saadanne Skribenter tale
mest til Indbildningskraften, hvilken det nøgne Udtryk hæmmer, men det
tilslørede Udtryk sætter i Bevægelse. Læseren, der véd hvor stærkt
Skribenten maa tage sig iagt og hvor lidt af sin egentlige og dybeste
Mening han tør sige, læser med Opmærksomhed, og der danner sig mellem
ham og Forfatteren et hemmeligt Forbund. Den ene skjuler hvad han
mener, den anden hvad han forstaar. Om saadant er hos Lassalle saa at
sige ikke Tale. Han siger Alt lige ud, siger Alt lige indtil det Punkt,
hvorefter hans Overbevisning Lovens Straf for Ophidselsen af Tilhørerne
eller for Højforræderi vilde kunne anvendes. Han appellerer med andre
Ord ikke til Fantasien, men til Viljen og Energien.

Man har nu Prøver paa Stilen og Tonen, men det lønner Umagen fra den
æsthetiske Side af hans Taler at kaste et Blik paa deres logiske
Struktur. Oldtidens Rhetorer lærte, at hvad Anordningen af Stof og
Bevisgrunde angik, da var den højeste Lov den, ikke at lade nogen
Lejlighed gaa bort til at gjøre et dybt Indtryk. Man kan sige, at var
denne Lov ikke bleven opfyldt før, saa havde Lassalle primitivt opdaget
den, han, hvis specielle Evne det var med en Aandsnærværelse uden Mage
at tage Lejligheden ved Haarene og bemægtige sig den. De Gamle sagde
fremdeles, at hvad det i en Tale fortrinsvis og allerførst gjaldt om,
var at fastsætte det egentlige Stridspunkt, at bestemme
Kjendsgjerningerne og give dem deres rette Benævnelse. Paa dette
Omraade er Lassalle en af de største Mestere, der har levet. Den Evne,
som her udfordres, er Virkelighedssands, og Virkelighedssands vil hos
den politiske Taler sige politisk Blik. Det politiske Blik kan efter
min Opfattelse defineres som et Blik for Tyngdepunktet. At se,
hvordette under de politiske Magtforhold ligger, er den forste
Betingelse for at kunne gribe ind. Den politiske Evne kan da i
Overensstemmelse hermed defineres som Evnen til at flytte dette
Tyngdepunkt. At se Midlerne, hvormed Tyngdepunktet kan forrykkes, er
den anden Betingelse for at kunne virke politisk. Den tredje og sidste
er at have disse Midler i sin Magt og for-staa Brugen af dem.

I noje Overensstemmelse med den stilistiske Ejendommelighed hos
Lassalle: at sige Alt rent ud, staar denne realistiske Ejendommelighed
hos ham, at han overalt fremhæver den nøgne Kjendsgjerning og udtaler
den. Hans Agitations logiske og reelle Fundament er bestandig en
Afsløring, en Tilintetgjørelse af Skinnet. Jeg vælger som Exempel en
Tale, hvor han hæver sin egen Praxis til politisk Theori. Det var gaaet
Lassalle forunderligt med den Forfatningsbrochure, i hvilken han havde
fremhævet, at Forfatningssporgsmaal altid oprindelig vare
Magt-spørgsmaal. Udsendt midt under Forfatningskonflikten 1862 havde
den vakt Opsigt især i Regeringens Lejr: Krigsministeren desavouerede
den og udtalte i samme Aandedræt dens ledende Tanke,
Ministerpræsidenten Hr. von Bismarck brugte Vendinger, der lob ud paa
ganske det samme, som det Lassalle havde sagt, den reak-tionære
Kreuzzeitung helligede den en ledende Artikel og kaldte den i sit
Sprog: en Tale,

holdt af en i sin Tid ofte nævnt revolutionær Jøde, der med rigtigt
Instinkt har truffet Sømmet paa Hovedet». Idet Lassalle nu i en
følgende Brochure (Was nun ?) overvejer, hvilke Midler Kammeret da har
til overfor en saa fast besluttet og saa mægtig Regering at sætte sin
Vilje igjennem, viser det sig, at det naturligste Middel, det at
dekretere almindelig Vægring ved at betale Skatterne, vilde være
absolut uvirksomt. Ufejlbart som det vilde være i England, hvor Hæren
er af forsvindende Betydning, hvor de reelle Magtmidler altsaa ere paa
Nationens Side, og hvor man i Tillid hertil ogsaa virkelig vilde nægte,
og ustraffet nægte at betale Skatterne, betyder dette Middel slet intet
i Preussen, hvor Ingen vilde vove at udføre Truslen. Her vilde en
saadan Kammerbeslutning da kun være et Slag i Luften. Hvad var der da
at gjøre ? Lassalle finder, at der kun gives ét Middel, et ligesaa
ufejlbarligt som simpelt, et Middel, hvilket han definerer saa-ledes:
at udtale det, som er. Det er dette Middel, han selv under hele sin
Agitation har anvendt. Det er efter hans Opfattelse det vældigste
politiske Middel. Det var, som Fichte har godtgjort, et af den store
Napoleons mestyndede Midler. Det har i vore Dage vist sig som et af
Bismarcks hyppigste. Idet Lassalle nu prøver Midlet paa det givne
Tilfælde, viser han, at dets Anvendelse gjør Absolutismen umulig. Hvad
i Preussen da bestod var Absolutisme som Skin - Konstitutionalisme.
Hvorfor i denne hykleriske Form ? Fordi Kontrarevolutionen efter 1848,
overalt hvor den gjenop-rettede det vilkaarlige Regimente, fandt det
nødvendigt at gjøre Tidsaanden o: den uorganiserede Folkemagt, en
Indrømmelse. Selv Napoleon den 3dje gav sig efter Statskupet et
Deputeretkammer, selv Østerrig, der først havde kasseret Forfatningen
1849, gjenoprettede af sig selv den konstitutionelle Form. Lassalle
slutter heraf, at Preussen med sin kraftige Borgerstand slet ikke kan
undvære konstitutionelle Former. Hvad det gjælder om er da, ifald
Regeringen vedbliver med sit Overmod, at tvinge den til at give Afkald
paa alle slige Former, og det er dette som, mener Lassalle, kan opnaas,
hvis Kammeret blot «udtaler det som det er». Sæt altsaa Kammeret i
Preussen dekreterede: «I Betragtning af, at Regeringen uden videre
foretager Udgifter, som Kammeret har nægtet Bevilling, ja at den endog
har erklæret at ville vedblive hermed — i Betragtning af, at det under
disse Omstændigheder er Folkets Repræsentanter uværdigt atvære
Regeringen behjælpelig med at opretholde Skinnet af en
forfatningsmæssig Tilstand — beslutter Kammeret at udsætte sine Møder
paa ubestemt Tid og saalænge til Regeringen leverer Bevis for, at den
har Kammerets Samtykke til sine Udgifter», da maatte Regeringen
beslutte sig til enten at give efter eller ogsaa formelt at vise sig
for Alverden som det, den vitterlig var: nogen Absolutisme. Lassalle
udvikler, at den hverken kan eller vil det sidste. Den kan det ikke;
thi som Talleyrand har sagt: «On pent

tout faire avec les bayonncttes sauf s'y asseoir»; til et solidt og
varigt Grundlag due Bajonnetterne ikke. Den vil det ikke; thi en
Regering, der behøver et saa stort Budget, en Regering, der uafladelig
staar med Haanden i enhver Borgers Lomme, maa idetmindste have Skinnet
af enhver Borgers Samtykke dertil. Den vil det fremdeles ikke, fordi
den under enhver Konflikt med Udlandet jo vilde udsætte sig for de
overmodigste og utaaleligste Forhaanelser af de andre Magter som en
Regering, der befandt sig i aaben og bestandig vedvarende Strid med sit
eget Folk, og der altsaa ikke kunde skjule sin Svaghed for Nogen.

Som bekjendt benyttede Datidens «Fremskridtsparti» sig ingenlunde af
det Partiet saa-ledes af Lassalle anviste Middel. Kun et enesteMedlem
af det preussiske Abgeordnetenhaus, den nuværende ansete Advokat i
Danzig, Martiny, mente at sørge bedst for sin Ære og sine Vælgeres
Værdighed ved at nedlægge sit Mandat, efter at han forst havde indbragt
et udførligt motiveret Forslag om, at Huset skulde opsætte sine Møder
saalænge til Regeringen anerkjendte sin forfatningsmæssige Forpligtelse
til kun at forvalte Statshusholdningen paa Grundlaget af en lovligt
vedtagen Finanslov og ophørte med at udgive Penge til de af Huset
nægtede Poster. Jeg har saavel hans trykte Forslag som Haand-skriftet
dertil liggende for mig. Det sidste er et i høj Grad interessant
Aktstykke, eftersom Lassalle helt har gjennemrettet det og med et blaat
Blyant tilføjet Ændringer, der overalt skærpe Udtryksmaaden og pointere
de afgjørende Grunde. Man sammenligne f. Ex.

Martiny:

I Betragtning af at Huset, hvis det under saadanne Forhold fortsatte
sin Virksomhed ikke blot vilde finde sig i den Krænkelse af dets Ære og
Værdighed, som ligger i Miskjendelse af dets Rettig heder, men ogsaa
vilde fremme Regeringens aabent udtalte Hensigt at lade Husets

Lassalle:

I Betragtning af

at Huset, hvis det under saadanne Forhold fortsatte sin Virksomhed
vilde finde sig i Regeringens Miskjendelse af dets Rettigheder, og den
deri liggende Krænkelse af dets og Folkets Ære og Værdighed,

at det herved fremdelesnærværende Ket- og Magtesløshed blive til
saakaldt konstitutionel Praxis og gjøre sig til Medskyldig i Brud paa
Landets Forfatning.

vilde fremme Regeringens aabent udtalte Hensigt at lade Husets
nærværende Ret-og Magtesløshed blive til saakaldt konstitutionel Praxis
og række den Haand til under Skin af en forfatningsmæssig Tilstand at
regere videre paa absolutistisk Maade, og saaledes gjøre sig til
Medskyldig i Brud paa Landets Forfatning.

Selvfølgelig havde en Enkelts Mandatnedlæggelse kun en moralsk, ingen
politisk Betydning. Om det havde været til Gavn for Tyskland i det
givne Øjeblik, hvis Exemplet var blevet fulgt, er vel ogsaa tvivlsomt.
Thi til Gjennemførelsen afBismarcks storpolitiske Planer udfordredes
den store Hær, om Bevillingerne til hvilken man stredes. En mandigere
Optræden

fra Husets Side havde imidlertid tvunget ham til at meddele
Partiførerne sine Hensigter og havde for Fremtiden indgydt ham en
gavnlig Respekt for de frisindede Partier, hvilken man nu ikke kan
undre sig over, ikke at finde hos ham. Spørgsmaalet er her jo
imidlertid kun dette, om det af Lassalle angivne Middel havde været
virksomt og om dets Virksomhed i Almindelighed taget. Jeg for min Del
har hyldetdet, siden jeg kunde tænke. Jeg har altid ment, at dette
simple Husraad: at udtale det som er, med andre Ord, at denuncere den
faktiske Tilstand, er den eneste Bro ad hvilken den afmægtige Ret kan
føres til Magten. Magten støtter sig overalt, hvor den ikke er
Aandsmagt, og hvor Aandsmagter ikke desmindre anerkjendes, altsaa i
alle saakaldt civiliserede Lande nødvendigvis til et Skin eller en
Løgn, og det sikreste om end langsomme Middel til at overvinde den
brutale Magt vil da altid være Opklaringen af, at den formelt
anerkjender hvad den reelt forfølger. Hvad det gjælder om er at
underminere den paa de Punkter, hvor den synes Aandsmagt. Det, hvorpaa
det her kommer an, er imidlertid blot, at dette Middel var Lassalles og
at dette Standpunkt: Brud med Skinnet er det logiskreelle Grundlag i
alle hans Taler og i hans hele Agitation. Hvorledes dette Skin nu
nærmere paa ethvert Punkt er at definere (Skinnet af, at det er Ret,
ikke Magt som hersker, Skinnet af, at det tyske Bourgeoisi for Alvor
kunde kaldes demokratisk, Skinnet af, at de indirekte Skatter særlig
betaltes af de besiddende Klasser, Skinnet af, at en vis Klasses
Stilling var bleven bedre i Forhold til de andre Klassers, blot fordi
den var forbedret sammenlignet med samme Stands Stilling i foregaaende
Aarhundreder o. s. v.) lige-gyldigt hvorledes Skinnet nærmere er at
bestemme, som Skinfrihed, Skinfrisindethed eller Skinvelvære eller
hvadsomhelst, Lassalles polemiske og oratoriske Udgangspunkt er
bestandig Afsløring af Skintilstanden. Jeg anser dette Udgangspunkt for
et meget heldigt. Jeg tror som han, at Skinfriheden er den værste, den
mest dræbende Gift for Friheden, og at Intet afmander og sløver som
den, og det af den simple Aar-sag, at det Gode, som skal og bør opnaas,
synes at være allerede opnaaet ved den, og at som Følge deraf
nødvendigvis alle de, hvis Pligt det var at kæmpe for Opnaaelsen af
hint Gode, nu med fuld Selvtilfredshed lægge sig paa den lade Side.
Tvinger man derimod Skinfriheden til

«r>

at afsløre sig selv, til at drage alle sine frihedsfjendske
Konsekvenser, saa er der Udsigt til at opnaa det, hvorom det i alle
aandelige Kampe gjælder: at vinde de Indifferente og bringe saa mange
som mulig til at lide under det Tryk, som man selv føler. Men det kan
man kun, naar man som Lassalle i Modsætning til «Fremskridtspartiet»
aldrig skræmmes af Modstanderens Trusler, altid trodser saa længe til
han kun har Valget mellem enten at udføre dem gjennem en Forfølgelse,
som opbringer langt flere end den Enkelte, hvem den rammer, og som
sønderriver Skinfrisindethedens Glorie om ForfølgerensHoved, eller
ogsaa at give efter, hvor nødig han end vil det, for at bevare Glorien
hel.6 Selvfølgelig fører dette Middel imidlertid kun ifald man har Ret
til endelig Sejr; thi hvis man med Aarhundreders Vildfarelser paa sin
Side opsøger Martyriet for at appellere til den tankeløse Mængdes
Medlidenhed, som den katholske Gejstlighed iøvrigt baade klogt og
modigt i vore Dage har gjort det i Preussen og Schweiz, saa ere
Udsigterne til endelig Sejr visselig ikke derved større. Enhver
Usandhed har sine Martyrer lige saa fuldt som sine Apostle. Men den nok
saa frimodige og uforfærdede Udtalelse af -det, som ikke er», er i
Længden den haabløseste Politik af Verden.

Vi have set, at hvad Cicero betegner som Talerens afgjørende
Udgangspunkt: at bestemme Kjendsgjerningerne og give dem den rette
Benævnelse i strængeste Forstand var Lassalles. Dette er det Grundlag,
hvorpaa han opfører sin Tales logiske Struktur. Denne selv maa studeres
i hans Bevisførelse. Lad mig karakterisere den gjennem et Exempel. Jeg
vælger hans Tale om »De indirekte Skatter..

Han var beskyldt for at have ophidset de lavere Klasser til Had og
Foragt mod de Besiddende ved hvad han i sit Foredrag »Arbejderprogram»
havde sagt om de direkte Skatter,det nemlig , at de fortrinsvis
betaltes af de Ubemidlede. Han benytter nu 50 Sider til med sikkert
Herredømme over et meget betydeligt videnskabeligt Materiale at
sammenhobe Udtalelser af store Økonomer i Forening med statistiske
Data, der godtgjøre Rigtigheden af hans Udsagn, ja Mildheden af hans
Udtryksmaade. Han paaviser, hvor meget større Omfang Armoden har end
det almindelig antages.

«Altsaa 11,400 Personer i den hele Stat paa 17 Millioner Indvaanere,
som have over 2000 Thaiers Indtægt og, disse indbefattede, 44,400
Personer i hele Staten med over 1000 Thaiers Indtægt. Det er
Samfundsbalancens Status.

Ikke sandt, m. H., det vilde De ikke have trot, aldrig endog have holdt
for muligt, naar det ikke forelaa i Skrifter, der ere forfattede paa
Embeds Vegne.

Det er da den samme latterligt lille Haand-fuld Mennesker med deres
Familier, der i alle Byer fylde alle Theatre, alle Concerter,
Selskaber, Baller, Foreninger, Restavrationer og Vinstuer og som paa
Grund af deres Allestedsnærværelse fremkalde Skinnet af et ganske
enormt Antal, kun tænke paa sig, kun tale om sig selv, tro de ere
Verden,' og idet de raade over alle Aviser og alle Anstalter til
Fabrikation

G. Brandes: Lassalle.

4af den offentlige Mening, virkelig endog bringe Andre til at tro det
og lade sig indbilde, at de, disse 11,000 eller 44,000, ere Verden.

Og under denne ubetydelige Haandfuld Mennesker, der alene rører sig,
alene taler, skriver, deklamerer, kun kjender og forfægter sine egne
Interesser og i den Grad indbilder sig at være Alt, at de endog
indbilde sig, at det er dem, der bringe Skatterne tilveje — under denne
Haandfuld Mennesker vrider sig i stum, uudsigelig Kval, i vrimlende
Mængde det ubemidlede Folk, de 17 Millioner, producerer Alt, hvad der
forskjønner os Livet, muliggjør os den uundværlige Betingelse for al
Sædelighed, Staten, slaar dens Slag, betaler dens Skatter — og har
Ingen, der tænker paa det og repræsenterer det.......

Retfærdighed altsaa for denne Klasse, m. H., og knebler ikke Munden paa
de Faa, paa de i ethvert Tilfælde saa Enkeltstaaende, der gribe Ordet
til dens Bedste. s 7

Efter at Lassalle nu saaledes har godtgjort, at Alt, hvad han har sagt
om de indirekte Skatter, hviler paa Kjendsgjerninger, der ikke lade sig
omtviste, paaviser han, at endog Statsregeringen, som nu anklager ham,
under Ministeriet Manteuffel har sagt det selv samme,kun i endnu
stærkere Udtryk. Ministeriet Man-teuffel havde ved et Lovforslag søgt
at raade Bod paa det Skattetryk, der paahvilede de lavere Klasser. Men
Forslaget strandede. De højere Stænder ophidsede af alle Kræfter den
offentlige Mening mod Loven, hvorved de, hvem alle Midler til at lave
offentlig Mening stode til Tjeneste, naturligvis havde let Spil, og da
Lovudkastet kom til det forste Kammer, blev det forkastet. Regeringen
erklærede da med et dybt Suk, at den maatte opgive Reformen, eftersom
den offentlige Mening endnu ikke var tilstrækkelig forberedt til at
modtage den. Lassalle paaviser videre, at Direktøren for det
statistiske Bureau, den kgl. preussiske Gehejme-Regerings-raad Engel i
et Foredrag faa Maaneder for har sagt nøjagtig det samme som det,
hvorfor han er anklaget. Han fremlægger med Gehejmeraad Engels
Tilladelse et Brev, hvori denne erklærer sig for enig med ham — «Det er
altsaa ligefrem en Statsdoktrin, som jeg forkynder, mine Herrer !* Han
fremhæver dernæst, at Hovedgrunden, der plejer at gjores gjældende til
Fordel for de indirekte Skatter er den, at det menige Folk ved de
direkte Skatter véd af at det betaler Skat, men ved de indirekte
Skatter indbilder sig, at det betaler til Kræmmeren' hvad det i
Virkeligheden betaler til Staten. Det er altsaa en ihøj Grad gavnlig,
politisk og nødvendig Gjerning at godtgjore Menigmand disse Skatters
Fordærvelighed. Men, siger man, ikke den Omstændighed, at sligt siges,
men den, at det siges til Arbejdere, til Udannede er strafværdig.
Lassalle spørger om disse Udannede da ikke ere en Faktor i den
lovgivende Magt og om de da blindt skulle gribe i Valgurnen uden at
vide hvad eller hvorover de træffe Afgjorelse.8 Lassalle betænker sig
af alle de anførte Grunde ikke paa at udtale,, at det Spørgsmaal
opstaar, om ikke selve den Anklage, der er rettet mod ham, indeholder
et voldeligt Brud paa Forfatningen. Hvad han har villet, var kun at
levere det theoretiske Grundlag for en lovlig og frede-lig Agitation
til Bedste for den almindelige og direkte Valgret; thi hvis, som det
stadig siges, Byrderne maa have tilsvarende Rettigheder til Følge —
«hvorfor udøve de lavere Klasser da kun en Tredjedel af Stemmeretten,
medens de betale 5, 6, 10 og 20 Gange mere Skat end de Velhavende ?»

Og her giver han i faa veltalende Sætninger sin politiske Grundtanke:

«Et af to, m. H. ! Enten den rene Absolutisme — eller den almindelige
Valgret! Om hvad man foretrækker af dem, kan man strides,men hvad der
ligger imellem dem er i ethvert Tilfælde inkonsekvent og ulogisk.

Den absolute Ene, der ved sin Stilling var rykket ud af alle
Klassemodsætninger, og stillet hojt over Samfundet og alle
Samfundsinteresser, kunde i det mindste muligvis hellige sig til den
almindelige Interesse, det umaadelige Flertals Interesse. Om og
hvorvidt han gjorde det, afhang af det Tilfældige : hans personlige
Indsigt og hans Evner og Karakter. Men han kunde i det mindste gjore
det og var ved sin Stilling mindet om at skulle det. Og saaledes var da
ogsaa i Virkeligheden den gamle Absolutismes Devise i dens gode Tid:
Intet ved Folket, Alt for Folket.

Denne Tid er forbi. Konstitutionalismens Tid er indtraadt, d: den Tid,
hvor Samfundet, som anser sig for myndigt, selv vil tage Af-gjorelsen
af sine Interesser i sin Haand. Fra det Øjeblik af er det en logisk
Umulighed, en haandgribelig Modsigelse at lægge denne Af-gjørelse i
Hænderne paa en Minoritet, Samfundets velhavende Klasser. Disse
Klasser, der ikke mere ere stillede udenfor Samfundsinteressen, men
omvendt staa midt i disse Interessers Krydsild, kunne slet ikke Andet
end anvende hin besluttende Magt i deres egen Samfundsinteresseog
saaledes ofre det uhyre Flertals Interesser for deres.»9

Man forsmaa ikke ved denne Lejlighed et Blik paa Lassalles strategiske
Kunst: Han benytter bestandig ethvert Angreb paa tidligere Udtalelser
af ham til at rykke sine Løbegrave endnu et Stykke frem.

Det gjaldt om at bevise Sandheden af det ældre Udsagn, at de indirekte
Skatter overvejende betaltes af de Ubemidlede. Han viser forst ved
Citater, at tendensløse Økonomer hobevis ere enige herom, dernæst at
hans egen Fremstilling heraf har valgt de mildeste Udtryk, dernæst at
Regeringen, der anklager ham, har sagt det samme som han, saa endelig,
at den har søgt at afhjælpe Ulykken som han, men er strandet paa
Fordom.

Det gjaldt især om at bevise Tilladeligheden af at udtale slige
Sætninger for den ubemidlede Mængde. Han viser at den Fordom, hvorpaa
Regeringen er strandet, netop var Mængdens, at han altsaa ved at
bekæmpe den arbejder Regeringen i Hænde, at han altsaa snarere
fortjener Borgerkronen end Fængslet. Han, mod hvem Sætningen, at de
større Byrder give de større Rettigheder, anførtes som Argument, viser
endelig, at selve denne Tanke maa føre til Med-delelsen af den
almindelige Stemmeret, hvorfor han kæmper.

Fælles for alle Lassalles Forsvarstaler er denne Opdyngen af Vidnesbyrd
med Hensyn til et enkelt med den højeste Energi fastholdt Stridspunkt,
den anklagende Holdning, den fra Defensiven hurtigt til Angreb
overgaaende Taktik og den gjennemgaaende Paavisning, af hvor slet
Anklageakten er begrundet. I sin Kritik af Anklagere, Advokater,
Dommere i tidligere Instanser behandler han alle disse underordnede
aandelige Størrelser som Skrællinger, som Mandslinger, prygler den ene
med den anden. Og den tilstedeværende Retspræsident spiller derved
gjærne samme Rolle som Retsbetjentene i Shakspeare’s «Megen Larm for
Ingenting?. Har han reduceret Anklagen til et Retsbrud, udbryder han
ret som om han var Dommer: dog *audiatur et altera pars» eller han
siger: Saaledes be-

grundet er Anklagen meningsløs, jeg vil begrunde den skarpere end
Statsadvokaten har gjort det,10 eller han falder personligt over
Statsadvokaten. Allerede i «Assisenrede » oplæser han en speciel
Skrivelse, han har tilstillet sin første Anklager for paa det
Bestemteste at opfordre denne til personligt at føre Anklagen imod ham,
da han agter at kræve ham til Regnskab; og til Dommeren tilføjer
Lassalle: «De ser jeg søgtemed Pidskeslag at hidse hans Æresførelse for
at tvinge ham til idag at staa mig til Ansvar. Det var forgjæves». I
sin Tale «Videnskaben og Arbejderne» skaffer han sig den Triumf, at han
imod Statsadvokaten, der var en Son af Schelling, den beromte Filosof,
bestandig anfører Faderens mest lidenskabeligt frisindede Ytringer,
hvoraf til Tilhorernes Forlystelse et højst komisk Mundhuggeri fremgaar
mellem «Schelling der Vater» og «Schelling der Sohn». Kort sagt
intetsteds er Lassalle i sit Element som paa Anklagebænken. Den er den
Talerstol, der fremfor alle giver ham hans hele Vid og kalder alle hans
Evner i Vaaben. Thi disse Evner vare efter deres Natur polemiske og
først «i Vaaben» udfoldede de hele deres Kraft.

Han sad i disse to Aar i ideel Forstand bestandigt paa Anklagebænken.
Angrebet som han var fra alle Sider, med tusind Roster, i tusind Blade,
blev hvert Ord han skrev og sagde Polemik. Selv den store
sammenhængende Udvikling af hans Ideer, som Bogen «Capital und Arbeit;
bringer, er givet under en sand krigerisk Furor, nedskrevet under en
saadan For-bitrelse og med en saadan Lidenskab imod Schultze-Delitsch
og den Middelmaadighed, han repræsenterede, at Bogen i sin Form ligner
en haanende og skældende Pasquil. Men tydeligtnok har den polemiske
Forms indtrængende Livlighed havt en Fordel, som Lassalle meget vel var
sig bevidst og som tildels bøder paa Fremstillingens slette og larmende
Tone, paa dens Uro og Ujævnhed, nemlig den, at, som han selv har sagt
det, Hundreder og Tusinder ville læse denne Bog, der kolde og
udeltagende vilde være gaaede forbi en bindstærk systematisk Udvikling
af hans Ideer.Hvad var det for Ideer? Hvorfra stamme de nærmest og hvor
ligger deres Kilde? Hvilken Omformning have de undergaaet hos Lassalle?

Ideerne vare det revolutionære Tysklands Traditioner fra 1848, saaledes
som de udtaltes i det Februar 1848 i London udgivne «Manifest der
communistischen Partei» og som de overhovedet kom til Orde i Marx’s og
Engels’ socialistiske Skrifter. Deres historiske Kilde ligger i
Reformationstidens sociale Revolutionsforsøg.

I In Reih’ und Glied» har Spielhagen givet Leos Agitation Traditionerne
fra Bondekrigens Tid (Die Bundschuh) til Baggrund. Han voxer op med
Fortællinger om Kampene da. Det er rigtigt, ja fortræffeligt følt og
tænkt af Digteren; thi saasnart henimod 1848 socialistiske
Reformforslag kom til Orde i Tyskland, vaktes strax Erindringerne om de
voldsomme Klassekrige, som Reformationen havde givet Stødet til og
forgjæves stræbt at beherske. Et Blik paa disse indreKampe, saaledes
som disse opfattedes af de tyske Revolutionære i 1848—50, er nødvendigt
for at se den moderne sociale Revolutions Forhold til sit historiske
Præcedens og dens Stilling til sin historiske Baggrund.

Det radikale Partis Opfattelse af Reformationstiden var i 1848 denne:
Der existerede i hin Tidsalder tre store Lejre: den konservativt
-katholske Lejr, den borgerligt-moderate lutherske Reform og det
revolutionære Parti (Bønder og Plebejere) hvis Fordringer skarpest
udtaltes af Thomas Miinzer. Luther og Miinzer repræsenterede saavel ved
deres Lærdomme som ved deres Væsen og Optræden fuldstændigt hver sit
Parti. Da Luther 1517 først optraadte mod den katholske Kirke havde
hans Opposition endnu aldeles ingen bestemt Karakter. Skjønt den ikke
gik ud over det tidligere borgerlige Kjætteris Fordringer, udelukkede
den ikke en eneste videre -gaaende Retning og kunde det ikke. I første
Øjeblik maatte jo alle oppositionelle Elementer i Forening, den mest
afgjorte revolutionære Energi overhovedet sættes i Bevægelse og den
hele Masse af tidligere Kjætteri repræsenteres overfor den katholske
Rettroenhed. Ganske saaledes havde jo de liberale Bourgeois i 1847
kaldt sig revolutionære og Socialister og sværmet for Bondens og
Arbejderens Emancipation.Luthers kraftige Bondenatur gav sig i denne
forste Periode af hans Optræden Luft paa den ustyrligste Maade: «Hvis
deres (de romerske

Præsters) Raseri skulde have Virkning, saa tykkes mig, der gives
overhovedet intet bedre Lægemiddel derimod, end at Konger og Fyrster
greb til de voldelige Midler og engang gjorde Ende paa Legen med
Vaaben, ikke med Ord. Straffe vi allerede Tyve med Sværdet, Mordere med
Strikken, Kjættere med Ild, hvorfor angribe vi da ikke meget mere disse
skadelige Fordærvelsens Lærere, Paver, Kardinaler, Biskopper og det
romerske Sodornas hele Sværm med alleslags Vaaben og vaske vore Hænder
i deres Blod (und waschen unsre Hände in ihrem Blut)? > Men denne
første Hede varede ikke længe. Da det hele tyske Folk kom i Bevægelse,
da Bonder og Plebejere i hans Opraab mod Paverne, i hans Præken om den
kristelige Frihed saa Signalet til Rejsning mod deres Undertrykkere,
medens Magthaverne kun vilde bryde Hierarkiets Magt og berige sig ved
Konfiskation af Kirkegodserne, og da Luther maatte træffe sit Valg, da
tovede han, Kurfyrsten af Sachsens Protégé, den af fine Smigrere
omgivne ansete Lærer intet Øjeblik: han lod Bevægelsens folkelige
Elementer falde og sluttede sig til den borgerlige, adelige og
fyrstelige Gruppe. Opraabene til Udryddelseskrig modRom forstummede, og
han prækede nu som den tyske Nationalforsamling 1847 overfor Statskupet
den fredelige Udvikling og den passive Modstand.

Paa Huttens Indbydelse til at komme til ham og Sickingen paa Ebernburg,
Midtpunktet for Adelssammensværgelsen mod Paven og Fyrsterne svarede
Luther: «Jeg vilde ikke ønske, at man forfægtede Evangeliet med Vold og
Blodsudgydelse. Ved Ordet er Verden bleven overvunden, ved Ordet er
Kirken bleven opretholdt, ved Ordet vil den ogsaa omformes, og som
Antikristen har faaet sit uden Vold, saaledes vil han ogsaa falde uden
Vold.» Man ser at det er paa disse Ord Lassalle i sin «Franz v.
Sickingen» lader Hutten svare med Sværdrepliken. — Den Vending i
Luthers Liv, som her indtraadte, den hele Kjøbslaaen og Prutten om de
Institutioner og Dogmer, der skulde reformeres, den hele uskjonne
Diplomatiseren, Indrommen, Intrigeren ogAkkor-deren, hvis Resultat var
den Augsburgske Konfession, stod for de skuffede Radikale 1848 som en
Art Prototyp for alle de Overenskomstforsog og Kompromisser, hvortil de
som Tilskuere til de tyske Nationalforsamlingers Væsen havde været
Vidne. I den officielle Reformations spidsborgerlige Karakter saa de et
Analogon til de borgerlige Partiers Forsog paa at lavere sig frem
mellem Radikalisme og Restauration.Men ogsaa til Bourgeoisiets
reaktionæreOmslag fandt man i Reformationshistorien en Parallel: Da
Bondekrigen udbrød og det i Egne, hvor Fyrster og Adel for storste
Delen vare katholske, søgte Luther at indtage en mæglende Stilling. Han
angreb afgjort Regeringerne: de vare Skyld i Opstanden ved deres
Undertrykkelser; ikke Bønderne alene opbragte de imod sig, men Gud
selv; Opstanden var dog ganske vist ogsaa syndig og imod Evangeliet,
derfor raadede han begge Parter til Eftergivenhed og Forlig. Men da
Opstanden trods disse velmente Mæglingsforslag udbredte sig hurtigt,
endog forplantede sig til protestantiske Lande og rask voxede den
borgerlige Reform over Hovedet, da Insurrektionens mest besluttede
Afdeling under Miinzer opslog sit Hovedkvarter i Luthers nærmeste
Nærhed i Thiiringen, da der endnu kun behøvedes et Par heldige Kampe og
Tyskland stod i Flammer, da tænktes der ikke paa Mægling mer. Overfor
Revolutionen var alt gammelt Fjendskab glemt og Fyrster, Adel, Præster,
Luther og Pave forenede sig <imod Bøndernes morderiske og røveriske
Bander» : " Man skal knuse dem, myrde dem, stikke dem, hemmeligt og
offentligt, hvo som kan, som man slaar en gal Hund ihjæl,» raabte
Luther. 'Derfor kjære Herrer, frelser her, redder der, stikker, slaar
og slagter, hvoaf jer som kan! Dor Du selv derved, saa Held Dig,
saligere Død kan Du aldrig dø. s 11 Han hævdede, at man skulde kun
ingen falsk Barmhjærtighed have med Bønderne, med hvem selv Gud ikke
havde nogen Barmhjærtighed. Siden hen vilde Bønderne selv sige Tak,
naar de maatte give den ene Ko hen for at fortære den anden i Fred.
«Lad kun Bøsserne husere iblandt dem, de drive det ellers tusinde Gange
værre.» — Var der, spurgte man, stor Forskjel paa dette Sprog og paa
det, Tysklands og Frankrigs forhen socialistiske og filantropiske
Bourgeois talte , da Proletariatet efter Martsdagene fordrede sin Andel
af Sejrens Frugter? Junidagene i Paris 1848, da Arbejderne i tusindvis
skjødes sønder og sammen med Kardætsker stode, som Kommentar til denne
Text.

Luther havde givet den plebejiske Bevægelse et mægtigt Redskab i
Haanden ved Bibeloversættelsen. Han havde stillet Billedet af de første
Tiders beskedne Kristendom overfor Lenstidens hovmodige Kristendom og
Bønderne havde benyttet dette Redskab. Nu vendte Luther Bibelen imod
dem og sammenstillede ud af den en sand Dithyrambe over den af Gud
indsatte Øvrighed: Fyrstevæsenet af

Guds Naade, den passive Lydighed, selv Livegenskabet blev sanktioneret
med Bibelen. Ikkeblot Bondeopstanden men ogsaa Luthers egen Rejsning
mod gejstlige og verdslige Autoriteter var herved fornægtet. Havde man
ikke paa ganske lignende Vis i 1848 skudt Oprørerne ned og sat dem i
Tugthuset i Kristendommens Navn, det vil sige stöttet paa en Religion,
der i sin Spire var kras Kommunisme?

Overfor Luther stod den plebejiske Revolutionær Thomas Mtinzer, hvis
Fader var dod i Galgen som Offer for en Adelsmands Vilkaarlig-hed. Hans
Lærdom i Datidens Theologi havde skaffet ham Doktorgraden, men
ligefuldt behandlede han Kirkens Dogmer og Ritus med største Foragt.
Han afskaffede, længe før Luther vovede at gaa saa vidt, det latinske
Sprog fuldstændigt ved Gudstjenesten. Fra først af gjaldt hans Angreb
kun Kieresiet og som Luther opfordrede han til Angreb med Sværdet, men
hans theologisk-filosofiske Doktrin angreb ikke blot Katholicismen, men
Kristendommen overhovedet. Han lærte under mystiske Former en næsten
moderne Pantheisme og forkastede Bibelen ikke blot som eneste men som
ufejlbar Aabenbaring. Den egentlige levende Aaben-baring var Fornuften,
der havde existeret til alle Tider og hos alle Folk, den hellige Aand,
hvorom Bibelen taler, var Fornuften selv, Troen var ej Andet end
Fornuftens Liv i Mennesket,og derfor kunde ogsaa Hedninger have Troen.
Ved denne Tro blev Mennesket guddommeligt og saligt, Himlen var intet
Hinsidigt, Guds Rige var at oprette allerede her paa Jorden; ligesaa
lidt gaves der nogen anden Djævel end Menneskenes onde Drifter og
Begjærligheder, Kristus var et Menneske som vi og Nadveren et simpelt
Erindringsmaaltid. Hertil svarer et socialt Program: Et Samfund uden
Klasseforskjelle, uden Arveret og uden nogen for dets Medlemmer fremmed
Statsmagt.

Miinzers Brud med Luther og hans Parti var alt længe tilstede. Luther
havde nødtvungen maattet antage mange Kirkereformer, som Miinzer uden
at sporge ham havde indfort, og allerede i Foraaret havde Miinzer
skrevet til Melanch-ton, at han og Luther slet ikke forstode
Bevægelsen, men søgte at kvæle den under deres bibelske Bogstavtro.12
Opfordringer fra Luther til at indlade sig i theologisk Disput med ham,
afslog Miinzer, men svarte, at var Luther op-rigtig, saa skulde han
anvende sin Indflydelse til at bringe Chikanerne mod Miinzers
Bogtrykkere og Censuren af hans Skrifter til at ophøre, for at Kampen
uhindret kunde udfægtes i Pressen. Nu traadte Luther offentlig op som
Denunciant imod ham. I sit'Brev til Sachsens Fyrster «mod den oprørske
Aand» erklærede

Chan Miinzer for et Satans Redskab og opfordrede Fyrsterne til at
skride ind og jage ham ud af Landet.13

Paa en lignende Maade havde i den franske Nationalforsamling for og
under Louis Bona-partes Præsidenttid den saakaldte liberale Majoritet
fornægtet sin P'ortid. Den havde bestandig kun udtordnet et eneste Ord
imod Minoriteten: «Socialisme». For socialistisk blev selv den
borgerlige Liberalisme erklæret, for socialistisk den borgerlige
Oplysning o. s. v. Det var socialistisk at bygge en Jernbane, hvor der
allerede var en Kanal og det var socialistisk at forsvare sig med en
Stok , naar man blev angrebet med en Kaarde. «.Bourgeoisiet havde,
siger Marx,14 «den rigtige Indsigt, at alle Vaaben, som det «havde
smeddet mod Enevælden, vendte deres «Spidser mod det selv, at alle
Dannelseselementer, «som det havde avlet, rebellerede mod dets egen
«Civilisation. Men hvad det ikke begreb, det «var den Konsekvens, at
dets eget parlamentariske Regimente, at dets politiske Herredomme
«overhovedet nu ogsaa som socialistisk maatte »forfalde til den
almindelige Fordømmelsesdom. «Naar det i ethvert Livstegn, Samfundet
gav, saa' Roligheden udsat for Fare, hvorledes kunde «det da i Spidsen
for Samfundet stille Uroens i Regimente, det parlamentariske Régime,
der«efter en af dets egne Taleres Udtryk lever i «Kampen og af Kampen ?
Det parlamentariske Regimentelever af Diskussionen, hvorledes skal <det
da kunne forbyde Diskussionen? Talerkampen paa Tribunen fremkalder
Kampen mellem Pressebenglerne, den debatterende Klub i Parla-•< mentet
fuldstændiggjor sig nødvendigvis ved «debatterende Klubber i Saloner og
Kroer «naar I spille Violin paa Statens højeste Tinde, «kan I da undre
Jer over at de danse nedenunder? — Idet altsaa Bourgeoisiet nu gav sig
til at forkætre alt det som socialistisk, hvad «det tidligere havde
fejret som liberalt, tilstod det, at dets egen Interesse bod at fritage
det <for Selvregeringens Fare for blot at gjenoprette «Roligheden i
Landet.» — Anvendelsen af de franske Forhold paa Tyskland ligger nær,
Anvendelsen af Luthers Forhold paa det tyske Bourgeoisies Optræden i
hin kritiske Tid følger ikke mindre af sig selv.

Man folte sig som levende i en Periode, der tog Reformationstidens
Arbejde op paany. I theologisk Henseende blev Reformationen fortsat af
Strauss ogFeuerbach, i politisk og social Pienseende mente det
demokratiske Parti at gjenoptage dens ufuld-forte Tanker og Planer. Men
Partiet lærte altfor lidt af Reformationen. Det glemte, at naar den var
lykkedes, saa var det netop sket, fordi denvar begrænset og bornert
saavel i sin Fornægten som i sin Slutningsmaade, og fordi den skjønt
udgaaet fra en stærk og levende sædelig Følelse havde forstaaet at
bringe de politiske Lidenskaber og Magter over paa sin Side. Den havde
sejret i Duellen, fordi den til Sekundant havde de Mægtiges politiske
Interesse. Revolutionen 1848 var derimod rent idealistisk og abstrakt
radikal. Den vilde med ét Slag forvandle Alt. Derfor er det at de gamle
Socialister» Marx og Engels se tilbage til Bondekrigene og forherlige
dem. Lassalle tiltrækkes som de af disse Krige, men betragter dem med
større Aands-overlegenhed og med et mere historisk Blik. Han bemærker,
at Bønderne, bundne som de vare til Middelalderens Ideer, satte
Grundbesiddelsen, Middelalderens økonomiske Princip, som Betingelse for
Delagtighed i Statsmagten, medens det end ikke faldt dem ind, at
Mennesket blot som Menneske kunde have en Ret til at deltage i Statens
Regering. Og i Modsætning til Marx og Engels dvæler nu Lassalle i sine
Studier med Forkjærlighed ved Datidens aristokratiske Opstand,
Adelsrejsningen under Si-ckingen, og det er af hans Studier i denne
Retning at hans Drama «Franz v. Sickingen» fremgaar. Til dette for
Lassalles Psykologi saa vigtige Dokument maa vi derfor kaste endnu et
Bliktilbage. I Fortalen hertil berører han den Vildfarelse, at den
reformatoriske Bevidsthed skulde være mere eller mindre skabt af
Luther. Han viser at den ikke blot existerede forud for Luthers Tid,
men ogsaa var opfyldt af en fra Videnskabernes Gjenfødelse stammende
fri menneskelig Begejstring, der først af Luther blev inddæmmet i den
ensidige theologisk-dogmatiske Retnings snævre Flodleje, at fremdeles
denne forud fer Reformationen existerende reformatoriske Bevidsthed var
større, videre, mere fri og human end dens eget Produkt Reformationen.
I et Brev fra Hutten til Grev Nuenar om Luthers første Optræden hedder
det f. Ex.: «De begynde at tilintetgjore hinanden indbyrdes. Du har
maaske endnu ikke hort, at i Wittenberg i Sachsen et Parti har rejst
sig mod Pavernes Anseelse, medens et andet forsvarer den pavelige
Aflad. Fra begge Sider forsøges alt Muligt og strides af alle Kræfter,
Anførerne for begge Partier ere Munke og begge skrige, hyle, klage saa
højt de kunne. Nylig have de endog begyndt at skrive. Nu blive
Paragrafer, Nogler og Artikler trykte og udbredte. Saaledes haaber jeg,
at de gjensidigt ville odelægge hverandre: (s i c spero fiet Jit mutui
interitus causas sibi invicem præbeant). Da nylig en Tiggermunk
fortalte mig herom, svarede jeg: Æder hinanden op begge Parter, saa
ingenaf jer bliver tilbage; (consumitc ut consumamitii invicem) thi jeg
ønsker at vore Fjender maa sønderrive og fortære hinanden.»

Det er da ikke den theologiske, men den ethiske og politiske Reform som
de to Helte i det Lassalle’ske Stykke, Hutten og Sickingen
repræsentere, og for at Intet skal mangle i Stykkets Præformeren af
Digterens senere Skjæbne ender Ulrich med at slutte sig til
Bondeopstandens Formænd og med at overtale Franz til at stille sig i de
oprorske Bønders Spidse.I Foraaret 1862 gled Dagene, arbejdsomme og
tankerige, endnu hen uden feberagtig Hast eller Uro i det meget omtalte
Hus i Bellevue-strasse. Den lille Vinterhave, der var fuld af smukke og
sjældne Planter, sendte fredeligt sin Duft ind i de tilstødende
Værelser; de smukke legemsstore Statuer af Marmor og Alabast, der stode
og toge sig ud mod de tunge Fløjls-portierer, syntes ikke at befinde
sig i nogen Disharmoni med Ejerens Levevis og Færd. Spejlene,
Bronzerne, de japanesiske Vaser, de moderne Malerier paa Væggene, de
gamle Papyrus - Ruller og Folianter i Bibliotheket dromte ikke om, at
man ret snart skulde bebrejde deres Besidder dem som en Luxus, han
burde uddele i Grams, saa lidt som de anede, at den Tid var
nærforestaaende, da de skulde splittes for alle Vinde

Om Aftenen samledes endnu de gamle Venner og Bekjendte: Franz Duncker,
Fremskridts-manden, Volkszeitungs Besidder, der snart skulde blive til
en Uven, Botanikeren Prietzel, en Ven fra Ungdomsaarene af dem, som
ingen Mand slipper, Ziegler, den fordums Overborgmester fra
Brandenburg, den gamle naive og uforfærdede Krigsdigter Scheerenberg,
Martiny, Lothar Bueher og Boeckh og v. Pfuel og de Andre. Undertiden
satte den livfulde, letbevægelige Hans von Biilow sig ned ved det
prægtige Flygel, og Liszt’s Kompositioner fyldte de hoje Rum.

Der blev lét meget, lét i Studereværelset, hvor Lassalle netop havde
kastet Pennen, saa træt af i Sætterens«; Navn at føje sine sprudlende
Randgloser til Julian Schmidts aandløse, klæbrige Prosa, saa Lothar
Bueher under Navn af Sætterkonen» maatte foje den sidste Trediedel til
Brochuren. Man læste dem højt, de overgivne Indfald, der have bragt den
arme Julians gyldne Ord om Grækenlands syv Vise til Efterverdenen; man
nød hans Dybsind om «Schwabenspiegel , den berømte, middelalderlige
Lovbog som han holdt for en nytysk Samling Uskyldslyrik, man lo ad hans
Alvorsord om Faust, Virtuosen

uden ideelt Indhold , ad hans dumme Taage-fraser om Fichte og om Hegel.
Og der blev lét i Dagligstuen, sagt Vittigheder og Spottegloser om det
da lige under Schulze-Delitsch konstituerede «Fortschrittspartei. :
deHerrer havde ikke engang havt Courage til at kalde sig «Demokrater»
og hvad i al Verden troede de vel at kunne gjælde for eller at betyde,
hvis de ikke var det?

Dog endnu var Bruddet ikke indtraadt mellem Lassalle og de Liberale;
det var paa Nippet til at ske, men det var ikke ulægelig Virkelighed.
Dette forklarer, at han netop i hine Dage modtog en ærefuld Opfordring
fra en af de højest dannede, halvvejs officielle Kredse i Berlin — den
eneste offentlige Paa-skjønnelse, der fra det gode Selskabs Side i hans
Levetid blev ham vist. «Det filosofiske Selskab» i Berlin havde i sin
Tid optaget ham i sin Midte uden Ballotation, da han som Forfatter af <
Heraklit betragtedes som selvskrevet Medlem. Nu blev han opfordret til
at holde Festtalen ved den Højtidelighed, som dette Samfund og den
videnskabelige Kunstforening den 19de Maj 1862 vilde foranstalte til
Fichte’s Minde.

Man kan ikke nægte, at Lassalle 1 sit P'oredrag «Die Philosophie
Fichte's und die Be-deutung des Deutschen Volksgeistes: skilte sig

glimrende ved sit vanskelige Hverv. Saa strængt videnskabeligt som
Foredraget er, saa meget det end meddeler paa det knappest mulige Rum,
er det dog lysende klart og præget medden ædle Simpelheds Stempel. Hvor
aandfuld og sand er ikke f. Ex. den Illustration, Lassalle giver af den
Kant’ske Fornuftkritik, der i Kraft af Selvbevidsthedens Overlegenhed
slaar den objektive Verdens Fasthed i Stykker og som fra disse Stykker
kun ser sit eget Gjenskin lyse sig imøde, idet han citerer følgende
Sted af Goethes Faust.

«Kant’s titaniske Aand», siger Lassalle, «er i Sandhed hin Faust, hvem
Aandekoret til-raaber:

Weh! Weh!

Du hast sie zerstört Die schöne Welt Mit machtiger Faust,

Sie stiirzt, sie zerfällt!

Ein Halbgott hat sie zerschlagen, Wir tragen

Die Trtimmer ins Nichts hiniiber, Und klagen

Ueber die verlorene Schöne,

Mächtiger

Der Erdensöhne,

Prächtiger,

Baue sie wieder,

In deinem Busen baue sie auf!

Nøjagtigt som Digterens Længselstoner til-raabte Faust det, byggede han
denne Verden op — i sit eget Bryst. Og Tysklands Aand bærer,idet den
bygger denne Verden op paany ud af sit eget Indre, Navnet: Fichte.»

Dog ikke paa Filosofen men paa Patrioten Fichte lagde Lassalle sit
Foredrag an. Han fejrede Fichte som den begejstrede Forklarer af den
tyske Aand og den profetiske Forkynder af Tysklands Enhed. Kjærligheden
til denne Tanke, Troen paa den var jo det sidste Baand mellem ham og
hans Landsmænd af samme Stand. Han klyngede sig hin Aften til den som
til det sidste Fællesskab mellem ham og hans politisk liberale,
videnskabeligt dannede Medborgere.

Det var forgjæves. Hans Anskuelser vare allerede kjendte, han selv
forhadt. Under Fore-draget blev han uafbrudt forstyrret, Dørene bag
Taleren bleve stadig slaaede op og i; man lagde med Ostentation sin
Utaalmodighed for Dagen efter at komme tilbords, og Slutningen af den
mesterlige Tale blev kun hort af et Mindretal. Saaledes trængtes han
formelig ud af den liberale Borgerstands Midte.

Det Foredrag om Forfatningsvæsen, som Lassalle havde holdt i Berlin,
havde henledt Arbejdernes Opmærksomhed paa ham. Endnu mere vaktes deres
Opmærksomhed ved det Foredrag om Sammenhængen mellem den nuværende
historiske Periode og ArbejderstandensIdé, som han 12te April 1862
holdt i en Ber-liner-Haandværkerforening i Oranienburger-For-staden.
Saaledes skete det, at da i Begyndelsen af 1863 en Centralkomité
traadte sammen i den Hensigt at sammenkalde en almindelig tysk
Arbejder-Kongres i Leipzig faldt de af Fremskridtspartiet stærkt søgte
men nu tvivlraadige Førere paa at henvende sig til Lassalle med en
Opfordring til at udtale sig om den Bane, det efter hans Anskuelse
vilde være rigtigst og for-delagtigst at slaa ind paa.

Han sendte en «Aaben Svarskrivelse» til Komiteen, hvori han med stor
Klarhed og Skarphed fremstillede sit Schulze-Delitsch's stik modsatte
Program, hans Ord gjorde et uimod-staaeligt Indtryk og kort derefter
var den almindelige tyske Arbejderforening dannet.

Det vilde være Tidsspilde at udvikle hans økonomiske Grundtanker i den
kronologiske Orden, hvori de bleve fremsatte af ham i Agitationstaler
og under Processer. Jeg giver her en sammentrængt Oversigt over dem,
som de forekomme spredte i alle hans Skrifter.

Som ægte Hegelianer ser Lassalle den tilbagelagte Del af
Verdenshistorien delt i tre Epoker, af hvilke de to første danne
Modsætninger, medens den sidste forener de blivende Elementer i begge.
Han viser, at al historiskUdvikling er udgaaet fra et Fællesskab og at
uden et saadant slet ingen Kultur havde kunnet danne sig. Den hele
Oldtid og Middelalder sogte den menneskelige Solidaritet eller det
menneskelige Fællesskab i Bundethed og Underkastelse. Den franske
Revolution af 1789 og den af den beherskede historiske Periode søgte
Friheden i Oplosning af al Solidaritet og alt Fællesskab, skjønt Frihed
uden Fællesskab er Vilkaarlighed. Den nye Tid endelig, der efter hans
Opfattelse daterer sig fra 1848, søger Solidariteten i Friheden. I
Parenthes bemærket er det interessant at iagttage hvor lidet en
filosoferende Historiker af Hegels Skole lader sig skræmme af, til
Bedste for to hinanden supplerende Kategorier at inddele
Verdenshistorien i trende lige betydningsfulde historiske Tidsrum, af
hvilke det ene varer en fem eller sex Tusind Aar, det andet ikke fuldt
tredsindstyve. Det synes naturligere i Udviklingen efter 1848 at se en
Fortsættelse af den 1789 begyndte end at overdrive Modsætninger og til
Bedste for den Hegelske Trilogi og Begrebets Omslag at lade den anden
Verdensperiode have et saa stakaandet Forlob.

Lassalle har derfor ikke mindre Ret til at gaa ud fra den menneskelige
Solidaritet som fra et Faktum. Han slutter, at- den vel lader sig
miskjende, men ikke ophæve, og at naar Sam-fundsindretningerne ikke
anerkjende og ikke regulere den, saa existerer den ligefuldt, kun at
den da kommer som raa Naturmagt og spiller Boldt med den Enkelte, der
staar henvist til sig selv. Samfundssammenhængen (Konjunkturerne)
tilslynger da den Ene Rigdom, styrter den Anden i Armod og leger med
den Enkeltes Arbejde og Flid. Han hævder derfor, at de, der ville
indskrænke og overvinde denne Tilfældighed langt fra at ville ophæve
den Enkeltes Frihed og Ansvar, lige omvendt ville give denne Frihed
Plads til paa fornuftig Maade at gjore sig gjældende. Hovedulykken nu
er efter hans Opfattelse, at medens de gunstige Konjunkturer i Regelen
kun have en yderst ringe og forbi-gaaende Indflydelse paa
Arbejderstandens Vil-kaar, falde derimod de ugunstige Konjunkturer med
knusende Magt tilbage paa den Ubemidlede. Umiddelbar Forringelse af
Lønnen, formindsket Beskjæftigelse, fuldstændig Arbejdsstandsning ere
de Slag, som de ugunstige Konjunkturer og den ved Spekulanternes
begjærlige Konkurrence hidforte Overproduktion bringe til at falde paa
Arbejderens Ryg.

Den i Frankrig af Bastiat, i Tyskland af Fremskridtspartiets Forer
Schulze-Delitsch repræsenterede økonomiske Retning havde betragtet den
gjensidige Ombytning og Tilbytningaf det Frembragte som Økonomiens hele
Hemmelighed. Herimod gjør Lassalle med Styrke gjældende, at det
menneskelige Samfund og det menneskelige Arbejde jo i vore Dage ikke
bestaar i at Menneskene leve hen ved Siden af hinanden og kun ombytte
deres individuelle Arbejdsprodukter, men at Produktionen er en fælles,
kooperativ, — sker ved Fleres strængt i hverandre indgribende
Virksomheder, hvorimod Distributionen (Fordelingen af de frembragte
Produkter) ikke er fælles, men individuel o: Produktet gaar ikke blot
som Gjenstand, men ogsaa som Værdi over til at være Foretagerens
individuelle Ejendom. Det bliver da Foretageren, der gjør sig Arbejdet
personligt indbringende, idet han affinder samtlige Arbejdere, der i
Forening have bragt Produktet tilveje, efter den Lønningslov, der under
disse Omstændigheder maa udvikle sig, nemlig den, der spiller en saa
afgjørende Rolle i Marx’s Værker og Lassalles Agitation, den kun af
Lassalles Døgnmodstandere rask væk benægtede, men af alle ansete
Økonomer indrømmede Ricardo’ske Regel, at Lønnen gjennemsnitlig vil
være reduceret til hvad der efter det paagjældende Folks Livsvaner er
absolut nødvendigt til at friste Existensen og forplante Slægten. Om
dette Punkt vil den virkelige Dagløn gravitere i Pendul-svingninger
uden nogensinde ret længe hverken at kunne hæve sig derover eller synke
derunder. Det er altsaa det i vore Dage bestaaende gjen-nemgaaende
Fællesskab i Frembringelsen i Forening med denne yderliggaaende
Individualiseren i Fordelingen, der efter Lassalles Anskuelse udgjør
den dybe Modsigelse i det moderne Samfund.

Den patriarkalske Ombytningsøkonomi havde skildret Forholdet saaledes,
som om Enhver nærmest producerede til sit eget Forbrug og saa idyllisk
omtuskede dem af sine Frembringelser, han ikke selv havde Brug for, mod
de Andres Produkter. Lassalle spørger spydigt, om Sørge
-modemagazinerne maaske nærmest arbejde for Dødsfaldene i Besidderens
egen Familie og saa, hvis disse kun forefalde sparsomt, omtuske hvad
der bliver tilovers af Sørgetøj mod andre Gjenstande ?

Den samme økonomiske Skole havde sat den Lære i Omløb, at det at lægge
op, at spare, var Kapitaldannelsens eneste Kilde; Lassalle godtgjør,
hvor uforstandig den Antagelse er, at noget rent Negativt som Sparen,
Ikke-Fortæren skulde kunne være Kilde til den statsøkonomiske
Kapitaldannelse. Hvilke Arbejdsprodukter, spørger han, kunne
overhovedet fortæres, hvilke kan man overhovedet lade væreat spare?
Korn, Kjød, Vin og lignende Spise-og Drikkevarer. Og disse Ting, som
kunne fortæres, maa endog i Almindelighed mere eller mindre snart
fortæres, da de i Reglen ikke taale at «spares» ret længe. Men kaster
man nu et Blik paa de andre Arbejdsprodukter, hvoraf det nuværende
Samfunds Kapitalrigdom især bestaar, altsaa f. Ex. Dampmaskiner,
Agerdyrkningsredskaber, Huse, Raamaterialer af enhver Art som
Jærnstænger, Kobberklumper, Teglstene, Stenblokke, lade disse sig da
fortære eller «ikke spare» ? og er det fornuftigt saa ivrigt at
bekranse Kapitalisterne for den Fortjeneste, at de ikke have sat alle
disse Dampmaskiner, al denne Guano, alle disse Jærnklumper og
Stenblokke tillivs? Eller vil man fremhæve, at de ikke have solgt dem?
Men for den, der vil tale om Statsøkonomi og ikke om Privatøkonomi gjør
det selvfølgelig Intet til Sagen, om en Ting tilhører Per eller Povl.
Det er kun en Misforstaaelse af Adam Smith’s hundrede Aar gamle
Definition af Kapitalen som ophobet Arbejde, der har ført til
Sparings-Theorien.

Istedenfor de uvidenskabelige Forsøg paa at fremstille Kapitalen som en
evig Naturnød-vendighed, stiller da Lassalle sin Undersøgelse af,
hvorledes i Virkeligheden Kapitaler historisk ere opstaaede.

G. Brandes: Lassalle.I Oldtiden kunde den, der havde hundrede Slaver
meget godt fortære Produktet af tredsinds-tyve Slavers Arbejde og
ophobe de fyrretyves. Det var ikke desmindre ingen Sparen. I
Middelalderen kunde Herren paa samme Vis ophobe sine Livegnes Arbejde.
Det var heller ingen Sparen. Saa kom Revolutionen af 1789 og Arbejdet
var retligt erklæret for frit. Men man kan som bekjendt ej begynde
noget Arbejde uden Arbejdsredskaber og uden Midler til Selvopholdelse
under Arbejdet, det vil sige uden forudgjort Arbejde o: Kapital, og
Følgen heraf er den, at Arbejderen ligesaa vel nu som tilforn maa
afgive til Herren alt det Udbytte af hans Arbejde, der gaar ud over,
hvad han behøver til Livets Ophold. Det tidligere gjorte, det døde
Arbejde, Kapitalen, undertrykker da det levende Arbejde i ethvert
Samfund, der som Nutidens arbejder under den frie Konkurrences og
Selvhjælpens Lov. * Arbejderens

* »Man har beskyldt os for at ville afskaffe den personligt erhvervede,
selvtilvirkede Ejendom, Ejendommen, der er Grundlag for al personlig
Frihed, Virksomhed og Selvstændighed! Hvorom taler man? Om den
smaaborgerlige, smaabondelige Ejendom, der gik forud for den
borgerlige? Den behøve vi ikke at afskaffe, Industriudviklingen har
afskaffet den. Og skaffer Arbejdet for Løn, Proletarens Arbejde, ham
Ejendom? Ingenlunde, det skaffer Kapital o: den Ejendom, der suger
Udbytte af Arbejdet for Løn. —eget Arbejdes Produkter slaa ham ihjel,
hans Arbejde fra igaar staar op imod ham, slaar ham til Jorden og raner
ham Udbyttet af hans Arbejde fra idag. Den vilde Indianers Arbejde
(hans Jagt) giver intet Overskud-, kun under Arbejdets Deling kaster
Arbejdet et Overskud af sig og Arbejdets Deling er kun mulig under
Forudsætning af tidligere foregäaet Kapitaldannelse. Det delte eller
forenede Arbejde og den deraf betingede Kultur var fra først af og
længe kun mulig under Form af Slavegjerning ved voldsom Underkastelse
og Forening. Men vor Tid, til hvis Opgave det hører at gjøre Ende paa
Slaveriet i dets forskjellige F'ormer, bør efter Lassalles Anskuelse om
end langtfra ikke gjøre Ende paa dette Forhold — derom er ikke Tale —
saa dog gjøre Begyndelsen til Enden.

Ved Frihed forstaar man under de nuværende borgerlige
Produktionsforhold den frie Handel, det frie Kjøb og Salg. Men falder
Sjakreriet, saa falder ogsaa det frie Sjakreri. I forfærdes over, at vi
ville ophæve Privatejendommen. Men i Eders bestaaende Samfund er
Privatejendommen ophævet for Vio af dets Medlemmers Vedkommende. Den
existerer netop derved, at den for ni Tiendedeles Vedkommende ikke
existerer. I forekaste os, at vi ville ophæve en Ejendom, der
forudsætter Ejendomsløshed hos det uhyre Flertal som nødvendig
Betingelse.»

Karl Marx: Kommunisten-Manifest 1848.Have Kapitaler nu saaledes
historisk ikke dannet sig ved Sparen og ligesaa lidt ved individuelt
Arbejde, saa danne de sig den Dag idag ligesaa lidt paa denne Maade. De
danne sig ved Samfundssammenhængen. Kapitalprofiten er saa langt fra at
være Løn for Savn, at den mangen god Gang opstaar uden at Kapitalisten
rører en Finger eller nægter sig den ringeste Nydelse, saaledes ved
Grundstykkers, ved Jernbaneaktiers Stigen. — Det var for at und-gaa
Indrømmelsen af, at Arbejdet alene skaber Værdier, at Bastiat opfandt
«Tjenesten» som økonomisk Kategori. Efter hans Lære er det ikke i det
til Gjenstandens Produktion nødvendige og fuldførte Arbejde at Værdiens
Produkt og Maalestok ligger, men i det Arbejde, der ved Gjenstandens
Overladelse «spares» Konsumenten, i hvilken Sparing netop »Tjenesten*
stikker. Lassalle spørger, om da en Jernbanedirektion som Pris for sin
Billet kan fordre en Sum, der svarer til den Møje, det Tidstab og de
Omkostninger, som den Rejsende havde haft, ifald han havde maattet
tilbagelægge Vejen til P"ods eller til Vogns.

I Modsætning hertil lærer Lassalle med Marx: Arbejde er Virksomhed og
altsaa Bevægelse. Men alle Kvanta af Bevægelse er — Tid. Opløsningen af
alle Værdier i Arbejds-kvanta og af disse i Arbejdstid er Ricardos
Fortjeneste. Al Værdi opløser sig da i den til Produktets
Tilvejebringelse nødvendige Arbejdstid. Er denne Arbejdstid nu
individuel Arbejdstid ? Naar Hensyn tages til Subjektet, der arbejder,
er den det; ser man hen til Gjen-standen, som tilvejebringes, er den
det kun i det Tilfælde, at jeg forarbejder reelle Nytte-gjenstande til
mit personlige Behov. Men tilvejebringer jeg Bytteværdier o:
Brugsværdier for Andre, da er det, jeg virkelig har tilvejebragt i mit
Arbejde alment Arbejde eller Samfunds-Arbejde. Det er da altsaa ikke
min individuelle Arbejdstid, men almen Samfundsarbejdstid, der er
rundet i Produktet og denne danner Maaisenheden for det i Produktet
rundne Kvantum. Men almindelig Samfundsarbejdstid har sin selvstændige
Tilværelse som — Penge. Penge er objektiveret Samfundsarbejdstid,
renset for det særlige Arbejdes individuelle Bestemthed (som
Knappenaale, Træ, Linned o. s. v). Kun ved et «Salto-mortale» ind i
Pengene godtgjør Varen sit Væsen som «objektiveret Samfunds-Arbejdstid
v. Say’s Sætning, at Produkter kun kunne ombyttes med Produkter, at et
Lands Kapital bestaar i Produkter, ikke i Penge og at Penge ikke er
Kapital, er en Sandhed, som bestaar deri, at der abstraheres fra alle
de virkeligekonkrete Bestemmelser i den økonomiske Proces. I
Virkeligheden ombyttes Produkter aldrig med Produkter men altid med
Penge og saalænge disse Produkter ikke have gjort deres Saltomortale
ind i Pengeformen, ere de ikke Kapital; de have Muligheden til at blive
det, men ikke mere.

Kapitalens Pulsslag, der gaar gjennem den borgerlige Produktionsproces,
afbrydes, og i denne Pause hedder Kapitalen Produkt. Kommer dens
Pulsslag atter i Bevægelse, saa ophæves Produktet og fortæres til
videre Produktion. Produktionen er altsaa en Strøm, hvis bevægende Magt
Kapitalen danner, og som i Produktet er bragt til at staa stille. Skal
Produktet atter blive til Kapital, saa kan det kun ské, idet det
udrives af sin faste Skikkelse og atter kastes ud i Produktionens Strøm
o: bliver ophævet som Produkt (det være sig som Levnets-middel eller
som Raastofsgrundlag for videre Arbejde). Der gives kun et eneste
Produkt, i hvilket dette Pulsslag aldrig intermitterer, men altid er
tilstede med Blodets levende Varme — det er Pengene. De ere altsaa
Kapitalen i egentligste Forstand.

Man laante ganske vist allerede i Oldtiden og Middelalderen, men kun
til konsumti ve For-maal (o: for at forbruge det Laante). Heri laa,at
det at tage høje Renter, ja Renter overhovedet, ofte betragtedes som
noget Skjændigt; man gik ud fra, at et i blot konsumtiv Hensigt gjort
Laan, hvorved Laaneren altsaa ingenlunde blev rigere, ikke burde berige
den Laanende. Det ansaas med andre Ord for skammeligt at benytte sig af
et andet Menneskes Nød og Forlegenhed til at plyndre ham. Hos os
spiller derimod ikke dette Laan men Produktivlaanet Hovedrollen, hvor
Laanerens hele Trang er Trangen til at blive rigere, en Trang, som den
Laanende kjærligt deler med ham, og Laanet er da Et med økonomisk Andel
i Forretningsudbyttet. Den gamle Verdens Guld og Rigdomme vare kun
Kapitalfoster, ikke endnu Kapital. Under Middelalderens begyndende
Verdenshandel bliver Fosteret til Yngling, men forst efter at ved den
franske Revolution alle Hindringer for den frie Konkurrence ligge
sprængte, træder Kapitalen frem som et udviklet Væsen. Fra nu af ere jo
nemlig alle retslige Betingelser for Produktionen sunkne sammen til den
ene rent faktiske Betingelse at have det nødvendige Forskud til
Produktion, Kapitalen mellem Hænder. Medens Produkternes Pris i
Middelalderen tildels afhang af Producentens Beslutning — han kunde f.
Ex. holde paa en standsmæssig Vinding — bliver nu Produkternes Pris
bestemtved Frembringelsesomkostningerne. Thi under den frie
Konkurrences nivellerende Herredømme underbyder Enhver den Anden for at
rive Afsætningen til sig. Heraf en reel Fordel for Konsumenten:
Billigheden. Den opstaar og

muliggjøres kun ved den store Afsætning. Men denne nødvendiggjør atter
stor Produktion, alt-saa stort Forskud, stor Kapital. Følgelig har al
Kapital under denne Samfundsordning en nødvendig Tiltrækning til den
store Kapital, der opsluger de smaa Kapitaler.

Man kunde kalde Produktets Værdimaaler, o: de Kvanta af Arbejdstid, der
udfordres til dets Istandbringelse, for den borgerlige Produktions
Samvittighed. Men bliver nu end denne Samvittighed nødvendigvis
bestandig krænket (nemlig i Prisernes uafladelige Pendulsvingninger
mellem et Formeget og et Forlidet) saa har dette dog kun Betydning for
den enkelte Kapitalist. For Kapitalen selv udjævne disse
Pendulsvingninger hverandre. Som alle andre Varers Pris, saaledes
bliver da nu ogsaa Arbejdets Pris (Arbejdslønnen) bestemt ved Forholdet
mellem Tilbud og Efterspørgsel. Men enhver Vares Pris bestemmes ved
dens nødvendige Frembringelsesomkostninger. Hvad koster det at
frembringe en Arbejder ? Det sædvanlige nødtørftige Livsophold for ham
og Familie o: Ar-bejdets Frembringelsesomkostninger er lig Arbejderens
Frembringelsesomkostninger. Hvordan vilde det gaa de øvrige Falbydere
af Varer, ifald de ikke vare istand til at holde sig tilbage nogle Uger
i Træk overfor en til deres Pris ikke svarende Efterspørgsel?
Falbyderen af Varen: Arbejde er ikke istand hertil. Han maa sælge,
exekuteret af Sulten. Hvad der giver den borgerlige Periode dens
særegne Fysiognomi, det er Foretagerens kolde upersonlige Forhold til
Arbejderen som til en Ting, en Vare, der som enhver anden Vare paa
Markedet avles efter Loven om Produktionsomkostningerne. Det viser sig
da ogsaa ad denne Vej at den gjennemsnit-lige Arbejdsløn nødvendigvis
indskrænker sig til det i Folket efter dets Sædvaner for nødvendigt
ausete Livsophold. Alt Overskud af Arbejdsud-byttet ud over dette
falder altsaa paa Kapitalen i dens forskjellige Former — er
Kapitalpræmie.

I Arbejdets Uproduktivitet ligger følgelig Hemmeligheden ved Kapitalens
Produktivitet. I Forskjellen mellem de Arbejdskvanta, der betales i
Produkternes Pris paa den ene Side og Arbejdslønnen paa den anden Side
ligger saavel den paa Kapitalen faldende Profit — Kapital-præmien — som
Kapitalens Evne og Kraft til uafladelig at formere sig selv, denne dens
Produktivitet , som forst ved den frie Konkurrencekommer til
Gjemiembrud. Kapitalprofiten er ikke som man har sagt blot Lønnen for
Arbejdets aandelige Ledelse; man behover for at gjendrive denne Mening
kun at iagttage For-skjellen mellem den Lon, en Forretningsforer faar,
og Kapitalpræmien. Arbejdslønnen stiger ikke heller med Forøgelsen af
den aarlige Produktion; thi den storre Totalsum af Arbejdslon fordeles
da blot paa en større Arbejdermasse. Med andre Ord: Der gives efter
Lassalles Opfattelse under denne Ordning ingen Daler, o: ingen
Arbejderens Sveddraabe, der ikke imorgen avler Ardejderen en ny
ufrugtbar Sveddraabe og Kapitalen en ny Daler. Arbejdsredskabet
(Kapitalen) er her i sin Adskillelse fra Arbejderen blevet
selvstændigt, indsuger med sine Sugeror al Arbejdets Produktivitet og
indrømmer Arbejderen ikke mere end Erstatning for den Livskraft, der
nødvendigvis under Arbejdet er blevet fortæret, gjør altsaa Arbejdet
uproduktivt. Hvad er altsaa Kapitalen? Den er Arbejdsredskabet, der er
blevet selvstændigt, har byttet Rolle med Arbejderen, har nedsat ham,
den levende Arbejder, til dødt Arbejdsredskab og har udviklet sig selv,
det døde Arbejdsredskab, til levende Frembringer. Vil man have en
strængere Definition, da er Kapitalen det P'orskud af forud-gjort
Arbejde, der under Arbejdets Deling,under en Produktion, der bestaar i
et System af Bytteværdier, og under fri Konkurrence ud-fordres til
Producentens Livsophold i den Tid, som gaar hen til Produktet er afsat
til dets definitive Konsument, et Forskud, som har til Følge, at
Overskuddet af Produktionsudbyttet ud over dette Livsophold fordeles
til dem, der have ydet det. Det er da altsaa vel sandt, hvad
Modstanderne sige, at intet andet end menneskeligt Arbejde bliver
betalt i den definitive Betaling, men det betales vel at mærke ikke
Arbejderne, men indsuges af Kapitalsvampen. «Das Eigen-thum ist
Fremdthum geworden.»

Den reneste Aabenbarelse af den nuværende Samfundstilstand med dens
Usikkerhed og Uberegnelighed finder Lassalle derfor i Agiotagen og
Borsvæsenet, i Formuens Anlæg i Aktier, Stats-og Kreditpapirer
overhovedet. Ved enhver Begivenhed i Tyrkiet og Mexiko, ved Krig og
Fred, ja ved enhver offentlig Mening, enhver løgnagtig Depeche, ved
ethvert Laan i Paris eller London, ved Kornhosten i Missisippi og
Guldminerne i Australien, kort sagt ved enhver objektiv Hændelse, ved
lutter rent objektive Bevægelser i Samfundet som saadant, det være sig
paa det politiske, finantsielle eller merkantile Gebet, bliver daglig
paa Borsen de enkelte Indi-viders Vel og Ve forandret, nye Tilstande
for dem fastslaaede og bestemte. Lassalle spørger, hvorledes man vel
vil definere Socialismen? Dog sikket saaledes: Fordeling af Ejendommen
paa Samfundsvegne. Men denne Tilstand er netop den, som bestaar den Dag
idag. Hvad der hersker nu, det er anarkisk Socialisme under Skin af
individuel Produktion. Det som den regulerende Socialisme vil ophæve,
er altsaa ikke Ejendommen, men Anarkiet. Den vil netop først indføre
individuel, paa Arbejdet grundet Ejendom. 15

Om vi da ogsaa, siger Lassalle, helt vilde se bort fra den engang
opstaaede Kapitalejendom, der jo er opstaaet i retslig Overensstemmelse
med de bestaaende Tilstande, saa have vi dog i ethvert Tilfælde den
ubestrideligste Ret til at forme Fremtidens endnu ikke vordne Ejendom
til Arbejdsejendom ved en Omformning af Produktionen. Det gjælder da
ingenlunde om at bryde med Arbejdets Deling, denne Kilde til al Kultur,
men blot om paany at degradere Kapitalen til dødt og tjenende
Arbejdsredskab og dertil udfordres kun at man i den hele Produktion
ophæver de individuelle Produktions-Forskud, driver det allerede i
Forvejen fælles Samfundsarbejde med Samfundets fælles Forskudog
fordeler Indtægten af Produktionen til alle Deltagerne efter deres
Ydelsers Værdi.

Overgangsmidlet hertil, det lempeligste og mildeste af alle, er efter
hans Opfattelse Produktivassociationer med Statskredit.Man har her i et
Overblik det theoretiske Grundlag for Lassalles Polemik. Vi maa endnu
se hvilke særligt udsatte eller fremskudte Punkter i hans Theori det
var, som under Striden med Modstandere bestandig vare i Ilden og hvilke
af disse Punkter der vise sig uholdbare. Vi have holdt en hurtig Revue
over hans Tropper, vi maa nu se dem under Slaget med dets skiftende
Angreb og Forsvar.

Forste Stridspunkt: Lønningsloven.

I Spidsen for alle sine økonomisk Udtalelser stillede Lassalle strax
Lønningsloven, den af ham med Forkjærlighed saakaldte <grusomme,
jærnhaarde» Lønningslov. Han opfordrer Arbejderne til først og fremmest
at spørge Enhver, der taler om Forbedring af Arbejderstandens Kaar, om
han anerkjender denne Lov eller ej. Anerkjender han den ikke, er han
ingen Forhandling værd; thi Loven er anerkjendt af alle Videnskabens
Ordførere. Men anerkjender hanLoven, saa opstaar det andet Spørgsmaal:
hvorledes han tænker sig at kunne ophæve denne Lov?

Det var imidlertid langt fra at det daværende Fortschrittspartei med
dets økonomiske Repræsentant Schulze-Delitsch i Spidsen vilde indlade
sig paa Anerkjendelse af hin Lovs Existens. Aaben Fornægtelse, tvetydig
Benægtelse, Bortforklaring, Opsøgen af lave Motiver til Udtalelsen af
denne «Usandhed», Intet blev uforsøgt. Denne Fremgangsmaade lader sig
kun delvis undskylde ved de utilbørlige, overdrevne Konsekvenser, som
Lassalle uddrog af hin Lov. Han fremstillede det som noget for
Arbejderstanden Ejendommeligt og særlig Frygteligt, at dens Indtægter
til enhver Tid netop svarer til dens mest afgjorte Fornødenheder. Men
da Fornødenhederne altid voxe med de forøgede Indtægter, og da der
gives saare faa Mennesker, hvis Indtægt overhovedet overstiger deres
Fornødenheder synderligt, udtaler Loven hverken noget for Arbejderne
alene Karakteristisk eller noget, som i og for sig burde forfærde.
Istedenfor at fremhæve dette gav man sig til at behandle Grundsætningen
som Opspind. Med Rette siger Lassalle, at hans Fjenders Raseri efter at
han i sin «Offenes Antvvortschreiben» havde robet Loven, var
«grænseløst». Man talte mod ham som iOldtiden mod en Præst, der havde
forraadt Ceres’ Mysterier. «Havde mine Fjender været Romere,» siger
han, «saa havde de stødt mig ned paa aaben Gade som Patricierne engang
stødte Grachus ned. Men mine Fjender ere ikke Romere og derfor forsøgte
de at støde mig ned med Bagvaskelser istedenfor med Sværdet.»16
Lassalle var lige da bleven dømt til 4 Maaneders Fængsel paa Grund af
de rolige, rent historiske Udtalelser i hans «Arbejderprogram». Bladene
fortalte da nu snart at hans Optræden mod Bourgeoisiet havde sin Grund
i Haabet om derved at faa en mildere Behandling i Fængslet, snart at
han var Renegat, snart at han var et Redskab for Reaktionen, snart at
han var en uvidende Dilettant i Økonomien. Ikke desmindre lykkedes det
Ingen i mindste Maade at bortforklare Loven. Der stod da ikke andet
tilovers end den Udvej at erklære den for en økonomisk Naturlov, der
som saadan overhovedet ikke lod sig rokke. Denne sidste Udvej blev da
ogsaa forsøgt.

Lassalle paastaar, at som Følge af Loven alle Anstrængelser for at hæve
Arbejderstanden ved Hjælp af Sparekasser, Invalide-, Hjælpeeller
Sygekasser efter deres Natur ere og maa være absolut frugtesløse. Hvis
Talen er om at modvirke de mangeartede Ulykker, Letsindighed, Sygdom,
Alder o. s. v., hvorved enkelte Ar-bejdsindivider tilfældigvis eller
nødvendigvis synke under Arbejderstandens normale Niveau, da have disse
Indretninger deres relative om end underordnede Nytte. For Standen som
Stand betyde de Intet. Han betragter saa de af Schulze-Delitsch i
lignende filanthropisk Øjemed stiftede Konsum - Foreninger. Han
paaviser, at det ikke er som Konsument men som Producent, at Arbejderen
trænger til Bistand; thi som Konsumenter staa Alle allerede nutildags
nogenlunde lige; det gjælder da om at hjælpe der hvor Skoen trykker.
Han kaster sit Blik paa Kredit-og Raastofs-Foreningerne og bemærker at
da Industriens nødvendige Bevægelse dagligt mere og mere lader den
store Fabrikation fortrænge Haandværkerproduktionen, kunne disse
Foreninger, der i det Højeste sætte den ubemidlede Haandværker i Stand
til at konkurrere med den bemidlede, kun unyttigt forlænge Haandværkets
Dødskamp i dets Strid med Storindustrien.

Han gjor endelig opmærksom paa det Skuffende, der ligger i de atter og
atter anstillede Sammenligninger mellem Arbejdernes Stilling nu og i
foregaaende Aarhundreder, der. kun borteskamotere det egentlige
Spørgsmaal. Talen er jo ej om Arbejderens Stilling sammenlignet med
Arbejderens for 300 Aar siden, men om hans Stilling i Sammenligning med
Livs-

Saalidt som den vilde Kannibal føler noget Savn ved ikke at eje en
anstændig Frakke, saalidt følte før Bogtrykkerkunstens Opfindelse
Arbejderen noget Savn, fordi han ikke kunde forskaffe sig en nyttig
Bog. Det er paa Savnene det kommer an. Lassalle viser endelig, hvor
højst problematiske disse kulturhistoriske Tilbageblik ere, da de
stedse billigere Industriprodukter i langt ringere Grad forbruges af
Arbejderen end Levnetsmidlerne, der ingenlunde vise samme Tendens til
stedse stigende Billighed.

Da nu alle de gængse Betragtninger og Hjælpemidler lader Lønningsloven
urørt, ere de efter Lassalles Anskuelse uden Betydning for
Arbejderstanden som Stand. Tilbage staar da efter hans Synsmaade kun at
lade Staten gribe ind. Herimod var det saa, at Modstanderne med
forandret Taktik paaberaabte sig, at Lønningsloven var en Naturlov og
at mod en Naturlov turde Staten ikke kæmpe. Lassalles Svar var, som vi
allerede have set, at de økonomiske Love ikke vare Naturlove, men
historiske Love.

Og nu en kort Drøftelse af dette omstridte Punkt.

Ricardos Lære om Arbejdslønnen er denne: Enhver Ting har en naturlig
Pris og en v irke-ligPris, altsaa ogsaa Arbejdet. Den «naturlige»Pris
bestaar i den Arbejdsmængde, der udfordres til Frembringelsen af Sagen.
Er Sagen nu Arbejdet selv, saa bestaar Arbejdets naturlige Pris i de
Omkostninger, der udfordres til at frembringe en Arbejder d: i den Sum,
der nøjagtigt gaar med til hans og hans Families Underhold. Enhver
Tings «virkelige» Pris afhænger af Tilbud og Efterspørgsel men kan i
Regelen kun fjerne sig ubetydeligt og for kort Tid fra den naturlige
Pris. Hvad Arbejdet angaar, da vil vel stigende Efterspørgsel derefter
forbigaaende hæve Lønnen, men tillige bevirke større Tilstrømning af
Arbejdskræfter- ved formindsket Efterspørgsel fremkaldes paa Grund af
Arbejdernes Elendighed og derved forringede Tal atter en Stigning af
Lønnen.

Hvad nu selve det Punkt angaar, under hvilket Lønnen ikke lader sig
trykke ned, da afhænger det paa det Allernøjeste af den efter Sæd og
Skik til Livets P'ristelse og Forplantelse udkrævede Levemaade
(standard of life) hos Arbejderne i et vist givet Land til en vis given
Tid. Som Aarsager, hvorfor Lønnen ikke kan synke herunder, anfører
Lassalle i sin Svarskrivelse til Arbejderkomiteen: Udvandring,
Ægteskabernes Sjældenhed, Afholdenhed fra Avling af Børn og endelig den
ved-Elendigheden op-staaede Formindskelse af Arbejderbefolkningen.Af
disse Aarsager er den sidste den ene afgjørende. Thi Ægteskabernes og
Fødslernes

vel bekjendte Afhængighed af den almindelige Velfærd, særligt af
Kornpriserne, kunne ikke forklare Svingninger i Lønningsforholdet, der
forekomme i altfor korte Tidsrum til at den opvoxende Generations
større eller mindre Antal kan udøve nogen Indflydelse derpaa.
Udvandringerne og Vandringerne i det Indre af Landet ere kun en af de
Former, hvorunder Elendigheden ytrer sig. Denne bliver altsaa tilbage
som den eneste væsentlige Regulator.

At nu denne Lønningslov virkelig er haard, en Jærnlov, som Lassalle
kaldte den, vil den ikke benægte, der véd, hvilken Forskjel der er paa
de Bemidledes og de Ubemidledes Levetid og som forstaar, at om end
Mangelen kun engang imellem ihjelslaar, saa tærer den dog bestandig paa
Livskraften. Den næsten virker lige trykkende, om Befolkningens
Normallevemaade er en bedre eller en siettere; thi hvor Nivauet er
højere, der vil Arbejderen med Opofrelse selv af det Nødvendigste saa
længe som muligt holde fast ved de Dele af hans Standstilbehør der ere
synlige udadtil og som han betragter som ydre Symboler paa sin
Menneskeværdighed.

Visselig var det da en grov Fejl af Las-salles Modstandere at benægte
det Udsagn afham, som han havde saa let ved at bevise, nemlig at alle
videnskabelige Autoriteter vare enige om at betragte Lønningsloven som
givet. Ligeledes havde han Ret i at gjøre opmærksom paa, hvor skuffende
den Fremgaade var bestandig at sammenligne Arbejderens Stilling nu med
hans Stilling i gamle Dage. Men ikke desto mindre staar én Omstændighed
fast, der uden at tale imod Loven, dog umuliggjør de Konsekvenser,
Lassalle uddrog af den, nemlig den at Lønnen i de senere Aar faktisk er
stegen.

Loven udelukker ikke, at Arbejderne jævnsides med den ved
Civilisationens Fremskridt forogede Produktivitet kunne forbedre deres
Levevis, og den Omstændighed, at under de nuværende Samfundsforhold
Intet kan ophæve den, beviser altsaa slet ikke, at en Bedring af
Arbejdernes Stilling er umulig i det bestaaende Samfund. En saadan
Bedring er til Trods for Loven faktisk bragt til Veje og Lassalles
Optræden har været en i høj Grad medvirkende Aarsag dertil. Thi dette
Fremskridt skyldes dels Statens Indskriden imod de værste Misbrug, dels
Frygten for den truende Socialrevolution, dels den Sympathi , det er
lykkedes enkelte Dannede at vække for Arbejderspørgsmaalet, dels
endelig Arbejdernes Sammenslutning til Varetagelse af deres fælles
Interesser, lutterOmstændigheder, der fremmedes og i flere Tilfælde
først kaldtes tillive ved den Lassalleske Agitation.17

Andet Stridspunkt: Selvhjælp eller Stats-li j ælpr

Om de fordærvelige Virkninger af et Understøttelsessystem og om den
Styrke der ligger i Selvhjælpens Princip havde man i Tyskland, lige
siden man efter den forfejlede Revolution af 1848 saa hen til England
som Mønsterlandet været saa enig, at man ej kan undre sig over det
Skrig af Uvilje som Ordet Statshjælp fremkaldte. Lassalle svarer med 1)
at fremhæve Taabeligheden af uafladelig at tilraabe den enkelte
Arbejder, at han skal hjælpe sig selv. Den kapitalløse Enkelte er
hjælpeløs, og Raabet gaar ud paa det Samme som om man vilde tilraabe
En, der belæsset med 10 Centners Vægt var faldet i Vandet, at han
skulde blot svømme. Han fremhæver 2) at Statsinterventionen paa ingen
Maade udelukker den sociale Selvhjælp, at jeg ingenlunde hindrer En i
ved egen Kraft at bestige et Taarn, naar jeg laaner ham en Stige
dertil, at Staten ikke hindrer Ungdommen i at uddanne sig ved egen
Kraft, naar den holder Lærere, Skoler, Bibliotheker til den o. s. v.
Han viser 3) at Manchestermændene selv have været principløse nok til
at forlange Statshjæpsaasnart de ikke saa Udvej til at bjerge sig uden
den, nemlig for at forebygge Arbejdernes Udvandren under den
Bomuldsmangel, som fremkaldtes af den store amerikanske Krig. I disse
almindelige Punkter har han Ret. Ikke uden Sofisteri gaar han derimod
tilværks, naar han 4) forsøger at fremstille sin principielle
Hovedmodstander Schulze-Delitsch’s Foretagende, at indsamle en Kapital
hos Fabrikanterne, for at grunde en, endnu den Dag idag florerende
Bank, der skulde give de Arbejderforeninger, der virkelig fortjente
det, Kredit, som havde Schulze forladt sit eget Princip og antaget
hans. Schulze havde altid formuleret sit Princip saaledes, at naar de
mindre Haandværkeres og Arbejderes svage Kræfter ad Selvhjælpens Vej
forbandt sig solidarisk, saa vilde de ikke savne Kredit. Efter at han
have bredt et kæmpemæssigt Net af Foreninger med en Omsætning af mange
Millioner over hele Tyskland, afsluttede han sit System med hin Bank,
idet han paa denne Maade vilde lede den store Kapital ind i sine
vidtforgrenede Foreningers mindste Kanaler, og han udførte dette saa
strængt forretningsmæssigt, at endnu den Dag idag hin Banks Aktier høre
til de bedst noterede paa Berlinerbørsen, medens den af hans
konservative Modstander, Geheimeraad Wagner, Bismarcks Famulus,
grundede Industribank er forsvundenfra Kurssedlen. Lassalle har vel Ret
til at kalde det skamløst af Schulze at tilraabe Arbejderne: «Naar I
skulle vælge mellem Hr. Lassalle og os, saa behøve vi kun at sige: hist
Talemaader og her Kapital.» Men naar han spørger, om det ej er bedre at
modtage Hjælpen af Staten end som Almisse af enkelte Privatpersoner,
saa er det nødvendigt at minde om, at her ikke var Tale om Almisse, men
om en virkelig Forretning.

Hovedpunktet i hans Bevisførelse er dog det, at det uhyre Flertal af
Befolkningen er ubemidlet og at Staten i Virkeligheden ikke er andet
end Befolkningens Association. Hvorfor skulde da, tilraaber Lassalle
Arbejderne, Deres store Association, Staten, ikke kunne virke
befrugtende og fremmende paa Deres mindre Associationer? Ja den kan det
ikke blot, den maa det. Dens Opgave og Bestemmelse er netop at lette
Menneskehedens Kulturfremskridt. Det er dens Kald; dertil exi-sterer
den og har den altid existeret. Uden Statens Intervention ere hverken
Kanaler, Landeveje, Jærnbaner eller Telegrafer bievne indførte. England
udgav 20 Millioner Pund Sterling for Afskaffelsen af Slaveriet i sine
Kolonier. — Og staar det da nu engang fast, at den frie Konkurrence,
som vi have den, for den Ubemidlede betyder en Kamp med Negle og Tænder
imodKanoner og Geværer — hvorfor skulde saa ikke Staten ogsaa her kunne
gribe ind?18

Betragter man de to Stikord Selvhjælp og Statshjælp historisk, som de
opfattedes i Aar et 1863—64 i Tyskland, viser det sig, at begge lide af
en betydelig Uklarhed. Schulze-Delitsch havde, som alt berørt, i de
nærmest foregaaende Aar ud fra en ringe Begyndelse i sin Fædreneby
formaaet at bringe en sammenhængende Kjæde af Raastofs- og
Forskudsforeninger, grundede paa «Selvhjælp» istand, og i Forening
hermed stiftedes efterhaanden en Række af Arbejderdannelsesforeninger,
ledede i samme Aand. Denne Aand var en højst forskjellig fra den, der
raader i de paa virkelig Selvhjælp beroende engelske
Arbejderforeninger. Arbejderen hverken havde eller tog her noget
Initiativ, hans Stilling ordnedes, hans Dannelse lededes patriarkalsk
af Bedrestillede, i hvis Interesse det laa at forhindre den virkeligt
existerende Forskjel mellem Fabrikanternes og Arbejdernes Interesser
fra at blive til en Kamp, men at løse Modsigelsen ad frede-lig Vej.
løvrigt al mulig Sympatlii med Arbejderne, Forskudsforeninger til
Bedste for dem iblandt dem, der allerede besad en lille Kapital og
langsomt vilde hæve sig op over deres Stand, populære Foredrag om
Astronomi, Geografi, Naturvidenskab og Historie, Hvaler og
Elektriser-maskiner, ingen Politik. Af sig selv vilde Arbejderen da
slutte sig til det liberale Parti. Det var det, man kaldte «Selvhjælp«.
Thi derom var man fuldstændigt paa det Rene, at man ikke vilde have
Statshjælp for Arbejderne, «ingen Statshjælp ovenfra for ikke at styrke
det konservative Parti, ingen nedenfra tilkæmpet eller tiltrodset
Statshjælp, fordi man afskyede den demokratiske Selvfølelse hos
Arbejderne, der hertil var nødvendig.»13

Herimod var det saa, at Lassalle rettede sit Løsen «Statshjælp», der
gik ud paa at opfordre Arbejderne til for Alvor at hjælpe sig selv, men
dog paakaldte Staten som ordnende Magt. Vi have sét, hvad han i al
Almindelighed har kunnet sige til Fordel for Statens Indgriben og
hvorledes han hævder en positiv P'remmelse af Kul-turformaalene som
dens Opgave og Pligt. Det er et Punkt, hvorom nutildags tænkende
Mennesker af de forskjelligste Skoler ere enige med ham, men det skal
ikke nægtes, at denne Enighed ogsaa herskede i vide Kredse før hans
Tid. Ofte havde f. Ex. Schulze - Delitsch betonet denne Statens Opgave.
Kun om Grænserne for Statens berettigede Indgriben herskede og hersker
ogsaa nutildags Strid. Men det staar fast, at det har været et af de
mest frugtbringende Momenter i Lassalles Virksomhed, at han over-for de
ensidige Manchestermænd saa kraftigt betonede Statens Ret og Pligt. Vi
maa nu til Slutning kaste et Blik paa hans bestemte praktiske Forslag.

Tredje Stridspunkt: Produktionsforeninger med Statskredit.

Om en fra Staten udgaaende Arbejder-Organisation eller Noget, der i
ringeste Maade kunde ligne de (af Socialisternes Fjender) i Aaret 1848
i Paris oprettede Nationalværksteder, der mislykkedes og maatte
mislykkes, er der hos Lassalle ikke Tale. Han vil den individuelle

frivillige Association. Kun vil han, at Associationerne for overhovedet
at kunne opstaa skulle erholde den nødvendige Kapital ved en
Kreditoperation af Staten. Staten skal komme dem imode ved en
Kreditoperation, men den skal ikke «organisere» dem, ikke selv drive
Arbejde paa sin Bekostning og som Foretager, den skal omvendt ved sin
Kredit sætte Arbejderne i Stand til at organisere sig selv og arbejde
for egen Regning.

Ikke blot maa efter hans Projekt en Kreditforening omslutte samtlige
Arbejderassociationer, men en Assuranceforening maa desuden omslutte
samtlige Foreninger indenfor samme Fag og derved udjævne Tabene til det
Umærkelige. Kapitalens Risiko existerer altsaa ikke for
Asso-Gationerne, da Konkurrencen er udelukket. Sam-organisationen af
alle Associationer i Landet vilde mindst gaa saa vidt, at de gjensidigt
gave hverandre Underretning om den hele Produktions Tilstand og
Betingelser. I samtlige Associationers Forretningsboger vilde da ved
Hjælp af de til Undersøgelse af disse nedsatte Centralkommissioner det
sande Grundlag være givet for en videnskabelig Statistik af
Produktionsbehovet og dermed altsaa Muligheden til at undgaa
Overproduktion. Og selv saalænge dette Øjemed ikke var fuldstændigt
naaet, vilde Overproduktionen, da Associationerne ved deres kolossale
Midler vare hævede over Nødvendigheden af konkurrerende Sælgen, simpelt
forvandle sig til Forudproduktion. Herved vare Overproduktionens Kriser
sparede Samfundet. Og hertil kommer efter hans Opfattelse en uhyre
positiv Berigelse for Samfundet ad denne Vej. Enhver véd jo hvilke
Omkostninger der spares ved den store Produktion. Det er f. Ex. bevist
at man ved Koncentrering af Bagerierne i Sachsen i Fabriker med
uafbrudt Drift vilde alene i Brændemateriale spare mindst en Million
Thaler om Aaret. Lassalle hævder, at disse store Associationer ikke
alene vilde omforme Fordelingen, men ved Afskaffelse af den nu
bestaaende udstykkede Produktion forøge selve PYembringelsen i
uhørtGrad og at Verdensmarkedet derfor vilde tilhøre den Nation, der
først besluttede sig til at indføre denne sociale Omformning.

Til dette Lassalle’ske Fremtidsforslag er fremfor Alt at bemærke, at
det aldrig er faldet ham ind at udgive dette for Løsningen af det
sociale Spørgsmaal, og at han overhovedet aldrig har givet sig ud for
at kunne løse det. Atter og atter har han hævdet, at Løsningen er et
Værk, der kræver Menneskealdre, maaske Aar-hundreder. I sin Brochure
«Aaben Svarskrivelse» nævnte han end ikke Ordet «det sociale
Spørgsmaal», talte langt mindre om dets Løsning; imod Sligt stred, som
han i et Brev udtrykker det, «hans Samvittighed som Theoretiker». Hans
staaende Udtryk og Løsen var dette: Forbedring af de arbejdende
Klassers Stilling. Produktivassociationen med Statshjælp er hos ham kun
det nødvendige første Skridt paa den Vej, ad hvilken han anser det for
utvivlsomt, at Eftertiden vil og maa skride fremad.

Blandt det meget i Lassalles Grundanskuelse, der stammer fra Hegel og
bestiger Tronen med Bismarck, er ogsaa Overvurderingen af Staten som
den højeste sædelige Totalitet, i hvilken Individet kan gaa op. For
Lassalle med hans Magtkjærlighed var det Et, om den sociale Reform
paaoktroyeredes Samfundet fra oven af vedet Magtsprog eller om den
langsomt fuldbyrdede sig under saa stort et Maal af politisk Frihed som
muligt. Han var skjøndt Frihedselsker en Hersker natur, en befalende og
beskyttende Aand, der kun som det fjerne Maal vilde Massernes
Uafhængighed. Jeg tror ikke paa nogen Associations Livskraft, der ikke
ordner sig indenfra og ikke udvikler sig selvstændigt. En bureaukratisk
Organisation fra oven af vilde snarere kvæle end fremelske den
Uafhængighedsfølelse hos Arbejderen, hvorpaa det fremfor Alt kommer an.

Grundspørgsmaalet er, om der ved Produktivassociationen vilde blive
produceret saa uendelig meget mere end nu. Det er jo dog ikke saa meget
den mangelfulde Fordeling som den nødvendigvis indskrænkede Produktion
der er Skyld i det Tryk, der nu hviler paa de Ubemidlede, og kunne vi
ikke nu under Konkurrencens Braad, med den lange Arbejdstid og med
Arbejdernes tvungne Stilling producere mere end vi gjore, hvorledes
skulde vi da under den nye mindre strænge Ordning kunne frembringe det
Mangedobbelte? Skulde virkelig Koncentreringen alene kunne forandre
Produktionen saa væsenligt?

I modsat Fald vilde ganske sikkert Produktionsforeningen ikke ved den
blotte Fjærnelse af Kapitalisten, d. v.s. af Kapitalpræmien, kunne give
sine Deltagere et synderligt større Udbytte end den nu-værende
Arbejdsløn. Sæt en stor Fabrikant har 4000 Arbejdere og sæt han lægger
den kolossale Sum af 200,000 Kroner op om Aaret? Betragte vi hele
Summen som Kapitalpræmie og fordele den, faar hver Arbejder kun 50
Kroner mere aarligt. Lassalle har tilsyneladende over-sét, at det er
den private Grundbesiddelse, hvilken i første Linje de ved Arbejdet
skabte Mérværdier uden alt Arbejde komme tilgode og som fortrinsvis
indsuger Arbejdets Frugt.

Medens han dernæst bestandig erindrer om, at Kapitalen har alle
Fordelene umiddelbart og direkte, lægger han ingen Vægt paa, at den
ogsaa umiddelbart og direkte bærer Risiko og Tab. Ganske sikkert væltes
Risiko og Tab middelbart over paa Arbejderen. Direkte bærer han dem
imidlertid ikke. Uden Statshjælp vilde selvfølgelig
Produktionsforeningerne, der jo dog maa oprettes sukcessive, ikke kunne
bære Tab. Kapitalisten kan af 200,000 Kroner tabe de 100,000 uden
derfor at blive en Tigger; men sæt at 2000 associerede Arbejdere havde
et lignende Tab, Arbejdere, der umiddelbart skulle leve af Indtægten,
hvad Udvej vilde de uden en næsten ubegrænset Statskredit have?
Lassalle maatte for at sikre sine Produktionsforeninger have alle i
samme Branche oprettede med ét Slag.

Og selv da vilde Statshjælpen i denne P'ormnæppe kunne hjælpe
afgjørende med mindre vi havde Universalstaten. Thi ogsaa en Stat kan
tabe og ingen Assurance kan sikre mod Tab. Er det ikke en Overtro, at
Konjunkturerne lade sig udelukke? Vilde ikke lige omvendt af hvad
Lassalle har ment, den Stat, der først indførte den nye Ordning, være
slettest stillet paa Verdensmarkedet, fordi den slettest kunde bære
Tab?

Vilde endelig ikke den af Staten understøttede Produktionsforening, der
skulde udslette Kasteforskj ellen, uundgaaeligt hidføre en ny
Kasteforskjel, idet den medførte et nyt Privilegium? Lassalles
historiske Bestræbelser gaa kort sammenfattede ud paa at erstatte den
tredje Stands Herredømme med den fjerdes, idet denne fjerde Stand for
ham er ensbetydende med Menneskeslægten. Han indrømmer gjærne, at da
den tredje Stand under den store franske Revolution hævede sig mod de
priviligerede, ved Ulighed for Loven beskyttede Stænder, opfattede den
i det første Øjebliks Begejstring sin Sag som ensbetydende med det hele
Folks og med Menneskehedens. (Erklæringen af «Menneskerettighederne»).
Men han hævder tillige, at denne Stand, som det hurtigt viste sig,
førte et nyt Privilegium, Kapitalens Forret, med sig, og derfor
nødvendigvis i sine Folder gjemte en ny uprivilegeret Stand, den
fjerde. Først dennefjerde Stand, der ikke mere opstiller eller kan
opstille nogensomhelst udelukkende Betingelse for Delagtighed i
Statsmagten, hverken Adel eller Grundejendom eller Kapitalbesiddelse,
er for ham i Virkelighed ensbetydende med Menneskeslægten og dens
Frihed Menneskeslægtens Frihed; «thi vi ere alle Arbejdere». Jeg skal
her kun berøre, at den af Lassalle saaledes skildrede fjerde Stand ikke
er den virkelige men en ideel, som han tænker sig den. Selv om denne
Stand ikke vil opstille noget nyt Privilegium som Adel, Kapital,
Grundejendom eller Dannelse, vilde jo til Gjengæld den Tankegang ligge
nær for den: Fordi jeg hverken er rig eller adelig eller dannet, har
jeg en Ret til at forsørges og til at regere. Men der foreligger en
langt bestemtere Fare. Vilde ikke den sukcessive Oprettelse af
Produktionsforeningerne med Statskredit føre en Krise over de
Arbejderes Hoved, der ikke optoges i dem? Den almindelige Oprettelse af
saadanne Produktionsforeninger vilde jo bringe de Arbejdere, der efter
deres Beskjæftigelses Natur ikke kunde gjøre Brug af saadanne
Foreninger, som Lastdragere, Haandlangere, Daglejere af alle Arter til
at synke et Trin dybere ned og danne en femte Stand. Det vilde da gaa
ganske som efter Menneskerettighedernes Erklæring. Det vilde vise sig
at det nye Program var ude af G. Brandes: Lassalle. 18

Stand til at omspænde mere end en Klasse og til at danne Andet end et
nyt Aristokrati.20

Alle disse Indvendinger —- de være nu mere eller mindre berettigede og
betydelige —have imidlertid ikke synderligt at sige af den simple
Grund, at Spørgsmaalet om Produktionsforeninger med Statskredit for
Lassalle selv var et ganske underordnet Spørgsmaal. Det stod ganske
vist for ham som om Oprettelsen af saadanne Foreninger, naar den skete
i stor Stil, vilde være et Middel, der for-maaede at tilpasse
Produktionen efter Forbruget, eftersom disse Foreninger ved den uhyre
Kredit, de nød, vilde være sikrede mod Nødvendigheden af at slaa
Varerne løs til enhver Tid. Men Andet eller Mere end Middel var de ham
ikke.

«Kan De,» skriver han 22 April 1863 til Rodbertus, som ikke tror paa
Produktionsfor-enigernes Nytte, «vise mig et andet, ligesaa virksomt
Middel, saa er jeg gjærne beredt til at gribe det og til at underskrive
det. Jeg har foreløbig kun foreslaaet Associationen, fordi jeg
foreløbig virkelig ikke ser noget Middel, der paa en Gang er saa
relativt let og saa virksomt og fordi Arbejderne maa have noget ganske
Bestemt, Haandgribeligt (ikke en Lov overhovedet) foreslaaet, for at
kunne interessere sig derfor.» En Maaned senere skriver han paany: «Her
er jo kun Tale om en praktisk Overgangs-P'orholds-regel, ikke om en
theoretisk, principiel, endelig Losning, som De jo selv først venter om
500 Aar. At denne Løsning efterhaanden bliver hidfort ved Associationen
og lettes forbavsende ved den, det synes mig ubestrideligt og til at
overbevise Dem derom tror jeg mig i Stand. Men hertil kommer, at jeg
ikke ser nogen anden, ligesaa virksom Overgangs-Forholdsregel — og De
indrømmer, ja fremhæver jo selv, at den definitive Tilstand, som De
venter, kun lader sig hidføre ved en Række Overgangs-Forholdsregler,
umuligt med ét Slag — men dette udelukker naturligvis aldeles ikke, at
De kan have udspekuleret et andet og bedre Middel. I saa Fald er jeg,
som sagt, beredt til med Lidenskab at slutte mig til det.»

Det synes ikke som om Rodbertus, der vilde beholde og reformere
Lonningsprincipet, var i Stand til at angive noget andet Middel, og det
fortjener i ethvert Tilfælde den højeste Interesse, at Bismarck i
September 1878 udtalte sig saa fordelagtigt om det. Han erklærede
Oprettelsen af Produktionsforeninger for en Sag, om hvis
Uhensigtsmæssighed han endnu ikke var overbevist. «Det være sig nu,»
sagde han, «under Indtrykket af Lassalles Ræsonnement eller under
Indtrykket af min egen Overbevisning, som jeg tildels havde indvundet i
Englandunder et Ophold i 1862; det forekom mig alt i hin Tid, at der i
disse Foreninger, som de i England existere og blomstre, laa Muligheden
til at forbedre Arbejderens Skæbne og tilføre ham en Del af
Foretagerens Indtægt.» Han udhævede, at de i Tyskland gjorte Forsøg
ikke beviste noget, da de bleve udførte efter altfor lille Maalestok;
han henførte disse Foreninger til «de forstandige Bestræbelser» , som
dengang endnu dannede Kjærnen i Socialdemokratiet og han samlede sin
Redegjørelse i denne Ytring: «Hvad Las-

salle meddelte mig herom var vækkende og lærerigt; thi han vidste meget
og havde lært meget.»

De anførte Udtalelser vise to Ting, at det af Lassalle som nærmeste
Maal for Agitationen betegnede System af Produktionsforeninger med
Statshjælp, i og for sig var ham et ganske ligegyldigt Middel til
Opnaaelsen af det fjærne og egentlige Maal, Grund- og
Kapital-Ejendommens Afløsning, hvilket han i et Brev til Rodbertus
betegner som «sin Anskuelses inderste Kjærne, siden han overhovedet har
havt økonomisk Begreb», et Maal, som han ganske vist, tilføjer han,
endnu ikke tør sige Mobben og som han derfor har und-gaaet at nævne.
Men Lassalles Udtalelser vise paa den anden Side utvivlsomt hans
Overbevisning om Midlets Rigtighed og Virksomhed; han menerfuldt og
fast, at Statskredit for Associationerne med indre Konsekvens i Løbet
af nogle hundrede Aar maa fore til hans Maal. Rodbertus bemærker i sine
Efterladte Papirer med Hensyn til dette Punkt: «Der gaves — hvad der
ikke kaster ringeste Plet paa Lassalles Karakter — en esoterisk og en
exoterisk Lassalle, og praktiske Verdens-spørgsmaal som det sociale maa
efter min Overbevisning altid paa én Gang behandles esoterisk og
exoterisk.» Men naar disse Ord i Forening med de tidligere anførte
strax bleve tagne til Indtægt af Lassalles Avindsmænd (se f. Ex. det
frække og aldeles værdiløse Plagiat efter Becker, A. Kutschbach:
Lassalles Tod) som Bevis paa at han ikke selv troede paa de Midler, han
anviste Arbejderne — dem han i Virkeligheden betragtede som «Mob» — saa
indeholder denne Paastand en dobbelt Usandhed, dels den, at Lassalle
ingen Tillid havde til Midlet, dels den, at han betragtede Arbejderne
som en «Mob> , da han netop omvendt bruger Ordet om det store
halvdannede Filisterium.

Saameget er imidlertid utvivlsomt: Ad rent økonomisk Vej lader
Samfundets økonomiske Status sig ikke afgjørende ophjælpe. Lassalle med
sin altfor store Tro til ydre Magtforholdsregler oversaa, at kun
gjennem en moralsk og intellektuel Paavirkning og Opdragelse lader
enstørre og værdifuldere Produktivitet sig opnaa. Han opponerer vel mod
Masseproduktionen af meningsløse og unyttige Luxusartikler, han
angriber med Rette Bourgeoisiet for den Taabelighed at forvexle det
Kostbare med det Skjønne; med andre Ord: Han har et aabent Blik for det

Gavnlige i at den stedse stigende Forskjel mellem de laveste og de
højeste Samfundslags Levevis aftager, idet der i Stedet for
Frembringelsen af de nuværende Forbrugsgjenstande træder en større
Produktion af de uundværlige. Men man savner ved Siden af denne
fornuftige og berettigede Anprisen af Ligheden en tilsvarende i denne
Ligheds Interesse højst fornøden Betoning af Uligheden. Svenden skal og
bør have mere end Drengen, Opsynsmanden skal og bør have mere end
Svenden, og Mesteren mest. Man savner med andre Ord hos Lassalle i hans
Egenskab af Demagog en Udtalelse, der havde til Hensigt at indgyde
Respekt for det aandelige Arbejde eller at anvende et moralsk
Incitament for at bringe hans Tilhørere til at attraa stedse højere og
højere Dannelse. De ere ham, som de ere, ved deres Tal og Masse
allerede en imponerende Magt. Heri ligger ogsaa at han, i sin Iver for
at opnaa en anden F'ordeling af det Vundne, i sine Flyveskrifter aldrig
har et Ord tilovers for den Art Foretagender, der iværksætte en
Værdiforøgelseaf Produktionen, som fremfor Alt en radikalt forbedret
Skoleundervisning paa de billigste Vilkaar. Kun en eneste Gang i en, i
Kreuzzeitung for 19 Juni 1864 indrykket, stor Artikel fordrer han
«Arbejderens Opdragelse ved obligatorisk og tvungen Undervisning i et
ganske nyt Omfang.» Det var imidlertid maaske vel meget forlangt, at
han der fra nyt af maatte rejse en Bevægelse ligesom i en Storm,
samtidigt skulde kunne tage ethvert Forbehold og ethvert Hensyn.

Ogsaa i dette Punkt skilte han sig fra Rod-bertus og Mangelen paa
Overensstemmelse herom var Aarsagen til at Rodbertus tiltrods for sin
principielle og theoretiske Godkjendelse af Lassalles Ideer vægrede sig
ved direkte at støtte hans Agitation med sit vægtige Navn. Lassalle
vilde gjøre det socialistiske Parti til et politisk, Rodbertus vilde
have at det skulde nøjes med at være et økonomisk Parti. Den politiske
Tagen Parti var den Betingelse, Lassalle stillede Rodbertus for en
Forbindelse med ham. Hans Grunde var, at Arbejderne allerede under
Schulze-Delitsch vare bievne et politisk, om end økonomisk vildledt,
Parti og at de kun ved en stærkere politisk Agitation kunde ledes
tilbage fra deres økonomiske Vildvej. Af den Grund var det, at han
opstillede «almindelig Stemmeret» som sin og sine Tilhængeres første
ognærmeste Fordring; thi den vare de for Frihandlen kæmpende Liberale
lidet gunstigt sindede. Flan skriver i Maj 1863 herom til Rodbertus:

«Det falder mig aldeles ikke ind at lade det sociale Sporgsmaal gaa til
Grunde i eller op i den almindelige Valgret. Stol i dette Punkt trygt
paa mig! Men man skader mig og os med pseudo-demokratiske Indvendinger
(vi overse Hensynet til den politiske Frihed o. s. v.); jeg maa derfor
overbyde mine Modstandere i begge Punkter, slaa dem lige saa
fuldstændigt paa det politiske som paa det sociale Omraade.»

Jeg ser ikke rettere end at, som Forholdene laa, stod ingen anden Vej
aaben for Lassalie end den, han valgte. Hans geniale Blik oversaa
Situationen fuldstændigt og han beherskede den med ulastelig Taktik.

Han vilde og maatte forst og fremmest hæve og bruge Arbejderne
politisk, inden han kunde tænke paa at hæve og sikre dem socialt.Man
maa, for at bedømme den af Lassalle rejste Agitation korrekt, mindes de
politiske Omstændigheder , hvorunder den begyndte, Omstændigheder, der
i vore Dage synes at ligge uendeligt langt tilbage i Tiden, fordi der
siden da er sket større politiske Omvæltninger i Tyskland end i det
foregaaende halve Aarhundrede. Regeringen støttede sig dengang til
Kreuzzei-tungspartiet. »Fremskridtspartiet» (nærmest de nuværende
Nationalliberale) var i Aaret 1861 op-traadt paa den politiske Arena og
havde altsaa kun i et Aars Tid ført den tilsyneladende frugtes-løse
Kamp mod Magthaverne, der blev fortsat til 1866 og som først satte
Frugt, da Regeringen, efter at alle Veje til at ende Konflikten ved
Underkastelse af dens Modstander vare spærrede, skaffede sig Luft ved
en stor Diversion udadtil og derved tildels udførte det Program, som
det saa længe paa Kniven bekæmpede Parti havde opstillet.Det gamle
tyske Demokrati fra 1848 havde forladt Skuepladsen eller sluttede sig
taalmodigt til Fortschrittspartei. For Lassalles utaalmodige Aand stod
det imidlertid som blev det med hver Dag tydeligere, hvor meget det
skortede dette Parti paa politisk Evne og Energi. I Begyndelsen af 1862
nærede Lassalle tilsyneladende endnu et svagt Haab om at se
Oppositionen forandre Taktik og trodse sin Vilje igjennem (Talen «Was
nun?») Da dette Haab var slukt, vendte han nødvendigvis sit Blik
andenstedshen. Hans Svarskrivelse til Arbejderkomiteen i Leipzig
fremkaldte, som alt berørt, Oprettelsen af en almindelig tysk
Arbejderforening med den almindelige og direkte Valgret som Formaal, og
Præsidiet blev tilbudt Lassalle. Han havde i

Grunden liden Lyst til at tage imod det, da Udsigten til Erhvervelse af
en øjeblikkelig Magt, hvorved noget Alvorligt lod sig udrette, var saa
ringe. Som det hedder i et af hans Breve: «Politik vil sige aktuel,
momentan Virksomhed. Alt Andet kan man ogsaa besørge ud fra
Videnskaben.»*1 Men han gav efter for Grevinde Hatzfeldts Overtalelser
og overtog det vanske-lige og oprivende Hverv at grunde, organisere og
lede en stor Arbejderforening under de herskende Klassers
lidenskabelige og alle Midler benyttende Modstand.Lassalles politiske
Øjemed med Agitationen lader sig angive med faa Ord. Han gik ligesom
Marx ud fra den Grundanskuelse, at alle os be-kjendte Samfunds Historie
er Historien om Klassekampe. Allerede i sin Bog «Den italienske Krig»
havde han vist, hvor uforstandig den Anskuelse er, at den franske
Revolution af 1789 var en blot politisk. Det var en social Revolution,
som bestod deri, at det moderne borgerlige Samfund styrtede det gamle
feudale Samfund. Det var for at tilintetgjore den nye Samfundsorden, at
det feudale Europa allierede sig imod Frankrig, det var for at forsvare
og sikre sit sociale Indhold, at Revolutionen under Napoleon opgav sine
politiske Former og forvandlede sig til militært Diktatur. Den franske
Borgerstand kæmpede under Napoleon for de Emigreredes til 12 Milliarder
anslaaede, konfiskerede Jordegods, for Afskaffelsen af Monopolerne, for
den frie Konkurrence. Det gjaldt for det franske Bourgeoisi dengang om
at knække den feudale Produktion i Industri og Agerbrug og hævde
Kapitalens Frihed. «For disse Formaal havde Bourgeoisiet Energi og
Ild.» Den blot politiske Frihed vil derimod efter Lassalles Anskuelse
aldrig formaa at henrive Borgerstanden til Ofre, dertil er den ikke
Borgerstanden vigtig nok.22

Derfor var det Lassalles Idé, ogsaa at kasteen Klasse-Interesse, en
social Interesse hen bag den politiske Frihed, og her forefandt han da
ingen anden end de ved deres Tal saa mægtige ubemidlede Klassers
Interesse. Han gjorde Erhvervelsen af den almindelige Valgret til et
«Mave-spørgsmaaU for Arbejderen. Han fandt i Ar-bejdermasserne den
eneste tilstrækkeligt imponerende Magt, der kunde tage det op med den
kloge og med alle Magtmidler udrustede politiske Reaktion. «Giv mig,
udraaber han, 500,000 tyske Arbejdere, som træde ind i min Forening, og
vor Reaktion er ikke mere.»

Han vilde imponere, vilde true, skyede end ikke den Fare at ophidse
Raahedens Magt imod Samfundet; men han vilde, som han har gjort det,
disciplinere og organisere Masserne ved at gjennemtrænge dem med store
Tanker. Hvorfra kommer, sporger han i en af sine Forsvarstaler,23
Bourgeoisiets politiske Frygt for Menigmand? Og han svarer: af
Erindringerne fra Foraaret 1848, da Politimagten var knækket og da
Folkemængden oversvømmede alle Gader og Torve, udelukkende ledet «af en
Karbe, en Lindenmiiller og lignende tankeløse Agitatorer, Mænd uden
Viden, uden Indsigt, ophvirvlede af Stormen, der piskede det politiske
Liv indtil dets Dybder.» Dengang spærrede Bourgeoisiet sig skælvende
inde. Hvor vare, spørger Lassalle, dengangBerlins Intelligenser,
Videnskabens og Tankens Mænd? De vare ikke fejge, svarer han, men de
sagde til sig selv: «Folket forstaar ikke vore Tanker og vort Sprog.
Derfor tilhører Talerstolen den, som er raaest.» — «Ere De, mine
Herrer, udraaber Lassalle, saa sikre paa at en politisk Rystelse ikke
kan vende tilbage? Ville De da atter vide deres Liv og Ejendom i en
Karbes og en Lindenmullers Haand? Hvis ikke saa tak De de Mænd der
hellige deres Arbejde til at udfylde den Afgrund, der skiller
videnskabelig Tænken og videnskabeligt Sprog fra Folket — tak De de
Mænd, der sætte deres aandelige Anstrængelser ind paa et Arbejde, hvis
Resultater ville komme Dem Alle og hver Enkelt iblandt Dem til Gode!
Bespiser disse Mænd paa Prytaneion — men sætter Dem ikke under
Anklage!»

Den af Lassalle fremskyndede Bevægelse havde umiddelbart Intet mod
Preussens monarkiske Statsorden stridende ved sig. Selv i sin tidligste
Ungdom, da han aabent for Retten be-kjendte sig som «Tilhænger af den
social-demo-kratiske Republik», har han Selvbeherskelse og Indsigt nok
til paa det aller Bestemteste at holde Arbejderne tilbage fra ethvert
Forsøg paa at proklamere Statsomvæltning. Det hedder i hans første
»Assisenrede»: «Jeg vendte mig til Ar-bejderne, jeg bad og besvor dem
ikke at hengive sig til den Tanke, at de kunde benytte Lejligheden til
her at proklamere Republik, da det vilde være et Forræderi mod den
fælles Sag og udslynge Tvedragtens Æble mellem Borgerne, der nu som én
Mand maatte flokkes om Loven.» Og havde han allerede talt saa-ledes i
1848, saa er det en Selvfølge, at han i 1863 var endnu fjærnere fra at
ville optræde som Republikaner.

Tvertimod: eminent praktisk som han var anlagt, vilde han langtfra at
støde de herskende Magter bort, omvendt indgaa et Kompromis med dem, og
om muligt stolte sig til dem; kort sagt, han regnede med alle givne
Faktorer og var fast bestemt paa at skaffe sig saa faa Fjender som
muligt.

Her er et Punkt hvor Lassalle skarpt skiller sig fra Karl Marx. Marx,
der personligt fjærnede sig saa stærkt fra Lassalle som en tung, af
indædt Forbitrelse mættet Karakter fjærner sig fra en smidig og
veltalende Aand, forholder sig theo-retisk til Lassalle som det Almene
til det Særegne. 24 Marx har paa engang havt den hele Verden for Øje,
Lassalle kun Tyskland, ja egentlig kun Preussen. Forskjellen mellem
deres Lære er uvæsentlig. Men deres Fremgangsmaade er forskjellig. Marx
er international, Lassallevar national. Marx anser den sociale
Ligeberettigelse kun for gjennemførlig i den socialdemokratiske,
religionsløse Republik og hans Ideal er et Forbund af europæiske
Republiker. Lassalle, hvis Anlæg var langt mere realistisk og praktisk,
indsaa, at Nationerne endnu rundt om i Europa stode fast begrundede, at
de nationale Ideer havde en højst betydelig Magt, at Religionerne endnu
længe vilde være en Faktor, der maatte tages i Betragtning, og ansaa
det for muligt ogsaa under de nu existerende politiske Forhold at give
det første Stød til en Omordning af Samfundsforholdene. Han forlangte,
som han saa ofte udraabte, af Staten kun «den lille Finger». Endelig
mente han i den daværende Ministerpræsident, Hr. v. Bismarck, at have
fundet en Mand, der var istand til at gjennem-føre Værket.

Den mest berettigede moralske Anklage man efter min Opfattelse strax
fra Begyndelsen af Agitationen kan føre mod Lassalle, det er den, at
han undertiden har givet sine Ord en rent demagogisk, det vil sige
absolut forkastelig Bismag. I sit «Arbejderprogram» smigrer han
Arbejderstanden og retter Beskyldninger, der gjorte i den Udstrækning,
aldeles ikke lade sig forsvare, mod de højere Stænder. Han kan længe
nok godtgjøre, at den juridiske Anklage-

SULIIjELiiAakt mod ham er fuld af Dumheder og Misfor-staaelser, den
moralske Anklage bliver staaende. Man forsynder sig, naar man til
Arbejdere fortæller, at de herskende Klasser i deres egen Interesse ere
nødsagede til «daglig at modsætte sig alt Stort og Godt, stadig at
maatte sørge over at det lykkes, stadig at maatte glæde sig over at det
mislykkes o. s. v.».25 Thi om hvor mangfoldige Enkelte sligt end
gjælder, saa ophidser man den blinde Mængdes Had og Lidenskaber, naar
man uden Bevis meddeler den Sligt som bevisligt Faktum om hele Klasser
af Medborgere, der i Historien mere end én Gang have vist sig istand
til at hæve sig over deres Klasse-Interesse. Det nytter lidet, at
Lassalle for at forsvare sine Ytringer om de Bedre-Stiiledes nødvendige
Immoralitet, beraaber sig paa Evangeliets langt stærkere Udtalelser;
thi Evangeliet var ikke for ham og er ikke for os nogen Autoritet og
dets Uret giver ikke Lassalle nogen Ret.

Frikjendes kan Lassalle ikke heller for indirekte at have appelleret
til den brutale Magt hos Masserne, idet han aldrig lader dem høre et
Ord om, hvor lav og underordnet en Kraft denne Nævernes Magt, overalt
hvor det gjælder noget Aandeligt, er. Hans Undskyldning ligger i hans
Grundanskuelse, den, at der ikke givesNoget, som er nærmere i Slægt med
den sande Intelligens end de store Massers sunde Forstand, og i hans
Erfarings-Grundsætning, at der ikke gives Noget, som er mere
modtageligt for Organisation end de store Masser. Han vilde ganske vist
ogsaa langt snarere forskrække sine Modstandere end slippe den
virkelige Brutalitet løs imod dem; men han staar i dette Punkt ikke
ren. Hvilken Afstand mellem den Holdning, Lassalle her indtog overfor
Mængden og den Holdning, der indtoges af en saadan Socialist som Stuart
Miil — Renhed og Ædelsind i Person! Dette Forhold hos Lassalle er det
eneste, der er mig absolut og fuldstændigt imod som ham ganske
uværdigt. Det havde sin Aarsag i at det franske Konvents Mænd fra
Begyndelsen af var hans egentlige politiske Idealer og at Magten mere
og mere blev ham Alt.

Magthensynet forandrede da ogsaa forst umærkeligt, men lidt efter lidt
meget foleligt Agitationens Karakter. Den var begyndt som rent
demokratisk. Men den forbitrede og aldeles personlige Fejde som
Bourgeoisiets samtlige Organer strax aabnede mod Lassalle, gav det
reaktionære Parti hurtigt Færten af, at der her havde indfundet sig en
ny Kraft paa den politiske Arena, som det vel var værd at vinde til
Forbundsfælle. Efter en gammel historisk og G. Brandes: Lassalle.
jgpolitisk Lov fole de yderste Partier sig altid tiltrukne af hinanden,
og saaledes skete det da, at alle de reaktionære (af Lassalle fra nu af
som «konservative» betegnede) Organer stillede sig paa hans Side. De
Liberale søgte til Gjengjæld ved enstemmigt at udstøde det Raab, at han
støttede og tjente Reaktionen, at fjerne Arbejderne fra ham. Men det
lykkedes kun højst ufuldstændigt. Paa denne Tid var det, at Lassalle
lærte Bis-marck personligt at kjende. Hans første Besøg hos
Ministerpræsidenten var, siges der, foranlediget ved det i Slutningen
af Lassalles rhinske Tale (die Feste o. s. v.), aftrykte Telegram til
Bis-marck med Anmodning om Oprejsning for den ham af Gensdarmerne
tilføjede Vold. Telegrammets Form tyder efter min Mening paa, at
Bekjendt-skabet alt da var stiftet. Lassaile fandt Bismarcks Bord
bedækket med sine Brochurer og i Ministerpræsidenten en Aandsbeslægtet,
hvem hans Personlighed ganske vandt. Dette forhindrede ikke destomindre
paa ingen Maade, at den ene Kriminal-anklage efter den anden blev
anlagt mod Lassalle. Han modtog paa samme Tid endnu en Understøttelse
af anden Art som han af Klogskabshensyn ikke mente at burde vise
tilbage, men som ved den Maade, hvorpaa han tog den til Indtægt, med
Rette kompromitterede ham og hans Sag i de frit og ærligt Tænkendes
Øjne: han modtog denHaand, som Gejstligheden strakte ud imod ham.
Sikkert har han ikke gjort det med Lyst; Spielhagen har ganske vist
ramt det Rette ogsaa for Lassalles Vedkommende, naar han viser
hvorledes Leo med indre Modstræben og møjsomt overvunden Modbydelighed
ved Slutningen af sin Bane nødtvungen gjør Parti med den høj-ærværdige
Gehejmeraad Urban; men ligefuldt har Lassalle herved sat en uudviskelig
Plet paa sit Skjold. Den katholske Gejstlighed, der aldrig er dum og
altid følger med Tidsbegivenhederne, saa’ øjeblikkeligt, at der var
Popularitet og Fordel at vinde ved at give Lassalle den Ære, der tilkom
ham, og understøtte hans Bestræbelser for Menigmands Vel. Biskoppen af
Mainz, den senere saa bekjendte Kettler, var den første, der aabent
erklærede sig for ham. Og hvorledes stillede Lassalle sig til denne ny
Allierede? Efter at han i sin Ronsdorfer Tale med sædvanligt Eftertryk
havde gjort gjældende, at «de berømteste Koryfæer blandt de tyske
Lærde, Navne, for hvilke selv Statsadvokaten og Dommeren vilde bøje sig
med Ærbødighed», skriftligt og mundtligt havde tilkjendegivet ham
«deres mest begejstrede Sympati i Anledning af hans Bog
Bastiat-Schulze», fortsætter han:

<Men jeg giver dem et endnu stærkereBevis. Jeg vil nævne et Navn, som
enhver rhinsk Domstol vil høre ikke alene med Ærbødighed som hine andre
Navne men med den dybeste Ærefrygt! Navnet paa en Mand, der paa engang
er en Kirkens Tjener og en Kirkens Fyrste, der i mange Aar har været
fordybet i de alvorligste Studier og som af Rhinprovinsens Katholiker
bliver betragtet næsten som en Helgen, Biskoppen af Mainz, Friherre von
Kettler. Hr. Biskoppen har i sin Samvittighed følt sig foranlediget til
at offentliggjøre et Skrift om Ar-bejderspørgsmaalet
(«Arbejderspørgsmaalet og Kristendommene) i hvilket han Punkt for Punkt
gjennemgaar alle mine Kontroverser med Fremskridtsøkonomerne og Punkt
for Punkt aflægger Vidnesbyrd for Sandheden og Uomstødeligheden af mine
Beviser.»

At en stor Aand kan lade sig drive saa vidt af Politik! Hvo havde trot
fra Lassalles Læber at skulle høre denne Klimax fra Ærbødigheden for de
store Videnskabsmænd til Ærefrygten for den snu Klerk i Fyrstekaaben!
Hvo havde kunnet vente, at se Lassalle spekulere i Uvidenheden hos den
tillidsfulde Hob, der ansaa den vel aflagte Biskop, Syllabus’s senere
Forsvarer, Obscurantismens Talsmand for en Helgen! Hvad nytter det, at
han herindskyder en Vending som «I vide det, Venner, at jeg ikke hører
til de Fromme»! Lassalle var naaet til hint sidste Stadium af
Irritation over Modstand og Modgang, hvor hyppigst selv de største og
reneste Reformatorer have knækket over og tabt deres sædelige Ligevægt.
Er f. Ex. Renans Skildring af Udviklingsgangen i Jesu Karakter end
historisk i allerhøjeste Grad usikker, saa beholder den sit Værd som
aandfuld og træffende Fremstilling af en typisk Rækkefølge af
Sindstilstande hos den, der under overvældende Modstand forsøger at
føre en omstridt Idé til Sejr. «Det nittende Aarhundredes Messias», som
Heine med digterisk Dristighed havde kaldt Lassalle, led den
almindelige messianske Skjæbne. Symptomerne paa tilstundende Undergang
viste sig.

Men umiddelbart før Undergangen skulde han endnu opleve Triumfen og en
Triumf, som han altid havde drømt sig den, med drønende Bifaldsraab,
med Tusinders Begejstring og med kortvarig Nydelse af Magtens Sødme.
Han havde som Agitator strax vist sig i Besiddelse af den
mærkværdigste'Evne til at vinde Masserne. Hengivenhed, Beundring,
fuldstændig Lydighed, ja snart ren Tilbedelse vare de Følelser, som
Arbejderne lagde for Dagen imod ham. Dette er saa meget
ejendommeligere, som Lassalle hidtil paa ingen Maade havde staaet i
stadig Forbindelsemed Mænd af Arbejderstanden. Dog havde en enkelt
begavet Arbejder ved Navn Kichniawy allerede i Diisseldorf stadig
besiddet hans fulde Fortrolighed, og til denne Mand stod Lassalle hele
sit Liv igjennem i det inderligste Forhold. Men nu forplantede
Begejstringen for ham sig som en Løbeild. Jeg har allerede berørt,
hvorledes han i Frankfurt lig en anden Napoleon vandt de Tropper, som
hans Modstandere førte imod ham. Hans Rejse gjennem Rhinlandene i
September 1863 var mindre en Agitationsrejse end et storartet Hærskue.
Fra By til By holdt Lassalle Revue over sine Tilhængere. Da han talte i
Elberfeld havde han 3000 Tilhørere, i Solingen 5000 i det lukkede Rum,
og da Forsamlingen under et Paaskud blev sprængt af Gensdarmer og disse
omringede Lassalle, blev han af 10,000 Arbejdere under uafbrudte,
tordnende Hurraraab ledsaget fra Forsamlingslokalet til
Telegrafstationen, hvorfra han telegraferede det Skete til Bismarck.
Denne til et Triumftog forvandlede Arrestation var en Del af
Rhin-landenes liberale Presse uklog nok til at fremstille som havde
Gensdarmerne maattet ledsage Lassalle i hans Sikkerheds Interesse, idet
de «med fældet Bajonet maatte beskytte ham mod Folkehobens
Forbandelser». Man begriber, at saa-danne Løgne forfejlede deres
Virkning paa Til-skuerne til det Skete og kun tjente til at fremkalde
hin Indignationens Hengivenhed, som er den med slige Vaaben Angrebnes
Belønning og Oprejsning. Dog alle hint første Hærskues Ovationer
forsvinde i Sammenligning med de Triumfer, som høstedes af Lassalle, da
han i For-aaret 1864 atter berejste Rhinlandene og selv for første og
sidste Gang højtideligholdt den almindelige tyske Arbejderforenings
Stiftelsesdag. Det skadede lidet, at man næsten overalt fandt
Foreningens lejede Lokaler lukkede, da Politiet under forskjellige, men
alle lige utvetydige Trusler havde bevæget Værterne til at gaa fra
deres Ord. Man fandt let andre Lokaler. Overalt det samme Skuespil:
Hundreder af Arbejdere modtoge ham paa alle Banegaarde, ja hilste ham
paa de forskjellige Stationer, ledsagede ham i Procession til hans med
Kranse og Buketter prydede Logis og overrakte ham Æresgaver. I alle
Byer, paa alle Veje Serenader, Æreporte, , Guirlander, Inskriptioner,
Hurraraab, som ingen Ende vilde tage, tusindstemmige Jubelskrig. Gamle
og unge Arbejdere trængte sig, hvor han viste sig om hans atter og
atter med Blomster bedækkede, med Kranse og Faner smykkede Vogn for at
opnaa et Haandtryk eller en Hilsen af ham. Undertiden fulgte indtil 25
bekransede Vogne ham som Æresfølge. For at give detnoje Indtryk af
Stemningen, der er saa meget mærkeligere, som Ronsdorf og det
nærliggende Solingen hore til de meget faa Kredse i Rhin-landene, der
baade før og siden stadig have sendt Medlemmer af Datidens
Fremskridtsparti til den tyske Rigsdag, afskriver jeg en Stump af et
Referat fra disse Dage, dateret Ronsdorf 23 Maj:

sSaasnart Vogntoget nærmede sig Rons-dorfer Grænsen kunde man alt fra
det Fjærne iagttage, at Gammel og Ung var paa Benene; thi med Hoved ved
Hoved var Hojen besat. Ved Grænsen var atter ophængt en Guirlande med
en Krans, der bar den Indskrift:

Willkommen dem Dr. Ferdinand Lassalle

Viel tausend mal im Ronsdorfer Thal.

Med saadanne Guirlander og Kransindskrifter var overhovedet den hele
Vej rigeligt forsynet. Ved Grænsen blev Præsidentvognen, der var
kjendelig ved sin Udsmykning og sit Transparent «Værer enige!» med Et
overrasket af en Blomsterregn. Arbejderjomfruer var det, der med
sikkert Kast pludselig lode Blomster falde. Der stode de tætte Masser
af Solinger- og Wer-melskircher-Arbejderne opstillede for at modtage
Præsidenten og slytte sig til Toget. At beskrive den store Jubel er
næppe muligt. Hilsenerne ogRaabene toge ingen Ende indtil Ronsdorf. Da
Vejen ved en Bøjning af Chausseen gik nedad, frembød sig et interessant
Skue, thi den Folkemasse der var strømmet sammen til Modtagelsen, søgte
nu at holde lige Skridt med den nedad Bjærget rullende Vogn og styrtede
i Galop dels ad en Sidevej dels paa selve Chausseen efter det raske
Vogntog. Og saa stor var Iveren og Begejstringen, at de fleste ogsaa
paa samme Tid som Vognen indtraf i Ronsdorf.»

Man er vant til lignende Beretninger om fyrstelige Personers eller
meget høje Embeds-mænds Rejser, hvor de mest forskjelligartede Følelser
som undersaatlig Loyalitet, Avance-mentsforhaabninger, Frygt for
Irettesættelser, Angsten for ikke at blive bemærket, let give
Stemningen et Højtryk, men saa spontane Udtryk for Taknemmelighed og
Begejstring som de nu citerede ere sjældne hos de rolige nordiske Folk.
Begejstringen synes rigtignok, da Socialdemokratiet aldrig senere har
vundet fast Fod i denne Egn, at have været ligesaa kortvarig som
heftigt opblussende i Momentet.

Den Tale, Lassalle nu under drønende Bi-faldsraab holdt for at mindes
Arbejderforeningens Stiftelsesdag svarede da ogsaa til den glade
Stemning rundt omkring ham. Den er et langt ogstolt Tilbageblik paa de
opnaaede Resultater, den hurtige Udbredelse, den beredvillige
Imødekommen hos Arbejderstanden, som Foreningen har fundet i alle tyske
Byer og Lande fra de største til de mindste, og efterat Lassalle, som
alt anført, endnu har beraabt sig paa de største Lærdes og den
ærværdige Biskops Vidnesbyrd for hans Sag, dvæler han med Eftertryk ved
den Kjendsgjerning, at Kong Frederik Wilhelm IV der i 1844 lod
Bajonetterne fælde mod de schle-siske Vævere, i de Dage naadigt havde
modtaget en Deputation fra Schlesien og direkte lovet den at tage
Arbejdernes sørgelige Stilling i Klædefabrikerne i Betænkning. Og
Lassalle kulminerer i Udraabet:

«Arbejderne, Folket, de Lærde, Biskopperne, Kongen have vi da nu
tvunget til at aflægge Vidnesbyrd om Sandheden af vore Grundsætninger
!»

I det Øjeblik, Lassalle udraabte disse Ord, stod han paa sit Livs og
sin Magts Højde. Ordene vare Sandhed og denne Sandhed var en Magt.
Hvorhen jeg er kommen, sagde han, overalt har jeg af Arbejderne hørt
Ord, der lade sig sammenfatte i denne Sætning: «Vi maa sammensmede alle
vore Viljer til en eneste Hammer og lægge denne Hammer i én Mands
Haand, til hvis Intelligens, Karakter og godeVilje vi have den
nødvendige Tiltro, for at han kan slaa med denne Hammer,» og i Kraft af
Indsigtens Diktatur holdt han nu denne tunge Hammer i sin Haand, saa
lykkelig ved at føle dens Vægt som Guden Thor, da han efter lange
Tiders Savn atter vuggede sin Mjølnir i Haanden. Han havde som Guden nu
vundet det Attraaede, det Vaaben, uden hvilket han ikke helt var sig
selv. Et Øjeblik svang han det med Jubel, som stod han ved Maalet,
medens han i sine Tanker visselig overskuede sit besynderligt omtumlede
Liv, dette Liv af hvilket to hele Aar vare tilbragte i Fængsler, dette
Liv, som 5 nye Kriminalprocesser nu paa engang truede, et Liv, der
havde været som Ild og Storm, men dog med en usynlig Harmoni, en
Harmoni af Buestrængens Hvinen og Lyrens Toner — og hans Hjærte
svulmede under den taknemmelige og henrevne Skares begejstrede Tilraab.
Men i samme Øjeblik vendte Billedet sig for hans Blik ; .« alle de
Sorger, han havde holdt tilbage overfor sine Tilhørere, den trykkende
Følelse af Ansvaret, alle de truende Farer, de mislykkede Forsøg,
Slapheden, Uviljen, Hadet, Misundelsen, Raaheden, Magten, mod hvilken
han havde at kæmpe, viste sig kolossale for hans indre Øje. Det var
Medaillens Revers. 'Dagen forud var Efterretningen naaet til ham om at
han paanyin contumaciam var bleven domt til fire Maane-ders Fængsel, og
han vidste, at det rhinske Dommerpersonal næsten helt bestod af
Medlemmer af Fremskridtspartiet. Han vidste fremdeles — at
Arbejderforeningens Status langt fra var saa glimrende, som han fandt
det klogt at skildre den for dens varmeste Venner og som han i
sangvinske Øjeblikke saa’ den. Den slugte Lassalles Livskraft, den
fortærede hans efter Faderens Dod meget betydeligt voxede Formue og gik
dog langtfra efter Forventning frem. Bittert klager han paa denne Tid i
Breve over hvor ganske anderledes alt kunde være, «hvis Arbejderne
havde gjort deres Pligt», og vel vidste han, at hans Fjender vare
uendeligt mere virksomme end hans Venner. Hvad Under da, at ogsaa
Tanken om Dod og Undergang i dette inspirerede og solbelyste Øjeblik
opsteg i hans Indre! Han slutter denne den sidste Tale, han holdt til
sine Tilhængere, med de Ord:

«Nu, jeg tænker at tilintetgjøre disse to sidste Domfældelser som saa
mange andre. Men hvor stærk En end er, overfor en vis Grad af
Forbitrelse er han fortabt! Dog derom bekymrer jeg mig lidet! Jeg har,
som I kan tænke, ikke grebet dette Banner uden noje at vide forud, at
jeg personligt kan gaa til Grunde derved. (Storalmindelig Bevægelse i
Forsamlingen.) De Fø lelser, der gjennemtrænge mig ved den Tanke, at
jeg personligt kan blive ryddet afvej en, kan jeg ikke sammenfatte
bedre end med den romerske Digters Ord:

Exoriare aliquis nostris ex ossibus idtor!

Det vil sige: Gid, hvis jeg gaar tilgrunde, en Hævner og Efterfølger
maa opstaa af mine Ben!

Gid denne vældige og nationale Kulturbevægelse ikke maa gaa tilgrunde
med min Person, men den Ildebrand, jeg har antændt, gribe videre og
videre om sig, saalænge endnu en Eneste af Eder aander! Lover mig det
og rækker Eders højre Haand i Vejret som Tegn herpaa!»

Man skulde tro, at Lassalle idet han udtalte disse Ord tydeligt anede,
at han selv tre Maaneder senere skulde ligge Lig. En Uge før havde han
i Dtisseldorf i Foreningslokalet sagt til Medlemmerne: «Næste Aar vil I
komme til at betrække denne Sal med Sort.» Men hvad han lidet anede
var, at om end denne «nationale» Bevægelse ikke døde med ham, den dog
døde som national og monarkisk, at den internationale og republikanske
Socialisme inden faa Aar skuldehave opslugt den af ham begyndte
Bevægelse, og en international Forening have tilegnet sig den, der
dannedes af hans Tilhængere og Skole.

Endnu nogle Gange maatte han med nedbrudt Helbred optræde offentlig som
Taler i den mod ham i Diisseldorf anlagte Proces. Forgjæves gjorde han,
der havde sønderbrudt, jeg véd ikke hvor mange Rets-Anklager «som
Glas», en sidste Kraftanstrengelse for at tilkæmpe sig sin Frihed.
Retten domte ham i første Instans til 6 Maane-ders Fængsel. Han følte
sig dybt nedstemt. Da Paul Lindau, der som ung Redaktør af
Diisseldorfer Zeitung havde vist Lassalle den Velvilje at gjengive hans
Forsvarstale Ord for Ord, ved Afskeden udbrød: «PaaGjensyn,
Hr.Lassalle!» svarede han: «Hvem véd?», og da Lindau saa’ forundret og
spørgende paa ham, tilføjede han: «Et Aar eller endog blot et halvt Aar
kan jeg ikke mere lade mig spærre inde. Jeg holder det ligefrem ikke
ud. Heller gaar jeg i Landflygtighed. Jeg er nervøst fuldstændig
nedbrudt.» — Træt paa Aand og Legeme begav han sig i Juli til sit
sædvanlige Badested Rigi Kaltbad og medens han her atter overlæsset med
Arbejde, men med en stor Natur for øje forsøgte at gjen-oprette sin
nedbrudte Helbred var det, at den Skæbne overraskede ham , der blev
hans Bane.Jeg har sagt, at han følte sine Bestræbelsers Frugtesløshed i
Øjeblikket. Grevinde Hatzfeldt havde skrevet til ham: «Kan De ikke
nogen Tid nøjes med Videnskaben, med Venskab og med en skjøn Natur?»
Han svarer fra Rigi, 28 Juli: «De mener jeg maa have Politik. Ak hvor
lidet er De au fait med mig. Jeg ønsker Intet mere længselsfuldt end at
blive den hele Politik kvit og kunne trække mig tilbage og leve for
Videnskaben, Venskabet og Naturen. Jeg er træt og kjed af Politiken.
Ganske vist vilde jeg saa lidenskabeligt som nogensinde opflammes for
den, hvis alvorlige Begivenheder stode for Doren eller hvis jeg havde
Magten eller saa’ Midlerne til at erobre den — et saadant Middel som
passer sig for mig; thi uden højest Magt lader Intet sig udrette. Til
Børneleg er jeg for gammel og for stor. Derfor har jeg ogsaa hojst
ugjærne overtaget Præsidiet. Jeg gav kun efter for Dem. Men nu trykker
det mig forfærdeligt. Var jegdet kvit, saa var nu det Øjeblik kommet,
hvor jeg vilde være besluttet paa at rejse til Neapel med Dem. (Men
hvorledes blive det kvit?!)»20 Det er ikke det Sprog, man ventede at
høre to Maaneder efter Ronsdorfer-Talen. Men det er Træthedens og
Overanstrængelsens Sprog. — Faa Dage før dette skreves (den 25 Juli),
havde Lassalle paa Rigi modtaget Besøg af den unge Kvinde, der skulde
fremkalde Katastrofen i hans Liv. Denne Katastrofe, der er bleven saa
udførligt taget til Indtægt af smudsig Skandalsyge, skal her kun
fremstilles, forsaavidt som den fremgaar af Lassalles Karakter og
forklares ved den.

P'røken Helene von Dönniges var Datter af en anset bajersk Diplomat.
Hendes Fader havde som Kong Max’s indflydelsesrige Raadgiver siden
Begyndelsen af Halvtredserne kaldte en hel Række af fremragende
Naturforskere, Jurister, Historikere, Digtere (deriblandt Mænd som
Liebig, Bluntschli, Sybel, Geibel, Heyse, Dingelstedt) til Milnchen og
var i Baiern bekjendt og frygtet som Fjende af Ultramontanismen. Hendes
Moder var en meget smuk Jødinde, der for at ægte Faderen var gaaet over
til den protestantiske Religion. Forældrene førte et rigt, verdsligt og
adspredt Liv. Datteren Helene voxede op overladt tilsig selv og en
hengiven Kammerjomfru, livfuld, forsømt og forkjælet, med tidligt vakte
Sandser og tidligt opvakt Aand, alt som Barn en lille Verdensdame. Tolv
Aar gammel var hun saa udviklet som en ung Pige paa nitten. Hun blev
udmærket smuk, en yppig, udfordrende Skjønhed, med en prægtig Manke af
luerødt Haar, en af de Skjønheder, som i enhver selskabelig Kreds samle
Herrerne om sig, fordi de utvetydigt vise, at de kun interessere sig
for dem. Hendes Ær-gjerrighed var at være den vildeste Rytterske, den
mest fejrede Baldame, alligevel slumrede et Hang til Enthousiasme (for
Kunst og Kunstnere, for store, dristige Mænd) i hendes Sjæl. Da hun i
Vinteren 1861 kom i Besøg til Berlin havde hun et frisk, sydtysk eller
rettere sydlandsk Væsen, viste en elskværdig Behagelyst og havde
Dronningeluner. Hendes Navn havde allerede tilforn været indflettet i
forelskede Eventyr, hun var en ung Dame, af hvem der gik Ry og til hvem
der blev lagt Mærke.

Hun færdedes i Berlinerselskabet i Kredse, der tangerede Lassalles, hun
hørte Tale om ham snart af En, snart af en Anden, og selv de kræsneste
Mænd omtalte ham i Udtryk, der røbede Beundring. En Dag sagde en
aandrig Mand, hvem hun for første Gang traf sammen G. Brandes:
Lassalle.

20med, efter en kort Samtale til hende: «For Dem gives der kun én Mand,
Lassalle »*

De traf hinanden hos fælles Bekjendte og forelskede sig strax i
hinanden. Hver af dem var vel paa den Tid optagen af sin underordnede
Kjærlighedshistorie, Lassalle af en galant Forbindelse med en Dame i
Berlin, Frøken von Dönniges af den Hyldest, der vistes hende af en ung
wallachisk Bojar, Yanko, Fyrste af Racko-witza, med hvem hun hidtil
havde betragtet sig som halvvejs forlovet. Men den nye Følelse trængte
hos dem begge de tidligere nærede tilbage. De var, som Lassalle strax
sagde det, «hinandens Skæbne». Helenes Forelskelse var den Lidenskab,
der bringer forvænte, deres Omgivelser overstraalende, Kvinder til at
tilbede Den, i hvis Nærhed de første Gang spore, at deres Vilje gaar
under i en anden langt stærkere Vilje, at deres Aandedræt standser i
Frygt og Fryd, at deres Sjæl synker sammen under Overherredømmet af en
overlegen Natur og hæver sig i Længsel mod den. Lassalle nærede en
roligere,

'* Dr. Oldenberg har til mig bekræftet, at han virkelig har sagt dette
overraskende Ord, som Helene v. Dönniges eller, som hun efter sin
første Mand kalder sig, von Ra-ckowitza (senere Friedmann, nu Schewitz)
giver næsten enslydende i sit i alt Væsentligt sanddru og paalidelige
Skrift: «Meine Beziehungen zu Ferdinand Lassalle. 1879.»om end
ingenlunde kølig Interesse for den unge Dame, der ikke lagde Skjul paa,
hvor stærkt hun beskjæftigede sig med ham. Hans Ungdom var til Ende,
han tænkte stærkt paa at gifte sig, og der var noget i Helenes Væsen,
der fængslede ham i saa høj Grad, at Tanken om et Ægteskab indfandt sig
alt ved det første Møde.

Imidlertid havde Parret sjældent Lejlighed til at træffes. Helenes
Bedstemoder, hos hvem hun boede, vidste kun om Lassalle, at han var en
gyselig Demagog, der engang havde været indviklet i en Anklage for
Tyveri», hendes Hjem var altsaa lukket for ham, og man afslog
Indbydelser fra Lassalles Bekjendte. Det er ikke des mindre utvivlsomt,
at de Elskende have set mere til hinanden end Helene v. Rackowitza
meddeler; jeg véd det fra sikker Kilde; men hendes Tavshed derom er
naturlig, og i ethvert Tilfælde var en bestemt Aftale for Lremtiden
ikke kommen i Stand.

Nu opspurgte hun ham hin Juliaften til Hest i et helt Selskab af
fremmede Herrer og Damer paa Rigi. I sin Glæde over at se hende saa
smuk og straalende igjen, besluttede Lassalle lige strax, nu at gjøre
Alvor af Sagen og hjemføre hende som sin Brud. Halvt i Spøg, halvt for
Alvor foreslog han hende for at undgaa alle Vanskeligheder med
Forældrenes Samtykke, øjeblikkelig atbortføre hende til Frankrig og
lade sig vie til hende der. Hun svarede, som naturligt var, at hun i
Nødsfald var villig ogsaa til det, men bad ham først prøve med det Gode
at vinde hende fra hendes Forældre. Lassalle lovede at anholde om den
unge Dames Haand og meddelte strax Grevinden sit Forsæt. I hans Svar
paa hendes fraraadende Brev hedder det: «Naar De siger,

jeg skulde dog betænke, at jeg lige nylig var dødeligt forelsket i en
anden, saa svarer jeg, at naar Talen er om mig, er «dødeligt forelsket»
et Begreb, som overhovedet ikke kan anvendes

og dernæst........er det virkelig ingen ringe

Lykke i en Alder af dog allerede 39 Va Aar at finde en Kvinde, saa
smuk, af saa fri og til mig passende Personlighed, der elsker mig, og
som, hvad der for mig er absolut Nødvendighed, ganske gaar op i min
Vilje.» Man ser at Lassalle i dette Brev (af 2den August) endnu
behandler dette Thema (rigtignok overfor Grevinden) med relativ Ro og
Kulde. Han var imidlertid hverken rolig eller kold. Han havde henlevet
Ugen fra den 25de Juli til da i en Rus af Forelskelse og Lykke. Han
havde glemt Politiken, Agitationen, alle sine Gjenvordigheder; han var
bleven til Yngling igjen. Hans Forhold til Helene var uskyldigt og
ungt. Hun kunde gjøre med ham, hvad hun vilde; hun legede med ham som
med enstor Hund, og naar hun raabte «Couche!», laa han for hendes
Fodder. Da hun var rejst, arbejdede han paa Rigi Kaltbad i selve
Telegraf kontoret for hvert Øjeblik, han fik Lyst, at kunne sende
Helene en telegrafisk Hilsen. Telegrafens Tik-Tak beroliger hans
Nerver. Han sender hende desuden i tre Dage sex stormende
Kjærlighedsbreve, Længselsudbrud, Højsange. Han rejser efter hende til
Bern, reciterer Vers for hende, giver hende sine Bøger at læse,
fortæller hende sit Liv, sine Kampe, lader sig fritte ud om sine Planer
af denne henrykte tyveaarige Kvinde, der Ansigt til Ansigt med sit
Ideal, sin Cæsar, sin kongelige Ørn, bliver Barn igjen og føler sig
salig derved. Han elsker som en Student, som en Poet. Han fenstrer
siddende i hendes Vindueskarm i en dejlig Maaneskinsnat, fortabt i
Fremtidsfantasier, i de vildeste, ungdommeligste Drømme: Hun

kan komme til at opleve den Dag, da han trykker Sejersdiademet om
hendes Pande. Hvad siger hun til Indtoget i Berlin, 6 Skimler for deres
Vogn — Fjender som Sand, men vi kjøre hen over dem — det jublende Folk
rundtom, Hurra-raab uden Ende — Ferdinand den Folkevalgte! et stolt
Navn, ikke sandt? — Leve Republiken og dens guldlokkede Præsidentinde!

Men de vende tilbage til Jorden. Hun har hos en Mand, der gjælder for
Bismarcks højreHaand hort sige, at Lassalle har været hos Bis-marck, at
denne har været «frygtelig henrykt» over ham, er det sandt, har han
været hos ham, hvad er Meningen dermed? Han tier, han leger med hendes
Haand: «Dette Barn! det er uhort! med disse smaa Fingre — for Du ved
dog, at det er dumt, at have s aa smaa Fingre — med disse Alfepoter
griber hun frækt ind i mine dyrebareste Hemmeligheder, i dem, jeg
bevarer som Ædelstene i mit Hjærtes Sikkerhedsgjemme . . . . Ja vel,
jeg var hos Bismarck! den store Jærn-mand vilde fange mig -—- og Jærn
er et saare kosteligt Metal, saa stærkt, saa djærvt, saa fast mod Hug
og Stød! -— Hvad har Jærn ikke alt udrettet i Verden! — Næsten Alt er
udrettet, befæstet ved Jærnet, næsten Alt-—næsten! -Men der gives ogsaa
et andet Metal; bøjeligere, smidigere; ikke bestemt til Helte- eller
Vaaben-daad og dog mægtigere end det almægtige Jærn ! — Hvad Jærnet har
ødelagt, bygger Guldet atter op. Det er et stort Sporgsmaal, hvilket af
de to Metaller der gjør mest Virkning og paa Virkningen alene kommer
det an. Desuden Jærn ruster med Tiden og rustent Jærn horer hjemme i
Pulterkammeret. Bort med detaltsaa, til Aarhundredernes Pulterkammer,
til Historien med det! .... Guld er mig kjærere, Guld, som Du, min
Guldfuchs, har det paa Hovedet og som deter givet mig i den
hemmelighedsfulde Magt til at vinde Menneskene, og gjore dem til mine!
Du skal faa at se, du Søde, hvad vort Guld vil opnaa!»

»Men Du taler jo selv om Vaaben, om Blod og Kampe, og Revolutioner
smeder man dog ikke uden Jærn?»

«Barn, Barn, hvad Du alt vil vide i denne maanelyse Nat .... At tale om
Kamp, at kalde til Vaaben er endnu paa langt nær ikke det samme som
koldblodigt at nedsable sine Medmennesker. Og véd Du da saa nøje,
hvilke Vaaben jeg mener? Véd Du saa vist, om jeg ikke mener Aandens
gyldne Vaaben: Talens Kunst, Menneske -kjærlighed, Bestræbelsen for at
give de Fattige, de Syge, de Arbejdende en menneskelig Lod, og fremfor
Alt Viljen? Sværd og Blod kun som sidste Nødvendighed, naar de selv
ikke ville have det anderledes. Men de skal, haaber jeg, lære at frygte
os ogsaa uden Sværdslag» — og et langt Favntag og Kys og Hvisken og
Farvel!

Denne Uge med dens Fremtidshaab og Længsler, denne Maaneskinshvisken i
det lavt liggende Vindue, det var deres Kjærligheds Poesi, dens
egentlige af ingen fjendtlig Omverden og ingen ophidset Lidenskab
forstyrrede Liv. Ja endnu mere: denne Uge med dens Glemsel af Verden og
dens Fortabelse i'Elskov — det var Lykken i begges Liv, det var den
Sum, der blevdem begge forundt af fredelig Glæde. Faa Dage efter var
Lykkens Korthus styrtet sammen.

Saa godt Lassalle end i Almindelighed, theo-retisk, vidste, at han var
forhadt og afskyet i de hojere Klasser af det tyske Folk, saa havde han
dog ikke den rette levende Fornemmelse af, hvilken Grad dette Had og
denne forbitrede Afsky havde naaet. Han saa’ sig selv, som han var, med
sine store Evner og Egenskaber, med sine i Reglen ikke afskrækkende
Fejl, og han glemte, hvilket Vrængbillede af ham der cirkulerede i
Pressen og i Folkemunde, hvilken Dynge af Uhumskheder hans Modstandere
havde læsset ud over hans Navn. Han var naiv, og han troede i sin naive
Forfængelighed paa, at han med Lethed vilde kunne tale et Par
modstræbende Forældre til Raison. Det gjaldt blot om nøjagtigt at vide,
«hvad de havde imod ham». Han stolede paa sin Gave til at vinde
Mennesker og paa sin gode Ret; han havde jo Pigens Ja, og var som
Brudgom ikke den forste, den bedste. Desuden, Helene var myndig, og en
Statsmand som Faderen kunde ikke ville foranledige en unødig Skandal
ved sit Nej.

Den 3dje August om Formiddagen ankom Helene von Dönniges til Genf til
sine Forældre; samme Dags Eftermiddag skulde Lassalle ankomme til et
Hotel der i Byen. Hun traf sitHjem i glad Bevægelse, en af hendes
Søstre var bleven forlovet og med en Mand efter Forældrenes Hjærte, en
Greve af gammel Adel; hun beslutter at benytte sig af den gunstige
Stemning og sige sin Moder Alt; hun meddeler hende, at hun er forlovet
med Lassalle.

Om hun havde meddelt, at hun bar en frygtelig, hurtigt dræbende Gift
paa sig og agtede at anvende den mod hele sin Familie, kunde Moderen
ikke have vist større Rædsel og Afsky. Denne iler trods Helenes Bønner
grædende bort for at indvie Faderen. Han styrter ind, skriger truende:
«Hvad er det for en vanvittig Historie med denne Skurk, denne Lassalle
1» Husets Venner komme til, hver af dem har sin forfærdelige Fortælling
at give til Bedste om Lassalle og hans Liv med Kvinder, hans Forhold
til Grevinden, hans Agitator-Virksomhed. Hvad er han? En udsvævende
Røverhøvding, i hvis Fortid der forekommer en Anklage for Tyveri! Ingen
af de Tilstedeværende er saa giftig som En, hvem Lassalle engang har
ladet sætte paa Doren i en offentlig Forsamling og som har svoret ham,
at han skulde gjengjælde ham det. Den unge Pige bliver ved sit Udsagn,
at hun, saa ondt det gjør hende at bedrøve sine Slægtninge, er fast
bestemt paa at ægte Lassalle. Saa forbander Faderen hende og erklærer,
at han, hvis hun frem-turer i sit Forsæt, ikke mere taaler noget
Samkvem mellem hende og hendes Moder og Søskende.

Hun iler uset ud af Huset, hun styrter hen til Lassalles Hotel, hvortil
hun alt nogle Timer forud har sendt sin Kammerpige med et advarende
Brev. Men Lassalles Tog er bleven forsinket, han kommer først nu til
Genf, har endnu ikke faaet Brevet, og Helene træffer ham i Hotellets
Port som han stiger ud af Vognen og med Forundring moder hendes
forvirrede, fortvivlede Blik. Han aabner Døren til et Hotelværelse, hun
kaster sig ned for ham, kalder sig hans Hustru, hans Ejendom: Nu er
Øjeblikket der til at fly til Frankrig og det med næste Tog!

Hun havde Ret. Øjeblikket var der og det vilde aldrig vende tilbage.
Der var denne Mulighed til Frelse og Fremtid for dem begge.

Lassalle forspildte den. Han forstod ikke, saa’ ikke Virkeligheden som
den var, troede i sin Naivetet fuldt og fast paa Overdrivelse fra
Helenes Side. Hvorfor i al Verden skulde han ikke som alle andre Mænd
kunne faa sin Brud med det Gode, hvortil en Bortførelse som i en Roman!
I dette ene Øjeblik af sit Liv var Lassalle ikke Lassalle, ikke sig
selv og han tilgav sig det aldrig. Han handlede for første Gang i sit
Liv ubesluttet, borgerligt, konventionelt; istedenfor at bortføre
Frøken v. Dönniges, gavhan hende Armen og førte hende til en Veninde,
og da hendes Moder indfandt sig der og behandlede Lassalle, der iovrigt
bevarede sin rolige Værdighed, som et Udskud, hun ikke værdigede et
Svar. gav han, slagen med Dumhed og Blindhed, for at vise Moderen sin
Magt over hendes Datter, og i den taabelige Tro, at han med Lethed
skulde kunne omstemme en fornuftig og højt dannet Mand som Faderen,
Helene tilbage til hendes Moder for paa lovlig og borgerlig Maade at
bejle til hendes Haand. Men nu brød Faderens Raseri ud over den unge
Pige. Han trak hende ved Haarene og stødte hende over Gaden til sit
Hus, indespærrede hende og satte nu mod den nedbrudte og viljesvage
Skabning et Tvangs-og Overtalelses-System i Værk, der havde kunnet
gjøre en stærkere Kvinde modløs. Da Lassalle opdagede, at Adgangen til
hende var ham spærret, brød hans Fortvivlelse over hvad han selv
betegnede som sin «Taabelighed», løs og samtidigt med det haardnakkede
Forsæt, det koste hvad det vilde, at erobre Helene opstod nu hos ham en
ved Vanskelighederne kunstigt til det Yderste ophidset Forelskelse, der
sugede nye Kræfter af Harmen over selv ved en slap og spidsborgerligt
retskaffen Handling at have forspildt en Lykke, der fløj ham i Favnen.
Men paa samme Tidspunkt som Lassalles Lidenskab under Indtrykket af det
Skete stegtil Kogepunktet, var imidlertid ved en psykologisk let
forstaaelig Konsekvens den unge Piges begejstrede og dumdristige Mod
blevet knækket. Hun elskede endnu Lassalle lige højt, hun troede vel
endnu paa hans Magt til at trodse deres Forbindelse igjennem, men den
himmelstormende Elskovsstemning var slukt. Hun havde sat Alt paa ét
Kort, hun, den viljesvage, havde givet sig helt og handlet med en
hendes Væsen og hendes Ungdom ikke naturlig desperat Besluttethed. Og
man havde mødt hendes kulminerende Lidenskab med Fornuftovervejelser.
Hendes heftige Sværmeri for Den, hun havde kaldt «sin skjønne herlige
Ørn» , havde mistet Spændkraften fra det Øjeblik af, da Ørnen syntes at
handle som en af de sædvanlige tamme Fugle. Og Tvivlen indfandt sig.
Elskede han hende virkelig saa højt? Var det hans fulde Alvor dermed?
Hvis det var det, hvorfor havde han da selv frivillig givet hende ud af
sin Haand og udleveret hende til hendes Forældre? Faderen aftvang hende
allerede den 4de August en Erklæring, der blev overbragt Lassalle,
hvori hun sagde sig løs fra ham. Lassalle, der før kunde tro alt Andet
end at den unge Dames Lidenskab for ham, nu da hans for hende var
stegen til Raseri, skulde være forsvunden, betragtede med Rette
Erklæringen som aftvungen, forudsatte sin Brud indespærret
ogmishandlet, betalte Domestiker for at sætte sig i Forbindelse med
hende, opsatte juridiske Erklæringer, hvori hun sagde sig løs fra sin
Faders Formynderskab o. s. v., kort sagt satte Himmel og Jord i
Bevægelse. Med den Forkjærlighed han havde for voldsomme Midler, selv
hvor læmpelige vilde have havt mere Udsigt for sig, rejste han til
Miinchen og forsøgte gjennem den Minister, der var Hr. v. Dönniges’
Foresatte, at indvirke truende og skræmmende paa ham, telegraferede til
Øst og Vest efter sine Venner, lod dem forhandle med Hr. v. Dönniges,
med Frøken v. Dönniges, med Husets Folk, og lod Grevinde v. Hatzfeldt
gaa til Biskop Kettler med Forespørgsel, om Biskoppen var villig til at
vie Lassalle til Helene, ifald han gik over til den ka-tholske
Religion, hvorvel han ikke vilde lægge Dølgsmaal päa at Aarsagen mindre
var Overbevisning om Katholicismens Sandhed end den, at Helene
bekjendte sig til den katholske Konfession.* Tusind Planer løb rundt i
hans overophidsede Hjærne, medens hans stolte Hjærte atter og atter
krympede sig under Følelsen af, at Alt dog muligvis kunde strande paa
en reel

* Hun var i Virkeligheden protestantisk, men saa hidsigt handlede
Lassalle, at han end ej 'gav sig Tid til at faa dette oplyst.Forandring
i den unge Dames Følelser. Endnu paa dette Tidspunkt gaves der en
Mulighed for et heldigt Udfald. Det er saare vanskeligt i Længden at
forhindre to Elskende fra at korrespondere og at mødes, og en eneste
Samtale mellem Lassalle og Helene havde været tilstrækkelig til at
opløse Misforstaaelsen og sikre Fremtiden.

Til sin Ulykke valgte han, som ramt af Aandsforvirring, det mest
hensigtsstridende Middel til at sætte sig i Forbindelse med Helene.

Saalænge han endnu ikke tvivlede paa hendes Kjærlighed, havde han
tilfulde forstaaet at hans stadige Venskabsforhold til Grevinde
Hatzfeldt af Forældrene vilde blive gjort gjæl-dende som en Anke imod
ham, — han havde allerede lovet Helene, at de ny formælede ikke skulde
generes at Grevindens stadige Nærhed— og begrebet, at det projekterede
Ægteskab i Grevinden selv havde en Modstander, som det ikke vilde være
ganske let at forsone. Han søgte derfor i sine Breve at holde denne
borte fra Schweiz, ja han befalede hende endog tilsidst temmelig
brutalt «at lyde hans Ordrer» og holde sig i Afstand. Men næppe var
Tvivlen om Helenes Bestandighed vakt i hans Sind, næppe frygtede han
for at have taget fejl af den Kvinde, hvem han — uforsigtigt nok — i et
Brev til Grevindenhavde prist som den, der af alle Kvinder passede
bedst for ham, før han i Trangen til at have et Væsen, hvis Hengivenhed
han kunde stole ubetinget paa, og ledet af en tyve Aar gammel Vane,
henvendte sig til Grevinden for ved hendes «Veltalenhed» at faa Helene
styrket til at staa fast ved sin Beslutning. Han mente rimeligvis, at
en Kvinde lettere fik Adgang til Huset end han selv, der desuden var
fastholdt i Miinchen ved sit Forsøg paa gjennem Udenrigsministeren at
paavirke Hr. von Dönniges, og han betænkte ikke, at Grevinden, der alt
i Forvejen betragtede Helene med Skinsygens mistænksomme Blik og som
siden hendes Vaklen foragtede hende af hele sit Hjærte, langt snarere
vilde gjøre Sit til at opløse en Forbindelse, hun kun kunde betragte
som ulykkebringende for Lassalle. Endnu før Lassalle henvendte sig til
Grevinden, havde han ved Telegraf kaldt sin Ven, den bekjendte
Krigshistoriker Oberst Riistow, til sig og lagt Forsøgene paa at erfare
Helenes sande Sindsstemning, paa at finde hendes Opholdssted efter at
hun var bleven bragt bort fra Genf og paa at befri hende i dennes
Haand, saalænge han selv virkede paa andre Punkter. Han glemte eller
betænkte ikke, at Riistow og Grevinde Hatzfeldt da for Tiden kun havde
én Synsmaade og én Vilje. I Virkeligheden krænkede Grevinden den unge
Pige dødeligt ved at for-lange en Sammenkomst med hende for at ordne
«Løsningen af hendes Forhold til Lassalle» i Udtryk, der maatte
fremkalde et Afslag om overhovedet et Svar, og netop samtidig skræmmede
Rii-stow, der kom som Udsending fra Lassalle, Helene ved sit kolde og
fjendske Blik. Var dette Las-salles bedste Venner? Var det dem, hun
skulde vise Tiltro? desom ikkesaa’, ikke forstøde, ikke vilde forstaa,
at hun var tvunget og truet og at alle hendes Ytringer vare hende
dikterede af den egoistiske og tyranniske Fader?

Imidlertid skrev Lassalle Dag ud og Dag ind lange, indtrængende,
glødende, bønfaldende, undervisende Breve til hende, hvori han
forklarede hende, at hun saavel efter schweizersk som efter bajersk Ret
var myndig og kunde ægte hvem hun vilde, at der ingen væsentlig
Hindring existerede for deres Formæling o. s. v. Men ved en virkelig
tragisk Kombination, ved en næsten djævelsk Konsekvens i Faderens Plan,
som Lassalle ikke anede og indtil sin Død ikke erfor, kom ikke ét af
disse Breve Helene for Øje. Et eneste kom hende i Hænde, men først
efter at hun havde givet Faderen sit Æresord paa at aflevere det ulæst.

Hvorfor brød hun ikke sit Æresord? hvorfor sprængte hun ikke alle
Hensyn ? Det er tydeligt nok at siden Lassalle havde udleveret hende
til For-ældrene var der sprunget en Fiber i hendes Sind. Hendes Følelse
for den Elskede forandredes i det Øjeblik, han lod hende i Stikken, den
sygnede, siden hun aldrig hørte fra ham, den krænkedes og saaredes ved
hans Udsendinges fjendtlige Adfærd. Tvangen i Hjemmet knækkede hende og
vænnede hende til Tanken om Resignation. Til et Initiativ af
hvilkensomhelst Art var hun ikke mere istand; Hjælpen maatte komme
udenfra, direkte fra Lassalle, og ham havde hun set for sidste Gang den
Dag, han overgav hende til hendes Moder.

Halvt kuet af Faderens Trusler, halvt drevet af sin Modbydelighed for
Riistow, letsindig, resigneret, træt, viljeløs erklærede hun i sin
Faders og Lassalles Venners, Rustows og Dr. Haenle’s Nærværelse, at hun
betragtede sit Forhold til Lassalle som endt og ingen yderligere
Samtale desangaaende ønskede med ham. Samtidigt lod Familien hendes
tidligere Forlovede, med hvem hun siden Aftalen med Lassalle havde
brudt, Yanko af Rackowitza kalde til Genf og paaskyndede hans Bryllup
med Helene.

Saalænge der for Lassalle endnu kun var Tvivl om Omslaget i Helenes
Følelser, var han fuldstændig oprevet og fortvivlet. Der forekommer i
hans Breve ikke en men mange Gange Ord som disse til Grevinden: «Jeg er
saa ulykke-

G. Brandes: Lassalle. 21lig, at jeg græder, for første Gang i de sidste
15 Aar — De er den eneste, som véd hvad det vil sige, naar jeg, den
jærnhaarde, vrider mig under Taarer som en Orm > og han skriver til
Helene: «Jeg lider hver Time tusindfold Død.» Ordet «Død > forekommer
næsten i alle Brevene. Lassalle har havt den bestemte Følelse af, at
blev han i dette Anliggende ydmyget og slagen, da var han fældet, hans
Stolthed knækket, den Selvfølelse, der havde baaret ham oppe under saa
mange haarde Kampe, brudt, og hans Tro paa «sine Stjærner» for alle
Tider forbi. Man dømmer ham for haardt, naar man finder Hoved-aarsagen
til hans Undergang i en dødeligt saaret Forfængelighed. Hans Tro til
andre Mennesker, hans Tiltro til sig selv var med samme Slag knækket i
det Øjeblik han maatte antage den saa lidenskabeligt Attraaede for
troløs. Det hedder i hans Breve: «Kort, gaar jeg nu til Grunde,

saa er det ikke ved den brutale Magt, som jeg saa tidt har knækket —
men ved en Kvindes grænseløse Forræderi, ved det uhørte Vankelmod og
Letsind hos en Pige, som jeg elsker langt ud over det Tilladtes Grænse»
og et andet Sted siger han: «Jeg falder i saa P'ald med

hendes og ved hendes Vilje som et frygteligt Mindesmærke om, at en Mand
aldrig skal lænke sig til en Kvinde. Jeg falder ved det forfærde-ligste
Forræderi, den skændigste Svig, hvortil den altseende Sol nogensinde
har været Vidne.» Forbitrelsen over den «grænseløse Latterlighed» der
vilde falde paa Lassalle som den, der havde sat et helt Ministerium i
Bevægelse i Anledning af en Pige, der, som han indbildte sig, ikke
vilde vide af ham, har sin Del i disse overdrevne og af den yderste
Fortvivlelse dikterede Udbrud. Men han vilde ikke tale om «Undergang»
og , hvis ikke Livskraften i ham havde faaet et Knæk, hvis det ikke
havde været ham, som havde han tabt sit Selv ud af sine Hænder, lovrigt
drev nu Fortvivlelsen Alt hvad der var af Raahed i hans Sind, Raahed,
som han selv i sine gode Øjeblikke sikkert ikke har anet Tilværelsen
af, op paa Overfladen. Der er Steder i hans Breve til Riistow som ikke
lade sig aftrykke, saa hæslig er den Følelse der har indgivet dem.

Saasnart den pinlige Uvished var afløst af tilsyneladende Vished,
sendte Lassalle en Udfordring til Hr. v. Dönninges og et af grove
F'orhaanelser mod Helene overstrømmende Brev til Hr. v. Rackowitza, der
nødvendigvis maatte fremkalde en Udfordring af denne. Da Hr. v.
Dönniges skyndsomst forlod Genf, blev den Udfordring, Lassalle modtog
som Svar fra den fornærmede Brudgom, den afgjørende. En Duelpaa
Pistoler blev aftalt mellem Sekundanterne. Her Duelvilkaarene:27

Punktation.

Funfzehn Schritt fester Stand. — Schuss innerhalb 20 Secunden, markirt
durch i, 2, 3, Anfang, Mitte und Ende. — Glatte Pistolen mit Visir und
Korn. — Haltung beliebig. — Drei Kugeln pro Mann. — Versagen gilt fiir
Schuss. — Jedesmal ladet derselbe Secundant beide Pistolen; die
Secundanten loosen um die Reihe des Ladens. — Graf Kayserling und Herr.
Dr. Arndt besorgen den Arzt. — Rendezvous; Om-nibus-Halteplatz in
Carouge 71/» Uhr Morgens, 28 August. — R. 1, A. 2, B. 3. — Jeder
Duellant hat in Hånden seiner Secundanten einen Revers, dass er sich
selbst erschossen hat, flir vorkommende Falle.

Gregor Graf Bethlen. — W. Riistow, Oberst-Brigadier. —Graf Eugen
Kayserling. — Dr. Wilh. Arndt.

Lassalles Sekundant og nøje Ven, Oberst Riistow (død for faa Aar siden
som Selvmorder) fortæller at han om Middagen den 27de, da han i
Victoria-Hotel meddelte Lassalle denne Aftale, indstændigt opfordrede
ham til at øve sig en Smule i Skydning og angav ham et Sted, hvor han/

kunde gjøre det. Lassalle svarede med at kalde det «dumt Tøjeri». Hans
Modstander var af en anden Mening, han gjorde samme Eftermiddag paa
Skydebanen 150 øvelsesskud. Jeg anfører nogle Sider af Oberst Riistow
om den sidste Morgen:

«Ved Midnat gik jeg iseng i Lassalles Værelse. Allerede Kl. 3 næste
Morgen stod jeg op og ilede saasnart jeg var paaklædt til mit Hjem,
hvor jeg havde flere Smaating at hente. Derfra gik jeg til Bøssesmeden
fandt ham Kl. 4 ved Arbejdet [paa en itubrudt Pistol], tog strax
Pistolen med og vendte tilbage til Victoria-Hotel. Kl. 5 vækkede jeg
Lassalle, der sov sødt. Tilfældigvis saa’ han strax Pistolen. Han greb
den, faldt mig om Halsen og sagde: «Der har jeg jo netop, hvad jeg

behøver.» — Før Kl. 7 vare vi i Carouge. Undervejs havde Lassalle
gjentagne Gang bedt mig, at jeg dog maatte sørge for, at Duellen fandt
Sted paa fransk Grund, for at han kunde blive i Genf og endnu afgjøre
Sagen med den gamle «Deserteur». Saa meget jeg glædede mig over hans
Sikkerhed, var dette mig dog noget for stærkt. Jeg gjorde den
Bemærkning, at han ikke stod alene paa Mensuren og at enhver Kugle
kunde træffe; man maatte aldrigringeagte en Modstander. Men mine Ord
gjorde intet Indtryk.

Kl. 7 vare vi i Carouge og da Modparten endnu ikke var kommen, ventede
vi. Lassalle der ikke røbede ringeste Uro, drak en Kop The. Kl. 7 ’/<j
kom de Andre. De havde Dr. Seiler med sig, der kjendte et passende
Sted. De kjørte forud og vi fulgte. — I Nærheden af den Plads, som Dr.
Seiler havde for Øje, stege vi ud og gik gjennem Buskadset til vi kom
til Stedet.

Jeg blev ved Lodkastning bestemt til at lade for det første Skud og
give Kommandoen.

Parterne bleve nu opstillede paa Mensuren, medens jeg ladede. Man
formanede mig fra flere Sider til endelig at kommandere ret tydeligt og
højt; denne Paamindelse var naturligvis ikke nødvendig. Til hvert Skud
vare 20 Sekunder bestemte, der af den ladende Sekundant vare at markere
paa den Maade, at han ved Begyndelsen sagde i, efter io Sekunder 2, ved
20 Sekunder 3. Jeg iagttog den Forsigtighed desuden i Forvejen at
raabe: Giv Agt!

Jeg gav Kommando 1. Næppe 5 Sekunder efter faldt det første Skud og fra
Hr. Racko-witz’s Side. Umiddelbart, ikke et Sekund derefter svarede
Lassalle.Han skød forbi, han havde alt Døden i Kroppen. Det var et
Under, at han overhovedet endnu havde kunnet skyde. — Da han havde
fyret, traadte han uvilkaarligt to Skridt til venstre. Nu først hørte
jeg — thi jeg havde maattet se paa Uhret — at En (jeg véd ikke om
General Bethlen eller Dr. Seiler) spurgte: «Er De saaret?»

Derpaa svarede Lassalle: «Ja.»

Vi førte ham nu strax til et Tæppe, hvor-paa man lagde ham og hvor man
anlagde den første Forbinding. Medens Modparten fjærnede sig, førte Dr.
Seiler og jeg Lassalle til en Vogn og hjalp ham ind. Vi kjørte begge
med ham og understøttede ham undervejs, saa godt det lod sig gjøre. —
Jeg lod Kusken slaa ind paa en Vej, hvor der ingen Brolægning var. Kun
200 Skridt havde vi at kjøre over Stenbro. Lassalle var undervejs meget
stille; kun da vi kom over den ujævne Stenbro, klagede han over de
Smerter, Saaret foraarsagede ham, og spurgte om vi snart var hjemme.»

Kuglen var trængt ind i Underlivet fra venstre Side , havde sønderrevet
alle ædlere Dele og var gaaet ud igjen af højre Side.

Med sikre Skridt gik han trods sine Smerterop ad Hotellets Trappe for
ikke at forskrække Grevinde Hatzfeldt, der oppebiede Duellens Udfald.
Han laa saa hen til paa den 3dje Dag i Lidelser, som man søgte at
bedøve ved Opium. At Saaret var dødeligt, derom var der fra først af
intet Øjebliks Tvivl. Den 31te August ud-aandede han.oaa sørgelig og
uskjøn, ja uværdig en Død endte et Liv, der havde været saa stort
anlagt og saa daadrigt. Og dog var denne Død ikke noget Tilfælde. Denne
Skæbne udsprang med indre Nødvendighed af denne Karakter. Lassalle
skyldte sig selv, ingen ydre Bistand Alt, hvad han i Livet havde
udrettet og fuldbyrdet, og han var selv sin Ulykkes Smed, styrtede sig
som med Forsæt i Undergangen. De Linjer der fandtes paa den Saaredes
Bryst:

«Ich erkläre hiermit, dass ich selbst es bin, welcher seinem Leben ein
Ende gemacht hat.

28de August 1864.

F. Lassalle.»

Disse Linjer, de sidste han har skrevet, hvis Bestemmelse var at udsige
en uskyldigUsandhed, der kunde dække en Modstander, indeholde en højere
Sandhed og udtale Lassalles hele Skyld. Han selv alene kunde paa saa
uværdig en Maade afbryde det Liv, som han selv havde givet en saa stor
Betydning og paalagt saa stort et Ansvar. Det Urene, det halvvejs
Frivole, halvvejs Despotiske i hans Sind, det «Problematiske» i hans
Karakter, det som gjorde, at hvor helstøbt han end staar, han dog ikke
helt gik op i sin Sag, og sin Idé, det var det, som fældede ham.

Saasnart Rygtet om hans Død udbredte sig, dannede der sig i Genf en
international Komité af Republikanere fra alle Lande for at foranstalte
en storartet Sørgehøjtidelighed. Medlemmer af denne Komité var bl. A.
Oberst Joh. Philip Becker for Tyskland, Generalerne Georg Klapka og
Grev Beth-len for Ungarn, Bakunin og Alexander Herzen for Rusland,
Thaddæus Striynski og Friedrich Bosak for Polen, Elie Ducomme og James
Fazy for Schweiz, Francesco Garrida for Spanien, Giuseppe Pino og
Giuseppe Zamperini for Italien. Sørgefesten, til hvilken der havde
indfundet sig over 4000 Personer, blev den 2den September afholdt i
Teviple unique i Genf.

Grevinden lod Lassalles Lig balsamere og førte det med sig til Tyskland
i den Hensigt at udstille det paa alle Steder, hvor han havde virketog
samlet Tilhængere, men saavel den preussiske Regering som hans Familie
lagde sig imellem. Ikke desmindre højtideligholdtes hans Ligfærd rundt
om i Byerne af de dengang endnu relativt faatallige Lassalle'ske
Foreninger («Menigheder», som man siger paa Tysk) med en fanatisk
Smerte og Klage, som om en Folkebefrier var død, og nutildags mindes og
fejres hans Dødsdag af Tysklands socialistiske Arbejderstand som i den
kristne Kirke Frelserens Dødsdag.

Lassalles Lig kom den 14de September til Breslau og blev der bisat i
den Lassalle’ske Familiebegravelse paa den jødiske Kirkegaard. Det
simple Mindesmærke, som rejstes over ham, bærer følgende af den
firsindstyveaarige Boeckh opgivne Indskrift:

Hier ruhet was sterblich war von Ferdinand Lassalle dem Denker und dem
Kampfer.

Han oplevede ikke at se en eneste af de Tanker, han havde kæmpet for,
virkeliggjort. Hans Gravsted ligger ved Indgangen til den blodige Vej,
ad hvilken det nye Tyskland med Vælde er skredet fremad til et Maal,
som blandt mange Andre ogsaa han havde for Øje, dets Enhedog Magt, men
som blev naaet ved Midler, ingen Anden end han havde havt Temperament
og Intelligens nok til at anvise. Det er sandsynligt at han (ligesom
hans Ven Lothar Bueher, men paa anden Vis) i politisk Henseende havde
støttet Fyrst Bismarck under hans Kamp for Oprettelsen af det tyske
Rige, hvis et længere Liv havde været ham forundt. I social Henseende
vilde han derimod fra først af have stillet store Fordringer til
Regeringen, Fordringer som den efter hans Død ikke tænkte paa at
imødekomme. Men det er sikkert, at den preussiske Regerings Kulde
overfor det brændende sociale Spørgs-maal, mere end noget Andet har
bidraget til at fortrænge Lassalles nationale Socialisme, idet den
Betingelse faldt bort der sikrede den Overlegenheden : den lettere
Gjennemførlighed. Endnu nogle Aar efter Lassalles Død stemte hans
Tilhængere, naar de ikke formaaede at sætte en Kandidat af deres egne
igjennem, hellere paa en Konservativ end paa et Medlem af det
Marx-Bebelske Parti. Saa skilte kun ringe personlige Spørgsmaal de
socialdemokratiske Grupper og man stemte i Lassalles Arbejderforening
altid, naar Valget var mellem flere, paa den politisk radikale
Kandidat. Og nu ere Foreningerne sammensmeltede. Saalænge Preussen
endnu var det gamle sorthvide Kongedømme, var Arbejder-befolkningen i
det Store og Hele enten politisk passiv eller den fulgte de liberale
Førere. Først ved Stiftelsen af det nordtyske Forbund begynder den
egentlige Udbredelse af Socialdemokratiet i Tyskland og først efter
Fredslutningen med Frankrig begynder dets rapide Væxt. Det synes at
voxe i samme Grad som Partikularismen svinder.

Det er endnu i friskeste Erindring, hvorledes Attentaterne paa den
tyske Kejser gave Bismarck Anledning til at gjennemføre en Lov der
foreløbigt stillede Tysklands Socialister udenfor Loven, og det er en
bekjendt Sag at han efter Indvarslingen og den paabegyndte
Gjennemdrivelse af en fuldstændig Omvæltning i Rigets økonomiske
Politik tilstræber at supplere Socialistloven ved Statssocialisme, idet
han i flere Grundtræk virkelig-gjør Kathedersocialisternes Program.

Under Socialistlovens første Behandling i September 1878, hvor Bebel og
Bismarck vare Hovedtalerne, kom den sidste til at udtale sig
vidtløftigt om sit Forhold til Lassalle.

Da Bebels Hovedargument havde været det, at Regeringen selv bestandig
havde søgt at benytte og at alliere sig med det socialdemokratiske
Parti overalt, hvor den kunde have Fordel deraf, og da han navnlig
vidtløftigt havde dvælet ved Sammenkomsterne og det kordiale Forhold
mellem Bismarck og Lassalle, maatte KantslerensTale nødvendigvis gaa
nærmere ind paa dette saa længe brændende Emne; men at han med
fuldstændig Forbigaaelse af Lovens principielle Væsen og praktiske
Anvendelighed udelukkende vilde fordybe sig i disse Personalia, det
var, hvad næppe Nogen havde troet. Med en Snært til den foregaaende
Taler, Prof. Hanel, hvem han erklærede ej at ville følge «paa det
principielle og rhetoriske Felt», sprang han lige ud i de personlige
Tvistemaal og Spørgsmaal og leverede et lille Stykke Selvbiografi i
Forening med en ved sin Varme overraskende Lovtale over Lassalle.
Ganske vist laa det i Sagens Natur, at, vilde Bismarck ikke — som
Politikere i Nødsfald pleje — uden videre dementere, hvad Bebel havde
meddelt om hans nære P'orhold til Lassalle, saa maatte han forsøge at
skildre denne som en ikke statsfarlig Personlighed. Men en Varme som
den, hvormed han talte, var ikke politisk nødvendig, den var øjensynlig
udsprungen af en folt Beundring, og jeg erindrer ikke, nogensinde at
have hørt Bismarck omtale en politisk Personlighed i saa anerkjendende
Udtryk. Han fremhævede først, at det (modsat Bebels Paastand) var
Lassalle, der fra Begyndelsen af søgte ham, ikke omvendt. Saa fortsatte
han:

Jeg har set ham, og fra det Øjeblik af,da jeg havde talt en Time med
ham, har jeg ikke angret det. Jeg har ikke set ham tre, fire Gange om
Ugen, men i det Hele tre, fire Gange. Vort Forhold kunde ikke have
Karakteren af en politisk Forhandling. Hvad havde Lassalle kunnet byde
og give? Han havde Intet bagved sig. I alle politiske Forhandlinger er
do 7it des [jeg giver, for at Du skal give] en Sag, der slumrer i
Baggrunden, selv naar man for Anstandens Skyld ikke taler ligeud derom.
(Munterhed.) Anderledes derimod, naar man maa sige til sig selv: Hvad
kan Du stakkels Djævel give? Han havde Intet, han kunde give mig som
Minister. Hvad han havde, var noget, der tiltrak mig som Privatmand
overordentligt: han var et af de aand-rigste og elskværdigste
Mennesker, jeg nogensinde har kjendt, en Mand, der var ærgjerrig i stor
Stil, i denne Henseende slet ikke Republikaner, han havde en meget
udpræget national Tænkemaade; hans Idé, som han stræbte mod, var det
tyske Kejserdømme, og deri havde vi et vist Berøringspunkt. Lassalle
var ærgjerrig i høj Stil, og om det tyske Kejserdømme just skulde
slutte med Dynastiet Hohenzollern eller snarere med Dynastiet Lassalle,
det var ham maaske tvivlsomt (Latter), men monarkisk var hans
Tænkemaade helt igjennem. Disse kum-merlige Epigoner, der nu bryste sig
med ham, vilde han have tilslynget et Quos ego og med Haan vist tilbage
til deres Intet; han havde nok sat dem ud af Stand til at misbruge hans
Navn. Lassalle var et klogt og meget aandfuldt Menneske, med hvem det
var yderst lærerigt at tale; vore Samtaler have varet Timer igjennem,
og jeg har altid beklaget, naar de var tilende. Derfor er det ogsaa
urigtigt, at Lassalle og jeg skulde været komne fra hinanden i hvad
angik dette personlige Forhold, et Forhold af personlig Velvilje, som
havde dannet sig imellem os, idet han havde det tiltalende Indtryk, at
jeg i ham saa’ en aandfuld Mand, med hvem det var behageligt at omgaas,
og at jeg var en intelligent og beredvillig Tilhører. Om Forhandlinger
var der allerede af den Grund ingen Tale, fordi jeg i vore Samtaler kom
lidet til Orde (Latter); han bestred Omkostningerne ved Samtalen alene,
men han førte den paa en behagelig og elskværdig Maade, og Enhver, der
har kjendt ham, vil give mig Ret i denne Skildring. Han var ikke den
Mand, med hvem bestemte Afgjørelser om do ut des kunde træffes, men jeg
beklager, at hans og min politiske Stilling ikke tilstedede mig at
omgaas meget med ham, og det vilde glæde mig, hvis jeg til Nabo paa
Landet havde en lignendeMand af denne Begavelse og dette aandrige
Naturel.»

Ser man kritisk paa denne Udtalelse, da viser det sig strax som et
Punkt af yderst underordnet Vigtighed, om Bismarck, som Grevinde
Hatzfeldt hævdede, har set Lassalle en 20, 30, eller, som han selv
paastaar, en tre, fire Gange. Sligt er vanskeligt at huske nøjagtigt.
efter 15 Aars Forløb; det er rimeligt, at Grevinden overdriver og
Bismarck formindsker. En Fejlhuskning paa dette Punkt er uvæsentlig.
Anderledes stiller Forholdet sig med Hensyn til Spørgsmaalet om
Sammenkomsternes Natur. Det er let for-staaeligt, at Bismarck vil
forsøge paa at skildre dem som politisk rent uskyldige og
betydningsløse; men er saadant i ringeste Maade sandsynligt eller
troligt? Kantsleren, der forstaar at slaa Mynt af alle sine Evner,
forsmaar end ikke at bruge sit halvt godlidende, halvt ondskabsfulde
Lune til den Vittighed, at Lassalle overhovedet holdt altfor meget af
at høre sig selv tale, til at nogen Overenskomst kunde blive afsluttet
dem imellem. Han glemmer da, at han selv et Minut tidligere har
frikjendt Lassalle for al smaalig P'orfængelighed og kaldt ham
ærgjerrig i den store Stil. Saa benægter han dernæst fuldstændigt
Muligheden af et do ut des imellem

G. Brandes: Lassalle.

22sig og Lassalle, imellem Revolutionen fra oven og fra neden af. Han
siger: «Lassalle havde Intet bag ved sig.» Intet? Bismarck var ikke i
1863 saa naiv at antage det da nys stiftede store tyske Arbejderparti
for et Intet. Hvad Lassalle havde bag sig og kunde byde, var en i
Konflikttiden højst værdifuld Alliance for Regeringen, og denne
Alliance er dengang, hvis den ikke modtoges, i ethvert Tilfælde ikke
bleven tilbagevist. Endelig, da, som Bismarck fremhæver, Regelen do iit
des er den politiske Norm, hvorfor gav da Bismarck til Lassalle, hvis
denne Intet kunde give Gjengjæld? Den almindelige direkte Valgret var
Lassalles og kun Lassalles Program, og Bismarck gav den.
Produktionsforeninger med Statskredit var Lassalles og kun Lassalles
nærmeste praktiske Formaal, og Bismarck bevægede Kongen af Preussen til
af sin Privatkasse at give en større Sum Penge til de første Forsøg i
denne Retning.

Om disse Punkter udtalte Bismarck sig svævende: «Vore Underhandlinger
drejede sig sikkert ogsaa om den almindelige Valgret — jeg lader mig
gjærne overbevise og ser ingen Forbrydelse i, at jeg i sin Tid har
underholdt mig med et forstandigt Menneske derom — jeg er ganske vis
paa, at vi har talt derom.» Det var da ikke i Kraft af en
Overbevisning, at Bismarck ind-førte almindelig Stemmeret; han optog
den «med en vis Modstræben som Frankfurter-Tradition»; det var under
Datidens politiske Kampe «et Kort, der var blevet liggende paa Bordet;
det maatte spilles ud». Kun saa meget skulde synes utvivlsomt, at det
blev udspilt mod den herskende Middelstand, og at den Vinding, det
indbragte, maatte tilfalde det umiddelbare Demokrati.

Hvad der i denne Sammenhæng interesserer mig mest i denne Udtalelse,
det er dog ikke det Politiske, men det Billede, den giver af Lassalles
Privatpersonlighed som den staar for Tidsalderens største Statsmands
Blik. Vi have her en Skizze af Lassalle umiddelbart før hans Undergang,
der danner det ligesom historisk fordrede Modstykke til det Portræt,
Heine tegner af ham ved Begyndelsen af hans Bane.

Den Tanke, hvilken Fremtid der vel havde været Lassalle forbeholdt,
ifald han ikke var bleven revet bort i sin kraftigste Alder, er skjønt
tiltrækkende ørkesløs. Enhver Mand staar i Historien kun med Stemplet
af hvad han har været og hvad han har udrettet, og Ingens Stempel er
tydeligere end hans.

Vi lære i den tyske Literatur i dette Aar-hundrede tre forskjellige
efter hinanden følgende Slægter af Aander at kjende: først
Romantikerne,der fly Nutidslivet og den ydre Virkelighed for at glemme
det udvortes Livs Armod i en digtet Verden — saa opstaa omkring
Julirevolutionen de første poetisk-politiske Aander, der som Heine og
Börne attraa Menneskeslægtens Emancipation fra alle Slags politiske og
konventionelle Lænker og som i ubestemt Almindelighed udtale Felt-raab
for den hele Menneskehed under dens Frihedskamp mod Statsreligionens og
Absolutismens Tryk. «Det unge Tyskland» fortsætter denne mere humane
end politiske Radikalisme. Hos Hegelianerne af Venstre som den
talentfulde Ruge, hos Digtere som Gutzkow, Prutz, Her-wegh,
Freiliggrath, Moritz Hartmann, hos Talere som Kinkel beholder
Oppositionen mod det Be-staaende, iøvrigt baaret af rige poetiske,
filosofiske eller oratoriske Evner, det ideologiske og doktrinære
Element, der karakteriserer den Gruppe af Frihedsmænd, hvilke man i
Tyskland i vore Dage betegner som «die vormärzlichen» — saa følger den
tredje, nulevende, magtelskende Slægt, hos hvem det lyriske og
ideologiske Element er fordampet, hvis Karaktermærke er en praktisk,
ofte brutal Realisme paa et bredt, lærd theore-tisk Grundlag, den Slægt
som Bismarck nu har præget med sin Aands Prægestok, og som
efter-haanden overfor ham har foretaget en Bevægelse,som ikke er uden
Analogi med den, de franske Republikanere af 1793 foretoge overfor
Napoleon den istes geniale Despoti.

Men uden at opleve Bismarcks Bedrifter, upaavirket af Bismarcks Aand,
staar Lassalle, skjønt ogsaa han stammer fra 1848, med det nye
Tysklands bedste aandelige Præg: fuldkommen Frihed for doktrinære
Reminiscenser, det skar-peste Blik for Realiteter, praktisk Begavelse
grundet paa videnskabelig Viden. Og hvad det sociale Spørgsmaal angaar,
da har han set langt, langt videre frem i Tiden, end vi endnu ere
naaede og er forsaavidt ikke blot en Nutidens, men en Fremtidens Aand.
Der findes under den politisk-sociale Overflade i Europa en gjaärende
Idé, en stor og mægtigt om sig gribende, som Lassalle for atten Aar
siden forkyndte for nogle Hundreder, og som nu har 500,000 tyske
Vælgere i sin Tjeneste, Ideen om at vor nuværende økonomiske Ordning er
uholdbar, maa omformes og kan omformes saaledes, at der isteden-for det
Brutalitetens og Uretfærdighedens Herredomme, som nu bestaar, træder en
Tilstand, hvor den ophobede og nu ubrugte økonomiske Viden bliver
anvendt som afgjørende og ordnende Magt. At denne Idé er bleven
Almenejendom, skyldes fremfor nogen Lassalle.Udrustet var han fra
Naturens Haand med gode og store Gaver, først med Vilje som en
Spartaner, saa med Intelligens og Talekunst som en Yngling fra det
gamle Athen. Buen og Lyren! Men Harmonien mellem disse store Evner
medførte kun en ufuldstændig personlig Gjen-nemdannelse. Et uformet
Bundfald af Forfængelighed og Overmod, en «Hybris» , som Grækerne
kaldte det, blev tilbage. Og dette Overmod styrtede ham. Forholdene
gave hans Evner kun theoretisk ikke praktisk det Raade-rum, de
forlangte. Han var hele sit Liv — i Frihed som i Fængsel — en Ørn i et
Bur. Saaledes steg og steg den irriterede Viljeskraft i overspændt
Styrke til den fortrængte de øvrige Evner og forstyrrede hans Væsens
Ligevægt. Den Sygdom, der dræbte ham, var altfor megen Vilje, som Andre
dø af alt for stort et Hjærte. Men Viljen eller Selvfølelsen, hvis
Overmaal dræbte ham, var tillige det Princip, der hans Liv igjennem
holdt ham oppe. Han staar i Historien som et Viljesmonument.
Romantikerne havde stadfæstet deres Selvfølelse i Kapricen, i det
lunefulde Indfald, de politisk revolutionære Digtere havde
tilfredsstillet deres Selvfølelse i en genial, men nødvendigvis
politisk planløs Fægtning for Emancipation, Lassalles Selvfølelse
bragte ham til at giveSamtid og Eftertid et stort og uforglemmeligt
Exempel paa en ejendommeligt spredt og samlet personlig Energi.

Af den Aarsag er det, at en af den videnskabelige Interesse relativt
uafhængig psykologisk Interesse blivende vil knytte sig til, hvad han
har frembragt.

——————

ANMÆRKNINGER.

————

Første Afdeling.

^1 Som Exempler paa slige vil jeg kun anføre to: «Damit sie durch
keinenRest einer sittlichen selbständigen Staats-anwalt beengt» for
«Staatsgewalt» og «Ist es Vor-bereitung zum Hochverrath wenn ich
Jemanden in einen unerlaubt en Verein einzutreten auffordere?»
istedenfor »erlaubten». Hochverrathsprocess 1864, S. 38, 43.

^2 Lassalle: Die Philosophie Herakleitos des Dunkeln von Ephesos I ni.

^3 Proces i Dusseldorf 27de Juni 1864, Slutningen.

^4 Heinrich Heine: Briefe. Dritter Theil. Breve fra Januar og Februar
1846.

^5 Une pacre d’amour de Ferdinand Lassalle. S. 71. [ved Trykfejl 5]
Lasssalle: Meine Vertheidigungsrede wider die Anklage der Verleitung
zum Cassetten-Dieb-stahl, gehalten am 11. August 1848 vor den kgl.
As-sisenhofe zu Köln und den Geschworenen. — Der Criminalprocess wider
mich wegen der Verleitung zum Cassetten-Diebstahl, oder: Die Anklage
der moralischen Mitschuld. Ein Tendenzprocess. Köln. Wilh. Greven 1848.
Disse tvende Brochurer, der ikke kunne faastilkjøbs og ikke findes paa
Bibliotheket i Berlin, har jeg fundet paa det kongelige Bibliothek i
Miinchen.

7 Lassalle: Herakleitos I 51 II 443.

s Lassalle: Herakleitos I 35. Sammenlign Lazarus und Steinthal:
Zeitschrift fltr Völkerpsychologie und Sprach-kunde. Zweiter Band 333.

s Lassalle: Herakleitos I 25, 35.

10 Fuldstændigt kom Lassalle aldrig ud over den Hegelske Jargon. I hans
Tragedie «Franz von Sickingen» taler Karl den Femte om sine Formaal og
siger saa rent hegelsk:

Wenn Ihr die meinen

Zu Eures Wollens Inhalt machen könnt —

dann Franz

Dann solit Ihr steigen.

Endnu i hans sidste større Skrift «Capital und Arbeit» tales om
Begrebernes «Slaaen om». Se ligeledes »System der erworbenen Rechte» II
9 om Begrebets dialektiske Virksomhed.

11 Lassalle: Herakleitos I 36 II 276 I 119, 92 II 276,

43L 439-

'* Lassalle: Herakleitos II 269, 281, 442.

13 Lassalle: Herakleitos II 434, 436.

M Lassalle: Die Feste, die Presse und der Frankfurter Abgeordnetentag.

15 Sammenlign om dette Udtryk: Assisenrede 1848, S. 32, 49.
Arbeiterprogramm S. 7. An die Arbeiter Berlins S. i"3.
Hochverrathsprocess S. 12. Die Wissenschaft und die Arbeiter S. 41.

1S Lassalle: Die indirecte Steuer S. 117.

17 Lasssalle: Franz von Sickingen 85, 2, 92, 140, 62, 207, 151.18
Assisenrede 16, 26, 48, 33—35.

19 Man sammenligne f. Ex. med Lassalles Grundbetragtning en lille
Afhandling af Giuseppe Saredo, en af Italiens første Jurister: Dell’
applicazione del metodo speri-mentale allo studio delle scienze civili
e giuridiche.

20 System der erworbenen Rechte I 68, 70. Smgln. »Capital und Arbeit»
165 Anm.

21 System der erw. Rechte I 61, 197, 200—214, 449 ff. Die indirecte
Steuer S. 116.

22 Se især System der erw. Rechte II S. 21, 62, 72, 77, 101, 105,
179—184, 233, 486.

23 Testamenta vero mero jure mdlius essent momenti, nisi anima esset
immortalis; sed quia mortui revera adhuc vivunt, ideo manent domini
rerum; quos vero keredes reliquerunt coneipiendi sunt ut procuratores
in rem suam.

24 Smlgn. System der erw. Rechte II 400 — 604, desuden von Sybels
Kritik af Lassalles Hovedværk i »Lehren des heutigen Socialismus und
Communismus» (Vorträge und Aufsätze S. 81 ff.) og F. A. Langes Gjensvar
i hans Bog: «Die Arbeiterfrage» S. 399.

25 System der erw. Rechte I 47.

26 Fortalen, sammenlign II 586 Note.

27 Lassalle: «Die Feste, die Presse und der Frankfurter
Abgeordnetentag.»

28 Helene von Rackowitza: »Meine Beziehungen zu Ferdinand Lassalle» S.
46.

29 Lassalle: «Was nun?» S. 24. Smlgn. »Offenes Ant-

wortschreiben» S. 5. »Hochwerrathsprocess» S. 44.

Anden Afdeling.

^1 F. A. Lange: Die Arbeiterfrage S. 248.

^2 «Videnskabsmændene have i den Grad skreget Halsen af sig
Aarhundreder igjennem, at det endelig er naaet til Regeringens Øren.
Kun én Statsadvokat og én Domstol have bevaret sig uberørte af den
almindelige Larm, have tilstoppet deres Øren med Vox, som Odysseus sine
for Sirenernes Sang, og derfor skal jeg gaa i Fængsel? Hvor
uretfærdigt!» Die indirecte Steuer.

^3 Offenes Antvvortschreiben 31. Capital und Arbeit 174 Note. Proces i
Diisseldorf 21. Hochverrathsprocess 33.

^4 Die Erinnye des gemordeten Rechtbodens. — Aber was machtiger als sie
alle immer nur gewachsen ist . . . von einer Zeit der andern in
heiliger Ehrfurcht iiberliefert, das ist der stolz ragende Baum
wissenschaftlicher Er-kentniss. Die Wissenschaft und die Arbeiter S. 3.

^5 Die Wiss. u. die Arb. 43. Criminalprocess 2tes Heft. S. 15 ff.

^0 Was nun? og «Die Feste, die Presse o. s. v.» S. 11.

^7 Smign. til Bekræftelse af den Lassalleske Paastand om det ringe
Antal af nogenlunde vel stillede Statsborgere Lange’s Beregninger om
Kjødprisernes Fordeling. F. A. Lange: Die Arbeiterfrage 183 ff. De
indirekte Skatter, der i Tidsrummet fra Lassalles Død til 1877 i
Tyskland stedse mere indskrænkedes, ere siden Omslaget i Bismarcks
økonomiske Politik stegne til det mest trykkende Omfang.

^8 Smign. Bevisførelsen i Orla Lehmanns: «Mit Forsvar for Højesteret i
den falsterske Sag 19. Jan. 1842.» Efterladte Skrifter III 144.

^9 Die indirecte Steuer 50, 110.

^10 Die Wiss. u. die Arb. 39, 31.^11 Man soli sie zerschmeissen, wurgen
und stechen, heimlich und öffentlich, wer da kann, wie man einen tollen
Hund todtschlagen muss. Darum, liebe Herren, loset hie, rettet da,
steche, schlage, wiirge sie, wer da kann o. s. v.

^12 Lieben Briider, lasst euer Warten und Zaudern, es ist Zeit, der
Sommer ist vor der Thiir. Wollt nicht Freundschaft halten mit den
Gottlosen, sie hindern, dass das Wort nicht wirke in voller Kraft.
Schmei-chelt nicht euren Ftirsten, sonst werdet ihr selbst mit ihnen
verderben. Ihr zarten Schriftgelehrten, seid nicht unwillig, ich kann
es nicht anders machen.

^13 Smign. Karl Marx: Neue Rheinische Zeitung 5—6te Heft 1850: Der
deutsche Bauernkrig von Fr. Engels passim.

^14 Karl Marx: Der 18 Brumaire des Louis Napoleon p. 26.

^15 Marx, der er en endnu stivere Tilhænger af den He-gelske Rytme og
Symmetri i Historiens Filosofi end Lassalle, har 3 økonomiske
Hovedperioder. I den første er Arbejderen Privatbesidder af sine
Produktionsmidler og har for egen Regning en. lille Forretning.
Kapitalens Ophobning i den følgende Periode beror, hvor den ikke
ligefrem følger af Slavers og Livegnes Forvandling til lønnede
Arbejdere, kun paa Udnyttelsen af den umiddelbare Frembringer o: paa
Opløsningen af den paa eget Arbejde beroende Privatejendom. Men til
denne første Overgang fra den søndersplittede Privatejendom til den
kapitalistiske Privatejendom svarer denne sidstes Overgaaen til
Samfundsejendom som tredje Periode, som Negationens Negation. Den
første Gang gjaldt det om nogle faa Usurpatorers Udnytten af
Folkemassen, nu om Exproprieringen af faa Usurpatorer til Bedste for
Folkemassen. Men medens denførste Overgang har varet Aarhundreder,
indbilder Marx med sin abstrakte Radikalisme sig, at den sidste kan ske
saa let og hurtigt som i den spekulative Konstruktion, med et eneste
Slag, ved en pludselig Omvæltning — en højst uhistorisk
Betragtningsmaade.

^16 Zur Arbeiterfrage.

^17 F. A. Lange: Die Arbeiterfrage 161—172. Lujo Bren- tano: Das
Arbeiterverhältniss gemäss dem heutigen Recht 179 ff.

^18 Smign. Lassalle: Arbeiterfrage, Offenes Antwortschreiben,
Arbeiterlesebuch, Die indirecte Steuer, passim.

^19 F. A. Lange: Die Arbeiterfrage 361.

^20 Ibidem.

^21 B. Becker: Enthiillungen iiber das tragische Lebensende Ferdinand
Lassalles 28. Ægtheden af de i denne gemene Pamflet aftrykte Breve er
uomtvistet. Muligheden af enkelte Forfalskninger er dog ikke udelukket
ved stjaalent foretagne Afskrifter som disse.

^22 Lassalle: Der italienische Krieg 54 ff. Arbeiterlesebuch 63-65.

^23 Die Wissenschaft und die Arbeiter 24 ff.

^24 Rudolph Meyer: Die bedrohliche Entwickelung des Socialismus und die
Lehre Lassalles.

^25 Arbeiterprogramm 25.

^26 B. Becker: Enthiillungen 28.

^27 Carl Schilling: Die Ausstossung des Præsidenten Bernhard Becker aus
dem Allgemeinen deutschen Arbeiterverein 31.Brandes.

Ferdinand

Lassalle.

